text
stringlengths 231
804k
| language
stringclasses 9
values |
|---|---|
Poledišano le Priscilla Molaudzi(Mental illness Psychologist) ka bolwetši bja monagago
Re ka gare go matšatši a lesome tshela a goba kgahlanong le tlaišo ya bana le basadi. Ke rata gore tšatšing la lehono, nke taba ye re e lebelele ka mo lehlakoreng la bolwetši bja monagano, gore naa bolwetši bjo ga bona ka tsela yeo bo tšiago karolo ka gona naa, kudu re lebeletši dikgaruru tša ka malapeng. Ka lebala la gore ditšwelapele goba gona feela gare tsebe gore bothata bo kaba bole kae. Re memile ba Limpopo Mental Health Society go tla go fahlošana le rena ka taba tše.
|
Sepedi
|
Solly Malatsi o feditše beke a abela batho ba go hloka dijo ka nepo ya go efola matshwenyego a malapa ao a amegilego go kiletšo ya mosepelo ka baka la twatši ya khorona.
SOLLY MALATSI LEGACY FOUNDATION E FEPA MALAPA!
O dirile se ka mokgatlo wa gagwe, Solly Malatsi Legacy, mme o kgonne go abela malapa a go feta 50 dijo. Malapa a a tšwa go la Mentz, Ga-Maphoto, Nchichane le Sickline ka ntle ga Polokwane. O ile gape go la Giyane le Vuwani.
Malatsi o re o dirile se go keteka kgwedi ya baswa. O re kabelo ye ke kokeletšo ya mokgatlo wa gagwe wa go thuša malapa ao a hlokago nakong tše tše boima.
“Re thabela go thuša le go matlafatša malapa a Aforika Borwa ao a palelwago ke go hlokomela maloko a wona nakong ya twatši ye e kotsi. Bontši bja bao ba holegilego ke baswa bao ba etilego malapa pele ka ge batswadi ba se gona mme ba bangwe ke basadi ba go hloka balekani ka lapeng mme ba gapeletšegago go hlokomela bana ba bona ba nnoši,” gwa realo Malatsi.
O re ba kgethile malapa a ka gore ga go na ngwana yo a lokelwago ke go robala ka tlala ba sa lebelele gore o tšwa lapeng la mohuta mang mme basadi ba go hloka balekani ba rwala maikarabelo a go hlokomela malapa a bona ntle le letseno.
“Bjalo ka moswa, go bohlokwa gore re šomiše tšeo re nago le tšona go thuša bao ba hlokago. Re leboga le bathekgi ba rena ba kantoro ya Taiwan Liason mo Aforika Borwa ge ba kgonne go dira gore se se phethege,” a realo.
Dijo tše di ka fepa lapa la go ba le maloko a mahlano kgwedi tše pedi. Yo mongwe yo a holegilego, Makopa Letimele (48) o re dijo tše di tlo phološa lapa la gagwe.
“Bjalo ka motswadi yo tee ka lapeng, ke itshepetše mešongwana gore ke kgone go hlokomela bana ba ka efela go boima ka gore mešongwana yeo e ile ya fela ge kiletšo ya mosepelo e thoma. Dijo tše di ile go re fihliša kgole,” a realo.
Eva Makhuva (52) o rile: “Kabelo ye ya dijo e nkgwathile pelo ka gore ke kgale ke ngwadiša gore ke kgone go hwetša dijo efela ke sa di hwetše. Go monate go bona baswa ba hlokomela batho ba go swana le nna bao ba lebetšwego.”
|
Sepedi
|
271Jotamo e ile ya ba kgoši a na le mengwaga ye masome a mabedi a metšo ye mehlano, gomme a buša a le Jerusalema mengwaga ye lesome le ye e selelago. Mmagwe e be e le Jerusha, morwedi wa Tsadoko. 2A dira tše di kgahlago Morena, go no swana le Usia, tatagwe. Fela yena a se ke a dira sebe sela sa tatagwe sa go tšhuma seorelo27:2 “a se ke a dira sebe ... seorelo” goba “a se ke a swana le tatagwe a se khunamele Morena” ka Tempeleng. Eupša setšhaba sona sa fela se tšwela pele le go dira dibe.
3E bile Jotamo yo a ilego a aga Lesoro la ka Tletlolo la Tempele, gomme a dira modiro wo mogolo karolong ya Jerusalema ye e bitšwago Ofele. 4Dithabeng tša Juda o ile a aga metse, gomme ka dithokgweng a aga dibo le ditora. 5A lwa le kgoši ya Amone le madira a yona gomme a a fenya. A laela Baamone gore ba mo lobe mengwaga ye meraro ka silibera ya dikilokramo tše dikete tše tharo, le mabele a dikilokramo tše milione, le garase ye kaalo. 6Jotamo a ba le maatla ka gobane o be a theeletša Morena Modimo wa gagwe ka potego. 7Ditiragalo tše dingwe tša pušo ya Jotamo, le dintwa tše a di lwelego le dilo tše a di dirilego, ka moka di ngwadilwe mo go Ditaba tša magoši a Israele le a Juda. 8Jotamo e bile kgoši a na le mengwaga ye masome a mabedi a metšo ye mehlano, gomme a buša a le Jerusalema mengwaga ye lesome le ye e selelago. 9O ile a ithobalela le botatagwe gomme a bolokwa motseng wa Dafida, mme Ahase, morwa wa gagwe, a mo hlatlama bogošing.
281Ahase e ile ya ba kgoši a na le mengwaga ye masome a mabedi, gomme a buša a le Jerusalema mengwaga ye lesome le ye e selelago. O be a sa dire tše di kgahlago Morena, a sa swane le Kgoši Dafida, rakgolwagwe, 2eupša a latela mohlala wa magoši a Israele. A dira diswantšhobopša tša tshipi tša Baale, 3a tšhuma seorelo moeding wa Bene-Hinomo. A ba a direla medimo ya diswantšho dihlabelo ka barwa ba gagwe, a etša ditlwaedi tša makgapa tša ditšhaba tšela Morena a di rakilego nageng ge Baisraele ba goroga. 4Ahase a fela a dira dihlabelo, a tšhuma le seorelo dintotomeng tšeo go tšona go bego go khunamelwa medimo ya diswantšho, le ka fase ga mehlare ka moka ya merithi ye megolo.
5-6
Ka gobane Kgoši Ahase o be a dira dibe, Morena Modimo wa gagwe o ile a mo gafela diatleng tša kgoši ya Siria, gomme ya mo fenya, ya thopa Bajuda ba bantši ya ba iša Damaskose. Morena a ba a dira gore Pekage, kgoši ya Israele, morwa wa Remalia, a fenye Ahase mme a bolaye bahlabani ba bogale ba Juda ba dikete tše lekgolo le tše masome a mabedi ka letšatši le tee. Morena, Modimo wa borakgolokhukhu ba bona, a dira gore taba yeo e hlagele batho ba Juda ka gobane ba be ba mo furaletše. 7Mogale yo mongwe wa Moisraele yo leina la gagwe e bego e le Sikri a bolaya Maasea, morwa wa Ahase, le Asrikamo, mohlokomedi wa ka mošate, le Elkana, yo a bego a latela kgoši ka maemo. 8Madira a Baisraele a ile a thopa basadi le bana ba dikete tše makgolo a mabedi le ge Bajuda e be e le batho ba gabobona, gomme ba ba iša Samaria gotee le thoto ye ntši.
9Monna yo mongwe yo a bitšwago Odede, moprofeta wa Morena, o be a dula motseng wa Samaria. Yena a gahlanetša madira ale a Baisraele ge a batametše go tsena motseng, gomme a re: “Morena, Modimo wa borakgolokhukhu ba lena, o be a befeletšwe batho ba Juda gomme a ba gafela diatleng tša lena, fela bjale o kwele ka moo le ba bolailego ka sehlogo ka gona. 10Bjale le sa ikemišeditše go dira banna le basadi ba Jerusalema le ba Juda makgoba a lena. Ga ke re le lena le oba melato pele ga Morena Modimo wa lena? 11Ntheetšeng! Mathopša a ke bana ba bolena. A ba sepele, go sego bjalo Morena o tla le galefela gomme a le otla.”
12Baetapele ba bane ba Mmušo wa ka Leboa, e lego Asaria, morwa wa Johanane, Berekia, morwa wa Meshilemote, Jehiskia, morwa wa Shalume, le Amasa, morwa wa Hadelai, le bona ba se kwane le se madira a se dirago. 13Ba re: “Le se ke la tliša mathopša ao mo! Re šetše re obile molato wo mogolo pele ga Morena, gomme ra mmefediša. Bjale le nyaka go godiša sebe le molato wa rena.” 14Ka gona madira a neela batho le baetapele ba bona mathopša ale le thoto, 15gomme banna bale ba bane ba bewa gore ba fe mathopša a a sego a apara selo diaparo tša go tšwa thotong yela e thopilwego. Ba fa le mathopša ka moka diaparo le dieta, ba ba fa le dijo le dino, gomme ba ba tlotša ka makhura a mohlware mo ba kwelego bohloko. Ba ba bego ba lapile kudu ba ile ba nametšwa dipokolo, gomme mathopša ka moka a boetšwa Jeriko, motseng wa mehlare ya mepalema, go magagabobona. Ka morago Baisraele ba boela Samaria.
16-17Baedomo ba šwahlela naga ya Juda gape gomme ba thopa batho. Ka gona Kgoši Ahase a kgopela kgoši ya Asiria gore e mo thuše. 18Ka nako yeo Bafilista ba be ba šwahlela metse ya nagengtlase le ya ka borwa bja Juda. Ba thopa motse wa Bethe-Shemeshe, wa Ayalone, wa Gederote, wa Soko, wa Timna, wa Gimso, le metsana ye e bego e bapile le yona, gomme ba dula go yona. 19Ka gobane Kgoši Ahase wa Juda o be a lesitše setšhaba sa gagwe se itirela tše se di ratago ka ge a be a sa botegele Morena, Morena o ile a dira gore Bajuda ba fenywe. 20Bakeng sa go tlo thuša Ahase, Kgoši Tiglate-Pilesere wa Asiria a tla a mo hlasela gomme a mo tlišetša mathata. 21Ka gona Ahase a tšea dilo tše bohlokwa tša Tempele le tša mošate, le tša malapa a baetapele ba setšhaba, a loba kgoši yeo ka tšona, fela le seo sa se ke sa thuša selo.
22Le ka yona nako yeo ya ge Ahase a pitlagantšwe ke mathata, o ile a no tšwela pele le go se botegele Morena. 23A direla medimo ya Basiria ba ba bego ba mo fentše dihlabelo. A re: “Medimo ya Siria e thušitše magoši a Siria, ka gona ge nka e direla dihlabelo, le nna e ka nthuša.” Taba yeo ya uša yena le setšhaba sa gagwe. 24A kgobokanya le ditlabakelo tša Tempele a di pšhatlaganya. A tswalela Tempele gomme a aga dialetare sekhutlong se sengwe le se sengwe sa mekgotha ya Jerusalema. 25Motseng wo mongwe le wo mongwe wa Juda a kgobela dintotoma tšeo go tšona go bego go khunamelwa medimo ya diswantšho, moo diorelo di bego di swanetše go tšhumelwa medimo yeo. Ka go dira bjalo a befediša Morena, Modimo wa borakgolokhukhu ba gagwe.
26Ditiragalo tše dingwe tša pušo ya gagwe le dilo ka moka tše a di dirilego, go tloga mathomong a pušo ya gagwe go iša mafelelong, di ngwadilwe mo go Ditaba tša magoši a Juda le a Israele. 27
Kgoši Ahase a ithobalela le botatagwe gomme a bolokwa Jerusalema, eupša e sego mabitleng a mošate. Morwa wa gagwe, Hiskia, a mo hlatlama bogošing.
291Hiskia e bile kgoši ya Juda a na le mengwaga ye masome a mabedi a metšo ye mehlano, gomme a buša a le Jerusalema mengwaga ye masome a mabedi a metšo ye senyane. Mmagwe e be e le Abia, morwedi wa Sakaria. 2O be a dira tše di kgahlago Morena, a etša Kgoši Dafida, rakgolwagwe.
3Hiskia o ile a bula mejako ya Tempele gape kgweding ya mathomo ya ngwaga wo e bilego kgoši ka wona, gomme a laela gore Tempele e lokišwe. 4A kgobokanya baprista le Balefi ka kgorong ya ka bohlabela ya Tempele, 5gomme a bolela le bona moo a re: “Ntheetšeng, lena Balefi! Ineeleng go Morena, gomme le hlwekišeng Tempele ya Morena, Modimo wa borakgolokhukhu ba lena. Tše di tšhilafatšago Tempele le di ntšhetšeng ntle. 6Borakgolokhukhu ba rena ba be ba sa botegele Morena Modimo wa rena, ba dira tše di sa mo kgahlego. Ba be ba mo tlogetše gomme ba fularetše lefelo le a dulago ka go lona. 7Ba tswaletše mejako ya Tempele, ba tima mabone, gomme ba se ke ba tšhuma seorelo goba ba dira dihlabelo tša go tšhungwa ka moka ka Tempeleng ya Morena Modimo wa Israele. 8Ka lebaka la taba yeo Morena a galefela batho ba Juda le ba Jerusalema, gomme se a ba dirilego sona sa tšhoša batho, sa ba gakgamatša, sa ba sa dira gore ba ba kwere. Taba yeo le e bona gabotse. 9Ke ka lebaka leo botatagorena ba bolailwego ntweng, gomme barwa le barwedi le basadi ba rena ba thopša.
10“Bjale ke ikemišeditše go dira kgwerano le Morena Modimo wa Israele, gore a se ke a hlwa a re galefetše. 11Bana ba ka, le se ke la hlwa le senya sebaka. Ke lena ba Morena a le kgethilego gore le mo hlankele ka Tempeleng, le mo tšhumele seorelo ka moo, le be le hlahleng batho ge ba tlile go mo khunamela.”
12-14Balefi ba ba latelago ba be ba le moo:
Ba kgorwana ya Kehate e be e le Mahate, morwa wa Amasai, le Joele, morwa wa Asaria
Ba kgorwana ya Merari e be e le Kishe, morwa wa Abdi, le Asaria, morwa wa Jehalelele
Ba kgorwana ya Gershone e be e le Joage, morwa wa Sima, le Edene, morwa wa Joage
Ba kgorwana ya Elitsafane e be e le Shimri le Jeiele
Ba kgorwana ya Asafo e be e le Sakaria le Matania
Ba kgorwana ya Hemane e be e le Jehiele le Shimi
Ba kgorwana ya Jedutune e be e le Shemaya le Usiele
15Banna bao ba kgobokanya Balefi ba gabobona, gomme ka moka ga bona ba itlhwekiša. Ke moka ba thoma go hlwekiša Tempele, bjalo ka ge kgoši, yo a bego a dira ka moo Morena a bego a laetše ka gona, a be a ba boditše.29:15 “Ke moka ... boditše.” goba “Ba thoma go hlwekiša Tempele go ya ka ditaelo tša Modimo, bjalo ka ge kgoši a be a ba boditše.” 16Baprista ba tsena ka Tempeleng gore ba e hlwekiše, gomme tšohle tše di bego di tšhilafetše ba di ntšhetša ka kgorong ya Tempele. Go tloga moo Balefi ba di ntšha motseng ba di iša moeding wa Kidrone.
17Modiro woo o be o thomilwe ka letšatši la pele la kgwedi ya mathomo, gomme ka letšatši la seswai ba be ba feditše modiro ka moka gotee le phapoši ya matsenong a Tempeleng. Ka morago ba šoma matšatši a mangwe a seswai go fihlela ka la lesome le metšo ye e selelago la kgwedi, ba beakanyetša Tempele tirelo.
18Balefi ba begela Kgoši Hiskia ba re: “Re feditše go hlwekiša Tempele yohle, gotee le aletare ya dihlabelo tša go tšhungwa ka moka, le tafola ya dinkgwa tše kgethwa, le ditlabakelo tša tšona ka moka. 19Le gona ditlabakelo ka moka tše Kgoši Ahase a di tšhilafaditšego mengwageng yela a buša a sa botegele Modimo, re di boeditše sekeng sa tšona gomme re di kgethwafaditše gape.”
20Ka le le latelago Kgoši Hiskia a tsoga e sa le bošego a kgobokanya baetapele ba motse, ba ya le yena Tempeleng. 21Ba tšea dipoo tše di šupago, dikgapa tše di šupago, dikwanyana tše di šupago le diphooko tše di šupago go dira sehlabelo sa go tloša dibe tša ba lapa la mošate le tša batho ba Juda, le go hlwekiša Tempele ka tšona. Kgoši a botša baprista, ditlogolo tša Arone, gore ba dire dihlabelo ka diruiwa tšeo aletareng. 22Gwa hlabja dipoo tšeo pele, gwa latela dikgapa, gwa latela dikwanyana, mme baprista ba ageletša madi ba a foka aletareng. 23Mafelelong ba iša diphooko tšela go kgoši le go barapedi ba bangwe, gomme ka moka ba bea diatla godimo ga tšona. 24Ka morago baprista ba di hlaba, gomme ba tšhollela madi a tšona aletareng ya ba sehlabelo sa go boelanya setšhaba ka moka le Modimo, ka gobane kgoši o be a laetše gore setšhaba sa Israele ka moka se direlwe sehlabelo sa go tloša dibe le sa go tšhungwa ka moka.
25Kgoši a bea Balefi ka Tempeleng ba swere masenkana, diharepa le dikgapa go ya ka moo Morena a bego a laetše Kgoši Dafida ka Gade, moprofeta wa kgoši, le ka moprofeta Nathane. 26Diletšo tše ke tšela Kgoši Dafida a bego a laetše gore di šomišwe. Baprista le bona ba be ba eme fao ba swere diphala. 27Hiskia a laela gore go dirwe dihlabelo tša go tšhungwa ka moka, gomme ge dihlabelo tšeo di thoma go dirwa, batho ba tumiša Morena ka kopelo, mme baletši ba thoma go letša diphala le diletšo tše dingwe. 28Yo mongwe le yo mongwe yo a bego a le moo a obama, gomme gwa opelwa gwa letšwa le diphala go fihlela dihlabelo ka moka di tšhumilwe. 29Ke moka Kgoši Hiskia le bohle ba ba bego ba na le yena ba khunama ba obamela Modimo. 30Kgoši le baetapele ba botša Balefi gore ba tumiše Morena ka dikopelo tša Dafida le tša moprofeta Asafo. Ka gona ka moka ba opela ka lethabo ge ba khunamile ba obametše Modimo.
31Hiskia a botša batho a re: “Bjale ka gobane le ineetše Morena, tlišang dihlabelo e be tša go mo leboga.” Ba di tliša, gomme ba bangwe ba bona ba ithaopa ba tliša diruiwa gore e be dihlabelo tša go tšhungwa ka moka. 32Ba tliša dikgomo tše masome a a šupago, dikgapa tše lekgolo, le dikwanyana tše makgolo a mabedi gore ba direle Morena dihlabelo tša go tšhungwa ka moka ka tšona. 33Ba tliša le dikgomo tše makgolo a a selelago le dihuswane tše dikete tše tharo ya ba dihlabelo tše kgethwa. 34Ka ge go be go se baprista ba ba lekanego go hlaba diruiwa tšeo ka moka, Balefi ba ile ba ba thuša go fihlela modiro ka moka o phethilwe, le baprista ka moka ba itlhwekišitše. Balefi ba be ba phala baprista ka go botegela go itlhwekiša. 35Go tlaleletša dihlabelo tšeo tše ntši tša go tšhungwa ka moka tše baprista ba bego ba swanetše go di dira, ba be ba swanetše go tšhuma makhura a dihlabelo tša kagišano, le go tliša dikabelo tša seno tše di bego di abiwa le dihlabelo tša go tšhungwa ka moka.
Ka mokgwa woo tirelo ya Tempeleng ya thongwa gape. 36Kgoši Hiskia le setšhaba ka moka ba be ba thabetše ge Modimo a be a ba beakanyeditše dilo tšeo, ka gobane taba yeo e be e diregile ka bjako.
|
Sepedi
|
51Kgoši Hiramo wa Tirose e bile mogwera wa Dafida nako yohle ya ge Dafida a sa phela, gomme a re go kwa gore Solomone o hlatlame tatagwe bogošing, a roma batseta go yena. 2Solomone a romela Hiramo molaetša wo: 3“O a tseba gore ka lebaka la dintwa tše di bego di sa fele tše tate, Dafida, a bego a di hlabana le manaba a dinaga tše di bego di bapile le yena, o ile a palelwa ke go aga tempele ya go khunamela Morena Modimo wa gagwe, go fihlela Morena a gafetše manaba ao diatleng tša gagwe. 4Eupša bjale Morena Modimo wa ka o mphile khutšo ka mathoko ohle. Ga ke na le manaba, gomme ga go sešupo sa gore nka hlaselwa. 5
Morena o tshephišitše tate, Dafida, a re: ‘Morwa wa gago, yo ke tlago mmea kgoši ge wena o ile, o tla nkagela tempele.’ Gomme bjale ke ikemišeditše go aga tempele yeo ya go khunamela Morena Modimo wa ka. 6Ka gona romela banna ba gago Lebanone gore ba yo nthemela mesedere. Banna ba ka ba tla šoma le bona, gomme ke tla lefa banna ba gago ka moo o nyakago ka gona. Bjalo ka ge o tseba gabotse, banna ba ka ga ba tsebe go rema mehlare go swana le ba gago.”
7Hiramo a thaba kudu ge a ekwa molaetša woo wa Solomone, gomme a re: “Retang Morena lehono ka ge a file Dafida morwa yo bohlale gore a mo hlatlame bogošing bja setšhaba seo se segolo!” 8Ke gona Hiramo a rometšego Solomone molaetša wo: “Ke kwele molaetša wa gago gomme ke ikemišeditše go dira se o se kgopelago. Ke tla rema mesedere le mephaene. 9Banna ba ka ba tla theoša dikota tšeo Lebanone ba di iša ka lewatleng, gomme moo ba di tlemaganya gore ba tle ba di phaphamatše ba di theoše le lebopo go fihla mo o di nyakago gona. Fao banna ba ka ba tla di tlemolla, gomme ba gago ba di hlokomela. Wena ke be nka nyaka ge o ka fa banna ba ka dijo.”
10Ka gona Hiramo a thuša Solomone ka dikota tša mesedere le tša mephaene tše a bego a di nyaka, 11gomme Solomone a thuša Hiramo ka mekotla ye dikete tše masome a mane le tše nne ya mabele, le dikete tše nne le makgolo a mane a dilitara tša makhura a mohlware ngwaga ka ngwaga go fepa banna ba gagwe.
12Morena a fa Solomone bohlale ka mo a mo tshephišitšego ka gona. Hiramo le Solomone ba phedišana ka khutšo, ba ba ba dira kgwerano.
13Kgoši Solomone a tšea banna ba dikete tše masome a mararo nageng ya Israele ka moka a ba dira ba go šoma ka kgapeletšo, 14
gomme a bea Adoniramo mohlokomedi wa bona. A ba arola dihlopha tše tharo tša banna ba dikete tše lesome sengwe le sengwe, gomme sengwe le se sengwe se be se tšea kgwedi e tee Lebanone, gomme se tšea dikgwedi tše pedi se boile se le gae. 15Solomone o be a bile a na le banna ba dikete tše masome a seswai kua nageng ya dithaba ba betla matlapa, le ba dikete tše di šupago ba go a rwala, 16gomme a ba beela baokamedi ba dikete tše tharo le makgolo a mararo go lekola modiro wa bona. 17Ka taelo ya Kgoši Solomone ba betla matlapa a mabotse a magolo a motheo wa Tempele. 18Bašomi ba Solomone le ba Hiramo le banna ba motse wa Gebale ba ile ba betla matlapa le dikota tša go aga Tempele.
61Ka ngwaga wa makgolo a mane le masome a seswai ka morago ga ge setšhaba sa Israele se hudugile Egepeta, ngwageng wa bone wa ge Solomone a buša Israele, ka kgwedi ya bobedi, kgwedi ya Sibe, Solomone a thoma go aga Tempele. 2Ka gare e be e le dimetara tše 27,6 botelele, le tše 9,2 bophara, le tše 13,8 bogodimo. 3Phapoši ya matsenong e be e le ka pele e le dimetara tše 4,6 go iša ka gare le dimetara tše 9,2 bophara, e na le bophara bja go lekana le bja Tempele ka moka. 4Maboto a Tempele a be a diretšwe mašoba a a pheketšwego ka maphekwana. 5-6Go kgohlagana le leboto ka ntle ka mahlakoreng le ka morago ga Tempele go be go agilwe ngwako wa mabato a mararo go ya godimo. Lebato la ka fase e be e le la bophara bja dimetara tše 2,3, la gare e le la bophara bja dimetara tše 2,8, gomme la ka godimo e le la dimetara tše 3,2 bophara. Leboto la Tempele godimo ga lebato le lengwe le le lengwe e be e le le lesesenyane go la ka fase ga lona, gore mabato a kgone go dula go lona ntle le go thekgwa ka dikokwane.
7Matlapa ao Tempele e bego e agilwe ka ona a be a betlilwe kua bobetlelong, ka gona ga se gwa ka gwa ba le lešata le le dirwago ka dinotwana, ditšhisela, goba dikgerekgere tše dingwe tša tshipi ge Tempele e agwa.
8Mojako wa lebato la ka fase6:8 Diphetolelo tše dingwe tša kgale di re “fase” Seheberu se re “gare”. la ngwako o be o le ka lehlakoreng la ka borwa la Tempele, gomme go na le manamelo a ntikodiko a go ya lebatong la bobedi le la boraro. 9Ya re ge Kgoši Solomone a feditše go aga Tempele, a tsenya siling ya dikota le diphaphathi tša mosedere. 10Ngwako wa go kgohlagana le Tempele o be o na le mabato a go ba le maboto a dimetara tše 2,3 bogodimo. O ile wa agwa go kgomagana le maboto a Tempele, gomme wa swaraganywa le maboto ao ka dikota tša mosedere.
11Morena a re go Solomone: 12“Ge o ka phetha melao le ditaelo tša ka ka moka, ke tla phetha se ke se tshephišitšego Dafida, tatago. 13Ke tla dula gare ga setšhaba sa ka sa Israele, gomme nka se tsoge ke se tlogetše.”
14Ka gona Solomone a fetša go aga Tempele.
15Maboto a ka gare a be a manegilwe ka diphaphathi tša mosedere go tloga lebatong go iša silinyeng, gomme lebato le dirilwe ka mophaene. 16
Phapoši ya ka gare, ye e bitšwago Felo mo Gokgethwakgethwa, e ile ya agwa kua mosego ga Tempele. E be e le ya dimetara tše 9,2 botelele, mme e kgaotšwe ka diphaphathi tša mosedere tše di tlogago lebatong di fihla silinyeng.6:16 Phetolelo ye nngwe ya kgale e re “silinyeng” Seheberu se re “mabotong”. 17Phapoši ye e lego pele ga Felo mo Gokgethwakgethwa e be e le ya dimetara tše 18,4 botelele. 18Diphaphathi tša mosedere di be di kgabišitšwe ka diswantšho tša mesehlo ya maraka le tša matšoba a a sego a khukhuša; bokagare ka moka bo be bo manegilwe ka dipapetla tša mosedere, gore maswika a maboto a se ke a bonala.
19Kua mosego ga Tempele go be go agilwe phapoši ya ka gare gore go tle go bewe Polokelo ya Kgwerano ya Morena ka gona. 20Phapoši yeo ya ka gare e be e le ya dimetara tše 9,2 botelele, tše 9,2 bophara, le tše 9,2 bogodimo, ka moka e manegilwe ka gauta ye e sego ya tswakwa. Aletare ye e bego e le ka pele ga phapoši yeo e be e manegilwe ka diphaphathi tša mosedere. 21Bokagare bja Tempele bo be bo manegilwe ka gauta ye e sego ya tswakwa, gomme diketane tša gauta di lekeleditšwe go putla mojako wa phapoši yeo ya ka gare, ye le yona e bego e manegilwe ka gauta. 22
Bokagare ka moka bja Tempele bo be bo manegilwe ka gauta, gotee le aletare ye e bego e le Felong mo Gokgethwakgethwa.
23
Bakerubi ba babedi ba be ba betlilwe ka kota tša mohlware gomme ba beilwe ka Felo mo Gokgethwakgethwa, yo mongwe le yo mongwe wa bona e le wa dimetara tše 4,6 go ya godimo. 24-26Bobedi bja bona ba be ba lekana ba bile ba swana. Yo mongwe le yo mongwe o be a na le mafego a mabedi, lefego le lengwe le le lengwe e le la dimetara tša 2,3 botelele, ka go realo sebaka sa go tloga ntlheng ya lefego le lengwe go ya go le lengwe e le dimetara tše 4,6. 27Ba ile ba bewa go bapela ka Felo mo Gokgethwakgethwa, gore mafego a mabedi a bona ao a phurulogetšego ka gare a kgwathane gare ga phapoši, mme a mangwe a mabedi ao a phurulogetšego ka ntle a kgwathe maboto. 28Bakerubi bao ba babedi ba be ba manegilwe ka gauta.
29Maboto a phapoši ye kgolo le a phapoši ya ka gare ka moka a be a kgabišitšwe ka diswantšho tše di sehlilwego tša bakerubi le tša mehlare ya mepalema, le tša matšoba a a sego a khukhuša. 30Lebato le lona le be le manegilwe ka gauta.
31Mamati a mabedi a go betlwa ka dikota tša mohlware a be a tsentšwe mojakong wa Felo mo Gokgethwakgethwa; dikota tša mojako ka godimo di be di dirile ntlha. 32Mamati a be a kgabišitšwe ka diswantšho tše di sehlilwego tša bakerubi le tša mepalema le tša matšoba a a sego a khukhuša. Mamati le bakerubi le mepalema di be di manegilwe ka gauta. 33Mojako wa phapoši ye kgolo o ile wa betlelwa dikota tše nne tša mohlware mme tša dira dikhutlo tše nne. 34Go ile gwa ba le mamatipedi a mabedi a mophaene a a dikologago ka dipinagare, 35gomme a kgabišitšwe ka mesehlo ya bakerubi le ya mepalema le ya matšoba a a sego a khukhuša. Mesehlo yeo e be e manegilwe ka gauta ye tshesenyane.
36Go ile gwa agwa kgoro ya ka gare pele ga Tempele. Kgoro yeo e be e dikologilwe ke maboto a a nago le molokoloko wa dikota tša mosedere godimo ga molokoloko wo mongwe le wo mongwe wa boraro wa matlapa a a betlilwego.
37Motheo wa Tempele o ile wa thewa ka kgwedi ya Sibe, ngwageng wa bone wa pušo ya Solomone. 38Ka kgwedi ya seswai, kgwedi ya Bulo, ngwageng wa lesome le motšo o tee wa pušo ya Solomone, Tempele ya phethwa ka gohle, ka wona mokgwa woo e bego e akantšwe ka gona. E be e tšere Solomone mengwaga ye e šupago go e aga.
71Solomone o ile a ikagela le ngwako, gomme wona wa mo tšea mengwaga ye lesome le ye meraro. 2-3Ngwako wa sethokgwa sa Lebanone7:2-3 “Ngwako wa sethokgwa sa Lebanone” Ngwako wo mogolo wa menyanya mošate; mohlomongwe o be o bitšwa bjalo ka gobane o be o na le diphaphathi tša mosedere mabotong. e be e le wa dimetara tše 46 botelele le dimetara tše 23 bophara le dimetara tše 13,8 bogodimo. O be o na le melokoloko ye meraro7:2-3 Phetolelo ye nngwe ya kgale e re “ye meraro” Seheberu se re “ye mene”. ya dikokwane tša mosedere, molokolokong wo mongwe le wo mongwe e le tše lesome le metšo ye mehlano, mme mapheko a mosedere a di phekile. Siling e be e le ya mosedere e putla diphapoši tša polokelo tše di bego di thekgilwe ke dikokwane tšeo. 4Mabotong a ka mahlakoreng go be go na le melokoloko ye meraro ya mafasetere. 5Mejako le mafasetere7:5 Phetolelo ye nngwe ya kgale e re “mafasetere” Seheberu se re “dikota tša mojako”. di be di na le dikota tša dikhutlo tše nne, gomme melokoloko yeo ye meraro ya mafasetere lebotong le lengwe le le lengwe e be e lebane le ya ka lehlakoreng le lengwe.
6Phapoši ya Dikokwane e be e le ya dimetara tše 23 botelele le dimetara tše 13,8 bophara. E be e na le mathudi ao a thekgilwego ke dikokwane ka pele.
7Phapoši ya Setulo sa Bogoši, ye gape e bego e bitšwa Phapoši ya Kahlolo, moo Solomone a bego a ahlolela melato gona, e be e na le maboto ao a pipilwego ka diphaphathi tša mosedere go tloga lebatong go fihlela mahlomong.7:7 Diphetolelo tše dingwe tša kgale di re “mahlomong” Seheberu se re “lebatong”.
8
Ngwako wa Solomone ka kgorong ye nngwe ka morago ga Phapoši ya Kahlolo o be o agilwe bjalo ka meago ye mengwe. O ile a agela le mosadi wa gagwe, morwedi wa kgoši ya Egepeta, ngwako wa mohuta woo.
9Meago ye ka moka, gotee le kgoro ye kgolo, e be e agilwe ka matlapa a mabotsebotse go tloga metheong go fihla tlhakeng. Matlapa ao a be a betlilwe bobetlelong mme a ripilwe ka tekanyo, bokagare le bokantle bja wona bo redimošitšwe ka disaga. 10Metheo e be e agilwe ka matlapa a mabotse a magolo, a mangwe a ona e le a dimetara tše 4,7 botelele, mme a mangwe e le a dimetara tše 3,7 botelele. 11Godimo ga ona go be go na le matlapa a mangwe a mabotse a ripilwe ka tekanyo, le dikota tša mosedere. 12Kgoro ye kgolo ye e bego e dikologile Tempele, le kgoro ya ka gare ga Tempele, le phapoši ya matsenong a Tempele di be di na le maboto a molokoloko wa dikota tša mosedere godimo ga molokoloko wo mongwe le wo mongwe wa boraro wa matlapa a a betlilwego.
13Kgoši Solomone a laela gore go bitšwe monna yo mongwe yo leina la gagwe e bego e le Hiramo, a dula motseng wa Tirose. 14Yena e be e le sekgwari sa mediro ya mphiri. Tatagwe, yo a bego a šetše a hlokafetše, e be e le wa Tirose, mme le yena e bile sekgwari medirong ya mphiri; mmagoHiramo e be e le wa kgoro ya Naftali. Hiramo e be e le makgone yo bohlale wa tsebo. O ile a dumela kgopelo ya Kgoši Solomone ya gore a tle a hlokomele mediro ka moka ya mphiri.
15Hiramo o ile a dira dikokwane tše pedi tša mphiri, ye nngwe le ye nngwe ya ba ya dimetara tše 8,3 bogodimo le dimetara tše 5,5 tikologo.7:15 Diphetolelo tše dingwe tša kgale di re “ye nngwe ... tikologo” Seheberu se re “kokwane ya mathomo e be e le ya dimetara tše 8,3 bogodimo, gomme ya bobedi e le ya dimetara tše 5,5 tikologo”. 16A dira le dihlogwana tše pedi tša mphiri, ye nngwe le ye nngwe ya ba ya dimetara tše 2,3 bogodimo, gore di tle di bewe godimo ga dikokwane. 17Karolo ya ka godimodimo ya kokwane ye nngwe le ye nngwe e be e kgabišitšwe ka diketane tše di logagantšwego,7:17 Ka Seheberu temana ye ga e kwagale gabotse. 18le melokoloko ye mebedi ya digarenata tša mphiri.
19Dihlogwana tšeo di be di bopegile bjalo ka matšoba, e le tša dimetara tše 1,8 bogodimo, 20gomme di beilwe karolong ya kgokolo ye e bego e le ka godimo ga diketane. Go be go na le digarenate tše makgolo a mabedi ka melokoloko ye mebedi go rarela hlogwana ye nngwe le ye nngwe.7:20 Phetolelo ye nngwe ya kgale e re “ye nngwe le ye nngwe” Seheberu se re “ya bobedi”.
21Hiramo a bea dikokwane tšeo tše pedi tša mphiri pele ga mojako wa Tempele; ya ka lehlakoreng la ka borwa ya rewa leina la Jakine,7:21 “Jakine” Leina le le kwagala bjalo ka Seheberu ge se re “(Modimo) o a hloma”. gomme ya ka leboa ya rewa leina la Boase.7:21 “Boase” Leina le le kwagala bjalo ka Seheberu ge se re “ka maatla a gagwe (Modimo)”. 22Dihlogwana tša go bopega bjalo ka matšoba tša mphiri di be di le godimo ga dikokwane.
Ka gona mošomo wa go dira dikokwane wa phethwa.
23Hiramo a bopa legopo la nthetelego la mphiri, ya ba la dimetara tše 2,3 go iša fase, le dimetara tše 4,6 boahlamo, le dimetara tše 13,8 bontikodiko. 24Go rarela morumo wa legopo ka fase go be go na le melokoloko ye mebedi ya maraka a mphiri e le a lesome disentimetareng tše dingwe le tše dingwe tše 46,7:24 Mohlomongwe go swanetše go balwa “e le a lesome ... tše 46” Seheberu ga se kwagale gabotse. a bopeletšwe e le selo se tee le legopo. 25Legopo le be le rwelwe ke dikgomo tše lesome le tše pedi tša mphiri tše di bego di lebeletše ka mathoko ohle: tše tharo di lebeletše leboa, tše tharo bodikela, tše tharo borwa, tše tharo bohlabela. 26Mphiri wa legopo o be o na le bokoto bja dimilimetara tše 74. Morumo wa lona o be o swana le morumo wa nkgo, o ahlamela ka ntle bjalo ka matlakala a letšoba. Legopo le be le swara dilitara tše dikete tše masome a mane le tše nne.
27Hiramo a dira le dikoloyana tša mphiri tše lesome; ye nngwe le ye nngwe e be e le ya dimetara tše 1,8 botelele le dimetara tše 1,8 bophara le dimetara tše 1,4 bogodimo. 28Di be di dirilwe ka diphaphathi tše di bego di hlomilwe ka diforeimeng; 29diphaphathi di be di na le diswantšho tša ditau le tša dikgomo le tša bakerubi, gomme godimo ga diforeime, ka godimo le ka fase ga ditau le dikgomo, go be go na le diswantšho tša dinkokoma tša dikgare. 30Koloyana ye nngwe le ye nngwe e be e na le maotwana a mphiri a mane le diase tša mphiri. Dikhutlong tše nne go be go na le dikokwane tša mphiri tša go thekga sebjana; dikokwane di be di kgabišitšwe ka diswantšho tša dinkokoma tša dikgare. 31Ka godimo go be go na le foreime ya nthetelego ya go swarelela sebjana. Yona e be e tšwelelela ka godimo disentimetara tše 46 go tloga godimo ga koloyana, mme e tsenelela disentimetara tše 23 ka gare ga yona. E be e na le mesehlo go e dikologa. Diphaphathi tša dikoloyana di be di lekalekana ka mathoko ohle e se dinthetelego. 32Maotwana a dikoloyana tšeo e be e le a disentimetara tše 69 bogodimo; a be a le ka fase ga diphaphathi, gomme diase e le selo se tee le dikoloyana. 33Maotwana ao a be a swana le maotwana a koloi ya ntwa; diase tša ona, dirime, dipeke le dihapo – ka moka e le tša mphiri. 34Go be go na le dikokwane tše nne dikhutlong tša ka fase tša koloyana ye nngwe le ye nngwe tše e bego e le selo se tee le koloyana. 35Go be go na le morumo wa disentimetara tše 23 go rarela karolo ya ka godimo ya koloyana ye nngwe le ye nngwe; dikokwane tša wona le diphaphathi e be e le selo se tee le koloyana. 36Dikokwane le diphaphathi di be di kgabišitšwe ka diswantšho tše di sehlilwego tša bakerubi le tša ditau le tša mehlare ya mepalema, mo gongwe le mo gongwe mo go bego go na le sebaka sa tšona, gotee le tša dikgare go dikologa. 37Ke ka moo dikoloyana di ilego tša dirwa ka gona; ka moka di be di bopilwe go swana, gomme di lekana.
38
Hiramo a dira le dibjana tše lesome, koloyana ye nngwe le ye nngwe ya ba le sa yona. Sebjana se sengwe le se sengwe e be e le sa dimetara tše 1,8 boahlamo, gomme se swara dilitara tše 880. 39A bea dikoloyana tše tlhano ka lehlakoreng la ka borwa la Tempele, gomme tše dingwe tše tlhano a di bea ka lehlakoreng la ka leboa; legopo a le bea sekhutlong sa ka borwabohlabela.
40-45Hiramo a dira le dipitša, digarafo le meruswi. A phetha modiro wo Kgoši Solomone a bego a mo file wona wa Tempele ya Morena. Tše a di dirilego šedi:
dikokwane tše pedi
dihlogwana tše pedi tša go bopega bjalo ka meruswi tša godimo ga dikokwane
diketane tše di logagantšwego hlogwaneng ye nngwe le ye nngwe
digarenate tše makgolo a mane tša mphiri ka melokoloko ye mebedi ya tše lekgolo molokolokong o tee go raretša diketane hlogwaneng ye nngwe le ye nngwe
dikoloyana tše lesome
meruswi ye lesome
legopo
dikgomo tše lesome le tše pedi tša mphiri tše di thekgilego legopo
dipitša, digarafo le meruswi
Ditlabakelo tše ka moka tša Tempele tše Hiramo a di diretšego Kgoši Solomone e be e le tša mphiri wo o phadimišitšwego. 46Kgoši o ile a laela gore ka moka di bopše bobopelong gare ga Sukote le Tsaretane, ka moeding wa Jordane. 47Solomone ga se a ka a dira gore ditlabakelo tšeo tša mphiri di elwe boima, ka gobane e be e le tše ntši kudu, ka gona boima bja tšona ga se bja ka bja tsebja.
48
Solomone a laela le gore Tempele e direlwe ditlabakelo tša gauta: aletare, tafola ya dinkgwa tše di abelwago Modimo, 49
dihlomamabone tše lesome tše di bego di tsemilwe pele ga Felo mo Gokgethwakgethwa, tše tlhano ka lehlakoreng la ka borwa le tše tlhano ka go la ka leboa; matšoba, mabone le ditlao; 50meruswana, ditimamabone, meruswi, dipane tša seorelo, le dibjana tša magala; le digono tša mamati a ka Felo mo Gokgethwakgethwa le tša mamati a ka ntle a Tempele. Ditlabakelo tše ka moka di be di dirilwe ka gauta.
51
Ge Kgoši Solomone a feditše modiro ka moka wa Tempele, o ile a bea dilo tšohle tše Dafida, tatagwe, a bego a di abetše Morena, ka diphapošing tša polokelo tša Tempele – silibera, gauta le dilo tše dingwe.
|
Sepedi
|
Of Fela Bophelo Wena
Bophelo Ke Wena is on Facebook. Join Facebook to connect with Bophelo Ke Wena and others you may know. Facebook gives people the power to share and makes Missing: christmas. Bophelo Ke Wena Fela Sefofane Gospel Choir. Play on Napster. Released: Sep Label: VUYA PRODUCTIONS Facebook Twitter Songs. Play 1. Nyakallo Ke Fumane. Play 2. Amazing Grace (Accapela) Play 3. Uya Halalela. Play 6. Bophelo Ke Wena Fela. Play 7.
Lizalise Idinga Lakho. Play 8. Lala Honna. Play Kefumane 9886457.rug: christmas. Bophelo Ke Wena Fela. 28 likes. Matthews Jesus Answered: "It is written, Man shall not live by bread alone, but by every Word that comes out of the mouth of God"Followers: · Provided to YouTube by AFRICORI Bophelo Ke Wena Fela · Matlakala · Matlakala · RR · RR Matlakala Gospel Grooves Vol.
2 ℗ Cool Spot Music Released on: Auto-generated by YouTube. Bophelo Ke Wena [Music Download] by Joyous Celebration. Title: Bophelo Ke Wena [Music Download] By: Joyous Celebration Format: Music Download Vendor: Paradise Publication Date: Stock No: WWDL · Bohlokwa ba bophelo ke GE o tseba ntho eo, o e nyakang GE oe humana bophelong gore o phela ga bononlo bophelong.
Ga-ntsi batho ba sa qeteng dikolong ga bana bokamoso, ba bang fela sana bodulo maphelong a bona. Thuto ke ntho ya bohlokwa bophelong, gobane ke se notlolo sa bakamoso ba 9886457.rug: christmas. For Supply & installation of: Sound Equipment, Audio Visual Equipment, PA Systems, Lighting, CCTV. Home theater systems. Supplier of Christian Music, Books, Bibles and Gifts. tša bophelo le mantšu a khomotšo. Eupša sa go di feta ka moka ke gore ke kanegelo ka ga lerato leo Modimo a nago le lona go nna le wena.
Eupša ke puku ye kgolo. Na nka e thoma kae? Le ge e le gore Bibele ke puku ye kgolo go di feta ka moka, nnete ke gore ke kgoboko ya dipuku tše dingwe. E na le palomoka ya dipuku tše Missing: christmas. Ke a go gopola. 😍 😘 I miss you too. Le nna ke a go gopola. 😘 ♥ I love you. Ke a go rata. ♥ 💗 I love you so much. Ke go rata kudu. 💗 🚀 Top 10 Interview Questions: Learn for success: Dipotšišo tša Poledišano tše 10 tša Godimo: Ithutele katlego 🚀 👩 Tell us about yourself?
Re botše ka ga wena? 👩 👍 What are Missing: christmas. Le ke la fa motho a ile go itekola kwa ngakeng gore a ruri e seng tshimo ya gagwe e sa potwa ke ope ka kwa morago. Bola bo bolela gore ga go na molato ope, motlhatlhojwa o tsile go fola mabele a a tlatsa ka difala. • Setlhako Tibola lotlhokwa lwa tsela Tsaya setlhako o gokele O rwale setlhako o tsamae!
Mosepedi ke wena fela Tsela e phepa, e siameMissing: christmas. · Bophelo ke wena fela lyrics by Lebo Sekgobela. Bophelo ke wena feela empa batho ha ba tsebe ba lahlehetswe ke tsela ba kgelositswe ke sebe Tadima bomadimabe joa ba sa tsebeng thapelo u ba romele diabi tsa ditaba tsa bopheloMissing: christmas. · Bophelo ke wena Ke ya ho boka Wena moloki Wena lefika laka Ke ya ho boka Wena moloki Wena lefika laka Bophelo ke wena Modimo Bophelo ke wena fela x4 Wena, wena fela Ke wena fela Bophelo x4 Ke wena fela x6 Bophelo.
Waptrick Download Lebo Sekgobela ft William Sejake Bophelo Ke Wena Mp3. Download free Waptrick Lebo Sekgobela ft William Sejake songs from 9886457.ru music download site. Listen Bophelo Ke Wena Mp3 and download free Lebo Sekgobela ft William Sejake mp3 albums from 9886457.ru. Waphan, Wapdam, 9886457.ru, Wapin, Zamob, Zonkewap, Ketomob, Cocawap, Cipcup, Mexicowap, Missing: christmas.
Listen to Sefofane Gospel Choir Bophelo Ke Wena Fela MP3 song. Bophelo Ke Wena Fela song from the album Nyakallo Ke Fumane is released on Sep The duration of song is This song is sung by Sefofane Gospel Choir.
· Check out Bophelo Ke Wena Fela by Rebone Kgotso on Amazon Music. Stream ad-free or purchase CD's and MP3s now on 9886457.ru Listen to Bophelo Ke Wena Fela on Spotify. Sefofane Gospel Choir · Song · Listen to Bophelo Ke Wena Fela by Sefofane Gospel Choir, Shazams.
· “Before you judge me, know my story!” The 14 sex workers involved in the KNOW MY STORY project took pictures, created collages, and wrote their stories, asking their audiences to listen to.
Bophelo Ke Wena Fela by Bana Ba Kanana from the Album Morena Ore Shoetse, Vol. 12 Bophelo Kewena by BAPHOLOSWA BRASS BAND from the Album O Ya Halalela Bophelo Rea Phela by Tau Ea Matsekha from the Album The Best of Tau Ea Matsekha, Vol.
2Missing: christmas. Listen to Bophelo Ke Wena on Spotify. Joyous Celebration · Song · Sermon them: Bophelo ke wena fela! Time: am • Preacher 1- Sister Dimakatso Moloantoa (15/06/) Matt & Matt • Preacher 2- Sister Karabo Makgoba(16/06/) Isaiah • Preacher 3- Sister Pheladi Mathabatha(17/06/) Psalm & Ephesians • Preacher 4: Sister Lizzy Mahlangu(18/06/) Isaiah Feb 1, - Explore Nell's board "Joyous Celebration", followed by people on Pinterest.
See more ideas about Joyous celebration, Christmas cards, Card making pins. · 2 Bophelo ke wena fela, Empa batho ha ba tsebe. Ba lahlehetswe ke tsela, Ba khelositswe ke sebe. 3 Tadima bomadimabe Jo aba sa tsebeng thapelo; U ba romele diabi Tsa ditaba tsa bophelo. 4 Bahlanka ba botshepehi Ba ke ba rongoe dichabeng, Ho bolella balahlehi Jesu e aba lopolotseng.
5 Moya o latela Lentswe Naheng tsohle mole rongwang; Ha le Missing: christmas. Rockol only uses images and photos made available for promotional purposes (“for press use”) by record companies, artist managements and p.r. agencies. Said images are used to exert a right to report and a finality of the criticism, in a degraded mode compliant to copyright laws, and exclusively inclosed in our own informative content. Bophelo Ke Wena Fela by Sefofane Gospel Choir: Listen to songs by Sefofane Gospel Choir on Myspace, a place where people come to connect, discover, and share.
Mashilo Frans is on Facebook. Join Facebook to connect with Mashilo Frans and others you may know. Facebook gives people the power to share and makes the Missing: christmas. 🙏 🎵Celebrating heritage,we had a great 9886457.ruo ke wena fela empa batho haba tsebe 🙏🎵 Timeline Photos [04/04/20] There's power in #HIS resurrection.
II BAKORINTHE Efela re a tseba hoba mohla ntlo ena ya rona ya lefatshe, e kang motlotlwane, e senyehang, re na le leaho mahodimong le tswang ho Modimo, e leng ntlo e. · 'Me le 'na ke le wa hao! Wena, Jesu fela, 3. wena, Jesu, wena fela, U nkhodisisa pelo; Tsohle tse ding ke lefela, Ha nka o rua, Jesu. Wena, Jesu fela, 4. wena, Jesu, wena fela Lefatsheng lehodimong, Har'a ba battle kaofela, Che, ha ke tsebe e mong.
Wena, Jesu fela, 5. wena, Jesu, wena fela, Ke iteletse ruri; Ho shwa ha ka le ho Missing: christmas. Re leboga Modimo ka Mpho ya bophelo. Ke Rre gape!. Worldwide Argentina Australia Brazil Canada France Germany India Indonesia Italy Japan Mexico Russia Saudi Arabia South Africa Spain Thailand Turkey United Kingdom United States South KoreaMissing: christmas.
Waptrick Winnie Mashaba Mp3: Download Winnie Mashaba - Jerusalema, Winnie Mashaba - O Mohau, Winnie Mashaba - Sefefo Sa Moea, Winnie Mashaba - Khunama, Winnie Mashaba - Makgotla, Winnie Mashaba - Nthapelele Instrument, Winnie Mashaba - Eloi, Winnie Mashaba - Dula Le Nna, Winnie Mashaba - Eli Eli, Winnie Mashaba - Lerato Rato, Winnie Mashaba - Kaine, Winnie Mashaba - Vuk.
Ke Beya, Bophelo Ba Ka; Ke bidiba bo bilohang; Ke bodiba bo bilohang; Ke boloketsoe phomolo; Ke bone hape lesedi; Ke cheseho e makatsang; Ke dumetse ho Morena; ke fithlisitswe nakong e; Ke fitlhisitswe nakong; Ke fumane eena Morati oa ka; Ke Golgotha, ke Gethsemane; Ke itella wena; Ke lebile hae #Hymn_ Ke lehlahana fela; Ke mang, ke.
Listen to Bophelo Ke Wena by Joyous Celebration - Joyous Celebration, Vol. 15 (My Gift, Live At The ICC Arena Durban). Deezer: free music streaming. Discover more than 56 million tracks, create your own playlists, and share your favourite tracks with your friends.
· AARON MOTHOTOANA FEATURED Community – I love my home: It’s the best! I grew up in a small village called MOshate GA-mamabolo in Limpopo. It’s not the kind of place you would notice on a map – it’s so small I wouldn’t be surprised if some maps didn’t even mention it.
Check out Bophelo ke wena by Paul K on Amazon Music. Stream ad-free or purchase CD's and MP3s now on 9886457.ru Listen to Bophelo Ke Wena by Takie Ndou, 74 Shazams.
bophelo ke wena feela empa batho ha ba tsebe ba lahlehetswe ke tsela ba kgelositswe ke sebe bophelo ke wena feela empa batho ha ba tsebe ba lahlehetswe ke tsela ba kgelositswe ke sebe bophelo ke wena feela empa batho ha ba tsebe ba lahlehetswe ke tsela ba kgelositswe ke sebe Morena o ba etele bana bohle ba lefifi lesedi le ba Missing: christmas.
Sa mathomo ke madumephelo go wena thai, Ntumelele ke bee ya ka tolwane koribeng lago, Ntumelele ke tswe sa ka sehuba dibeng bjago, Gobane go mana ke ipona ke sa go rate wena thailontshesere, Gobane go hwela tharing e le kgoteledi wena moloki. Wa gago mogato o o gata ka mogato ge o re gata wena mogato, Fela go a šupega fao o re gatilego wena Missing: christmas.
Thapelo ye ke tsela fela ya bo bontšha tumelo ya gago go yena le go mo leboga ka baka la go go nea phološo. "Modimo, ke a tseba gore ke dirile sebe kgahlanong le wena le gore ke swanelwa ke kotlo. Eupša Jesu o rwele kotlo yeo e ntshwanelago e le gore ka tumelo nka lebalelwa.
Ke dumela go wena bjalo ka mophološi 9886457.rug: christmas. · Ke nyoba bo mme fela strong lerete laka kele le holo mara eseng thata bare ke nyoba monate mme wa lyn yaka he kemo nametse ha batle ke fologe kemo pta A gona difebe ke bophelo go Missing: christmas.
· Bophelo ke wena fela(you offer life alone) Empa batho ga ba tsebe,(but people don't know) Jesu wa makgotla.(Jesus our Lord) O ya Halalela(you are holy)×3 O wa phela(you are living) Bophelo ke wena fela(you offer life alone) Empa batho ga. Sefofane Gospel Choir's songs: Listen to songs by Sefofane Gospel Choir on Myspace, Stream Free Online Music by Sefofane Gospel Choir. · Enjoy millions of the latest Android apps, games, music, movies, TV, books, magazines & more.
Anytime, anywhere, across your devices/5(6). · Enjoy millions of the latest Android apps, games, music, movies, TV, books, magazines & more. Anytime, anywhere, across your 9886457.rug: christmas. Ka mantsu le ka go sepela ke tla tumisa wena fela. 7. Ka Jesu nna ke lemogile Modimo a nkgaugelang.
Me taba yeo e tlile,ke diba se ntapolosang. Ke gona ke re;Tlang ge bohle,le lebalelwe dibe tsole. 8. Leina le le sa tlo retwa,le leng motjopo o nneang Bophelo,nna le ba bakgethwa ba godimong ba le retang. E, Jesu ba mo khunamela,me ba se fetse go Missing: christmas.
· Ruri-ruri ke re go wena, Re bolela seo re se tsebago gomme re hlatsela seo re se bonego, eupša lena ga le amogele bohlatse bjo re bo neago. Ge e ba ke le boditše dilo tša lefaseng fela la se dumele, le tla dumela bjang ge e ba ke le botša dilo tša legodimong?’”—Johane Missing: christmas. KEKE The Very Best of Keke Vol 2 Label: Spirit Music Catalogue#: SMD Bar Code: Format: CD Year Released: tracklisting: 1 Praise Medley 2 Ke Dumetse 3 EmaDielweni 4 Worship Medley 5 Hallelujah 6 Ngine Cuio 7 Umoya Wam 8 Lebitso la Morena 9 Checheche 10 Jeso Fela / Jwale ke.
Mehleng ye go opelwa ka wena go binwa go nyakallwa ka wena efela gago le o tee a tsebago sefahlego sa gago ba thomile ke a hwa ke a ikepela, o rata kenna ka pelo le ka Mme le Ntata Gore motho a fihlelle se sengwe O fetogile sebetja sa bana, bahumi le bahloki Seo ole polelo fela, o papadishane O ngwadilwe melomong le mahlong A makgarebe le. Mjolo wa ne ele fela go tshwara piece job mola le mola, di full time commitment ke tsa next year re thome botse le ngwaga😭😭😭😭kgale ba re hurda KHOMOTŠ0 () Sesi Fikz yazi a ba nratele dilo tše botse batho ba But me ndizithandela wena ️ ️Missing: christmas.
|
Sepedi
|
Tlhalošo
Go na le phapano ye kgolo ka mehutahuta ya kwena ya Noka ya Nile. Ka kakaretšo, ke ye kgolo, ya leloko la kwena ka palogare ya dimetara tše 5 m ka botelele go fihlelela dimetara tše 6 ditiragalo tša go se tlwalege. Go na le dipego tša go se kgodiše tša gore tša disentimetara tše 7 di be di le gona, eupša tše di di that go di kgolwa. Go na le bohlatse bja gore dikwena tša Nile ka dinagng tše di fodilego di fihlelela bo nnyanenyana gomme tše di kgolo di ka ba dimetara tše 4.
Go na le baagi ba babedi ba dikwena tša Nile tše di kopana tšeo di phelago ka go nna ka dinomoro tše nnyane kudu,'ka Mali le ge e le ka leganata la Sahara! Ka baka la maemo a go se bego botse, tše kgolo di gola ka palo tlase ya dimetara tše magareng ga 1 le 2. Tše nnyane di leswiswi ka botsothwa bja seetša le mothalo wa go fapana ka moseleng le mmeleng. Mothalo wo o ba wa seetša go tše kgolo.
Phepo
Le ge e le gore tše nnyane ka kakaretšo di kgaoletšwa go ja dijo tša phepo ye nnyane ya tša meetseng tša go hloka marapo a mokokotlo le dikhunkhwane, ka tshepelo ye e sa fetšego pelo di ya tša go ba le marapo a mokokotlo go swana le dihlapi, tša go phela ka meetseng le ka ntle le digagabi. Le ge go le bjalo, tše kgolo di ka tšea mehutahuta ya tša goba le marapo a mokotlo tše koto, go swana le phalafala, go akaretšwa Dinare, dikubu tše nnyane, le dikatse tše koto. Dihlapi le diphoofolo tša go ba le marapa a mokotlotlo gantšhi di dira karolo ya kgolo ya phepo ya tšona, le ge e ka ba go bjalo di ka ja batho, go swanetše go ba di bolaile batho ba bantšhi go feta mehuta ya leloko la kwena tše dingwe ka moka di hlakane.
Gammogo le dikubu le ditau, dikwena di tšea maikarabelo a go ka nna lekgolo la mahu le go timela ga batho ngwaga o mongwe le o mongwe, le ge e le gore dipalopalo tše ga di a tiya kudu go kgonthiša. Dikwena tša Nile gape gantšhi di ka topelela go tšwa go ditopo, gammogo le palo ya diphoofolo tše dingwe, ka moka ga tšona di kgotlelelana go ba teng ga tšona. Diphoofolo tše mmalwa tša batšwasehlabelo di hweditšwe di kopantšhitšwe ka fase ga dihlophana tša makala le maswika, dipego tša gore dikwena di fihla dinama tša diphoofolo tša go sa nyakege, Ba bangwe ba bolela ge go le hlokega gore di bole gore dikwena di kgone go di gagola dikarolo tša mokgopa, eupša se ga se kgonagale gore e kaba nnete. Nama e ka ba boleta ge phoofolo e dula ka meetseng nako e telele ka morago ga lehu, eupša dikwena di ka je dinama ya go bola.
Ge di ja, palo ya tšona e tla swara ka maatla a go tswala mohlagare gomme ya nyopa mmele ya tšona. Ditshetledi tše di abilwego ke diphoofolo tše dingwe go dumelela dikarolo tša nama go be bonolo go metša. Tše dingwe tša tirišano ya phepo le maitshwaro a begilwe bjalo ka kgato ya diruiwa tše di tswalwa dihlapi lefelong le le tee. Tatelano ya taelo ya phepo gantšhi e a diragala ka go swana le ya maemo a godimo, gomme tša go ba le maatla di ja la mathomo. Dihlopha tša dikwena gantšhi di sepela dimetara tša go kaba lekgolo go tšwa meetseng go ya go ja tše hwilego. Tše kgolo di kile tša bonwa ka makala di bonwa di rea dihlapi ka mesela go di hapela go ya ka lebopong mo di hlakanego di le ntšhi gomme ye di tšee ka mahlakore a mohlagare.
Pelegišo
Mehuta ye e epa melete ya disentimetara tše 50 ka mabopong a mohlaba, dimetara tše mmalwa tša go tšwa meetseng. Tše ka moka di ka bago kgauswi le dihlaga tše dingwe. Nako ya go ya ka sehlageng e fapana ya ka lefelo la naga ya, e tšea karolo mo nakong ya sehla sa go oma ka Lebowa, eupša mathomong a sehla sa dipula go ya ka Borwa, ka tlwaelo go tloga ka Dibatsele go fihla mafelelong a Manthole. Ditshadi di fihlela putšo tša thobalano le dimetara tše 2.6, dipoo mo nakong ya dimetara tše 3.1. Ditshadi di beela mae a ka bago 40 go ya go 60 ka sehlageng, le ge e le gore palo ye e ya fapana go ya ka ditšhaba. Ditshadi di nna kgauswi le sehlaga dinako ka moka. Ka moka nako go elama ke palogare ya matšatšing a 80 go ya go a 90 (tše hwetšwago go tšwa go matšatši a 70 go ya go a 100), ka morago ga moo ditshadi di bula dihlaga gomme tše nnyane di ya tšeewa go išwa ka meetseng.
Bobedi e bego dipoo le ditshadi di thuša ka go bula mae ka bonolo magareng ga bona ka leleme le molomo wa ka godimo. Tše sa tswago go phaphaša di dula gauswi le baswa mengwaga ye mebedi ka morago ga go phaphaša, gantšhi di bopa keretšhe le ditshadi tše dingwe. Bjalo ka bontšhi ba maloko a dikwena baswa ba ba golwane, ba rata go dula kgole le tše kgolo, tša go buša selete sa tšona. Ntle le gore go tlhokomelo ya maleba go tšwa ditshading ka nako ya go elama, phesente ya godimo ya dihlaga e hlaselwa ka mehuta huta ya diphoofolo, go tšwa go diphokobje le dikgopane go ya go batho. Ka tlwaelo tlhaselo tše di diragala ge tšhadi gapeletšwa go tlogela sehlaga nakwana ka nepo ya gore e kgone go lokiša maemo a yona goo fiša mmeleng ka go e fodiša ka meetseng.
Boitshwaro
Maitshwaro a setšhaba ka dikwena tša Nile gantšhi e nyaditšwe, le ge e le gore go na le dintlha tše mmalwa tše di amanago le go kwešišwa gabotse ga a lemogwe ga botse. E be e lemogile gore maemo a setšhaba a ka huetša motho ka katlego ya phepo, wa phepo ka diphoofolo tše sa laoleng dilete di ja ga nnyane maemong a go ja ka moo di hlakanago le tše dingwe kgafetšakgafetša tša leago tše bušang.
Moo di hwetšwago gona
Mo Aforika Borwa, Botswana, Egepeta, Etopia, Ivory Coast, Kenya, ka Madagascar, Mozambique, Namibia, Somalia, Swaziland, Zambia, Zimbabwe.
Leina la seLatini
Crocodylus niloticus. Ka lebaka la phatlalatšo, mehuta ye mmalwa ya setšhaba ya diphapano di bonego, le tša go swana le yona tše di šišintšwego. Tše ke tše ka go sa tlaelega di fapantšwego ka ga dingwalwa, le ge go le bjalo, mme di lemogilwe semmušo. C. n. africanus (Kwena ya Bohlaba ya Aforika ya Nile), C. n. chamses (Kwena ya Bodikela ya Aforika ya Nile), C. n. corviei (Kwena ya Aforika Borwa ya Nile), C. n. madagascariensis (Kwena ya Malagasy ya Nile, Malagasy alligator, croco mada), C. n. niloticus (Kwena ya Etopia ya Nile), C. n. pauciscutatus (Kwena ya Kenya ya Nile, Kenya alligator, Kenya caiman), C. n. suchus (Kwena Aforika Bogare ya Nile).
|
Sepedi
|
Leina la mahlale: Origanum vulgare
Leina la go tlwaelega: Oregano goba
Origanum Oregano e tšwa go Borwa bja Yuropa le Mediterranean (Watlelegare) ka Leboa la Afrika.
Tlhalošo ya Sebjalo
Sebjalo sa Oregano sa go tšwela pele se se golago ka botelele bja go fihla 500 mm gomme se na le matlakala a matala. Sebjalo se tšweletša dikala tša ka lehlakoreng fao go tšwelelago matlakala. Matšoba ao a melago godimo ga dikala a na le mmala wo mošweu, gomme a tšweletša dintlha tša dioli, goba wo pinki le moperese, e dirišwa kudu go culinary.
Tšhomišo
Oregano ye hlwekilego le ya go oma e dirišwa mo dijong tša ka mohlodi.
Tšhomišo yenngwe ke tšweletšo ya dintlha tša di oli. Dintlha tše dioli tše di dirišwa ka gare le ka ntle go antimicrobial. Go thwe e alafa candida, maoto a bakitimi le go thuša go lwantšha go longwa ke dikhunkhwane e ka šomišwa gape bjalo ka twantšho ya dikhunkhwane.
Dinyakwa tša Mmu le go Apea
Oregano e mela bokaone mo mmung wa sehlaba, seloko ka pH ya magareng ga 6.5 le 7.5.
Pele ga ge peakanyo ya mmu e dirwa dišupommu di swanetše go tšewa gomme di romelwe laporathoring go ya go tshekatshekwa le ditšhišinyo tša phepo.
Mmu o swanetše go tlhanyaolola gore o be 500 mm go netefatša kelelatšhila ye botse.
Phošolla maemo a pH ka go diriša kalaka. Mmutedi goba manyoro a swanetše go dirišwa ka godimo ga mmu wa go lekana 400 mm, dibeke tše nne go ya go tlhano pele ga pšalo. Mo matšatšing a mafelelo pele ga pšalo o tsenye trace elements le menontšho ya pele ga pšalo mo mmung, e be o di lema ka godimo gam mu wa 20 cm. Se se tla tloša mengwang efe goba efe yeo e lego gona. Lokela nošetšo lekhupetšo ya tšhireletšo ge go nyakega.
Boso
Oregano ke sebjalo sa hardy evergreen seo se golago mo boso bjo di borutho bja (Watlelegare) gomme se dira botse mo themperetšheng ya magareng ga 16°C le 28°C. E kgona go kgotlelela tšhwaane. Themperetšha ya mmu e swanetše go ba ka godimo ga 12°C go hwetša dipeu tše botse le dibjalwana tše nanana.
Dikhalthiba
Go na le mehuta ye mebedi ye megolo ya oregano yeo e tšweleditšwego ka mabenkeleng. Kgetho ya clones e beilwe bjalo ka dilo tše tlago pele k age dintlha tša dioli di hlohleletša tšweletšo. Matšoba a mmala wo mopinki le matšoba moperese wo a dirišwa kudu go culinary gomme matšoba a mohuta wo mošweu a dirišwa kudu go poelo ya oli.
Mehuta ye mengwe ke: Aureum, Crispum, Country cream, Dark leaf, Gold tip, Nanum, Variegata and Zorba.
Go na le mehuta ye mengwe gomme go kaone go hwetša keletšo ya balemiši le peu le ditsebi tša go fapafapana tša le ye nngwe ka mehuta ye kaone ya lefelo la tšweletšo le bareki.
Translated by Lebogang Sewela
|
Sepedi
|
© Bio-Innovation Zimbabwe
Poreima ya mobola (Parinari Curatellifolia) bo tsebega gape e le mohlare wa (hissing), grysappel goba bosappel, Mmola, Mbulwa, Mobola, Muvhula le Umkhuna.
Sebopego sa go phatlalela sa kgare ya tokwane sa poreima ya mobola se a bonala moo se golago mo nageng – mo diprofensing tša Afrika Borwa - Swaziland, Zimbabwe le Mpumalanga le Limpopo. Motlakala o na le matlakala a mabala a mabedi (mmala wa botlase bja letlakala ke wo mošweu wa go ba le silifera) gomme o tšweletša matšoba a monkgo wo bose, a sebopego sa torompeta go tloga mo kgweding ya Julae go fihla ka Nofemere. Matšoba a tšweletša nectar ye ntši le modula wa dinose ka fao e tumile go boleming bja dinose.
Mohlare wo, wo mogolo wa go ba le kutu ye (corky) o tšweletša seenywa se monate sa bogolo bja poreima ka letlalo le serolwana la go lewa. Seenywa sa go butšwa se lewa se le tala, se omišitšwe, se apeilwe, se pšhatlegile go dira matutu goba se a šilwa go dira bjalwa. Peu ya oli e lewa e le nnoši (e na le tatso ya go swana le almonds), e a pšhatlwa gomme e be e šomišwa go apea sopho goba e hlakanywa le merogo. Oli ya go tšwa go matokomane e šomišwa go apea.
Tirišo ya pereima ya mobola go bongaka e akaretša go šomiša kutu le ditšweletšwa tše dingwe tša letlakala go nyumonia, cataracts earache. Matlakala a pšhatlegilego di ka dirišwa bjalo ka setlolo sa marapo a robegilegp goba a tšwelego sekeng gammogo le go fediša dišo le mabadi. Kota ya mobola e na le silica yeo e dirago gore e be boima go šoma ka yona, eupša e dula sebaka gomme e šomišwa go meepong, dikota le dikepe goba diketswaneng. Mohlare o rata mmu wo sa kolobelagao kudu, wa go ba le (eseiti) mme o huetšwa boso ba go tonya le phefo.
Molaetša wa Temoša Kalafong
Tshedimošo ke ya mabaka a tša thuto le tša tshedimošo fela gomme e ka se hlathollwe bjalo ka keletšo ya kalafo. Tshedimošo ga se ya go ikemišetša go tloša keletšo ya kalafo ye e abiwago ke bašomi ba tlhokomelo ya maphelo.
Translated by Lebogang Sewela
|
Sepedi
|
Mafelelong a millennium ya mathomo ya nako ya go swana, East Coast ya Bogare bja Afrika e swaregile. Bašomi ba go thala ba Arab le Asian ba hwediše sehla sa diphefo tša kgwebo, tšeo di kgontšhago go thala godimo le tlase ga lebopo la Afrika fao ba tlošitšego matlalo a diphoofolo, gauta le aebori go tšwa go badudi.
Mafelelong diteišene tša kgwebo tše mmalwa di ile tša tšweletšwa mo mafelong a go swana le Zanzibar, Mogadishu, Madagascar le kilwa, go hloma kgwebo ya marine ye fetilego maeto a Europe a kutollo ka mengwaga ye 500. Seteišene sa kgwebišano ya Afrika e be e le Sofala, e kgauswi le toropokgolo ya sebjale ya Beira, mo Mozambique.
Ka fao, dihlopha tša bahlokomeli tša Afrika go tšwa bokagare ba tla swara dithoto tša kgwebo go ya lebopong la lewatle, moo e tla fetolelanwago bjalo ka galase, dikgopa tša cowrie shells le diripana tša porseleine go tšwa go Bohlabela bja kgole.
Ka ge selete sa Limpopo se be se na le dipeelopele tše phetšego gabotse tša ditlou tša naga tša aebori gammogo le alluvial nuggets ya gauta ka mo dinokeng, ditšhaba tše mmalwa mo seleteng di ile tša atlega kudu. Ga nnyane, ga nnyane batsebakgwebo ba ile ba thoma go hlabolla mahumo le maemo a godimo. Ka mahlatse, ka nako yeo, boso bo be bo le botho; kgato ya go tšweletša le go hlokomela ditšhabale tša mebušo di be di matlafaditšwe ka mabu wo botse le mehlape ye mentši.
Sentara ya Mercantile ye tumilego, setšo sa Iron Age se be se filwe dikilometara tše makgolo go ya Leboa-Bodikela bja Kruger National Park, kgauswi le hlakano ya Limpopo le dinoka tša Shashe. Ka 1200, ditšhaba tše di be di hlabologilwe di swana le mmušo wo kgethilego, o khuetša dikwere tšavdikhilometara tše makgolo a mmalwa, yeo bjale e lego selete sa ka gare ga mellwane ya Botswana, Zimbabwe le Afrika Borwa.
Lehono e tsebjago bjalo ka Sefoka sa Mapungubwe sa tlhabologo, motsemošate o agilwe tikologong ya folete ya godimo ga mmoto ka lehlakoreng la borwa bja Noka ya Limpopo. Ka kopanong la mmoto go be go dula bathekgi ba ba bannyane ba kgoši. Mo maoto a mmoto go be go dula badudi ba mmalwa, bao ba bego ba no lebelela kgoši ya bona ye e kgethegilego.
Mengwaga ye 100, batho bao ba dulago kgauswi le mmoto wa Sefoka sa Mapungubwe ba ile ba atlega. Go tloga fao, ka pejana, tlhabologo e ile ya phuhlama. Ga go bonagala gore mmoto o ile wa tsenwa ke mašole a ka ntle ga naga, eupša phetogo ya boso le komelelo e ka be e gapeleditše batho gore ba tšwele pele. Go sa le bjalo, magareng a 1290, Sefoka sa Mapungubwe se ile sa lahlwa. Ditšhaba tša Afrika tšeo di be di dula mo lefelong leo, di akanyile gore mmoto ke seila.
Go be go thwe ke ntlo ya badimo e bile motho yo a ka lekago go namela godimo ga mmoto o tla be a roga. Ka fao, Sefoka sa Mapungubwe se ile sa tlogelwa gomme kanegelo ya batho ba yona e dula e sa makatša mengwaga ye 700. E be e le fela ka 1940 ge balemi bja bathobašweu ba mo lefelong leo ba kwele ka mmoto wo lahlilwego, ba be ba sa tshwenyega ka ditumela-khwele, ba no namela ka mothoko.
Ba ile ba lemoga mabitla a mmalwa a bogošing mo godimo ga mmoto, go tlalaletša ka dithoto tša gauta, bokgabišo bja bona bja mengwaga ye 70 bo sa tšwela pele le bjale.
|
Sepedi
|
Katse le mpša ke bagwera. Ba a segiša ebile ba thabela go dira dilo tša mehutahuta mmogo.
Kanegelo ke ya mosetsanyana yoo ba rego ke Khayanga. O be a sotlega morago ga gore batswadi ba gagwe ba hlokofale. Yena o ile a ya mabitleng a bona go nyaka thušo. Mohlolo wa nkgo wa diragala gona mabitleng ao gomme go tloga tšatši leo, Khayanga a bona thušo go tšwa batswading ba gagwe.
Ye ke kanegelo kopana ka ya mosemane wa go rata go bala dikanegelo. O rata go bala kudu ka fao a rata go anegela ba le lapa la gabo ka kanegelo yeo a e badilego.
Kanegelo ye e bolela ka bana ba diphoofolo tšeo di tlišitšwego lefelong la tlhokomelo ya bana ba diphoofolo tša ditšhuana. Diphoofolo tšeo di hlokomelwa ke motho wa go kgethega le sehlopha sa gagwe.
Ke mang a tlo go tsokama setulo sa bogoši bja diphoofolo ka morago ga ge Kgoši Lepogo a fologile setulo?
|
Sepedi
|
Description
This is a lay summary of the article published under the DOI: 10.31730/osf.io/2urxf
Northern Sotho translation of DOI: 10.31730/osf.io/2urxf
Go hwetša dipalopalo tša ditho tša go thuša go hema tša dikhunkhwane le pharologantšho ya tšona e sa le tlhobaboroko ka baka la saese ya tšona ye e ka lemogwago ka maekhrosekhoupu.
Mo re lekantšha bogolo bja mogolo wa dikhunkhwane go šomišwa sekena sa maekhro-thomokerafi ya X-rei (µCT) (go resolušene ya 15 µm) go sebokwana sa go phela, seo se robaditšwego sa dikhunkhwane tša legoro la Cacosceles newmannii go akaretša mehuta ye e fapafapanego ya bogolo bja mmele.
Ka letlakaleng le re abelana ka datha ya bogolo ka botlalo le dimmotlolo tša 3D tša disekene tše 12, tše di abelanago ka datha ye mpsha go pušeletšego ya ditshekatsheko tša go tšea diswantšho le dipharologantšho tša ponagalo ya dibopego tša megolo tše di hwetšwago go mekgwa ye e fapafapanego ya pontšho ya diswantšho ka dikarolokarolo.
Datha ya bolumu e fiwa mo ka dibopego tše di arogantšwego tša megolo bjalo ka dimmotlolo tša 3D.
Ditsebi tša mahlale di be di lebeletše ditsela tša go hema tša dikhunkhwane ka botlalo go šomišwa mokgwa wa go tšea diswantšho wo o bitšwago maekhro-thomokerafi ya X-rei.
Ditsebi tša mahlale di šomišitše mokgwa wo go dikhunkhwane tše di phelago, go kwešiša ka moo ditho tša tšona tše nnyanenyane di fetogago le go gola ge nako e le gare e sepela.
Go dinyakišišo tše ntši, ditsebi tša mahlale di hlahloba ditšhupu tša go hema, goba mogolo, tša dikhunkhwane tše di hwilego.
Ka madimabe, dibopego tše di a fetoga ge dikhunkhwane di hwile, tša tlala ka seela, goba tša phohlela.
Se se šupa gore ditsebi tša mahlale di hlaelela tshedimošo ye bohlokwa mabapi le ka moo dibopego tše di fetogago ge diphedi di gola.
Go dinyakišišo tše, banyakišiši ba be ba nyaka go tšea diswantšho tša dikhunkhwane tše di phelago go dikgato tše di fapafapanego tša kgolo.
Kudukudu, ba be ba nyaka go bona ge e ba ba ka lekanyetša ka katlego saese le bolumu ya sebopego sa tsela ya mogolo go dibokwana tša dikhunkhwane ka tšhomišo ya maekhro-thomokerafi ya X-rei.
Ba kgobokeditše dibokwana tša dikhunkhwane tša manakana a matelele e lego Cacosceles newmannii go tšwa mašemong a mmoba go la KwaZulu-Natal, Afrika Borwa.
Dibokwana di beilwe ka laporathoring di phela, morago tša idibatšwa (robatšwa) gore di kgone go hlahlobja.
Ka go šomiša maekhro-thomokerafi ya X-rei, banyakišiši ba kgonne go hlahloba dibopego tša mogolo ntle ga go gobatša dikhunkhwane ge go dirwa bjalo.
Banyakišiši ba šomišitše disekene go bona ditho tša go thuša go hema, le go di hlama leswa ka 3D mo khomphutheng.
Ba bontšhitše le gore dikhunkhwane di ka idibatšwa le go hlahlobja ntle le go ama maphelo a tšona goba go gola ga tšona ka moso, e lego seo e bilego tlhohlo go dinyakišišo tša peleng.
Ye ke phihlelelo ye bohlokwa, ka ge banyakišiši ba bangwe gabjale ba šomiša tsela ye e swanago ya go hlahloba le go lekodišiša ditho tša dikhunkhwane tše di phelago, gore ba kgone go nyakišiša ka moo dikhunkhwane di golago le go phologa ka fase ga maemo a go fapafapana.
Ka madimabe, banyakišiši ba kgonne fela go bona megolo ya saese ye e fetago dimaekhrometara tše 15 (15 µm).
Le ge saese ye e sa le ye nnyane go ya ka tlwaelo, megolo ya dikhunkhwane e ka ba ye mennyane go lekana le 1 µm, se se šupago gore le yona tsela ye e ka hlaelela tshedimošo ye nngwe ye bohlokwa.
Saese ya dibokwana tše di phelago le yona e be e laetša gore banyakišiši ba be ba sa kgone go di hlahloba gabotse ka go tšea diswantšho tše kaonekaone.
Le ge go le bjalo, ba laetša gore saese ya 15 µm e ka ba e lekanetše go hwetša bontši bja tshedimošo go dikhunkhwane tše kgolo, le gore dinyakišišo tša ka moso di swanetše go nyaka ditharollo mabapi le ka moo go tšewa ga diswantšho go ka kaonafatšwago.
Cacosceles newmannii ke mohuta wa dikhunkhwane tša tlhago tšeo di hwetšwago mašemong a mmoba go la KwaZulu-Natal, ebile di ka ba phehli go dibjalo tše tše bohlokwa ekonoming.
Ka gona, go kwešiša ka moo dikhunkhwane di phelago ka gona go ka fana ka tshedimošo ye e hlokegago kudu go taolo ya dibokwana go dibjalo tša mmoba.
Dinyakišišo e bile tšhomišano magareng ga ditsebi tša mahlale go tšwa Afrika Borwa le Sweden.
|
Sepedi
|
O ka se kgone go bapala dipapadi tša bidio ge go se na mohlagase, eupša ke santšhirela se sebotse sa gore o tšhabe go ngwala mošongwana wa gae. Ge o nagana gore mošongwana wa gae o a tena, bala ka moo Koko yoo a se nago molato a ka fetolago mogopolo wa gago.
|
Sepedi
|
SEPUKWANE SA MOGAHLANO WA MAPHELELO LE MATŠHOMAYELELO Aghast 2018
Dipolabodisano tsa mohlobohlobo tso re ka di kopang tsa tso Baebele yi di tshepisiyeng ka matšatši ya rune.
MAKOLWANE KA TENG GA LENTSU LA MODIMO
Bo ba nyakang go jabodisa Kreste di nyaka ba šupetse gore ka nnete o nyaka batho ba bangwana fote o ba tseyela gedimo, a di na taba gore ba tšwa kaye, ke ba mošaga mang, kela ke ba sedumedi sefeng.
MAPHELELO YA SEKRESTE
Re ka maka byang gore re sa sinyeletse go tshwana le mogatsa Lota, wa kraya Modimo a sa sa re nyaka? Mara re ka maka byang mo re bona nkare go lelekisana le dilo tsa lefase lowa, go thomisa go re phiriketsanya ga tso tsa Modimo?
MAKOLWANE KA TENG GA LENTSU LA MODIMO
Ga mošupetso wa Jeso wa lesome la dimina, kgoši yi yemela mang, malata le tšheleta di yemela ying?
MAPHELELO YA SEKRESTE
Se sengwana le se sengwana so se leng ga Lebhokisi la go Tšhutisa se bolabolela jw.org. Mo re ka tlwayela wepsayete ya rune, le rune re ko kweng gore tso re di tšhutisang ku tšhomong di yediye mong go yela.
MAKOLWANE KA TENG GA LENTSU LA MODIMO
Jeso go se botala o nyoko tla a yahlola a boya a re ntsha ga dilo tsa go baba. Di nyaka re tiyelele ga tso tsa Modimo gore re nape re tshepa gore le rune re ko phoneng.
MAKOLWANE KA TENG GA LENTSU LA MODIMO
Jehova le Morwayi wage ba yemele go bona motho wa gore o maka tsa go befa a lesetsa dilo tsone ke mokane pelo yage yi ba gabutši la gore a ka šinya a kwediwa go baba.
MAPHELELO YA SEKRESTE
Jeso o yye a kgwela batho ba gore a baa yenela. Magageru ba Makreste ba gore a baa yenela go tshwana le rune re ka ba šupetsa byang gore re ba nyaka ka matla?
|
Sepedi
|
Polelo ya Maemo a Setšhaba ka Mopresidente wa Afrika Borwa, Thabo Mbeki: Kopano ya mohlakanelwa ya Palamente
8 Feberwari 2008
Mme Spikara sa Lekgotla la Setšhaba;
Motlatša Spikara wa Khansele ya Setšhaba ya Diprofense;
Motlatša Presidente wa Repabliki;
Baetapele bao ba hlomphegago ba diphati tša rena tša dipolotiki le Maloko a Palamente ao Hlomphegago;
Ditona le batlatšaTona;
Mna. Jacob Zuma, Motlatša Presidente wa Repabliki wa peleng e bile e le Presidente wa African National Congress;
Moahlodi mogolo wa rena yo a hlomphegago gammogo le maloko a Kgoro;
Dihlogo tša Ditirelo tša rena tša Tšhireletšo;
Molaodi wa Panka ya Resefe;
Ditona tše di hlomphegago tša diprofensi le Dipikara tša Diprofense;
Modulasetulo wa SALGA, diMeyara le Baetapele go Mmušo wa rena wa Selegae;
Modulasetulo wa Ngwako wa Setšhaba wa Baetapele ba rena ba Setšo le Baetapele ba rena ba Setšo bao ba Hlomphegago;
Dihlogo tša ditho tša mmušo tšeo di thekgago demokrase;
Balaodi-Kakaretšo le baetapele ba bangwe ba bodirela-mmušo;
Bahlomphegi, Dikemedi le Dikomišinara tša dinaga tša ka ntle;
Baeti ba ba hlomphegago, bakgotsi le dikhomreiti;
Batho ba Afrika Borwa:
Ntumeleleng ke re mo tiragalong ye ya mohlakanelwa ya boraro ya Palamente ya rena yeo e tlago rerišana ka maemo a setšhaba, ke lakaletše Maloko ao a Hlomphegago a Palamente Ngwaga wo moswa o mobotse e bile e le wa katlego.
Ke tloga ke tshepa gore ngwaga wa 2008 e tla ba wo mobotse kudu go demokrase ya rena, ka ge ka moka re šoma mmogo gore re fihlele kganyogo ye kgolo ya batho ba gešo ya gore go be le bophelo bjo bo botse go bohle. Ke bolela se, ka gobane ga se gantšhi go dirwa boipiletšo go setšhaba gore se šomiše mešifa ya mmele ya sona ka moka gore se fihlele toro ye e itšego. Gomme ye ke taelo yeo re e rwešitšwego ke histori.
Ke bolela mo lehono, pele ga mme wa ka, Epainette Mbeki, MaMofokeng, yo a tlilego go re fa molaetša wo o hlakilego go tšwa go batho ba magaeng ba Transkei, bao a phetšego le bona nako e telele. A re batho ba ba rata go tseba, go tšwa go rena bao re ipitšago baetapele ba bona le bao ba swanago le bona nageng ka bophara, gore a na re sa ntše re eme ka leo re le boletšego la gore bokamoso bo tla ba kaone go feta maabane. Ka moragonyana ga matšatši a seswai, ka la 16 Feberwari Mme Mbeki o tla ba a keteka mengwaga e 92. Seo a se letetšego bjale ka mpho ya gagwe ya matswalo ke nnete. Ke mo leboga ge a kgonne go ba le rena mo lehono, gomme ke dumela gore re ka se mo nyamiši.
Ke nyaka gore gape ke tšee sebaka se gore ke leboge Presidente Nelson Mandela, e lego o mongwe wa bao e bilego bahlami ba demokrase ye ya rena, gomme yena o tla ba a keteka mengwaga e 90 ka la 18 Julai. Gape re amogela magareng ga rena Mna. Arthur Margeman, yo mmogo le Nelson Mandela a bego a le karolo ya lesolo la go ngala dipese tša Alexandra mengwageng e masometlhano yeo e fetilego. Gape re e ikwa re le mahlatse go ba re na le Mme Jann Turner, e lego morwedi wa Rick Turner yo a bolailwego ke bahlankedi ba apartheid mengwaga e 30 ye e fetilego.
Gape re thabela le gore magareng ga rena re na le Mna. Dinilesizwe Sobukwe, morwa wa Robert Sobukwe yo a bego a rata naga e bile e le moetapele, gomme yena a hlokofetše mengwaga e 30 ye e fetilego ka morago ga go tlaišwa kudu ka go golelwa le go kobja ka tlase ga kgatelelo yeo go bego go phelwa go yona. Gape re amogela magareng ga Maloko ao a Hlomphegago le baeti, bontšhi bja batho ba ba ilego ba hlama mokgatlo wa United Democratic Front, mengwageng ye e fetilego e 25. Ka moka baeti ba ba hlomphegago, ba emela dikgopolo tše di fetilego le tshepo, ba re gopotša gore re mo lebelong la go neelana, la go tswalwa ka leswa fao go tšwelago pele la gore toro ya gore ka moka re fihlele bophelo bjo bo botse e be ya MaAfrika Borwa ka moka. Nnete ke gore ba emetše moya wa batho ba gešo wo o ganago go gatelelwa, le gona ba a re tlhotla gore ka moka re šome ka tsela yeo e ka se ekego goba go nyamiša ditetelo tša batho.
Go se nene re tla ba re fetša ngwaga wa ditšhelete le palamente ya demokrase ya boraro gomme ka morago ga fao go tla swarwa Dikgetho tša bone tša Bohle. Ka gona mmušo o ile wa lekola leswa tsela ye re ye sepetšego go tloga ka ngwaga wa 2004.
Ke rata gore ke re, ke thabišwa ke ka fao re dirilego tše ntšhi go phethagatša boithapo bjo re bo dirilego ka ngwaga wa 2004. Le ge go le bjalo go molaleng gore re sa ntše re na le mošomo o mo ntšhi wo re sa swanetšego go wo dira mabapi le se. Ka ge re lebile mafelelong a nako yeo re filwego yona, Mmušo o phethile ka gore o beele thoko Mananeo ao a lego ka Ntlhorong (Apex Priorities), ao re swanetšego go itebanya le wona ka tsela ye e kgethegilego, le go dira tšeo di tla thušago gore re phethagatša tšeo batho ba gešo ba re laetšego gore re di phethegatše.
Se se botse ke gore Polelo ya Maemo a Setšhaba e mphile sebaka sa gore ke fane ka pego mabapi le Mananeo a a 24 a ka Ntlhorong, ao Maloko ao Hlomphegago a ka a hwetšago go websaete ya Mmušo mo bekeng ye. Go beela thoko Mananeo a a ka Ntlhorong gore mabato a mmušo ka moka ka boraro, la setšhaba, la profensi le la selegae, go maemo a phethagatšo le tshepedišo, a dira boithapo bjo bo tiilego bja gore nako e nnyane yeo re nago le yona e tla šomišetšwa go maatlafatša kgatelo pele ya rena gore re fihlele maikemišetšo a rena a magolo a bophelo bjo bokaone go bohle. Mokgwa wa Mmušo ka botlalo o dira boithapo bja gore mo nakong ye e tlago, o tla dira tšohle gore e phethagatše boithapo bjo – bja go Dira ka Mokgwa wo o sa Tlwaelegago! Ge re bolela ka go Dira ka Mokgwa wo o sa Tlwaelegago ga re re gore re fetoša dipholisi tša rena tše di tlwaelegilego, eupya re lebišitše go phethagatšo ya dipholisi tše ka pejana le gona ka go šoma gabotse, gore maphelo a batho ba gešo a kaonafale lehono e sego ka moso.
Go dira bonnete ba gore se sa diragala, re ile ra tšea dikgato tše di nyakegago go kgonthiša gore go polelo ya ngwaga ya bajeti mo kgweding ye, Tona ya Ditšhelete otla aba tšhelete e nyakegago go thomiša ka Mananeo a a ka Ntlhorong. Magoro a magolo a mananeo a ke go:
* tšwela pele le akgofiša kgolo ya ikonomi le tlhabologo;
* akgofiša kago ya motheo wo re wo hlokago gore re fihlele maikemišetšo a rena mabapi le batho le ikonomi;
* kaonafatša tšhomelo ya rena mabapi le dikgato tšeo re di tšeago, di lebišitšwe go Ikonomi ya Bobedi le phedišo ya bodiidi;
* kaonafatša ditlamorago tša mananeo a rena re lebiša kudu go mafelo a bohlokwa a bjalo ka thuto le tlhahlo;
* akgofiša dikgato tša rena gore re kgone go fihlela maikemisetšo a rena a bophelo bjo bo botse go bohle;
* tsošološa mokgwa wa go lwantšha bosenyi gore twantšho ya rena ya bosenyi e be maatla;
* tiiša mmušo gore o kgone go ikarabela mabapi le ditlhotlo tša rena tša tlhabollo; le
* kaonafatša mošomo wa rena mabapi le mokgwa wa dikamano tša ditšhabatšhaba, gagolo re lebišitše go merero ye e itšego Afrika le dikamano tša leboa-leboa.
Ka nako ye, seemo se re lebanego le sona bjalo ka setšhaba le naga, le mešomo ye re ipeetšego yona, di re laela gore re hlohleletše le go kalatša batho ba gešo ka moka gore ba šome mmogo bjalo ka ngatana, gore go dirwe ka moka tšeo di swanetšego go dirwa, ka go kwišiša nnete ke gore bokamoso bja rena bo diatleng tša rena. Ge re ntše re šoma mmogo nageng ya rena, re swanetše go kwišiša gore re bjalo ka go Dira ka Mokgwa wo o sa Tlwaelegago! Ge ke ntše ke ngwala polelo ye, o mongwe o rile go nna, go tšutla diphefo tše maatla ka gare ga naga tšeo di dirago gore o se be le bonnete bja gore naga e tla ba e eme kae gosasa.
A re ge ke nyaka go tloga ke hlagiša se ke swanetše go gopola mantšu a a šomišitšwego ke mongwadi Charles Dickens ge thoma go ngwala padi ya gagwe ya A Tale of Two Cities. Bjale ge, ke tsopola mantšu a a latelago:
‘E be e le dinako tše botse gape e be e le nako tše mpe, e be e le nako ya bohlale gape e le nako ya botlatla bjo bogolo, e be e le nako ya tshepo gape e le nako ya go hloka tumelo, e be e le sehla sa Letago gape e be e le sehla sa Leswiswi, e be e seruthwana sa tshepo, gape e le marega a go lahlegelwa ke tshepo, ka moka dilo di be di re sepelela gape ka moka dilo di be di pala, go be go se se se re thibelago, re be re lebile Legodimong ka maoto gape re fapana le legodimo, ka boripana, nako e be e swana le gona bjale, eupya bao e bego e le dikemedi tša nako e, ba be ba re e amogelwe ka mo e lego ka gona, ge re bapetša fela.”
Le ka mpotšiša gore na ke dumelelana le ponelo ye, gore na le nna ke dumela gore re tsene nakong ya tlhakatlhakano, fao ka moka re ikhwetšago re lahlegelwa ke tsla, re gata ka go boifa, re palelwa ke go tia mangweleng, re boifa bokamoso!
Karabo ya ka ke Aowa! ye e feletšego. Bjale ka bohle bao ba lego mmušong ke dumela gore motheo wo re o hlomile mengwageng e 14 ye e fetilego, wo re agago naga ya rena go wona o tloga o tiile. O tšwela pele ka go re fa mooko wo o tiilego wo o re kgontšhago go tšwela pele re lebile go maikemišetšo a rena a bophelo bjo bo botse go bohle. Ka gona ka moka re swanetše go dumela gore re tseleng ya go dira setšaba sa gešo go ba seo se thopago sefoka.
Le ge go le bjalo, go no swana le Maloko a a Tlhompegago, ke lemoga taba ya gore bontšhi ka gare ga naga bo tshwenyegile ka gore naga ya gešo e tla ba e le kae gosasa. Ba tshwenya ke maemo a tšhoganetšo ao naga e ikhwetšago ka gare ga wona ka baka la go kgaoga ga mohlagase fao go sa letelwago. Ba tshwenywa ke ditiragalo tše itšego ka gare ga ikonomi go swana le go oketšega ga kelo ya mašokotšo go tšhelete, ditheko tša makhura le dijo tšeo di oketšago budiidi kudu go bao ba diilago. Ba bangwe ba belaetšwa ke seo se ka diregago ge ikonomi ya Amerika e ka gwahlafala.
Ba ipotšiša gore a na re tla kgona go šireletša demokrase ya rena le Molaotheo wa rena tšeo re di lwetšego ga bohloko. Go tshwenyega mo go hlola ke ditiragalo tša go sekišwa ga Komišinara wa Maphodisa wa Setšhaba le go fegwa mošomong ga Modaerektoro wa Botšhotšhisi bja Setšhaba, go belaela mabapi le go tšhošetšwa ga go ikemela ga kgoro tša tsheko le go bušwa ke molao, le taba ye e sepelelanago le yona ya gore go šomišwa maatla a mmušo gampe ka maikaelelo a dipolotiki.
Ba belaetšwa ke gore naga e kaba e lebane le tlhakatlhakano ya go fišwa ga ditimela tše tshela go la Tshwane, kgweding ye e fetilego.
Le ge ba dumela gore mokgatlo wo o bušago o na le tokelo ya go sepediša merero ya wona, ba tshwenywa ke gore o swanetše go tšwela pele go raloka karolo ya yona bjalo ka o mongwe wa bahlami ba bagolo ba Afrika Borwa ya demokrase, ya go se na kgethollo ya morafe, ya go se kgetholle ka bong le gona e le ya katlego. Se se lego molaleng ke gore ga ra swanela go phaela thoko matshwenyego a bjalo ditoro tša bao ba hlokago tshepo. Se bohlokwa ke go ikarabela ka tsela yeo e fago molaetša go bohle ka nageng le Afrika ka bophara, bao ba lebeletšego naga ye ka kgahlego, gore re tloga re ikemišeditše ka go aga Afrika Borwa yeo e filego batho tshepo go akaretšwa le ba dinaga tša ka ntle.
E re ke bolele ka go kgwahliša ke re nako ye ye bohlokwa setšhabeng sa gešo e nyaka gore re kopane le go feta peleng gomme re šomiši mošifa o mongwe le o mongwe go mmele wa rena wo o kopanego gore re šomanae le ditlhotlo tše re di lebilego ka moka le gore re dule re itebantšhe le toro ya rena yeo re e swareletšego ka yona go fihlela re aga Afrika Borwa yeo e akanywago go Molaotheo. Seemo sa tšhoganetšo seo se bakwago ke go kgaoga ga mohlagase se re fa tlhotlo le sebaka sa gore bjale ka setšhaba se se feletšego re kwagatše go boipiletšo bjo re sa tšwago go bo dira bja gore ka moka re ka šoma mmogo gore naga ya gešo e dule e gatela pele. Se se ra gore ka moka ge re ka lebana le dithlotlo di ka se re palele. Mme ka ge re lebane le ditlhotlo tše, tšona ka botšona di re fa dibaka!
Mabapi le se, ke nyaka go kwagatša ditebogo tša ka le thekgo mabapi le seo se boletšwego ke Mookamedi-Phethiši wa Anglo American , Cynthia Carroll, ge a be a fana ka polelo go Mining Indaba mathomong a beke e, ka Labobedi, Feberwari 5.
Bjalo ka ge Maloko a a Tlhompegago a tseba, yena o rile: “Ga ke bone mathata a kabo ya mohlagase bjalo ka bothata bjo bogolo kudu. Afrika Borwa ga e nnoši, go na le mathata a kabo ya mohlagase go diprojeke tše re beeleditšego go tšona dinageng tša go swana le Chile le Brazil.
“Ke nnete, mathata wona ke a magolo: go a rarolla go tla hloka bohlale, kudu mabapi le go šomiša maatla ka tsheketšo, le go tla ka methopo e mengwe ya go tšweletša maatla. Eupya ge ka moka re ka kopana gore re šomana le seemo se, ka moka re tla atlega – ra tšwa ntweng re se na mabadu… ye ga se nako ya go šupana ka menwanwa, eupya ke nako ya gore re šome mmogo gore re fihlele tharollo.”
Le ge go le bjalo, go a hlokega gore re tšee sebaka se gore re kgopela tshwarelo legatong la Mmušo le Eskom ka baka la seemo se sa tšhoganetšo seo se dirilego gore ka moka re lebane le ditlamorago tša go fokotšwa ga mohlagase. Ke nyaka gore gape ke leboge le baduudi ba naga bao ba kgonnego go tia ka gare ga mathata a. Mo dibekeng tše pedi tša go feta, Tona ya Diminerale le Maatla le Tona ya Dikgwebo tša Mmušo ba re hlalošeditše ka mohuta wa mathata ao re kopanego le wona le dikgato tšeo rena re ka di tšeago gore seemo se boele sekeng. Bekeng ye e fetilego Maloko ao a Tlhomphegago a bile le sebaka sa go naganišiša ka ga ditaba tše.
Nnete ke gore kgolo ya tlhokego ya mohlagase e fetile mohlagase wo re wo okeditšego mo mengwageng e mebedi ya go feta. Kabo ya mohlagase yeo e ngangegilego e dira gore o be kotsing ge go kaba le tšeo di wo šitišago gannyane. Go seemo se, re swanetše go fokotša go kgaoga ga mohlagase fao go sa letelwago ka go fokotša tšhomišo ya rena gore re dule re na le mohlagase wo o bonagalago. Bjalo ka mmušo, mošomo wa rena bjalo ke gore re kopanye batho le go fana ka boetapele mabapi le go šomiša maatla ka mokgwa wo o seketšago. Magareng ga tše dingwe re swanetše go šomiša seemo se go netefatša gore magae le ikonomi ya rena ga di senye maatla.
Go na le dikgato tše itšego tšeo di ka tšewago ke motho, lapa le kgwebo. Dikgato tše di ntše di phatlalatšwa ke Kgoro ya Diminerale le Maatla, gomme re ikemišeditše go amogela maele a mangwe ao le a mangwe le ka re fago wona gore re thušane. Mmušo o tla thoma ka lesolo la go netefatša tšhomišo ya mabone ao a sa senyego mohlagase, go ruthetša meetse ka maatla a letšatši, le go laola mohlagase wo o šomišwago ke digisara ka dintlong, go akaretšwa le go bea seemo mabapi le dintlo ka moka tše diswa tšeo di agwago. Re ipiletša go malapa ao a ka kgonago go tšea dikgato tše ka bjako gore a dire bjalo gore go seketšwe mohlagase. Go filwe taelo go meago ya mmušo ka moka gore e fokotša tšhomišo ya yona ya mohlagase gomme le ka thuša ka go hlagiša maina a bao ba sa dirego bjalo.
Dintlha ka botlalo tša dikgato tše dingwe tša kgapeletšo le tša boikgethelo go Lenaneo la Poloko ya Maatla di hlalošitšwe ke ditona gomme tšona di tla hlakišwa ka tšhomišano le batšea karolo ba bangwe pele di hlagišwa. Mabapi le hlagišo ya mohlagase, Eskom e šoma ka maatla go netefatša gore go ba le diprojeke tše dingwe tša go thuša go fehla mohlagase ka pejana. Re tšea dikgato tša go kaonafatša bokgoni bja Eskom bja go impshafatša. Re na le dihlopha tša mošomo tša tšhoganetšo tšeo di šomanago le boleng bja malahla gammogo le meepo ya malahla gape re šoma ka lebelo gore go amogelwe le go thoma ka ditešene tša go fehla mohlagase tša kgase. Dikgato tše ka moka, ge di akaretšwa le dikgato tša go boloka mohlagase, di tla kaonafatša kabo ye e tshepegilego le go dira gore re dule re na le mohlagase wo o bonagalago.
Mošomo wa Eskom wa go aga ditešene tša go fehla mohlagase, mekgwa ya go sepediša mohlagase le bokgoni bja go wo aba, o tla tšwela pele, gomme fao go kgonegago, diprojeke di tla akgofišwa. Gape, ke tla rata go leboga lefapha la poraefete ka go ikemišetša go thuša ka fao le ka kgonago. Go kopano ye ke bilego le wona le Modulasetulo wa General Electric bekeng ye e fetilego, modulasetulo o rile khampani ye e ka thuša go tšweletša dikarolwana tše di diilago ge go agwa ditešene tša mohlagase. Ka Afrika Borwa, dikhampani tše kgolo tše bjalo ka Sasol, Anglo le BHP Billiton di ntše di swere ditherišano tše di bonagalago le Kgoro ya Diminerale le Maatla le Dikgwebo tša Mmušo gore go hwetšwe ditsela tše di šomago mabapi le hlokego ya kabo ya mohlagase. Tšhomelo ye ke ya go šomišana e sego go šupana ka menwana.
Ke nyaka go tloga ke leboga indasteri ya meepo ka tsela yeo e tlogilego e thuša ka yona mabapi le go rarolla mathata a la 24 Janawari. Re tla re ka moka ra šomela go fokotša ditlamorago tše di bilego gona meepong ka baka la thaelelo ya mohlagase. Go šoma bjalo ka sehlopha le go rerišana ke karolo ye kgolo ya ka fao re ikarabelago go seemo se sa tšhoganetšo. Dihlopha tša mošomo di ntše di tsene fase di šoma go mafelo a mantšhi. Mo bekeng ye e tlago ditonakgolo tša diprofensi di tla kopana le diMeyara gore go lekwe go phethagatšwa dikgato tša go boloka maatla go boMasepala ka moka. Ba tla thekgwa ke dihlopha tša setegniki go tšwa go EDI Holdings, Eskom le Energy Efficiency Agency. Kgoro ya Mmušo wa Diprofensi le wa Selegae e tla rwala maikarabelo a dikopano tše, gomme e tla thekgwa ke dikgoro tše di rwelego maikarabelo go merero e, e lego ya Diminerale le Maatla le ya Dikgwebo tša Mmušo.
Ke tlilo bitša kopano ya Dihlopha tša Mošomo tša Presidente gomme ke tlare go se nene ka tsebiša ‘Sehlopha sa Dinkgwete tša Maatla’ seo se tla bopsago ke batho ba Afrika Borwa bao ba tsebegago e bile ba na le botsebi, gore ba thuše mmušo ka lesolo la go boloka mohlagase le go tsebiša babeeletši le metse mabapi le seemo sa nnete le gore ba ka thušang bjang gore re šomane le seemo se. Tona ya Ditšhelete go polelo ya gagwe ya bajete, o tla fana ka dintlha ka botlalo mabapi le tšhelete yeo e tlago go abelwa mananeo a go hlohleletša tsheketšo ya mohlagase le go thekga Eskom ge e ntše e aga ditešene tše diswa.
Re lebane le seemo sa tšhoganetšo, eupya, re ka efeoga seemo se ka pejana. Seemo se se tloga se hlakiša gore nako yela ya mohlagase wo montšhi wa go se ture e fetile. Eupya ka ge re beeleditše go ditešene tša mohlagase tše ntšhi re tla dula re le ketapele mabapi le mohlagase wo o sa bitšego gagolo. Re ikonomi yeo e ikemilego kudu ka meepo, Ka gona re swanela ke go tšwela pele re thekga indasteri ya meepo. Go molaleng gore ge re nyaka go tšwela pele ka go gola, re swanetše gore re thekge le indasteri ya go tšweletša. Le ge go le bjalo, go bohlokwa gore dikgwebo ka moka di boloke mohlagase. Nnete ke gore go boloka maatla go re fa dibaka tše dingwe ka ikonoming.
Ka gona a re šomišeng seemo se sa tšhoganetšo go thoma motheo wa bokamoso bjo re bo hlokago bja go boloka maatla. A re netefatšeng gore ka moka re na le seabe go šomana le mathata a a re aparetšego, gomme re hlohleletša ke tšhomelo ya go Dira ka Mokgwa wo o sa Tlwaelegago! Ye ke tšhomelo yeo re swanetšego go e bontšha ge re ntše re itokišetša dipapadi tša FIFA Confederations Cup ka 2009 gammogo le dipapadi tša Mogopo wa Lefase tša FIFA ka 2010, tšeo di tlago thakgolwa matšatši a 854 go tlogela lehono. Ke bolela ka merero ye e bohlokwa gobane go na le ba bangwe bao ba botšišago gore na re sa tla kgona go swara dipapadi tše.
Nnete ke gore ga ke na go lwala e dipelo mabapi le gore re tla phethagatša seo re se tshepeišitšego FIFA le baraloki ba lefase le barati ba kgwele ya maoto, gore re tla ba le seemo sa go swara thonamente ya maemo a godimo ya Mogopo wa Lefase wa Kgwele ya Maoto wa FIFA. Se re se kwago go tšwa go batho ka go fapafapana Afrika Borwa le ka ntle, gomme sona se bonagala go kgatelo pele yeo e dirwago tšatši le lengwe le le lengwe mabapi le ditokišetšo ka kakaretšo, ke sa gore go dirwa ka Mokgwa wo o sa Tlwaelegago: Diatla ka moka di swarišane mabapi le 2010! Gomme re swanetše go netefatša gore re tšwela pele ka tšhomelo ye.
Re tloga re lemoga gore karolo e bohlokwa ya ditokišetšo tša rena e swanetše go ba go aga sehlopha sa Afrika Borwa seo re mmogo le barati ba kgwele ya maoto, re tla ikgantšhago ka sona. Ke a tshepa gore Assosiešene ya Kgwele ya Maoto ya Afrika Borwa, bahlahli bao ba etilwego pele ke Carlos Aberto Perreira, le baraloki, ba lemoga maikarabelo ao ba a rwelego a go dira gore sehlopha sa naga e swantše go ba seo rena le Afrika ka bophara, re swanetšego go ikgantšha ka sona. Re rata go boeletša re leboga sehlopha sa diSprinbok ge se thopile mogopo wa lefase ngwageng wo o fetilego. Se se swanetše go hlohleletša Bafana Bafana le diatlete tša rena tšeo di yago go phenkgišana go la Beijing.
E re ke le be go Mananeo a ka Ntlhorong ao ke boletšego ka wona pejana.
Ka tlaleletšo go go akgofiša kgolo ya ikonomi le tlhabollo re tla phethagatša leano la Pholisi ya Indasteri. Mmušo o tla tšwela pele ka lenaneo la go godiša indasteri le go tšwela pele ka go hlola dibaka tša kgolo le tša khiro. Mabapi le se go bajetilwe tšhelete ya go lekana R2. 3 billione yeo e tlago lebišwa go dikgato tša pholisi ya indasteri le diranta tše R5 billione go go thekga pholisi ya indasteri. Ka go šoma mmogo le kgwebo le bašomi, re tla šoma ka lebelo mabapi le go dira maano a dikgato go mafelo ao a sego gona, go swana le meepo le go dira dilwana ka dimirale, didirišwa tša ka ntlong, barekiši ka go thekga barekiši potlana, go aga, indasteri ya botaki, temo le go fetoša ditšweletša tša temo.Gape re tloga re ikemišeditše go tšwela pele ka go thekga lefapha la go tšweletša dikoloi gomme re tla tšwela pele ka go bona gore thekgo yeo e fiwago Lenaneo la Tlhabollo ya Indasteri ya Dikoloi e tšwela pele.
Mabapi le ikonomi lebatong la godimong, re tla tšwela pele ka go seketša le go bona gore thekgo ya ikonomi e a gola le go fokotša go huetšwa gampe ke dilo tše di diregago ka ntle ga naga. Ka maikaelelo a go akgofiša go aga diprojeke tša motheo re tla phethagatša tšweletšo ya leano la motheo wo o feletšego, ka go gatelela go seketša maatla. Se se ra gore go tla tswalantšhwa mananeo a Dikgwebo tša Mmušo le go bea maano a motheo wa tšona, go akaretšwa go rwala dithoto, dipeipi tša go sepediša maatla, tshedimošo le dikgokagano, ditsela, meetse le mohlagase, go lebeletšwe nako le fao di lego.
Seo se akaretšago go maano a, e bile e le se bohlokwa kudu ke tegnolotši ya tshedimošo le dikgokagano e le tšeo di sepedišago mola gape di le lefapha ka botšona. Ngwageng wo re tla phethagatša go fana ka laesense le go dira gore Infraco e šome. Sentech e šetše e filwe tšhelete gore e be mong wa inthanete yeo e sego ya thapo. Ka go šomišana le mebušo e mengwe ka kontinenteng le lefapha la poraefete, re tla phethagatša mošomo wa gore megala ya ka tlase ga lewatle e thome go šoma. Gape, re nyaka go fana ka kgašo yeo e sego ya mogala go dipersente tše 50 tša baagi mafelelong a ngwaga wo. Mabapi le se, re tla ba re thoma ka leano la rena la go tšweletša Set Top Boxes, leo le tlago phethagatšwa gareng ga ngwaga wo.
Ka ge re lemogile gore tšhomelo ya mmušo e tloga e nanya mabapi le dikgopelo tša dipeeletšo go merero ya go swana le go hwetša lefase, motheo le ditekolo tša tikologo, gomme tše di ka šitiša goba tša kgontšha peeletšo, re phethile gore ka moya wa go Dira ka Mokgwa wo o sa Tlwaelegago, re hlome lefelo la go leletša go lona gore batho bao ba nyakago go beeletša le mmušo ba kgone go šala morago dikgopelo tša bona. Mošomo wo o šetše o thomile. Karolo ya Mananeo a ka Ntlhorong, a mmušo e tlago itebanya le tlhabollo ya bokgoni. Mošomo wa go lekola leswa Leano la Setšhaba la Tlhabollo ya Bokgoni bja Batho o tla phethagatšwa ngwaga wo, gomme diprojeke tšeo sehlopha sa mohlakanelwa sa mmušo, bašomi, kgwebo le diinstituti tša thuto, ka tlase ga lenaneo la JIPSA, o tla tiišwa.
Re tloga re hlohleletšwa kudu ke boithapo bjo bo tšwilego go Bahlankedi-Phethiši ba dikhampani tše 70 tšeo di lego go Johannesburg Securities Exchange, gore ba tla šoma le mmušo mabapi le tlhotlo ya hlokego ya bokgoni. Ka tlaleletšo, re tla re mo nakong ye e tlago ra tsentšha letsogo ka pejana go go kaonafatša Dikholetše tša Thuto ye e Tšwelago Pele (FET), diSETA, ra fa dikolo tše di diilago methopo, le go di lokolla mabapi le go lefiša sekolofisi, le go akgofiša tlhahlo ya mošomo ya bao ba sa tšwago go hwetša digrata tša bona. Ka tlaleletšo, ka morago gago lokiša mafokodi go Lenaneo la Thuto ya Motheo la ba Bagolo, ao re a lemogilego mo ngwageng wo o fetilego, re tla re mo kgweding ye ra thoma ka lesolo la Kha Ri Gude (a re ithuteng) la go ruta batho ba bantšhi go ngwala le go bala. Se se tla akaretša go hlahla bahlahli bao ba tlago fana ka dithuto go batho ba bagolo le baswa ba go lekana 300 000 ka ngwaga wa 2008.
Mme Spikara le Modulasetulo,
Ka gare ga mananeo a rena a ikonomi, re swanetše gore ka mehla re lekole ge eba katlego ya wona e e thuša go kaonafatša boleng bja bophelo bja batho ba Afrika Borwa ka moka, gomme a dula a le sebetša se bohlokwa go ntwa ya rena kgahlanong le bodiidi le go akgofiša phihlelo ya maikemišetšo a rena mabapi le go fokotša tlhokego ya mošomo le go fihlela bophelo bjo bo botse go bohle. Mabapi le lenaneo la go aga dintlo, bjale re kgona go aga dintlo tše 260 000 ka ngwaga, gomme go fihletšwe tumelelano le SALGA gore e thibele thekišo ya mabu ao a ka šomišetšwago go aga dintlo.
Ge re ntše re tšwela pele ka go tsentšha seatla go merero e mentšhi ya go fokotša bodiidi, re tšwela pele gape ka go šomana le mafokodi a mmalwa go akaretšwa le go feleletša Molaokakanywa wa Tšhomišo ya Lefase, go phethagatša melato mabapi le go bušetšwa lefase, thekgo go batho bao ba hweditšego mabu, go tšweletša le go phethagatša lenaneo la tlhabollo ya dinaga magae. Tše ke tše dingwe tša ditaba tšeo re tla tlogago re di tsitsinkela ngwageng wo, le go netefatša gore re fihlela maikemišetšo a re ipeetšego wona.
E nngwe ya Mananeo a ka Ntlhorong ke go tšwetša pele leano le le tseneletšego la go lwantšha bodiidi leo le lebišitšwego gagolo go karolo yeo e tlogago e amiwa ke bothata bjo. Batho ba akaretša bana, basadi, baswa, batho bao ba dulago magaeng le mekhukhung ka ditoropong, batho bao ba golofetšego goba ba na le malwetši a go se alafege gammogo le batšofadi. Magareng ga dikgato tše di šišinywago, go akaretšwa: go katološa lenaneo la mešomo ya setšhaba, go fana ka disaposidi tša khiro mabapi le go hlola mešomo go dihlopha tše itšego, go kaonafatša bokgoni bja go nyaka mošomo, go kaonafatša thuto le hlahlo, go kaonafatša ditirelo le dithoto ka gare ga metse yeo e diilago, go tšea dikgato tše di itšego mabapi le malapa ao a diilago, le go netefatša go šoma gabotse ga dibopego tše di thekgago basadi le mafapha a mangwe. Magareng ga tše dingwe, re tla lebelela taba ya bong gore re kaonafatše dikarolo ka moka tša maatlafatšo ya basadi.
Go na le projeke yeo mošomo wa yona e lego go lekola gore na dikgato tše di tšewago mabapi le bana bao ba sa šireletšegago ba mengwaga e ka tlase ga 14, di a šoma. Eupya seo re dumelelanago ka sona ka moka ga rena ke gore setšhaba le batho bao ba diilago ba ka se kgone go emela maano le ditherišano le diworkshop le ge e le gore tše ka moka di bohlokwa. Se se kgahlišago ke gore dikgato tše di ka tšewago ke tšeo mmušo o ntšego o di tšea le ge e le gore ga tša kopana ka botlalo. Bjale ge, go ya ka moya wa go Dira ka Mokgwa wo o sa Tlwaelegago, mmušo mo ngwageng wo o ikemišetše go tseba malapa le batho bao ba itšego bao ba tlogago ba hloka, gammogo le go tšea dikgato tše di tla thušago, mo nakong e kopana, gore di fokotše bodiidi.
Mabapi le se, re tla hloka Ngwako wa Ntwa wa Setšhaba, wa Ntwa Kgahlanong le Bodiidi gomme wona o tla akaretša dikgoro tša go swana le ya Thlabollo ya Setšhaba, Mmušo wa Diprofensi le ya Selegae, Kgwebo le Indasteri, Temo le Merero ya Lefase, Mešomo ya Setšhaba le Maphelo gammogo le dibopego tša tshepedišo ka diprofensing le ka metseng, tšeo di tlago šoma le mekgatlo yeo e sego ya mmušo, le kgwebo gore go hwetšwe dikgato tše di ka tšewago go malapa ao itšego le go a phethagatša ka bjako. Re tla re mo ngwageng wo ra šomana le dilo tše itšego tšeo di lego ka nthlorong le gona di le bohlokwa go ntwa kgahlanong le bodiidi, gore batho ba be karolo ya metse le ikonomi. Dikgato tše ke:
* Go akgofiša diphethogo tša lefase le tša temo ka maano ao a tseneletšego a go ikhweletša lefase, phethagatšo e kaone ya ditirelo tša go thekga balemi, le go kaonafatša ditšhelete tša lenaneo la MAFISA gore le kgone go fana ka dikadimo tše nnyane tša temo, re tla lebiša gagolo go mafelo ao a nago le batho ba bantšhi bao ba dulago dipolaseng, gammogo le bao ba tšhošetšwago ka go khudušwa: gape re nyaka go oketša dikgwebo tša ba baso go temo ka dipersente tše tlhano ka ngwaga, le go oditwa ga bong bja lefase go tla akgofiša.
* Bajete e tla oketšwa mabapi le batšofadi ka go lekantšha mengwaga ya go hwetša phenšene gore e be 60, gomme se se tla hola banna bao ba ka bago ba halofo ya millione.
* Go tlhatloša maitekelo ao a šetšego a thomilwe mabapi thušo go dikhoporetivi le dikgwebo tše nnyane gagolo tšeo di amago basadi, gomme kgatelelo e go go hwetša mebaraka le go fa tlhahlo, go akaretša le go di kopanya le dikgwebo tšeo kgale di le gona.
* Go tlhatloša lenaneo la Mešomo ya Setšhaba leo le Katošolotšwego, leo ka go feta maikemišetšo ao le bego le beetšwe wona, le bontšhitšego gore le kgona go amogela batho ba baswa: se se tla akaretša koketšo ya baswa go mananeo a go kaonafatša dinolofatši tša setšhaba, go oketša palo ya bana bao ba ngwadišitšwego go mananeo a Tlhabollo ya Bana ba Bannyane gabedi gore ba fihlele 600 000 ka go oketša mafelo a maswa a 1 000 ao a nago le barutiši ba go feta 3 500 bao ba hlahlilwego le go hirwa, le go oketša palo ya bahlokomedi. Tšhelete yeo e ka bago R1 billione e tla abelwa diprojeke tšeo di welago ka tlase ga Lenaneo la Mešomo ya Setšhaba leo le katološwego; le gore
* Tšweletša mokgwa wa ditšweletšwa tšeo di tlago wela ka tlase ga lenaneo la go rekwa ke mmušo go tšwa go dikgwebo tše nnyane, tša magareng le dikgwebopotlana; gomme ka go šomiša Ajensi ya Tlhabollo ya Kgwebo tše Nnyane, go tla bewa mokgwa o maatla wa dira gore batho ba lefiwa pele go feta matšatši a 30.
Gape re tla kopanya lenaneo gore re akgofiše kago ya mafelo a go dula ya batho, gomme maitekelo a tla lebišwa kudu go go akgofiša kabelo ya meetse, tshepedišo ya matlakala le mohlagase go bohle, gore ka ngwaga wa 2014, re swanetše go ba re na le mafelo a a hlomphegago a go dula a batho le gore batho ka moka ba swanetše go hwetša ditirelo.
Go akgofiša lesolo la rena la go fihlela bophelo bjo bokaone go bohle go akaretša go phethagatša fao go tseneletšego ga Leano la Setšhaba la Twantšho ya HIV le Aids. Gape re ikemišeditše gore mo ngwageng wo re fokotše palo ya batho bao tshelago go nwa dihlare tša TB go tloga go dipersente tše 10 go ya go šupa, re hlahla badiredi ba go lekana 3 000 ba maphelo bao ba tlago šomana le go laola bolwetši bjo le go netefatša gore TB ya go gana ditlhare tše ntšhi le ya go ganana le di dihlare tše maatla e a alafiwa. Re nyaka go phethagatša lenaneo la mokgwa wa dithušo go batho, ka go šomiša le ditherišano tšeo re bilego le tšona le badirišane mmogo. Ka ge re kopanya diatla gomme re itokišetša go Dira ka Mokgwa wo o sa Tlwaelegago re swanetše gore gape re nabiše ditherišano mabapi le dilo tše di hlalošago semelo sa rena bjalo ka setšhaba.
Dilo tšeo tše pedi ke tše di latelago:
Sa mathomo ke gore go swanetše go ba le keno yeo e tlago dirwa ke bana ba sekolo goseng ge ba kgobokane, gammogo le go Ithaopa ga Baswa mabapi le botse bja go itshwara gabotse le go swaragana bjalo ka batho ba Afrika Borwa. Tona ya Thuto o tla bolela ka botlalo mabapi le se, mo bekeng ye e tlago. Se sengwe ke taba ya maina a mafase le a mafelo, ao a hlokago tšhomelo yeo e feletšego go ralala diprofensi ka moka gore re tle re be motheo wa diphethogo tšeo di šišintšwego. Re tla ragola tšhomelo ye e kopanego go se nene, ka go latela Khansele ya Maina a Mafelo ya Afrika Borwa gomme le diKomiti tša yona tša Diprofensi.
Mme Spikara le Modulasetulo,
Ge re be re bolela go Kopano ya Mohlakanelwa ya Palamente mo ngwageng wo o fetilego, re ile ka moka ga rena ra kwagatša go tshwenyega ka ga go ata ga bosenyi, le gore seemo o ka re se befela pele kudu mabapi le polawo seo e bego e le go fapoga go setlwaedi go tlogela ge re hweditše demokrase ya rena. Mo ngwageng wo o fetilego re ile ra thoma go rerišana le kgwebo le ba bangwe mabapi le go batla ka tsela ye e feletšego ya go kaonafatša mokgwa wa rena wa go lwantšha bosenyi ka botlala.
Ka go latela moya wa go Dira ka Mokgwa wo o sa Tlwaelegago, Kabinete e dumetše gore re tliše diphethogo tšeo di hlokegago gore re tle ka mokgwa o moswa, wa sebjalobjalo wo o šomago gabotse wa go lwantšha bosenyi. Magareng ga tše dingwe, go tla ba le sebopego sa go sepediša le go laola go lebato le lengwe le le lengwe, go tlogela go la setšhaba go fihlela ka la selegae, gomme go tla kopanywa boahlodi, bomagistrata, batšhotšhisi, ditirelo tša tsokollo le Legal Aid Board le dibopego tše dingwe go akaretšwa le go tiiša Diforamo tša Motse tša Maphodisa. Bjalo ka ge Maloko ao a Tlhomphegago a lemoga tše dingwe tša dikgato tše di šetšego di phethilwe; eupya re dumela gore ge ka moka ga tšona di šetše di phethagatšwa ka go thušana le ka mokgwa wo o feletšego, ditlamorago e tla ba tše di bonagalago mabapi le go lwantšha bosenyi. Ditona tša Sehloha sa Toka, Thibelo ya Bosenyi le Polokego di tla naba mabapi le taba ye mo bekeng ye e latelago.
Gape, mo ngwageng wo, re tla feleletša mošomo mabapi le Melaokakanywa ya go fetoša boahlodi ka go rerišana le baahlodi le bomagistrata, ra phethagatša leano leo le lebišitšwego go taolo ya mellwane le polokego, le go fa Lengwalo la Badirwa sehlabelo bophelo, ra lebeledišiša taba ya basenyi ba go ipoeletša, le go phethagatša dikgato tše di itšego go ya ka ditshwayo tša Khomišene ya Nnete le Poelano. Ka go latela boikarabelo bja rena bja go lwantšha bosenyi bja dihlopha, gammogo le go ela hloko ditshwayo tša Khomišene ya Semolao ya Khampepe mabapi le tšhomelo le bodulo bja Dairektoreiti ya Ditiro tše di Kgethegilego gammogo le ditherišano tše di tšwelago pele mabapi le taba ye, go akaretšwa le le go kaonafatša Mokgwa wa twantšho ya Bosenyi, re tla re ka Matšhe ngwageng wona wo ra ikopanya le Palamente mabapi le molao le dikgato tše dingwe tša go tiiša bokgoni bja rena bja go lwantšha bosenyi bja dihlopha.
Seo se tla re tlhatlago mabapi le go tšea dikgato tše, ke boithapo bja mmušo bja go lwantšha bosenyi bja dihlopha le go kaonafatša bolaodi le go šoma gabotse le tshepedišo ya diAjensi tša go phethagatša molao. Se bohlokwa kudu ke gore re fenye ntwa kgahlanong le bosenyi re swanetše go swarišana, ka moka ga rena bao re hlomphago molao, ka go latela theo ya go dumela go pušo ya molao, go hlompha boahlodi bja rena le go šireletša ditokelo tša botho, tšeo Molaotheo wa rena o rego re di obamele tšatši ka letšatši le go dipolelo tša rena.
Maloko a a tlhomphegago;
Re tlilo tšwela pele ngwageng wo ka go kaonafatša tšhomelo ya mmušo gore o kgone go fihlela maikarabelo a wona mabapi le badudi. Gabotsebotse moya wa go Dira ka Mokgwa wo o sa Tlwaelegago, o swanetše go aparela ka moka bao ba nago le lehlogonolo la go šomela mmušo. Go na le dilo tše bonolo eupya tše bohlokwa tšeo re swanetšego go šomana le tšona, bjale ka karolo ya maitekelo a go kaonafatša tšhomelo le bokgoni bja mmušo. Sa mathomo, re dumelelane ka mmušong gore dibaka tše bohlokwa di swanetše go tlatšwa pele go feta dikgwedi tše tshela ge di se no bulega. Kgoro ya Bodirela Mmušo e tla ba le mokgwa wa go bea leihlo go bona ge eba se se a direga. Sa bobedi, ka Mei ngwaga wo mongwe le wo mongwe (gape pele go feta dikgwedi tše pedi ka morago ga go fela ga ngwaga wa ditšhelete, go lebato la mmušo wa selegae) balaodi ka moka ba maemo a magolo ba swanetše go ba ba tladitše Ditumelelano tša bona tša tšhomelo le balaodi ba bona ba maleba. Ofisi ya Khomišene ya Bodirela Mmušo e tla tla tla ka mokgwa wa go bea leihlo mabapi le se.
Gape, ka go lemoga gore Kgoro ya Merero ya ka Gare ga naga e ama bophelo bja modudi o mongwe le o mongwe, re tla re mo ngwageng wo ra tšwela pele ka go phethagatša leano la go fetoša Kgoro bjale ka ge le amogetšwe ke Kabinete. Se se tla akaretša go kaonafatša mokgwa o moswa wa dikhomputara, go hlahla bašomi mabapi le se, le go tloša maloko ao a tletšego bomenemene gammogo le go leka dikarata tše diswa tša di ID. Kaonafatšo ya tšhomelo go bodirela mmušo gape e laolwa ke boleng bja boetapele go tšwa go balaodi ba phethagatšo le balaodi ba maemo a godimo. Gape go bohlokwa go dira gore badirela mmušo ba dirwe gore ba ithaope mešomong ya bona gomme wo ke mošomo wo o lego diatleng tša boetapele, badirela mmušo ka bo bona le diunione tša bašomi.
Ka go latela se, re tla ba le Kopano ya Lefapha la Bodirela Mmušo mmogo le diunione gore re šomane le merero ye gore moya wa Batho Pele o hwetše go ikwagatša ga maleba fao go abiwago tirelo ya mmušo. Ka go šoma le badirišane mmogo ba bangwe, re tla netefatša gore mafelelong a ngwaga, Lenaneo la Twantšo ya Bobodu la Setšhaba le tla amogelwa, le gore dikgato di tla amogelwa ke kgwebo yeo e ipopilego. Go mmušo wa selegae re tla thuša bomasepala ba mathomo ba 150 gore ba tšweletše maano a bona a go lwantšha bobodu. Re tla tšwela pele mo ngwageng wo go tiiša maitekelo a mmušo wa selegae a go tiiša mmušo wa selegae ka go latela maano a mengwaga e metlhano a Mmušo wa Selegae. Ka maikaelelo a go netefatša go bea leihlo fao go tšwelago pele, SALGA e ithaopile gore e tla fana ka dipego tša kotara ka kotara mabapi le seo se dirwago.
Ka maikaelelo a go kaonafatša tirelo yeo e fiwago go mafapha ao a sa šireletšegago bjalo ka bagale, basadi le baswa, re tla kaonafatša dibopego tšeo di filwego maikarabelo a go dira mešomo yeo le go lekola dithulaganyo tša maleba, go akaretšwa le go lekola dibopego tša mmušo tšeo di hlometšwego gore di šomane le tlhabollo ya baswa le maatlafatšo. Ditlhotlo tše gantšhi re kopanago le tšona mošomong di bakwa ke mafokodi ao a lego gona mabapi le go thulaganya. Ka nako ye, bjalo ka karolo ya Mananeo a ka Ntlhorong, re tla re mo nakong ye e tlago ra feleletša mošomo wo o tla re kgontšhago go kaonafatša bokgoni bja mmušo bja go tšweletša maano ao a kgonegago a bile a feletše, ao a tlago akaretša dikarolo tša mmušo ka moka.
Maloko a a tlhomphegago;
Lenaneo leo le re le hlalošitšego le akaretša go ithaopa fao naga ya gešo e nago le gona le boetapele bja kontinente ka mokgwa wa go Lekolana magareng Dinaga. Ngwageng wo re ikemišeditše go hlohleletša lenaneo la Afrika, re tla rata go tiiša dibopego tša Afrika, go akaretšwa le Unione ya Afrika le lenaneo la yona la NEPAD. Se re tla se dira, ka go hlohleletša ke kganyogo ye e swanago ya batho ba kontinente mabapi le go kopana fao go tseneletšego ka go mabato ka moka a kontinente. Se bohlokwa ke gore re lebelele dibopego tša dilete tšeo di šomelago go kopanya dilete tša kontinente.
Re tšwela pele ka boithapo go kgwebišano ye e lokologilego magareng ga dinaga tša Borwa bja Afrika, gomme re tshepa gore re tla kgona go šomiša bodulasetulo bja rena bja Seboka sa Tlhabollo sa Dinaga tša Borwa bja Afrika (SADC) ka mengwaga ya 2008/2009 gore re tšwetše pele maitekelo a rena mabapi le se. Gape re tla tšwela pele ka ditherišano tša mahlakore a mabedi le baagišane gammogo le Unione ya Dinaga tša Europa, ka gare ga motheo wa Unione ya Afrika, go netefaša gore ditherišano mabapi le Ditumelelano tša tšhomišano ya tša Ikonomi, di phethagatšwa ka pela ka fao go ka kgonegago, gomme di lebišitšwe go go tlhabolla selete sa gešo.
Mo ngwageng wo o fetilego, re ile ra phethagatša mošomo wo re bego re wo file ke SADC wa go thuša boetapele bja Zimbabwe gore bo hwetše tharollo go ditlhotlo tšeo bo lebanego le tšona. Re ile ra ba le sebaka sa go ala pego go baetapele ba SADC kopanong ya AU go la Addis Ababa mabapi le taba ye. Ka kakaretšo bao ba amegago go ditherišano ba fihletše tumelelano yeo e feletšego mabapi le merero yeo ba bego ba šomana le yona. Ye e akaretša dilo tša go swana le Molaotheo, polokego, diphatlalatši le melao e mengwe yeo go bego go ngangišanwa ka yona nako e telele. Melao yeo e amegago e šetše e amogetšwe ke Palamente, go akaretšwa le diphethošo tša molaotheo tšeo di hlokegago. Seo se šetšego ke taba ya tshepedišo yeo e amago gore Molatheo wo o amegago o tla amogelwa bjang.
Mmogo le Dihlogo tša Dinaga le Mebušo tša SADC re lakaletša batšeakarolo go Ditherišano tša Zimbabwe ka ge ba tloga ba bile le katlego gape re hlohleletša gore ba tšwele pele ka go šoma mmogo gore ba rarollo merero ya tshepedišo yeo e šetšego. Bjale ka ge re kgopetšwe ke Dihlogo tša Dinaga le Mebušo tša SADC re ikemišeditše go tšwela pele re thuša Zimbabwe go ditherišano tša yona. Gape re lakaletša batho ba Zimbabwe katlego go dikgetho tšeo ba tla di swarago ka la 29 Matšhe. Kamano ya rena ya mahlakore a mantšhi le naga ya Democratic Republic of Congo e tla tšwela pele ka ge re nyaka go ba le seabe go khutšo yeo e tla bago ya go ya go ile, le go phethagatša lenaneo la Kago Leswa le Tlhabollo.
Mmušo o tloga o thekga mošomo wo o dirwago go la Kenya, Chad, Burundi le Darfu go la Sudan, Western Sahara, Cote d’voire, Somalia, Comoros le Central African Republic, gore go hwetšwe khutšo. Dipolao tše di diregago go la Kenya le Chad, di tloga di re tshwenya kudu, gomme tše ke dilo tše di re bušetšago morago mabapi le kgatelo pele yeo re ye dirilego mapapi le go tsošološa Afrika. Re dira boipiletšo go maAfrika ka moka gore a re direng tšohle tšeo di kgonegago gore re fediše dikhuduego tše. Re tla tšwela pele ka go phethagatša mešomo ya rena go Khansele ya Tšhireletšo ya Dinaga tše di Kopanego. Se bohlokwa mo ke go tiiša tšhomišano magareng ga Khansele ya Tšhireletšo ya Dinaga tše di Kopanego le Khansele ya Khutšo le Tšhireletšo ya Unione ya Afrika.
Ka maikemišetšo a go hlohleletša bophelo bjo bobotse go batho ka moka, kudu go dinaga tše di sa tlhabologago, re tla itebantšha kudu le go tiiša go tšea karolo ga rena go diforamo tša India-Brazil, South Africa, tšhomišano e mpsha ya Asia le Afrika, Seboka sa Dinaga seo se sa Sekamelogo ka Thoko, dinaga tša Group 77 le dipoledišano tša go hlohleletša ditherišano tša ditumelelano tša kgwebišano tša SACU-Mercusor. Gape re tla tšwela pele ka go ba le seabe go phethagatšo ya maikemišetšo a Tumelelano ya Kyoto ya Phethogo ya Leratadima, le go fa thekgo go ditherišano WTO Doha Development Round. Ngwageng wo re keteka ngwaga wa bolesome wa dikamano tša sediplomata le naga ya People’s Republic of China. Dikamano tše di bago gona dikarolong tša go fapafapana tša mebušo le batho di tiiša taba ya gore kamano ya China le Afrika Bowa ya Kgolo le Tlhabollo ya kamano ye bohlokwa ya hlomphano yeo e tlago gola go tšwela pele.
Mo ngwageng wo o tlago, Afrika Borwa e tla swara Khonferense ya go Lekola leswa phethagatšo ya diphetho tšeo di ilego tša tšewa go Khonferense ya Lefase ya Twantšho ya Bosemorafe ka 2001. Re a dumela gore ka baka la go hloya bosemorafe le ditlamorago tša bjona, mebušo le batho ba lefase di tla šoma mmogo le rena gore Khonferese ya go Lekola leswa e fihlela maikemišetšo a yona. Maikarabelo a a lefase, go akaretšwa le go swara papadi tša Kgwele ya maoto tša Mogopo wa Lefase tša 2010, di bontšha tshepo yeo batho ba lefase ba nago le yona godimo ga naga ya rena, bjalo ka motšeakarolo o bohlokwa go merero ya batho ka moka. Eupya se ga sa swanela go tšeelwa fase.
Ke a tshepa gore ka tlase ga Khansele ya Lefase ya go Rekiša, ba Kgwebišano le Dipeeletšo Afrika Borwa (TISA), ba tša Boeti Afrika Borwa le diajensi tše dingwe re tla re ka moka ra kopanya diatla gomme ra tsebišia lefase ka ga moya wa go Dira ka Mokgwa wo o sa Tlwaelegago, le go tšwela pele re šomela go aga setšhaba seo se hlokomelago le seemo seo se tla dirago gore lefase le kopane mo gore le keteke botho ka ngwaga wa 2010.
Mme Spikara, Modulasetulo le Maloko a a tlhomphegago;
Ke boletše ka moka tšeo ke bego ke swanetše go di bolela, bjalo ke swanetše gore ke boeletše potšišo ya gore: na maemo a setšhaba ke afe ge re lebile go ngwaga wa 2008! Se ke se tsebago ebile nka se bolela ke tletše tshepo ke gore: le ge ditlhotlo tša nako ye re lego go yona di ka ba bjang, re sa le mo tseleng! Ke bolela se ntle le go lwa le dipelo ka ge ke tseba gore batho ba Afrika Borwa ba kgona le gona ba ikemišeditše go kopana le ditlhotlo tša histori gore re šomiše mešifa ya rena ka moka, re ikarabela go ditlhotlo tšeo di lebanego le setšhaba, go akaretšwa le tšeo di lebanego le ikonomi, seemo sa ikonomi le dipolotiki Afrika le go gongwe, le go šomiša dibaka tšeo di tlilego ka baka la kgatelo pele ya naga ya gešo mo mengwageng ye e fetilego ye lesomenne.
Ka go kopanya diatla tša rena ka moka, le go ithaopa go dira ka mokgwa wo o sa tlwaelegago e bile o šoma gabotse, re tla tšwetša pele mošomo wa go aga ka leswa le tlhabollo, le go wo iša mabatong a godimo.
Ke a leboga.
Issued by: The Presidency
8 February 2008
|
Sepedi
|
21 February is International Mother Language Day
The University of Johannesburg’s Language Unit invites YOU to communicate using your home language and to teach others your language!
What is a mother language?
Your mother tongue is the language that you speak most often and use on a daily basis. It is your “home language” and is your primary means of communicating.
Why is mother language education important?
Students learn best when taught in their mother language. Trying to learn foreign concepts in a language that is also foreign creates learning barriers. It is always easier to understand new ideas when the words (or language) are also familiar to you. Language can create barriers in communication and therefore also in education. Second-language speakers are often at a disadvantage in the learning environment because of learning in a language that is not their own.
Learning and communicating in other languages can result in you using your own language less and less. When this occurs in large sections of a linguistic group, it can even result in the first language being abandoned totally and that language can die out. This is called linguicide.
It is therefore important for YOU to use your mother language where possible, as often as possible. YOU need to promote your language and keep it from dying out!
“Every language is a temple, in which the soul of those who speak it is enshrined.” – Oliver Wendell Holmes
Umhla wama-21 kuNhlolanja usuku loLimi Lwebele lwezizwe ngezizwe
Uphiko lweziLimi lwaseNyuvesi yaseJohannesburg luyakumema ukuthi ukhulume ngolimi lwakho lwebele nokuthi ufundise abanye ulimi lwakho!
Luyini ulimi lwebele?
Ulimi lwakho lwebele ulimi olukhuluma njalo nolusebenzisa nsuku zonke. Ulimi lwakho lwasekhaya kanti futhi ulimi lokuqala oxhumana nabanye ngalo.
Ibaluleke ngani imfundo yolimi lwebele?
Abafundi bafunda kahle kakhulu uma befundiswa ngolimi lwabo lwebele. Ukuzama ukufunda imiqondo yakwelinye ilizwe ngolimi okungelona olwakho kudala izingqinamba zokufunda. Kuhlala kulula ukuqonda imicabango emisha uma amagama asetshenzisiwe (noma ulimi) uwejwayele. Ulimi lungadala izingqinamba zokuxhumana kanti nakanjalo nasemfundweni. Abantu abakhuluma ulimi lokwengeza bahlala bemiswe kabi ezindaweni zokufunda ngenxa yokufunda ngolimi okungelona olwabo.
Ukufunda nokuxhumana ngezinye izilimi kungaba nomphumela wokuthi umuntu azithole esesebenzisa ulimi lwakhe kancane kakhulu. Uma lokhu kwenzeka ezigabeni ezinkulu zeqembu lolimi oluthize, kungagcina ngokuthi ulimi lwebele lungasanakwa nhlobo nje bese lolo limi luyafa fi. Lokhu kubizwa ngokubulawa kolimi, phecelezi “linguicide”.
Ngakho kubalulekile kuwena ukusebenzisa ulimi lwakho lwebele lapho kunokwenzeka khona, ngezikhathi zonke. Ufanele ukuphakamisa ulimi lwakho ulugcine lungafi!
Olunye nolunye ulimi luyithempeli, lapho imiphefumulo yalabo abalukhulumayo ingcweliswa khona. – ngu-Oliver Wendell Holme21 Februarie is Internasionale Moedertaaldag
Die Universiteit van Johannesburg se Taaleenheid nooi u uit om in u moedertaal te kommunikeer en aan ander u taal te leer!
Wat beteken die woord moedertaal?
U moedertaal is die taal wat u die meeste praat en daagliks gebruik. Dit is u “huistaal”, u primêre kommunikasiemiddel.
Hoekom is moedertaalonderrig belangrik?
Studente leer die beste wanneer hulle onderrig in hul moedertaal ontvang. Om nuwe begrippe in ’n taal te leer wat nie ’n mens se eie taal is nie, kan hindernisse tot leer veroorsaak. Dit is altyd makliker om nuwe idees te verstaan wanneer mens met die woorde (of taal) vertroud is. Taal kan struikelblokke vir kommunikasie skep en daarom ook in onderrig. Tweedetaalsprekers word dikwels in die leeromgewing benadeel wanneer hulle in ’n ander taal moet leer.
Om in ander tale te leer en kommunikeer, kan daartoe lei dat u u eie taal al hoe minder gebruik. Wanneer dit onder groot getalle van ’n taalgroep voorkom, kan dit selfs daartoe lei dat die eerste taal heeltemal laat vaar word en uiteindelik uitsterf. Dit word taalmoord genoem.
Dit is daarom belangrik dat u u moedertaal waar moontlik en so dikwels as moontlik gebruik. U moet u taal bevorder en verhoed dat dit uitsterf!
Elke taal is ’n tempel waarin die siel van diegene wat dit praat, bewaar word. – Oliver Wendell Holmes
Ka la 21 Dibokwane ke Letšatši la Boditšhabatšhaba la Polelo ya ka Gae
Lekala la Maleme la Yunibesithi ya Johannesburg le go mema gore o bolele ka leleme la gago la ka gae o be o rute ba bangwe leleme la gago!
Leleme la ka gae ke eng?
Leleme la gago la ka gae ke leleme leo o bolelago ka lona gantši e bile o le šomiša letšatši ka letšatši.Ke “leleme la gago la ka gae” e bile ke sedirišwa sa gago sa motheo sa go ikgokaganya le batho ba bangwe.
Ke ka lebaka la eng thuto ka leleme la ka gae e le bohlokwa?
Baithuti ba ithuta gabotse ge ba rutwa ka leleme la bona la ka gae. Go leka go ithuta dikgopolo dišele ka leleme le šele go hlola mapheko a go ithuta. Go bonolo ka mehla go kwešiša dikgopolo tše dimpsha ge le wona mantšu (goba leleme) a tsebega mo go wena.Leleme le ka hlola mapheko ka go poledišano le ka go thuto gape. Diboledi tša leleme leo e sego la ka gae gantši ba ikhwetša ba le seemong sa go se kgahliše mo lefelong la go ithuta ka lebaka la go ithuta ka leleme leo e sego la bona.
Go ithuta le go boledišana ka maleme a mangwe go ka dira gore o šomiše leleme la gago gannyane le ga gannyane. Ge se se direga mo dikarolong tše dintši tša sehlopha sa polelo, se ka hlola gape le gore leleme la ka gae le tlogelwe ka gohle le gore leleme le ka hwa. Se se bitšwa go hwa ga polelo.
Ka gona go bohlokwa go WENA go šomiša leleme la gago la ka gae mo go kgonegago, gantši ka mo o ka kgonago ka gona. O swanela ke go tšwetšapele leleme la gago le go le boloka gore le se hwe!
Leleme le lengwe le le lengwe ke tempele, moo e lego gore moya wa bao ba le bolelago o šireleditšwe. – Oliver Wendell Holmes
|
Sepedi
|
“Mantšu a ... o a Bee Pelong ya Gago”
Mantšu afe? Pelong ya mang? Bogela bidio ye go bona ge dikarabo tša dipotšišo tše di thuša tate ge a dutše a leka go phološa lapa la gagwe.
Ithute ka mo go oketšegilego
O ka thabela bjang borapedi bja lena bja lapa ka mo go oketšegilego?
|
Sepedi
|
MOROKAMI FEBRUARY 2014
Ntwa Yeo e Fetošitšego Lefase
Ke ka baka la’ng ntwa ya pele ya lefase e ile ya hlakahlakanya lefase? Na dikarabo di re utollela se sengwe ka bokamoso?
Ke bjang ntwa ya pele ya lefase, yeo gape e bitšwago “Ntwa e Kgolo,” e fetošitšego lefase ka ditsela tšeo di sa dutšego di re kgoma lehono?
Beibele e tswalanya bjang ntwa ya kua legodimong le ntwa ya lefase gaešita le mathata a lego lefaseng?
Ivars Vigulis o be a theile bophelo bja gagwe botumong, letagong le go thabeleng go phadišana ka dithuthuthu. Ditherešo tša Beibele di fetošitše bophelo bja gagwe bjang?
Go be go dirišwa dikgopha dife mehleng ya Beibele? Ke dibego dife tšeo di bego di amogelega tempeleng kua Jerusalema?
Beibele e hlalosa seo Modimo a se dirago ka kgatelelo ga bjale le seo a tlago go se dira nakong e tlago.
Na o kile wa swarwa ka go hloka toka? Na o duma go bona Modimo a lokiša ditaba? Ela hloko kamoo o ka ekišago Eliya yo a botegago.
Na go na le bohlatse bjo bo bontšhago gore Beibele etšwa go Modimo? E ngwadilwe bjang?
Dihlogo tše Dingwe tša Inthaneteng
Maiteko a batho a go tliša khutšo ya lefase a paletšwe. Ela hloko mabaka a mmalwa.
|
Sepedi
|
Letlakala le le bontšha dilo tšeo di sa tšwago go tsenywa go jw.org. Gore o hwetše dimakasine, dipuku le dikgatišo tše dingwe tše difsa, e ya go Letlakala la dikgatišo.
MEŠOMO YA EBA MOGWERA WA JEHOFA
Bala mangwalo a a Beibele ke moka o a ngwale kgauswi le diswantšho tšeo di sepedišanago le ona.
GO HLALOSA TABA KA GO THALA DISWANTŠHO
O ka boledišana bjang le batswadi ba gago ge e ba o ikwa o sa nyake go bolela?
TLHAHLO YA GO ITHUTA
Na Modimo o dumelela go ketekwa ga matšatši a matswalo, matšatši a maikhutšo a bodumedi le go dirišwa ga diswantšho borapeding? Ke melao efe ya motheo yeo e lego ka Beibeleng mabapi le taba ye?
MATLAKALA A GO ITEKOLA A BAFSA
Ithute kamoo o ka oketšago bagwera ba gago le kamoo o ka dirago seo ka gona.
MMINO
Tše ke dikopelo tše di kgothatšago tša go tumiša Modimo.
MOROKAMI
Na Beibele ke ya kgale gore e ka ba le mohola ka baka la tsebišo e ntši kudu yeo e lego gona lehono?
PUKWANA YA SEBOKA SA BOPHELO LE BODIREDI BJA BOKRISTE
MOROKAMI—KGATIŠO E ITHUTWAGO
Tokollo ye e na le dihlogo tše ithutwago tšeo di tlago go ahlaahlwa ka April 2 go fihla ka April 29, 2018.
DIBIDIO TSA MATSENO A DIPUKU TSA BEIBELE
Jehofa o ile a diriša monna yo yoo a ikokobeditšego gore a dire modiro o bohlokwa. Re ka ithuta’ng go Amose?
|
Sepedi
|
MOROKAMI—KGATIŠO E ITHUTWAGO December 2017
Tokollo ye e na le dihlogo tše ithutwago tšeo di tlago go ahlaahlwa ka January 29 go fihla ka February 25, 2018.
Re ka kgodišega bjang gore go tlo ba le tsogo ya bahu nakong e tlago?
Ke ka baka la’ng tsogo ya bahu e le thuto ya bohlokwa ya ditumelo tša rena?
Na o badile ka kelohloko ditokollo tša morago bjale tša Morokami? Bona gore ke dipotšišo tše kae tša mabapi le Beibele tšeo o ka kgonago go di araba.
Na Isiraeleng ya bogologolo motho o be a swanetše go ba leitšibulo e le gore e be wa lešika la Mesia?
Na banyalani ba Bakriste ba ka diriša sethibela pelego seo se tsenywago ka polelong ya mosadi (intrauterine device [IUD])?
Batswadi ba bantši ba Bakriste ba a tshwenyega ge bana ba bona ba nyaka go tšea kgato ya go ineela go Jehofa le go kolobetšwa. Ba ka thuša bjang bana ba bona gore ba hlalefe e le gore ba tle ba phologe?
Kolobetšo ga se papadi, eupša bafsa ga se ba swanela go tšhaba go kolobetšwa.
PHIHLELO
Felix Fajardo o be a na le mengwaga e 16 ge a be a kgetha go ba Hlatse ya Jehofa. Gaešita le ge go fetile mengwaga e 70 a latela Kriste, ga a itsholele gore o ile a ya gohle moo Kriste a bego a mo laela gore a ye gona.
Tlhatlamano ye e tlo go thuša go bona dihlogo tše di tšweletšego ka go Morokami ngwageng wa 2017.
|
Sepedi
|
Ge nako e dutše e eya, Baisiraele ba ile ba lahla Modimo gape gomme ba rapela medimo ya maaka. Bamidiane ba ile ba fetša mengwaga e šupago ba utswetša Baisiraele diruiwa e bile ba senya mašemo a bona. E le gore ba tšhabele Bamidiane, Baisiraele ba be ba utama ka maweng le dithabeng. Ba ile ba kgopela Jehofa gore a ba thuše. Ka gona Jehofa a romela morongwa go monna yo a bitšwago Gideone. Morongwa yoo o ile a fihla go Gideone a re: ‘Jehofa o go kgethile gore o be lešole leo le nago le matla.’ Gideone a re: ‘Ke tla phološa Baisiraele bjang? Ga ke na mohola.’
Gideone o be a tla tseba bjang gore Jehofa o mo kgethile go phološa Baisiraele? O ile a bea boya mobung gomme a re go Jehofa: ‘Ge boya bjo bo ka tsoga bo kolobile ka phoka gomme mobu o omile, gona ke tla tseba gore o nkgethile gore ke phološe Baisiraele.’ Mesong e latelago, boya bjoo bo be bo kolobile eupša mobu o omile! Lega go le bjalo, Gideone o ile a kgopela Jehofa gore mesong e latelago go kolobe mobu gomme boya bjola bo se ke bja koloba. Ge seo se diregile, Gideone o ile a kgolwa gore Jehofa o mo kgethile gore a phološe Baisiraele. O ile a kgoboketša mašole a gagwe gore a yo lwa le Bamidiane.
Jehofa o ile a re go Gideone: ‘Ke tlo le thuša go fenya Bamidiane. Eupša ka ge o na le mašole a mantši, le ka tla la nagana gore le fentše Bamidiane ka matla a lena. Botša bao ba tšhabago go ya ntweng gore ba ye gae.’ Ka gona mašole a 22 000 a ile a boela gae, gomme gwa šala a 10 000. Ke moka Jehofa a re go Gideone: ‘O sa na le mašole a mantši kudu. Etla le wona nokeng gomme o a botše gore a nwe meetse nokeng yeo. Ke moka o ye ntweng feela le bao ba tlago go nwa meetse ba emišitše dihlogo gore ba bone manaba a bona.’ Ke banna ba 300 feela bao ba ilego ba nwa meetse ba emišitše dihlogo tša bona. Jehofa o ile a tshepiša gore banna bao ba 300 ba be ba tla fenya mašole a Bamidiane a 135 000.
Bošegong bjoo, Jehofa o ile a bolela le Gideone a re: ‘Ye ke nako ya gore o hlasele Bamidiane!’ Gideone o ile a nea banna ba gagwe manaka le dibjana tše dikgolo tšeo ba bego ba utile dirumula ka gare ga tšona. Ke moka a re go bona: ‘Le lebeleleng nna, gomme le dire seo ke se dirago.’ Gideone o ile a letša lenaka la gagwe, a pšhatla sebjana sa gagwe, a emišetša serumula godimo gomme a goeletša a re: “Tšhoša ya Jehofa le ya Gideone!” Mašole a gagwe ka moka a 300 le wona a dira bjalo. Bamidiane ba ile ba tšhoga kudu gomme ba tšhaba. Ka yona nako yeo, ba thoma go bolayana. Le mo nakong ye, Jehofa o ile a thuša Baisiraele go fenya manaba a bona.
“Gore matla a fetago a tlwaelegilego e be a Modimo e sego a rena.”—2 Bakorinthe 4:7
|
Sepedi
|
Nous voudrions effectuer une description ici mais le site que vous consultez ne nous en laisse pas la possibilité.binary bint¨he binwago biona bipele bipolla bipollwa bithirone bitiela bitiet¨wa bitlet¨we bitmap bizal bj'ale bjakwana bjaleng bjalet¨ego bjalwe bjangbotala.Search the history of over 279 billion web pages on the Internet.Ho bapala bakeng sa. bapiswa) /self multipication, binary fission/ Ketso ya ho ingatafatsa kapa ho eketsa bongata ba ntho kapa batho.
|
Sepedi
|
GENESI 31
Jakobo o a ngwega; o boelana le Labane
1Jakobo o kwele dipolelo tša barwa ba Labane ge ba re: Jakobo o amoga tatawešo dilo tšohle. Leruo leo kamoka o le ruile ka tša tatawešo. 2Le gona ge a bona sefahlogo sa Labane a hwetša se sa etše sa maabane le maloba. 3Gomme Morena a bolela le Jakobo a re: Boela nageng ya botatago le metswalong ya gago. Nna ke tlo ba le wena.
4Ke mo Jakobo a romilego motho, a bitša Rahele le Lea kua nageng dihuswaneng tša gagwe, 5a bolela le bona a re: Nna ke bona sefahlogo sa tataweno se mphetogetše se sa etše sa maabane le maloba; fela Modimo wa tate o be a na le nna. 6Ge e le lena, le tseba gobane ke diretše tataweno ka maatla a ka ka moka. 7Tataweno yena o mphorile, a fetoša moputso wa ka galesome; fela, Modimo o mo thibetše go ntira bošula. 8Ge tataweno a re: Moputso wa gago e tlo ba tše kgwana, dihuswane ka moka di tswetše ka tše kgwana. Ge a re: Moputso wa gago e tlo ba tše mebala, dihuswane ka moka di tswetše ka tše mebala. 9Ke Modimo e a amogilego tataweno diruiwa, a nea nna.
10Lebakeng la ge dihuswane di goelana, ke lebeletše, gomme tše ke di bonego ke lora šedi: Kgapana tše di bego di goela mehlape, e be e le tše kgwana le tše thamaga. 11Mme Morongwa wa Modimo a bolela le nna ke lora a re: Jakobo! Nna ka re: Ke nna e! 12Yena a re: Lebelela o bone, diphokwana ka moka tše di goelago ke tše mebala, le tše kgwana, le tše thamaga; ke ka gobane ka moka tše Labane a go dirago tšona ke di bone. 13Ke nna Modimo wa fala Bethele, mo o tloditšego leswika la seka, mo o nkenetšego keno. Bjale tsoga o tlogele naga ye o boele nageng ya metswalo ya gago.
14Rahele le Lea ba fetola ba re: afa re sa na le kabelo le bohwa mo lapeng la tatawešo? 15Naa ga a ka a re dira batho ba šele naa? Ka gobane o re rekišitše a ja matšo a rena. 16Ruri lehumo ka moka le Modimo a le amogilego tatawešo ke la rena le la bana ba rena. Bjale a ko dire se Modimo wa gago a go laetšego sona. 17Ke moka Jakobo a khuduga; bana ba gagwe le basadi ba gagwe a ba nametša dikamela. 18A gapa diruiwa tša gagwe ka moka; a tloga le thoto ka moka ye a e rekilego, le mehlape ka moka ye a e ruilego Mesopotamia; a wela tsela ya go boela nageng ya Kanana go Isaka tatagwe. 19Ge e le Labane o be a sa ile go kota dinku tša gagwe. Gomme Rahele a utswa dipheko tša tatagwe. 20Jakobo o forile Labane ka go se mo tsebiše, mme a tloga ka go tšhaba. 21O tšhabile le dilo tšohle tša gagwe, a tloga, a sela noka, a lebanya dithaba tša Gileada.
22Ge go fetile matšatši a mararo ba tsebiša Labane ba re Jakobo o tšhabile. 23Labane a napa a rapa ba gabo a mo hlomarela, a sepela matšatši a šupago, a mo hwetša dithabeng tša Gileada. 24Gomme Modimo a tla go Labane Moarama dilorong bošego, a bolela le yena a re: Itiše ge o bolela le Jakobo, o se tlo tlogela botho wa iša bobeng. 25Labane ge a fihla mo Jakobo a lego gona, a mo hwetša a hlomile mešaša thabeng; le Labane a hloma ya gagwe dithabeng tša Gileada.
26Gomme Labane a bolela le Jakobo a re: O dirileng? O mphoretšeng? O thopa barwedi ba ka bjalo ka mathopša a lerumo. 27O reng ge o ngwega, wa mphora, wa se ke wa mpotša selo. Nkabe ke go felegeditše ka lethabo, le ka dikoša, le ka meropa, le ka makope. 28O ntšhitišitše go laelana le barwa ba ka le barwedi ba ka. O dirile tša botlatla. 29Diatla tša ka di na le maatla a go le hlokofatša; fela, Modimo wa tataweno o boletše le nna bošego bja maabane a re: Itiše ge o bolela le Jakobo o se tlo tlogela botho wa iša bobeng. 30Gomme bjalo, go tloga o tlogile, ka gobane o hlologetšwe kudu ngwako wa tatago; fela, o reng o utswa medimo ya ka?
31Jakobo a fetola a re: Ke be ke boifa ke re o tlo nkamoga barwedi ba gago. 32Fela, yo o tlogo mo hwetša a na le medimo ya gago, a se ke a phela. Bjale senka dilo tša ka, bana bešo ba le gona. O tšee se e lego sa gago. A realo a sa tsebe ge Rahele a utswitše dilo tšela.
33Mme Labane a tsena mokutwaneng wa Jakobo, le mokutwaneng wa Lea, le mekutwaneng ya basadi bala ba babedi ba balata, a se ke a hwetša selo. A tšwa mokutwaneng wa Lea a tsena mokutwaneng wa Rahele. 34Rahele yena o be a tšere dipheko tšela a di uta mo senamelong sa kamela, a dula godimo ga sona. Labane a fenyeka mokutwaneng ka moka, a se ke a hwetša selo. 35Bjale Rahele a bolela le tatagwe a re: A mahlo a mong wa ka a se ke a ba a maso, ge ke sa kgone go ema pele ga gagwe, ka gobane ke na le mokgwa wa basadi. Labane a senka a hloka dipheko tšela.
36Ke mo Jakobo a befetšwego, a omanya Labane, a mmotša tša pelong ya gagwe, a re: Bokgopo bja ka ke eng? Sebe sa ka ke eng ge o ntlhomaretše o tuka. 37O fenyekile dithoto tša ka ka moka, mme o hweditšeng se e ka bago sa gago? Se bee fa pele ga ba gešo le ba geno, gore ba re ahlolele, wena le nna. 38Ke feditše nywaga e masome a mabedi ke dutše ga gago; mme dinku tša gago le dipudi tša gago ga se tša folotša; mme nna ga se ka ja dikgapa tša mohlape wa gago. 39Ga se ka go tlišetša ye e bolailwego ke sebata; tše bjalo ke di lefile; le tše di utswitšwego mosegare le ge e le bošego, o di lopile go nna. 40Mosegare ke bolailwe ke letšatši, bošego ke bolailwe ke phefo, ka itlhokiša boroko. 41Ke tšona tše ke di bonego ke le lapeng la gago nywaga e masome a mabedi. Ke go hlanketše nywaga e lesome le nywaga e mene ka baka la barwedi ba gago; e selelago ka go hlankela ka baka la dihuswane tša gago, mme wa fetoša moputso wa ka galesome. 42Ge e ka be e se Modimo wa tate, Modimo wa Aborahama yo le Isaka a mmoifago, ge yena a ka be a sa ka a ba le nna, wena bjale o ka be o nkgomiša ke le fela. Modimo o bone go hlaka gaka, gomme o re ahloletše bošego bja maabane.
43Labane a fetola a re: Barwedi ba ke barwedi ba ka; le bana ba ke bana ba ka; le dihuswane tše ke dihuswane tša ka; tšohle tše o di bonago fa ke tša ka. Fela, lehono barwedi ba ka le bana ba bona ba ba ba belegego, ke sa tlo ba dirang? 44Bjalo tlaa re dire kgwerano, wena le nna, e be bohlatse bja gago le bja ka.
45Ke mo Jakobo a tšerego leswika a le tsema ya ba la seka. 46Jakobo a botša ba gabo a re: Kgobokanyang maswika; ba tliša maswika ba dira seotlo; ba ngwatha dijo gona moo seotlong. 47Labane a se reela a re ke Jegara Sahadutha (seotlo sa bohlatse); Jakobo a re ke Galede (seotlo sa bohlatse). 48Mme Labane a bolela a re: Seotlo se lehono ke sa bohlatse bja ka le bja gago; ka ba ka leo a se bitšwe Seotlo sa bohlatse. 49Leina le lengwe ke Mitsipa (Mohlapetši), ka gobane a re: Morena a a re hlapetše, nna le wena, ge re arogane. 50Ge o ka hlakiša barwedi ba ka, ge o ka tšea basadi ba bangwe ka ntle ga barwedi ba ka, gomme ge go se motho go rena, gona o tsebe gore hlatse ya ka le ya gago e tlo ba Modimo. 51Le gona Labane a re: Seotlo sese; le seka sese; ke di bea mo gare gaka le wena. 52Seotlo se ke hlatse, le seka se ke hlatse, ke dihlatse tša gore nka se ke ka feta seotlo se ka tla go wena; mme le wena o ka se ke wa feta seotlo se wa tla go nna ka bonaba. 53Modimo wa Aborahama, Modimo wa Nahoro, Yena Modimo wa botatabo, a a re ahlolele. Le Jakobo a ena ka yo tatagwe, Isaka, a mmoifago. 54Mme Jakobo a dira sehlabelo gona moo thabeng; a laletša bana babo ba tla dijong. Ba ja dijo, ba robala gona moo thabeng.
|
Sepedi
|
GENESI 6:4
4Mehleng yeo mo lefaseng go be go na le ba ditšitširipa, ba ba gona le mehleng ya morago; ka gobane barwa ba Modimo ba be ba tsena go barwedi ba batho, ba ba belegela bana. Bona bao ke bagale bala ba bogologolo, banna, ba maina a a tumilego.
|
Sepedi
|
“Tipasope ka dinako ka moka fote o pasope le matšhutiselo yago. O tsike ga dilo tsone, mo o maka tsotsone, o nyoko tiphonisa wa boya wa phonisa le bo ba go theetselang.”—1 THIM. 4:16.
KOŠA 67 “Tšhomayelaneng Lentsu”
GO FO LEKISIWA *
1. King so re se nabelelang mašaga ya rune?
MOGAGERU ye mongwana wa mosadi ye ba reng ke Pauline * o re: “Go tlugisela hala ke tšhuta Baebele, ke mo ke di nyaka ka matla tsa gore mašaga yaka ma ye le nna Pharadeyising. Gabutšibutši ne ke nyaka ka matla gore monnaka ye ba reng ke Wayne le morwayi wa rune ba tshwarisane le nna ga taba ya go berekela Jehova.” Nje le wene o nawo mašaga ya gore a ma soko tšiba selo ka Jehova le go mo nyaka ka matla? Di ka makega gore le wene o ka fo ba o di nyaka gore mašaga yago ma berekele Jehova, go fo tshwana le ka mokgo Pauline ne a di nyaka ka mašaga yage.
2. Re nyoko petapeta ka diputsiso difeng ga hlogotaba yowa?
2 Re ka sa gapeletse mašaga ya rune gore ma yamogele ditaba tsa go bafala, mara nnete ke gore re ka ma gelepa gore ma yamogele molayetsa wa Baebele. (2 Thim. 3:14, 15) Anthe ke ntaba di nyaka re tšhomayelela mašaga ya rune? Ke ntaba di nyaka gore re kwisise ka mokgo ba tikwang? Re ka gelepa mašaga ya rune byang, gore le wona ga Jehova ma mo nyake go tshwana le rune? Fote magageru ka mokana ga wona ka ho phutegong ma ka re gelepa byang?
KE NTABA DI NYAKA RE TŠHOMAYELELE MAŠAGA YA RUNE?
3. Lengwalo la 2 Petro 3:9 le re ke ntaba re tshwanele re tšhomayelele mašaga ya rune?
3 Go se botala, Jehova o nyoko fetsa ka lefase lo. Go nyoko phona “ba gore ba tlalele ga lephelo la go ya go yye.” (Meber. 13:48) Re berekisa nako ya rune ya go tlala le matšhika re tšhomayelela batho bo re sa ba tšibing ga poleke ya rune, byalo re šele re tlwayele gore le ga mašaga ya rune re ya ma tšhomeyelela gore ma feleletse ma berekela Jehova ma na le rune. Papa wa rune wa gore nyaka ka matla, Jehova, “aa nyake gore go lahlege le ka wwoši mara o nyaka gore batho ka mokana ga bona ba sokologe.”—Bala 2 Petro 3:9.
4. Re ka tšhoga re makiye ying se sengwana mo re tšhomayelela mašaga ya rune?
4 Di nyaka re sa lebale gore go na le mokgwa wa gabutši le mokgwa wa gore a wo gabutši wa go tšhomayela molayetsa wa go phonisa. Re ka fo ba re bolabola gabutši mo re tšhomayelela bo re sa ba tšibing, mara wa kraya mo re tšhomayelela mašaga ya rune re fo phašoga.
5. Di nyaka re gopole ying mo re tšhomayelela mašaga ya rune ka dinnete tsa Baebele?
5 Ba go tlala ba rune re ya tisola ka mokgo re yyeng ra tšhomayelela mašaga ya rune, re fo kwa nkare nke re yye ra bolabola nabo gabutši. Pawulo wa lepostola o butsiye Makreste gore: “Makaneng gore mantsu ya lune ka dinako ka moka ma šupetse go kwelana go baba, ma tšhediwwe letswayi, gore le thogo fetola ye mongwana le ye mongwana.” (Makol. 4:5, 6) Mo re tšhomayelela mašaga ya rune, re sa tšhoge re lebele taba yowa. Ka taba la gore mo re ka sa make ka mokgonone, re nyoko feleletsa re ba rakele kgole ba sa sa nyaka go re theetsela.
RE KA MAKA BYANG GORE RE GELEPE MAŠAGA YA RUNE?
6-7. Beyisa ka taba yo yi šupetsang gore di gabutši ka matla go kwela monna kela mosadi wa gore a yi Mokreste.
6 O ba kwele. Pauline, ye go bolabodiwweng ka yene ka ho kgakala o re: “Mo ke sa thomisa go ba Mokreste, ke mo ke fo dula ke botsa monnaka ka Baebele. Ke mo go se na se sengwana so re bolabolang ka sona.” Mara monna wa Pauline ke mo a sa tšibi tsa go tlala ka Baebele fote ke mo a sa di kwe tso Pauline ke mo a mmotsa tsona. Monnene ke mo a bona nkare so Pauline ne a dula a nagana ka sona ke kereke yage. Ke mo a tšhugiye gore Pauline o gobagoba le batho ba go sa loka fote baa mo fokola.
7 Pauline aa gane gore ke mo a fetsa nako ya go tlala a na le Makreste ya mangwana ka bo malobana kela ka bo Mokibela le Masonto, a ya megahlanong, tšhomong a boya a fokatsa nabo. Pauline o re: “Ka nakwengwana, Wayne ke mo a boya gaye a sa kraye motho, a ja ke bodutu.” Di fo šupetsa gore Wayne ke mo a dula a gupudiye mosadi wage le morwayi. Ke mo a sa tšibi gore Pauline le morwayi ba fokatsa le bomang, fote ne a fo tseya gore Pauline o kwana le banghane bage go feta yene. Wayne o yye a feleletsa a mo tshosetsa ka gore o nyoko mo hlala. O nagana gore Pauline nke a yye a maka ying go šupetsa gore o kwela monnage go baba?
8. Petro wa Mathomo 3:1, 2, yi re king tso di ka tšhogang di tikisiye dipelo tsa mašaga ya rune?
8 Maka gore mekgwa yago go be yona yi go bolabolelang. Ga go tlala ke gore dilo tso re di makang ke tsona tso mašaga ya rune ma di tseyelang hlogong ka matla go feta tso re di bolabolang. (Bala 1 Petro 3:1, 2.) Pauline o feleletsiye a yi bona taba yowa. O re: “Ke mo ke di tšiba tsa gore Wayne o re nyaka ka matla fote a yi gore ke mo a nyaka go nhlala. Mara mo a ntshosetsa ka go nhlala, ke yye ka di bona gore di nyaka ke make dilo ka mokgo Jehova a nyakang. Ke yye ka lesetsa go fo dula ke bolabola ke mokane ka thomisa go maka dilo gabutši.” Pauline o yye a lesetsa go fo dulela go bolabola ka Baebele le Wayne, ke mokane a thomisa go bolabola naye ka ditaba tse dingwana nje. Wayne o yye a di bona gore mosadi wage o šele o thomisa go beba fote le morwayi wa bona o thomisa go titshwara gabutši. (Diy. 31:18, 27, 28) Mo Wayne a di bona gore Baebele yi lukisa mutši wage, o yye a feleletsa a budiye monagano le pelo yage gore a theetsele molayetsa wa Lentsu la Modimo.—1 Makor. 7:12-14, 16.
9. Ke ntaba re sa tshwanela go lahla tewu mo re gelepa mašaga ya rune?
9 O sa lahle tewu mo o gelepa mašaga yago. Jehova o maka gore re kopisele gage. Ke “ga go tlala” a neya batho nako ya gore ba yamogele molayetsa wa ditaba tsa go bafala, gore ba kraya lephelo la go ya go yye. (Jer. 44:4) Pawulo wa lepostola o butsiye Thimothi gore a ye mahlong a gelepa ba bangwana. Ke ntaba mara? Ka taba la gore mo a maka tsotsone, o nyoko tiphonisa fote a phonise le bo ba mo theetselang. (1 Thim. 4:16) Re ma nyaka ka matla mašaga ya rune, byalo re nyaka gore ma tšibe nnete ya Baebele. Ka mokgo Pauline ne a titshwere ka gona le tso ne a di bolabola di feleletsiye di gelepiye ba mutši wage. Gana byalo o jabolela go berekela Jehova a na le monnage. Ka babedi ga bona ke mašupatsela fote Wayne ke mogolo ka phutegong.
10. Ke ntaba di nyaka re lefise pelo?
10 Lefisa pelo. Mo re šele re segelele sepheto sa gore re nyaka go berekela Modimo, mašaga ya rune ma ka thathafalela ke go yamogela so re se dumelang le ka mokgo re phelang ka gona. Ga go tlala, dilo tso ba thomisang go bona ka tsona gore a re sa le nabo ga dilo tsa bona ke mo re sa sa ba nabo ga menyanya yo ba yi makang ya sedumedi re boya re sa sa kenakena ga dilo tsa dipolotiki. Tsone di ka maka gore ba re kwatele. (Mat. 10:35, 36) Mara a di nyake re nagana gore ba ka sa tsoge ba tšhentšhiye. Mo re ka fo lesetsa go ba gelepa gore ba kwisise so re se dumelang, gabutšibutši go ko ba go le setšha re ba yahludiye, gore a baa tshwanela ke lephelo la go ya go yye. Jehova a sanka a re neya mmereko wa go yahlula batho, o wo neyye Jeso. (Joh. 5:22) Mo re ka fo ba lefisela pelo, di ka makega gore ka gonyana ka gonyana mašaga ya rune ma tikwe ma nyaka go theetsela molayetsa wa rune.—Lebelela lebhokisi la hlogotaba ya gore “Berekisa Wepesayete ya Rune mo o Tšhutisa.”
11-13. Ka mokgo Alice ne a tshwara babelegi bage, di go tšhutisa ying?
11 Go pasopa gore o sa kwaletse ba bangwana mara o sa tekateki. (Diy. 15:2) Tseya ka mogageru wa mosadi ye ba reng ke Alice. O tšibiye ka Jehova ka nako yo ne a dula kgole le babelegi bage ba gore ke mo ba sa dumele ga Modimo fote ba kenne ka hlogo dipolotiking. O di bonne gore di nyaka a botse ba gabo di tloga fase ka tso ne a di tšhuta. Alice o re: “Wa ka sa bolabole di tloga ka tso wene o di dumelang, o nyoko kwatisa ba mutši wago.” O yye a ngwalela babelegi bage marifi a ba butsisa gore bona ba nagana ying ka tso Baebele yi di tšhutisang, ga ditaba tsa go tshwana le go nyaka ba bangwana. (1 Makor. 13:1-13) O yye a leboga babelegi bage gore ba mo gudisiye fote ba mo pasopiye, ke mokane a fela a ba rekela sela le sela. Mo a vakašele gaye, ke mo a gelepa mmane wage ka mmereko wa ka mo gaye. Babelegi ba Alice ba thomisiye ba sa kwisisi tso ne a di dumela.
12 Mo Alice a le gaye, ke mo a sa lesetse mokgwa wage wa go bala Baebele. O re: “Taba yowa yi gelepiye mmane gore a di bone gabutši gore Baebele yowa ke ro kwana nayo ka matla.” Ka thoko ye nngwana, papa Alice le yene ke mo a nyaka go tšhuta nyana ka Baebele gore a thogo kwisisa gabutši gore king so se tšhentšhiyeng morwediyage, le gore a kraye se sengwana sa go se phigisa ka ho Baebeleng. Alice o re: “Ke mo neyye Baebele, fote ka mo ngwalela le molayetsa ka ho teng.” Di felele kaye? Papa Alice o šitegiye go kraya sa go ka se phigisa ka ho Baebeleng ka taba la gore so a se badiyeng se mo tikisiye la go sa hlayisege.
13 Di nyaka re pasope gore re sa kwaletse ba bangwana, fote mo go nyarela tsa go nyaka gore re tiyisele, re sa tekateki. (1 Makor. 4:12b) Tseya ka Alice, ke mo di nyaka a tiyisele mo mmane wage a mo phigisa. O re: “Mo ke fetsa go kolobetsiwa, mmane o yitseri ke womme hlogo.” Mara Alice o yye a maka ying? O re: “A sanka ka fo maka nkare a ke mo kwe, ke yye ka mo hlatollela ke tinyanafatsiye gore ke fetsiye le pelo yaka gore nna ke nna Hlatse ya Jehova fote nka sa ro mamarollwa ke selo. Ke butsiye mmane ga tleletlele gore ke mo nyaka ka matla. Ka babedi ga rune re yye ra lla, ke mokane ka mo yapegela mahenyahenya. Go tlugisela gana hone, mmane o yye a di bona gore nnete Baebele yi mmakiye motho.”
14. Ke ntaba di sa nyake re lesetsa mašaga ya rune ma re yinghayinghisa?
14 Di ka fo tseya nako gore mašaga ya rune ma kwisise gore mo re rapela Jehova a ra tshwara tsa go kgana. Mo re beyisa, mo Alice a fetsa le pelo yage gore o nyaka go ba mošupatsela, a lesetsa go latelela tso babelegi bage ne ba nyaka gore a di make, mmane wage o yye a lla fote. Mara Alice a sanka a tekateka. O re: “Mo o ka fo šepisa ka ggoši, ke ya go botsa ba nyoko kgana ka wene. Mara mo o na le pelo ye butši fote o sa tekateki, ba bangwana ba ka fo go theetsela.” Tsone ke tso di makegeleng Alice. Re bolabola re yitsa, babelegi bage ba le ka babedi ga bona ke mašupatsela, fote papage ke mogolo ka phutegong.
MAGAGERU KA HO PHUTEGONG MA KA GELEPA BYANG?
15 Jehova o berekisa “mebereko ya gabutši” ya malata yage gore a gogele batho gage. (Bala Matewu 5:14-16; 1 Petro 2:12.) Ayitsano monnago kela mosadi wago wa gore a yi Hlatse ya Jehova o šele a yye a gahlana le magageru ya ka ho phutegong? Pauline ye go bolabodiwweng ka yene ka ho kgakala, o yye a mema magageru ya ka ho phutegong, gore monnage ye ba reng ke Wayne a thogo ma tšiba. Wayne o gopola ka mokgo mogageru ye mongwana a yyeng a mo gelepa gore a thogo kwisisa gore Dihlatse tsa Jehova ke batho ba mohlobo mang, o re: “O yye a kgopela go lofa mmerekong go fo re a tle a bhokhele bholi le nna. Ka ho pelong gaka ke yitseri: ‘Ye lune motho yewa o fo tshwana le nna!’”
16. Ke ntaba di nyaka re mema mašaga ya rune gore ma tle megahlanong?
16 Mokgwa wa gabutši ka matla wa go gelepa mašaga ya rune ke go ba mema gore ba koriye le rune megahlanong. (1 Makor. 14:24, 25) Wayne o yye ga mogahlano wa mathomo, mogahlano wone ke mo go le Segopotso, ka taba la gore ke mo ba wo tshwere mo go tšwiwa mmerekong fote mogahlano wone ke mo wo sa lefa. O re “Ne ke sa kwisisi gore polabolo ke mo yi re king, mara ke jabodisiye ke batho ba gona. Ba yye ba tla ho gaka, ba ng’yamogela, ba boya ba ro ntamisa le ka letsogo. Ne ke di bona gore a ba timakisi.” Monna ye mongwana le mosadi wage ke botala ba kene ba mo tshwara gabutši ka matla ga Pauline, ba mo gelepa le ka morwayi wage mo ba le megahlanong le mo ba le tšhomong. Byalo mo Wayne a šele a fetsiye le pelo gore o nyaka go kwisisa tso Pauline a di dumelang, o yye a kgopela mogageru yene gore a tšhute naye Baebele.
17. King so re sa tshwanelang go tisolela sona, fote ke ntaba re tshwanele re lefisele mašaga ya rune pelo?
17 Re ya tshepa gore letšatši le lengwana, mašaga ya rune ka mokana ga wona ma nyoko tshwarisana le rune ga taba ya go berekela Jehova. Mara le mo re leketsa ka matla go ba gelepa gore go be malata ya Modimo, ba ka fo sa dumele go yamogela nnete. Mo nkare go sone, a di nyake re tisola ga sepheto so bona ba timakelang sona. So se šalang ke gore re ka sa ba makisi ka tšhinghi gore ba dumele so re se dumelang. Mara di tšibe gore mašaga yago ma ka tšhentšha mo ma di bona gore wene o jabodiye mo o kene o berekela Jehova. Ba rapedise. Bolabola nabo gabutši. O sa lahle tewu mo o kene o ba gelepa! (Meber. 20:20) Tshepa gore Jehova o nyoko go rufisa tse dingwana tsa go sa hlayisege, mo o gelepa mašaga yago. Mo ba ka fo go theetsela, ba nyoko phona!
KOŠA 57 Go Tšhomayelela Batho ba Mehlobohlobo
^ ser. 5 Tsona re ya di nyaka gore mašaga ya rune ma mo tšibe ga Jehova, mara di nyaka ma tikgetele gore ma nyaka go mmerekela kela e-e. Hlogotaba yowa yi nyoko bolabola ka mekgwa ya lola yo re ka yi berekisang mo re bolabola le mašaga ya rune gore ma thogo re theetsela.
^ ser. 1 Mabitso ya mangwana ma tšhentšhiye. Ga hlogotaba yowa lentsu lowa la gore “mašaga” le rela motho wa gore aa berekele Jehova ka ho gaye.
^ ser. 53 HLATOLLO YA SETHOMBHE: Mogageru yewa o gelepa papage wa gore a yi Mokreste go lukisa koloyi. Mo go thulega lešuba, o mo šupetsa vidiyo ga jw.org®.
^ ser. 55 HLATOLLO YA SETHOMBHE: Mogageru wa mosadi o theetsele monnage wa gore a yi Mokreste mo a kene a mo hlayisela ka tso di makegiyeng motshegare. Ka nthago o tijabodisa le ba mutši wage.
^ ser. 57 HLATOLLO YA SETHOMBHE: Mogageru yewa wa mosadi o memme magageru ya ka ho phutegong ka mutšing wage. Byalo magageru yane ma leketsa ka matla go tlwayelana le monnage. Ka nthago, monna yewa o Segopotsong le mosadi wage.
|
Sepedi
|
Sex & Intimacy
Go Sex and Intimacy Talk ya Moremogolo re tlo ba re le balela lengwalo la mosadi yowe a re go o na le mengwaga ye masomenne-hlano mme bophelong bja gagwe go fihla le ga bjale ka gare ga lenyalo, ga sa ka a hlapologa thobalanong( climax or orgasim).
|
Sepedi
|
Ngwaga wa 2007, ke ngwaga wo mogolo wa go keteka letšatši la matswalo la Mandela; ke letšatši la matswalo la 89, batho ba palo ya go lekana 35 000 ba ile ba kopana kua lepatlelong la Newlands mo Cape Town go keteka letšatši la Mandela la matswalo.
Ba be ba le keteka ka go lebelela bapadi ya kgwele ya maemo, gare ga (star-studded World XI le an African XI). Papadi ye e be e bitšwa seloba sa “'90 Minutes for Mandela'” e bile e be e le lesolo la go dira tšhelete ya benara ya (FIFA 'Say No to Racism'), e tšewa bjalo ka kgopolo e kgolo ya e hlolago Mnadela.
FIFA e ile ya thoma lesolo la (anti-racism campaign) ka ngwaga wa go lwantšha bothata bja bapapadi, ka ge ba na le go kgotlelela bo gegea bja lehloyo la morage bjo bo tšwago go balatedi, gantšhi go tšwa nageng ya Europe. Le ge dihlopha tša Afrika Borwa di ile tša kgotlelela bothatta ba go swana le bona bjo.
Pele ga letšatši la papadi ba ile ba fa Mandela sekipa ka papadi se ngwadilego leina la gagwe le nomoro ya masome-seswai-senyane (89) ka morago. Sekipa sa gona se be se na le nomoro ya gagwe ya kgolego ke mo pele — 46664 — e be e gateletša lesolo la go lemoša batho ka bolwetši bja HIV/AIDS.
Mandela o rile o be a thabile kudu ka seloba sa FIFA, e fela, o ile a laetša gore e swanetše go ba gopolo ka mehla gore o be a le gare ga ba bangwe ba bantši bao ba ilego ba lwela tokologo ya tlaišego le hloyo ya morafe Dihlopha di ile tša laetša morero wa 'Say No to Racism' le sehlopha sa Afrika ka go apara mmala wo mošweu gomme baphenkgišan bona ba apara mmala wo moso.
Bapadi e ile ya šomiša popo ya kgwele ya maoto ya e dirilego ke bagolegwa ba Robben Island ka nako Mandela a sa lego kua kgolegong island.
Football Association ya Makana e ile ya amogela melao FIFA. Nelson Mandela o ile a lebelela papadi mo phapošing ya kgolego ya gagwe kagobane bahlapetši ba gagwe ba be ba sa nyake gore a hlahane le bapapadi ba banger. Mafelelong ba ile ba aga lebota gore e sego a kgona go lebelela papadi.
Ka letšatši la papadi mothuši wa mopresidente wa FIFA's Jack Warner o ile a boledišana le sehlopha sa mo mokgatlong. Nelson Mandela o ile a leboga FIFA ka molaetša mo thelebišeneng, ka nako tšela tša bohlolo tša kgolego, sehlopha se ile sa kopona bagolegwa kamoka mo island papading ya kgwele ya maoto.
Se se ile sa thuša go tšweletša mehola ya phethagatšo le poelanyo, le thato gare ga morafe le khutšo ye re e ipšanago ka yona lehono and O tsweletše pele a re papadi ye ga se papadi fela, e laetša maatla ao kgwele ya maoto a kgonago go kopanya batho kamoka mo lefaseng le ge dipolelo di sa swane le merafe
Moapadi wa Brazilian wa mengwaga ye selela o ile a bula World Xl gabotse, morago ga mengwa ye masometharo a hlwa a raloka. O ile a bolela ka mokgwa a be a thabile go ba yo mongwe gare ga tiragalong ye ka ge a ithutile dilo tše ntši ka bophelo ba Mandela. O ile a re swanetše go tswela pele re lwa bjalo ka sešupo sa honour mohlomphegi Mandela, go lwela lehloyo la merafe le kgethologanyo.
Mobapadi wa lefase, wa kgale, wo a bitšwago Liberian George Weah, wo a tsebega gape ka go palelwa go ba moprisidente wa Liberia, o rile, ‘Ke ngwana wa Mandela”. O ntutueditše e bile o lwetše lefase le rena. O tutueditše batho ba bantši mo lefaseng.
Mola mobapadi wo mongwe wa kgale, wo a bitšwago Ruud Gullit yena o ile a re, thuto ye a e hweditšego ka bophelo bja Mandela ke gore, ‘tshepo e phela e le gona ka mehla” Ge o itshepa gomme o lwa ka meetla, o lwela dilo tša nnete, o tla tšwelela. Ditlamorago di be di le; (three-goal-all draw.)Translated by Lebogang Sewela
|
Sepedi
|
Episode 2846
#Mahlakung –Ha!Ha!Ha!Alfios o etetše Millicent mošomong kua bookelong gomme o mmotša gore monna wa gagwe Moruti Kgole o boaboa kgafetša ka lapeng la gagwe. O gopola gore Moruti le Monicca ba a ratana gomme ka gore ba a ratana le bona ba swanetše go ratana go kgamiša balekane ba bona pelo. Naa Alfios o tla o beša wa tuka?
|
Sepedi
|
Kgale, kgale mebutla e be e na le mesela ye mešweu ye mebotse, e metelele ya boya yeo e bego e e tšokotša ge e thabile goba e nyakaletše. Ka nako yeo, mebutla yohle e be e dula sehlakahlakeng, gomme noka ye phara ya lephilo e se arogantše le karolokgolo ya naga. Le ge mebutla e be e tseba go rutha, e ka se tsoge e fihlile karolongkgolo ya naga, ka gobane ka nokeng ye go be go dula dikwena tše dintši tše dikgolo, tše ditalamorogo tša go swarwa ke tlala. Dikwena tše di be di rata goja mmutla wa bose ka difihlolo, matena le dilalelo. Ka fao ka mehla bommago mebutla ba be ba botša bana ba bona ba re, ‘RALOKELANG KGOLE le mariba a mohlaba! RALOKELANG KGOLE le meetse! RALOKELANG KGOLE le dikwena tšeo tša go tšhoša tša go swarwa ke tlala!’
Ge fela dikgabitlana di be di theeletša bommago tšona, di be di phela maphelo a lethabo, di tlolatlola ka fase ga mehlare e bile di kobola mabjang le matšoba ao a melago fao. Ge mebutla e gola, e mengwe ya yona e be e duma bophelo bja bohlagahlaga. ‘Go swanetše go le bose karolongkgolo ya naga!’ ya botšana bjalo. ‘Go swanetše go ba le dilo tša go makatša tša go jewa, le diphoofolo tše dintši tša go kgahliša tšeo re ka ralokago le tšona. Ga se toka gore re seke ra ya fao!’
Ka letšatši le lengwe, mmutla o monnyane wa bohlale wa go bitšwa Haruki gateetee wa ba le leano. ‘Le a tseba ke eng?’ a kgantšhetša bagwera ba gagwe. ‘Lehono ke tlile go ngwegela karolongkgolo ya naga!’ Bagwera ba gagwe ga se ba tshepa seo, efela Haruki o be a sa tshwenywe ke seo. ‘Le tla mpona!’ a realo, a tlolatlola go ya leribeng la noka la santa.
Ge Haruki a fihla magomong a meetse, a goeletša ka bogale, ‘Hela, Kgoši ya Dikwena! Etšwa ka meetseng! Kgoši ya mebutla e nyaka go bolela le wena!’ Bagwera ba Haruki ba ile ba tatamela, ba hemela godimo ge ba bona kwena ye kgolo ya go šena e gogela mmele wa yona o maatla santeng. Ga senke ba bona selo sa go tšhoša ka tsela ye. Kwena e ile ya phethola mahlo a yona ka go nanya, gomme ya bolela ka lentšu la peisi la makgwakgwa, ‘Ee, nka go thuša ka eng, wena sebopiwa se sennyane sa kgang?’
‘Eeh,’ a realo Haruki ka bogale, a sa laetše letšhogo, ‘ke nagana gore ke nako ya gore rena magoši re bapetše mebušo ya rena. Ke tla thoma ka go bala dikwena ka moka ga tšona pele, gomme ka morago wa bala mebutla ka moka. Ke mo re tla bonago gore ke mang gare ga rena yo a nago le mmušo o mogolo kudu.’
Kgoši ya dikwena e be e sa tshepe mahlatse a yona. O be a nagana ka mokete o mobose wo a tla bago le wona ka pejana ge nako ya gagwe ya go thoma go balela e fihla. ‘Leano la botse,’ a realo ka boleta, a kitimiša leleme ka go nanya ka godimo ga meno a gagwe a maserolane a dintlha. O ile a reologa a boela ka meetseng. Gateetee ke ge meetse a biloga, e le ge molokoloko wa dikwena o ema ka morago ga gagwe ka nokeng.
‘Ke a thoma bjalo!’ a realo Haruki, a šenela bagwera ba gagwe. O fofetše mokokotlong wa kwena ya mathomo, a tšokotša mosela ge a thoma go bala. Bagwera ba gagwe ba ile ba hemela godimo ka makalo ge ba bona se a se dirago. ‘Tee! Pedi! Tharo!’ a balela godimo, a fofa go tloga mokokotlong wa kwena go ya go wa e nngwe. ‘Nne! Tlhano! Tshela! Šupa!’ a tšwela pele, a tšokotša mosela wa gagwe o motelele o mošweu ka maatla a dutše a fofela kgauswi le karolokgolo ya naga. Morago ga metsotso ye lesome, bagwera ba gagwe ba be ba bona fela selwana se sennyane, a goeletša a le gare a fofa a sobelela.
‘Masomesenyane-seswai! Masomesenyane-senyane! Lekgolo!’ Go be go se sa na dikwena mo pele ga Haruki − e le fela leriba la mohlaba la karolokgolo ya naga. O rile ge a fologa mokokotlong wa kwena ya mafelelo, a dira lešata la lethabo. ‘HA, HA! KE GO HLALEFEDITŠE!’ a itheta a fofela moyeng gomme a kotama mohlabeng. ‘Lena dikwena tša go tšhabega, le ntiretše leporogo la go fihla karolongkgolo ya naga!’ Ge kwena ya mafelelo e ekwa mantšu a, ya fošetša hlogo ya yona ye kgolo morago gomme ya ngwatha mosela wa go tšokotšwa wa Haruki gwa kwagala NGATHU! Haruki a bokolela ka letšhogo, efela a tšwela pele ka go tshelatshelela leribeng. O be a se na taba le go re o lahlegetšwe ke mosela ka gobane o hweditše tokologo ya gagwe. Go fihla le nankhono, mebutla e na le mesela ye mennyane ye mekopana, bjalo ka Haruki!
|
Sepedi
|
Ka tlwaelo mosadi wa monna wa mathomo o a kgethelwa; Ge e le gore o ka kgona go hlokomela go feta mosadi o tee, o be a dumelwa go ikgethila basadi ba bangwe. Magareng ga dihlopha tša tshwanelo le dithoto, go be go nyakwa basadi bao ba amanago le monna. Go be go ratwa barwedi ba buti wa mmagwe, morwedi wa sesi wa tatagwe, le morwedi wa buti wa tatagwe. Lenyalo le be le ra gore lehumo la mosadi tla dula ka gae le abelana gare ga tatagwe le buti wac tatagwe.
Ka tlwaelo manyalo a be a rulaganywa ke dihlopha tša lapa, go ile. Kgopelo ya lenyalo ya bana e be e tlwaelegile, eupša ga e sa le gona. Karolo ye bohlokwa ya kgopelo ya lenyalo e be e le go fetišetša lehumo (bogadi) go tšwa go lapa la monna go ya go la mosadi. Lenyalo le e be e šoma fela ge bogadi bo lefelwe. Se se be se laetša phetišetšo ya monono wa mosadi wa (e sego theko ya mosadi a) go ba lapa la monna wa gagwe.
Ke gona fela ge bana ba gagwe ba ka ba karolo ya lapa la gagwe. Ge e le gore mosadi o palelwa ke go tšweletša bana, sehlopha sa gagwe ba be ba tšeya yo monngwe ya bosesi bja gagwe goba ba romela sese wo mongwe, goba ba be ba bušetša bogadi. Boogadi bo be bo na le dikgomo, le ge e le gore Batswana ba bangwe (Ngwaketse le kwena) ba be ba šomiša gape le dinku.
Lehono, ge lehumo la ga mosadi le fetišitšwe, tefelo ya tšhelete le dikgomo e dumelwa ke dihlopha. Palo ya diruiwa e be e sa ahlolwe, Lapa la monna le be le tšea sepheth, lapa la mosadi ba be ba sa dumelelwe go belola selo ka taba ye, ba be ba dumelwetšwe go ganetše fela ge e legore ga monna ba ka kgona go lefa go feta. Tefelo ka tlwaelo e be e lefwa ga tee ge mosadi a ya go dula le monna wa gagwe.
Diruiwa di be di kopantšwa ke tate wa monnna yo a bego a kgopela bana ba gabo go thuša. O be a nyaka seruiwa se se tee go tšwa go malome wa monna, ka ge dikgomo tšeo amogetšwego tša sesi wa gagwe di dirišitšwe go hwetša mosadi wa gagwe. Dikgomo di be di romelwa go lapa la tatagwe, fao di be di swarwa ke tatagwe nako nnyana. Ka morago ga ge di hlola tše dingwe, tate wa mosadi o be a di phatlalatša magareng lapa la monna le lapa la mosadi, bao ka moka ba tla be ba kgopetšwe go ba le seabe go bogadi bja buti wa mosadi. Molome wa mosadi le buti o mogolo ba be ba kgopela dikgomo tše di amogetwšego bjalo ka bogadi bja gagwe.
Ge monna a be a na lemosadi wa go feta o tee, mosadi yo mongwe le yo mongwe o be a na le tokelo ya lapa lla gagwe, dintlo, mašemo, dikgomo, le dibjana tšeo di šomišwago ke yena le bana ba gagwe. Le ge go le bjalo, mosadi yo a romelwago go ya go ba legatong la mosadi yo a hlokofetšego a se na bana, goba yo a romelwago go yo belegela mosadi yo mongwe bana, o be a dula ka lapeng la mosadi yoo.
Ka lehu la mosadi yo mogolo, lapa la gagwe le methopo di be di tšea ke bana ba gagwe, ke bana ba gagwe, basadi ka moka ba monna ba be ba beakanywa go ya ka taelo ya ka kgopelo ya lenyalo (e sego lenyalo), taba ye e ile ya bula ngangišano, kudukudu ka morago ga lehu la monna. Mosadi yo a ilego a kgopelwa pele e be e le yena wa maemo a godimo, gomme morwa wa gagwe o be a le mojabohwa mojalefa wa dithoto tša tatagwe.
Le ge go le bjalo, go be go le ntwa ye maemo ka morago ga lehu la monna magareng ga barwa ba gagwe le basadi ba lelwa tokelo motheo wa mojabohwa. Ge mmušo wa kgethologanyo o ile wa fa dikgoši maatla, ba bangwe ba di anthropologists ba be ba ikhwetša ka gare ga dithulano, le kgorong ya tsheko, ka ge banna ba be ba lwela ditokelo tša go tšwetšapele bokgoši bja botate ba bona e be ba bitša anthropologists go tiišetša dikgopelo tša bona go ba barwa ba mathomo ba basadi ba bagolo.
Translated by Lebogang Sewela
|
Sepedi
|
61Bohle ba e lego makgoba ba swanetše ba bone beng ba bona e le ba ba lebanwego ke tlhompho ye e feletšego, gore go se be le motho yo a nyefolago Modimo goba thuto ya rena. 2Makgoba ao beng ba ona e lego badumedi a se ke a ba nyatša, gobane ke badumedikabona. A a upše a ba šomele gabotse le go feta, ka gobane ba ba holegago ka modiro wa ona ke badumedi bao ba ratwago.
O rute batho ka go realo, o ba begele ditaba tšeo. 3Ge eba go na le yo mongwe wa go ruta batho dišele, wa go se dumele thuto ya nnete e lego ya Morena wa rena, Jesu Kriste, le tša thuto ya bodumedi bja rena, 4yo mobjalo ke moikgogomoši yo a sa tsebego selo. Sa gagwe ke go tšea kgang le go ngangišana ka tlhalošo ya mantšu, gona go tswalago mahufa le ditshele le lesebo le dikgopolelo tše mpe, 5le kgang ya go se fele – dilo tše di tšwago bathong ba ba senyegilego menagano ba ba sa tsebego nnete. Ba hloma nke bodumedi ke mokgwa wa go ikhumiša.
6Bodumedi bjona bo humiša motho kudu ge eba a kgotsofala ka se a nago le sona. 7Gape ga se ra tla le selo mo lefaseng, gomme le go tloga re ka se kgone go tloga le selo mo go lona. 8Ge re na le dijo le diaparo re kgotsofale ka tšona. 9Ba ba nyakago go huma bona ba wela molekong, gomme ba tanywa ke ditumo tše dintši tša botlaela tša go bolaiša batho le go ba phonkgetša tahlegong le tshenyegong. 10Gape go rata tšhelete ke wona modu wa makgopo ka moka. Ba bangwe, ka lebaka la go e duma kudu, ba kgelogile tumelong mme ba itlišetša masetlapelo a mantši.
11Ge e le wena, motho wa Modimo, dilo tšeo o di tšhabe. O katanele go loka le borapedi le tumelo le lerato le kgotlelelo le boleta. 12O gakale ge o šiana mošianong wo mogolo wa tumelo, o tle o ithopele bophelo bjo bo sa felego, gobane o bileditšwe bophelong bjo mola o ipega tumelo ka sebete mo pele ga dihlatse tše dintši. 13
Ke go laya Modimo, Mophedišatšohle, le Kriste Jesu yo a ilego a ipega tumelo ka sebete mo pele ga Pontiose Pilato ba le gona, 14gore o botegele go phetha ditaelo o se na bosodi, go fihlela Morena wa rena, Jesu Kriste, a tšwelela. 15Go tšwelela ga gagwe go tla tlišwa ka nako ya gona, gwa tlišwa ke Modimo, yena Mmušanoši yo lehlogonolo, Kgoši ya dikgoši, Morena wa marena. 16Ke yena fela yo a sa hwego, yo a dulago seetšeng se go sego yo a kago se batamela. Ga go yo a kilego a mmona ebile ga go yo a kago mmona. A a hlompšhe a buše go ya go ile! Amene.
17O laele ba ba humilego ka tša lefase le gore ba se ikgogomoše goba ba bota ona mahumo a a felago, ba upše ba bote Modimo yo a re fago tšohle ka bontši gore re ipshine ka tšona. 18O ba laye gore ba dire tše di lokilego, ba ikhumiše ka mediro ye mebotse, ba se timane, eupša ba ikemišetše go abelana le ba bangwe. 19Ka tsela yeo ba tla ipolokela lehumo le e tlago ba motheo wo o tiilego wa ka moso. Ke mo ba tlago kgona go fihlela bophelo bjo e lego bja mmakgonthe.
20Timotheose, o boloke tše o di neilwego. O kgaogane le dipolelo tša lefeela tša batho ba lefase le dikganetšano tše go thwego ke “Tsebo”, etšwe e se yona. 21Gobane ba bangwe ba ipotša gore ba na le yona, mme ba kgelogile tumelong.
A Modimo a le gaugele.
|
Sepedi
|
Author: Dimakatso Mathe (SADiLaR Sesotho sa Leboa Researcher)
This blog provides a general overview of Sesotho sa Leboa language celebration that took place at the University of Limpopo on the 31st of July, 2019. The celebration was organised by SADiLaR in response to UNESCO’s proclamation to declare 2019 as the Year of Indigenous Languages. The celebration for Sesotho sa Leboa included presentations on language and culture related topics by various speakers, reciting of traditional poems, and a special celebration to acknowledge Dr. HML Lentsoane’s contribution to the Sesotho sa Leboa literature. The discussion concludes by challenging both government and private entities to come up with similar initiatives while also encouraging speakers of indigenous languages to play their part to advance the development of languages.
UNESCO e tsebagaditše ngwaga wa 2019 bjale ka ngwaga wa go keteka maleme a setlogo (IYIL2019). E be e dira bjalo ka morago ga gore dikutollo tša dinyakišišo di laetše gore maleme a setlogo a kotsing ya go timelela. Ditaba tše di rile go fihla ditsebeng tša SADiLaR gomme ya tšea sephetho sa go keteka maleme a lesometee a semmušo a naga ka go šielana ga dikgwedi tša ngwaga. Moletlo wa go keteka leleme la Sesotho sa Leboa o be o swaretšwe Yunibesithi ya Limpopo, ka di 31 Mosegamanye, 2019.
Diboledi tša go akaretša ditsebi le bafahloši ba tša maleme go tšwa ditheong le diyunibesithing tša go fapafapana ba ile ba bothagana go abelana thuto. Magareng ga tše go boletšwego ka tšona, go kgwathilwe ditlhohlo tšeo di swanetšego go rarollwa ge eba re ikemišeditše go hlabolla leleme la Sesotho sa Leboa. August Shotholo, Kwetepane ka sebele, e bile mosepediši wa modiro go netefatša gore ditiragalo tša letšatši di sepela ka thelelo. Seboledisegolo sa letšatši e bile Prof. MJ Mojalefa go tšwa Yunibesithi ya Pretoria. Yena o ile a bolela go tlala seatla malebana le setlogo sa Moafrika, go se lekalekane ga maleme go ya ka tirišo ya ona, gammogo le ditokelo tša batho go šeditšwe tirišo ya polelo. Bagešo, le ka fihlelela tše dingwe tša dingwalwa tše di badilwego moletlong ka go kgotla mo.
Ka thušo ya diboledi tša moletlo wo, SADiLaR e bone e le tshwanelo gore Ngk. HML Lentsoane a fiwe sefoka go mo tlotla malebana le karolo yeo a e bapetšego morerong wa go phatlalatša dingwalwa tše di fapanego ka leleme la Sesotho sa Leboa. Se e be e le karolo ya go keteka leleme la Sesotho sa Leboa. Mokgoši o ile wa gowa ge Mosibudi Letjeko a thakgatša ‘tsebe tša setšhaba ka moretheto wa theto yeo e ilego ya kgwatha setšhaba maikutlo. Bjo ke bjona botse bja theto ya segagaborena mo mantšu a medumo ye e gatago ka mošito o tee, a hlaolwago le go lomaganywa ka bothakga methalothetong go tšweletša maikutlo a itšego.
Le ge ngwaga wa 2019 o šetše o fetile, re swanetše go netefatša gore re kgatha tema tlhabollong ya maleme a gaborena. Ka fao, go ka kgahliša kudu ge ditheo le dikgoro tša mmušo, le tša praebete di ka thekga maleme a setlogo ka go oketša goba go fetoša mediro ya go swana le ye. Le ge go le bjalo, go tloga go hlokega gore le rena baboledi ba maleme a setlogo re dire bobjohle bja rena, ka mekgwa ye e fapanego, go netefatša gore maleme a rena a tšeelwa hlogong. Segologolo se re go anegelwa ke go tingwa eupša ka sona sengwalwa se, bonnyane bjona re le nyetletše magagešo!
Re sa tlo abelana le lena sengwalwa sa mohuta wo ka kgwedi ya Phato 2020. Mošate!
Ipalele:
https://etherpad.wikimedia.org/p/Sesotho_sa_Leboa_language_celebration
SADiLaR language celebrations
https://en.iyil2019.org/
|
Sepedi
|
Botša ngwana wa gago gore a itlhokomela ka mokgwa o
- Ge eba o feta 2, le ge a kgona, a apare maseke wa lešela wa go thiba nko le molomo
- Go dira bokgole bja setšhaba – bja go lekana 1 go fihla go 2 dimetarago batho ba bangwes
- O seke wa tshwara ba bangwe! Go efoga go kgokarana le go shaya-
- Hlapa matsogo goba sanithaisa gantši: ge o fihla sekolong, pele le morago ga ge o eja goba o boya ntlwaneng, le ge o khomile motho ka phoso. Leka go se tshware maseke wag ago goba sefahlego.
- O se abelane ka dikomiki, diddirišwa tša sekolo goba mabetlelo le tše dingwe.
- Gohlolela goba o thimulele ka gare ga thišo goba sejabaneng. Lahlela thišu yeo e šomišitšwego ka selahlelamatlakaleng.
- Latela melao ka moka ya sekolo ya gore o ka ya le go setle neng sekolong.
- Ge ngwana wa gago (goba o mongwe ka gae), a sa ikwe ga botse, ga se ba swanela go ya sekolong.
|
Sepedi
|
Motse wa Baithuti wa Ellis Park, 4 Pearse Street, Doornfontein, Gauteng. EPSV e ka ba 100m go tloga Khamphaseng ya Doornfontein ya Yunibesithi ya Johannesburg.
Ee, o tla swanelwa ke go dira kgopelo gape go dula EPSV ka 2024. O ka dira kgopelo ka https://adowa-living.co.za/ gomme re tla ikgokaganya le wena kgauswinyane.
Motse wa Baithuti wa Ellis Park o na le malao a 1,039.
Aowa.
Ee, ka mo go feletšego. Ge o nyaka go rulaganya go lebelela, hle romela imeile go [email protected] gomme o beakanye thwii.
|
Sepedi
|
MOROKAMI JANUARY 2013
Na o Swanetše go Boifa Bofelo bja Lefase?
Go ya ka Beibele, “bofelo bja lefase” ke eng?
Go thoma tokollong ye, dihlogo tše di kgethilwego ka makasineng wo ga bjale di tla hwetšagala feela Inthaneteng. Bala ka mo go oketšegilego mabapi le mabaka a diphetogo tše.
O ka makatšwa ke seo ge e le gabotse Beibele e se bolelago ka bofelo bja lefase.
Ithute tsela ya go hwetša therešo ka Modimo yeo e hwetšwago ka Beibeleng.
Ithute kamoo Beibele e thušitšego lesogana le lengwe go kgaotša go kgoga motšoko le go diriša dihlaretagi le bjala gampe.
Ela hloko mabaka a mararo a tiilego a gore Abele a be le tumelo go Mmopi yo lerato.
Leina le Modimo ke mang gona ke ka baka la eng re swanetše go le diriša?
|
Sepedi
|
Na o lapišitšwe ke bagwera bao ba go jago direthe? Ithute kamoo o ka hwetšago bagwera ba kgonthe—le wena o be mogwera wa kgonthe!
Ithute ka mo go Oketšegilego
MEŠOMO YA GO ITHUTA BEIBELE
Ithute ka selo seo se thušitšego Dafida le Jonathane go ba bagwera ba paala.
BAFSA BA A BOTŠIŠA
Go thuša ba bangwe go go hola ka ditsela tše pedi. Ke dife?
PHAFOGA!
Batho ba bantši ba nagana gore go bohlokwa gore motho a be le bagwera ba kgonthe. O ka ba mogwera wa kgonthe bjang go ba bangwe? Sehlogo se se ahlaahla melao ya motheo e mene yeo e hwetšagalago ka Beibeleng.
|
Sepedi
|
Beibele ke makgonatšohle tabeng ya go araba dipotšišo tše thata kudu bophelong. E itlhatsetše e le bohlokwa go theoša le nywagakgolo. Karolong ye, o tla bona kamoo Beibele e tlogago e le bohlokwa ka gona.—2 Timotheo 3:16, 17.
Dihlogo Tšeo di Lego Gona
Beibele e ra go re’ng ge e re “Mmušo wa Modimo o gare ga lena”?
Beibele e bolela ka mehola ya beine gotee le dino tše dingwe tšeo di tagago.
Thušo Bakeng sa Lapa
BANYALANI
Na moratiwa wa gago ga bjale o bonagala eka ke mogolegwa gotee le wena? Dikgato tše hlano tšeo di ka thušago lenyalo la lena.
BATSWADI
Tsela yeo o swaraganago le pelaelo ya ngwana wa gago yo a lego mahlalagading e ka laola taba ya ge e ba a tla kgetha go amogela tumelo ya gago goba go se e amogele.
BAFSA
Ka moka ga rena re dira diphošo, eupša ga se batho ka moka bao ba ithutago go tšona.
BANA
Ke ka baka la’ng o swanetše go bolela nnete ka mehla?
|
Sepedi
|
Badumedigotee le Rena ba ba Rategago:
Ka ge re le bahlanka ba Jehofa, re rata Lentšu la gagwe e lego Beibele. Re kgodišegile gore Beibele e re botša therešo, e re nea tlhahlo e botse gotee le bohlatse bjo bontši bja gore Jehofa o rata batho. (Psalme 119:105; Luka 1:3; 1 Johane 4:19) Re rata go thuša batho ba bangwe ka pelo ka moka gore le bona ba ithute ditherešo tše di holago tšeo di lego ka Lentšung la Modimo. Ka baka leo, re thabela go le nea puku ye yeo e nago le sehlogo se se rego, Ithute ka Dilo tša ka Beibeleng. E re re go botše ganyenyane ka puku ye.
Puku ye gabotse e ngwaletšwe bana. Lega go le bjalo, batho ba bagolo bao ba ratago go oketša tsebo ya bona ka Beibele le bona ba ka e bala. Le gona ka ge Beibele e le puku ya batho ka moka, ga go pelaelo gore ka moka ga rena re tla holwa ke go bala dithuto tša ka pukung ye tšeo di ka re thušago go hwetša lethabo la kgonthe.
Puku ye e theilwe dipegong tša ka Beibeleng. E re botša kamoo bophelo bo thomilego ka gona le go ya pele. Go dirilwe maiteko a magolo gore dipego tše tša ka Beibeleng di kwagale le go kwešišega gabonolo. E bile moo go kgonegago, go dirilwe maiteko a gore dipego tše di anegwe ka tatelano ya tšona.
Eupša puku ye ga e no re anegela ka dipego tša ka Beibeleng. Tsela yeo e ngwadilwego ka yona le diswantšho tša yona di phediša dipego tša Beibele. Go oketša moo, e re thuša go kwešiša kamoo batho bao go bolelwago ka bona ka Beibeleng ba bego ba ikwa ka gona.
Kgatišo ye e re thuša go bona gore Beibele ke puku yeo e bolelago ka batho ba go swana le rena—bao ba ilego ba kwa Jehofa le bao ba sa kago ba mo kwa. Le gona e re šušumeletša gore re ithute mehlaleng ya bona. (Baroma 15:4; 1 Bakorinthe 10:6) Puku ye e arotšwe ka dikarolo tše 14. Mathomong a karolo e nngwe le e nngwe, go na le kakaretšo e kopana yeo e hlalosago tše dingwe tša dilo tšeo re ka ithutago tšona.
Ge e ba o le motswadi, o ka bala thuto e nngwe le e nngwe ya ka pukung ye o na le ngwana wa gago gomme la boledišana le ka diswantšho tša thutong yeo. Le gona balang Mangwalo ao thuto yeo e theilwego go ona. Thuša ngwana wa gago go bona kamoo Mangwalo ao a sepedišanago ka gona le thuto yeo le tla bego le e bala. Re ka diriša mokgwa o swanago ge re thuša motho yo mogolo gore a kwešiše ka boripana seo Beibele e se rutago.
Re holofela gore puku ye e tla thuša batho ka moka ba dipelo tše dibotse—ba banyenyane le ba bagolo—gore ba ithute dilo tše bohlokwa tšeo di lego ka Lentšung la Modimo le go diriša seo ba ithutilego sona. Seo se tla ba thuša gore le bona ba hlankele Jehofa e bile ba be karolo ya lapa la gagwe le le kgahlišago.
Bana babo lena,
Sehlopha se Bušago sa Dihlatse tša Jehofa
|
Sepedi
|
Josefa le Maria ba be ba dula Natsaretha le Jesu le barwa ba bona ba bangwe le barwedi. Josefa o be a hlokomela lapa la gagwe ka go rekiša dilo tšeo a bego a di betla. Le gona o be a ruta lapa la gagwe ka Jehofa le Molao wa gagwe. Josefa o be a eya le lapa la gagwe sinagogeng ka mehla go yo rapela Jehofa. E bile ngwaga o mongwe le o mongwe, ba be ba eya Jerusalema go yo keteka monyanya wa Paseka.
Ge Jesu a be a na le mengwaga e 12, lapa la gabo le ile la sepela leeto le letelele la go ya Jerusalema, ka ge le be le eya moo ngwaga o mongwe le o mongwe. Ge ba fihla moo, ba ile ba hwetša go tletše batho bao ba tlilego monyanyeng wa Paseka. Ge monyanya o fedile, Josefa le Maria ba ile ba thoma leeto la go boela gae. Ka nako yeo, ba be ba nagana gore Jesu o gare ga batho bao ba sepelago le bona. Eupša ge ba thoma go mo nyaka melokong ya gabo bona, ba ile ba se mo hwetše.
Ba ile ba boela Jerusalema, gomme ba fetša matšatši a mararo ba mo nyaka. Mafelelong, ba ya tempeleng. Ba ile ba hwetša Jesu moo, a dutše gare ga barutiši, a ba theeditše ka kelohloko e bile a ba botšiša dipotšišo. Barutiši bao ba ile ba kgahlwa kudu ke Jesu, moo ba ilego ba thoma go mmotšiša dipotšišo. Le gona ba be ba makatšwa ke dikarabo tša gagwe. Ba be ba bona gore o kwešiša Molao wa Jehofa.
Josefa le Maria ba be ba tshwenyegile ka Jesu. Ge ba mo hweditše, Maria o ile a re: ‘Ngwanaka, re be re go nyaka gohle! O be o le kae?’ Jesu a re: ‘Na le be le sa tsebe gore ke swanetše go ba mo ntlong ya Tate?’
Jesu a boela gae le batswadi ba gagwe kua Natsaretha. Josefa o ile a ruta Jesu mošomo wa go betla. O nagana gore Jesu e be e le motho wa mohuta mang ge e be e sa le lesogana? Ge Jesu a dutše a gola, o ile a ba bohlale kudu gomme a tšwela pele a kgahla Modimo le batho.
“Wena Modimo wa ka, ke kgahlwa ke go dira thato ya gago, molao wa gago o ka garegare ga ka.”—Psalme 40:8
|
Sepedi
|
JANUARY 26, 2017
KAZAKHSTAN
Ka di-18 tša January 2017, Komiti ya Tšhireletšo ya Setšhaba ya Kazakhstan e ile ya golega Teymur Akhmedov le Asaf Guliyev ka ge ba be ba boledišana le batho ba bangwe ka bodumedi bja bona. Ka 2016 kgweding ya May le ya June, banna ba šupago ba ile ba biletša Teymur le Asaf lefelong leo le rentilwego. Banna bao ba be ba bolela gore ba thabela go ithuta ka bodumedi bja Dihlatse tša Jehofa. Ka morago wona ngwageng woo, ba ile ba etela legaeng la Teymur le la Asaf. Banna ba ba šupago bao ba bego ba itira eka ba nyaka go ithuta Beibele, ba ile ba rekhota dipoledišano tšeo. Dihlatse di be di sa tsebe gore ba a di rekhota.
Ka baka la dipoledišano tše tša go se tshwenye tša bodumedi, Teymur le Asaf ba ile ba bewa molato wa gore ba “aroganya madumedi” le gore “ba bolela gore [bodumedi] bja bona ke bjona feela bja therešo.” Banna ba ka bobedi ba šetše ba na le matšatši a 60 ba golegilwe pele ba ka sekišwa gomme ba lebanwe ke go dula kgolegong mengwaga e 5 go ya go e 10 ge e ba ba ka bonwa molato.
Teymur o na le mengwaga e 61 gomme o babja kudu. Asaf yena o na le mengwaga e 43. Banna ba ba nyetše. Boramolao ba bona ba letetše gore boipiletšo bja bona bo theetšwe bekeng ya di-23 tša January 2017.
|
Sepedi
|
MOROKAMI—KGATIŠO E ITHUTWAGO August 2017
Tokollo ye e na le dihlogo tše ithutwago tšeo di tlago go ahlaahlwa ka September 25 go fihla ka October 22, 2017.
Bahlanka ba Jehofa ba botegago ba nakong e fetilego ba ile ba botšiša Jehofa gore ba be ba tlo kgotlelela mathata go fihlela neng, lega go le bjalo, Jehofa ga se a ka a ba galefela ge ba be ba botšiša potšišo yeo
Na o kile wa ipotšiša gore ke ka baka la eng Jehofa a ile a dumelela mathata a itšego a go wela go sa letelwa? Ge e ba go le bjalo, ke’ng seo se ka go thušago go kgotlelela le go dula o botile Jehofa gore o tla go thekga?
KANEGELO YA BOPHELO
Ke ka baka la eng batho bao ba bego ba išitšwe Siberia ba be ba botšiša batho ka dikgomo mola e le gore ba be ba nyaka dinku? O ka hwetša karabo ya potšišo ye kanegelong e kgothatšago ya bophelo bja Pavel le Maria Sivulsky.
Go hlobola semelo sa kgale le go dula re se hlobotše ke dilo tše pedi tše di sa swanego. Re ka kgona bjang go dira dilo tše tše pedi, gaešita le ge re kile ra nwelela mekgweng e mebe?
Jehofa a ka go thuša gore o be motho yoo a nyakago o e ba yena. Ka mohlala, bona kamoo o ka bontšhago gore o na le lešoko, botho, boikokobetšo le gore o boleta.
Mangwalo a bolela ka mo go kwagalago gore lerato ke seka seo se tšweletšwago ke moya o mokgethwa. Lerato ke eng? O ka ba le lona bjang? Gona o ka le bontšha bjang letšatši le lengwe le le lengwe?
GO TŠWA BOBOLOKELONG BJA RENA
Ke’ng seo se dirilego gore kopano ye e bego e swaretšwe Toropong ya Mexico, ka 1932, e be bohlokwa gakaakaa?
Ke ka baka la’ng pego ya Mateo le ya Luka tšeo di bolelago ka bophelo bja Jesu bja mathomong di fapana?
|
Sepedi
|
Ditlamorago tše dingwe tša gore batho ba ineele ge ba lekega ke go thubega ga manyalo, malwetši le letswalo le molato. Re ka phema bjang molaba wo?
Go lekega ke eng?
Go lekega ke ge o kgahlwa ke selo se sengwe, kudukudu seo se fošagetšego. Ka mohlala, a re re ge o le mabenkeleng o bona selo gomme wa se duma. Ke moka o tlelwa ke kgopolo ya gore o ka utswa selo seo gomme wa se bonwe ke motho. Eupša letswalo ga le go dumelele. Ka gona o lebala ka taba yeo. Lebakeng leo, ga o sa lekega gomme o fentše.
SEO BEIBELE E SE BOLELAGO
Ga se gore ge o lekega o motho yo mobe. Beibele e bolela gore ka moka ga rena re a lekega. (1 Bakorinthe 10:13) Sa bohlokwa ke tsela yeo re itshwarago ka yona ge re lekega. Ba bangwe ba dulela go nagana ka dikganyogo tše fošagetšego gomme go se go ye kae ba di phethagatša. Ba bangwe ba ganetša dikganyogo tšeo di sa tloga fase ka ge di fošagetše.
“Yo mongwe le yo mongwe o lekwa ka go gogwa le go goketšwa ke kganyogo ya gagwe.”—Jakobo 1:14.
Ke ka baka la eng e le gabohlale go lwantšha dikganyogo tše fošagetšego ka pela ge o lekega?
Beibele e hlalosa megato yeo e lebišago sebeng. Jakobo 1:15 e re: “Kganyogo [e fošagetšego] ge e gotše e tswala sebe.” Seo se ra gore ge re duletše go nagana ka kganyogo e fošagetšego, re tlo feleletša re e phethile go fo swana le ge mosadi wa moimana a swanetše go no belega. Re ka phema go ba makgoba a dikganyogo tše fošagetšego. Re ka kgona go di laola.
KAMOO BEIBELE E KA THUŠAGO
Ka ge re kgona go nagana ka dikganyogo tše fošagetšego, re ka kgona le go di ntšha. Bjang? Ka go tloša kgopolo go tšona—e ka ba ka go dira mošongwana o itšego, go boledišana le mogwera goba go nagana ka dilo tše di agago. (Bafilipi 4:8) Go naganišiša ka ditlamorago tša go ineela tekong le gona go ka go hola. Ditlamorago tšeo di ka akaretša go gobala maikwelong, mmeleng le go senyega ga tswalano ya gago le Modimo. (Doiteronomio 32:29) Thapelo le yona e ka go thuša kudu. Jesu Kriste o itše: “Le rapele le sa kgaotše, gore le se tsene molekong.”—Mateo 26:41.
“Le se ke la timetšwa; Modimo ga a kwerwe. Gobane se sengwe le se sengwe seo motho a se bjalago, ke sona seo a tlago go se buna.”—Bagalatia 6:7.
O ka itšhireletša bjang tekong?
THEREŠO
Tšea go lekega e le seo ge e le gabotse go lego sona, e lego kgoketšo goba segoketši seo se wetšago setlaela le motho wa go se šetše kotsing. (Jakobo 1:14) Se ke therešo, kudukudu ge o lekega gore o itshware gampe ka thobalano, e lego seo se ka bago le ditlamorago tše kwešago bohloko.—Diema 7:22, 23.
KAMOO BEIBELE E KA THUŠAGO
Jesu Kriste o itše: “Bjale, ge e ba leihlo . . . la gago la le letona le go diriša sebe, le gonye o le lahlele kgole le wena.” (Mateo 5:29) Therešo ke gore Jesu o be a sa re gore re gonye leihlo ka tsela ya kgonthe. Eupša, o be a e ra gore ge e ba re nyaka go kgahla Modimo gomme re hwetše bophelo bjo bo sa felego, gona re swanetše go bolaya dikganyogo tša sebe tšeo di lego dithong tša mebele ya rena. (Bakolose 3:5) Seo se ka bolela gore re swanetše go ikemišetša go gana ge re lekega. Monna yo a bego a botegela Modimo o ile a rapela ka gore: “Tlogediša mahlo a ka go bona se se hlokago mohola.”—Psalme 119:37.
Therešo ke gore go itshwara go ka ba thata ge o lekega. Go ba gona “nama e a fokola.” (Mateo 26:41) Ka baka leo, re dira diphošo. Lega go le bjalo, ge e ba re itshola go tšwa pelong gomme re lwela go se bušeletše diphošo tša rena, Mmopi wa rena e lego Jehofa Modimo, ‘o a re gaugela e bile o a re šokela.’ (Psalme 103:8) Ruri seo se a kgothatša!
“Ge e ba o be o latišiša melato, wena Jah, wena Jehofa, go be go tla ema mang?”—Psalme 130:3.
|
Sepedi
|
LEFITIKO 27:28
28Ge e le digafiwa ka moka, tše motho a di gafetšego Morena di etšwa go tše di lego tša gagwe e ka ba motho, goba seruiwa, goba tšhemo e lego bohwa bja gagwe, tšona ga di rekišwe, ga di lopollwe; ka gobane segafiwa ke se sekgethwakgethwa sa Morena.
|
Sepedi
|
MONOPO: Balela gedimo fote o bale tsotso di ngwadiwweng ga lephephe lone.
GO MAKA TSOTSONE:
Lukiselela gabutši. Nagana gore ke ntaba go ngwadiwwe taba yowa. Tlwayela go bala setšhotšho sa mantsu, o sa fo bala lentsu ka lloši. O bone o sa kraye o titšhelele dihlaka tsa wene beng, o takiye tse dingwana kela o thibiye ka mantsu ya mangwana. Berekisa dikhoma le ditwaba tse dingwana ka mokana ga tsona.
Bitsa lentsu le lengwana le le lengwana gabutši. Mo o sa di tšibi gore lentsu le bitsiwa byang, le lebelele ga puku ya go hlatolla mantsu, theetsela puku ya gore yi rekhodiwwe o kwe gore ba le bitsa byang, kela o butsise motho wa gore tsa go bala wa di tšiba gore a go gelepe.
Bolabola di kwagala. Bitsa mantsu gabutši, o yemise hlogo fote o yahlame gore mantsu ma tšwe gabutši. Karakara gore hlaka ye nngwana le ye nngwana yi kwagale.
|
Sepedi
|
Motho ke mo a maka byang mo a nyaka go vakaša ka sekepe ku botala?
GABUTŠIBUTŠI dikepe tsa go kalamisa batho fela ke mo di se šiyo ka dinako tsa ho Pawulo a sa phela. Gore motho a kalame sekepe, ke mo di nyaka a butsise gore nje se gona sekepe sa go ya mo a yang, sa gore se ka mo kalamisa. (Meber. 21:2, 3) Le mo di ka makega gore sekepe sone a se kalammeng se sa ye mo a yang, ke mo a fo lebelela mo go yemang dikepe gore nakwenngwana a kraye so se ka fo bang se ya thinanyana le mo yene a yang.—Meber. 27:1-6.
Taba ya go sepela ka dikepe ke mo go se ya ka moka nako, fote dikepe tsowa ke mo di sa duli di le gona. Banna bowa ba go dhrayiva dikepe ke mo ba sa thewogele mo go ka fo ba go sa sa gabutši, kela mo ba fo bona nkare go na le se sengwana sa go ba hlolela, go tshwana le mo mogogorwane o ka fo ba o yye wa lla o duli ku malenghelengheng ga sekepe, kela mo ba ka fo ba ba bonne kotsi yo yi makegiyeng ku lerophong la lewatle. Bo ba sipidisang dikepe ke mo ba lebelela gore moya o ya kakaye ke mokane mo ba bona gore di ya maka, ke mo ba tlemolla dikepe ke mokane ba kena tseleng. Mo motho ye a vakašang a šele a krayye sekepe sa go ya mo a bakiyeng gona, ke mo a ya thina le mo dikepe di yemang gona a kene a rwele dijumba tsage ke mokane a yemela gore ba hlaye gore sekepe sone se nyoko tloga ka nako mang.
Morene mongwana wa go nyakolla dilo tsa botala ye ba reng ke Lionel Casson o re: “Naga ya Roma ke mo yi maka gore batho ba se kraye lola sekepe sa go kalama mo ba le thina le lewatle. Setiši sa yona ke mo se le mong mo mathomisong ga noka ya Tiber. Ga toropo ya Ostia yo ke mo yi le thina le gona, ke mo go na le poleke ye nngwana ya go bulega ya gore ke mo yi dukulugiye ke diofisi. Diofisi tsa go tlala gana hone ke mo go le tsa ba go sipidisa dikepe ba dipoleke tsa mehlobohlobo: ba go sipidisa dikepe ba go tšwa Narbonne [ya gore gana byalo ba re ke France], ba go sipidisa dikepe ba go tšwa Carthage [ya gore gana byalo ba re ke Tunisia], . . . le tse dingwana gana hone. Mo motho a nyaka go ya go gongwana ka sekepe, ke mo di nyaka a ye ga ofisi ya dikepe tsa poleke yonone a yi nyakang a ye a kwe ka bona gore di sepela byang.”
Bo ba go sepela ka dikepe ke mo ba bhukulela dithabeng tso di leng ka teng ga lewatle gore ba yakgoswe ba segela mo ba yang, mara tsotsone le tsona ke mo di na le dikotsi. Pawulo le yene di yye tsa mo makegela ga go tlalanyana nakwela a tšhomayela go le morumiwa.—2 Makor. 11:25.
|
Sepedi
|
“Ka mokana ga bona bo ba nyakang go phela ba tineyele ga Modimo ka go šala Jeso nthago, le bona ba nyoko hlorisiwa.”—2 THIM. 3:12.
KOŠA 129 Re Nyoko Dula re Tiyisela
GO FO LEKISIWA *
1. Ke ntaba di nyaka re tilukiselele go hlorisiwa?
MO MORENA wa rune Jeso a bolabola gore batho ka mokana ga bona bo ba kgetang go ba malata yage ba nyoko hloyiwa, ke mo go le ka malobana wa gore ka motshwana wa gona ne a nyoko bolayiwa. (Joh. 17:14) Le lekgono lowa, Makreste ya go tshepega ya gore ke Dihlatse tsa Jehova ma sa fo hlorisiwa ke batho bo ba sa nyakeng go rapela Jehova. (2 Thim. 3:12) Re di tšiba gabutši gore mo masipidiselo yawa ya dilo ma kene ma šutela mafelelong, re nyoko hlorisiwa la go sa hlayisege.—Mat. 24:9.
2-3. (a) King so re tshwaneleng re se tšibe ka letšhogo? (b) Re nyoko tšhuta ying ga hlogotaba yowa?
2 Re ka tilukiselela byang ga taba ya go hlorisiwa? A di nyake re tihlupa ka matla ka go nagana ka dilo tsa go befa tso di nyoko re makegelang. Mo re ka maka ka mokgonone, letšhogo le go šekela di nyoko re phiphetsa. O ka kraya re šele re yikela dilo tsone re di naganang tsa go tshosa di maka gore re lelemele, ke mokane ra lesetsa go berekela Jehova le mo nako ya go hlorisiwa yi soko segela. (Diy. 12:25; 17:22) Segale se segolo so “lenaba la [rune] Diyabolo” a se berekisang gore a re wise ke letšhogo. (1 Pet. 5:8, 9) Byalo re ka maka byang gore re thogo tiyisela go hlorisiwa howa barena?
3 Ga hlogotaba yowa, re nyoko tšhuta ka mokgo re ka tiyisang senghana sa rune le Jehova gore se tiye le gore ke ntaba di nyaka re make tsotsone gana byalo. Fote re nyoko bolabola le ka taba ya gore re ka maka byang gore re dule re šišimele. Re nyoko fetsa ka go kwa gore re ka maka-maka byang mo batho ba sa re nyake.
KA MOKGO O KA TIYISANG SENGHANA SAGO LE JEHOVA
4. Go ya ka Maheberu 13:5, 6, king so re tshwaneleng go dula re se tšiba, fote ke ntaba?
4 Di tšibe gore Jehova o go nyaka ka matla fote a ka sa ro go lahla. (Bala Maheberu 13:5, 6.) Botalanyana Sewokamelo se yye sa bolabola gore: “Motho ye a tšibang Modimo gabutši o nyoko mo tshepa le mo go bifiye.” Yone go fo ba nnete! Gore re thogo tiyisela mo re hlorisiwa, di nyaka re tshepele ga Jehova re boye re mo nyake ka matla, fote re sa kamake gore le yene o re nyaka ka matla.—Mat. 22:36-38; Jak. 5:11.
5. King so se ka go gelepang go bona gore Jehova o go nyaka ka matla?
5 Mo o bala Baebele ka moka matšatši, karakarela go šutela thina ga Jehova. (Jak. 4:8) Mo o kene o bala, maka gore o ghayele ka mekgwa ya Jehova ya go jabodisa. Ke mokane mo o bala ka tso a di bolabolang le tso a di makang, leketsa go bona ka mokgo a go nyakang ka gona. (Ek. 34:6) Ba bangwana di ka ba thathafalela go tshepa gore nnete Modimo wa ba nyaka ka taba la gore a go na motho ye a yyeng a ba šupetsa gore wa ba nyaka. Le wene mo o ka tlela ke tsa mošaga wonone, leketsa go ngwala letheto ka moka matšatši la dilo tso Jehova a yyeng a go makela tsona tsa go šupetsa gore o go kwela go baba le gore o gabutši mo gago. (Pis. 78:38, 39; Maroma 8:32) Mo o ka fo nagana ka dilo tso di yyeng tsa go makegela wa boya wa ghayela ka tso o di balang ka teng ga Lentsu la Modimo, o nyoko tšiba tso o ka ga di ngwala ga letheto la dilo tso Jehova a go makeleng tsona. Mo o jabodisa ke tso Jehova a go makeleng tsona, sosone se nyoko maka gore senghana sago naye se tiyelele.—Pis. 116:1, 2.
6. Pisalema 94:17-19 yi re go rapela di tšwa pelong go nyoko go gelepa byang?
6 O sa lesetse go rapela. Tseya ka mošomanyana ke yewa, wa gore papage o mo phaphata legetla. O tikwa a pasopegiye ka matla, ke mokane o bolabola le papage ka tsa go befa le tsa go bafala tso di mo makegeleng tsa letšatši lone, fote a sa tšhabe selo. Le wene o ka fo tikwa ka mokgononeng, mo o ka fo tišutetsa thina ga Jehova ka go rapela di go baba o sa tshidisi letšatši. (Bala Pisalema 94:17-19.) Mo o kene o rapela Jehova, maka gore o mo “tshollwele tsa ho pelong gago go tshwana le meetši,” ke mokane o botse Papago wa ku legedimong ka tso o kwang di go tshosanya le tsa go go šekedisa. (Dillo 2:19) Tsotsone di nyoko go gelepa ka ying? O nyoko kwisisa gabutši gore Baebele yi ra byang mo yi re go na le “go beba ga Modimo ga gore go feta mehlobo ka mokana ga yona ya go kwisisa.” (Mafil. 4:6, 7) Mo o ka fo ya mahlong o rapela ka mokgonone, o ko tikweng le wene gore o šutela thina ga Jehova.—Maroma 8:38, 39.
7. Ke ntaba di nyaka o tshepe gore tso Modimo a di tshepisang ka Mmušo wage di nyoko makega?
7 Tshepa gore tso Modimo a di bolabodiyeng ka Mmušo wage di nyoko makega. (Dip. 23:19) Mo nkare tshepo yago ga tso Modimo a re tshepisang tsona ya kgwelakgwehla, Sathane le batho bage ba nyoko kgana ka wene. (Diy. 24:10; Maheb. 2:15) O ka maka byang gore o tshepe tso Modimo a re tshepisang tsona ka Mmušo wage? Nyakolla ka dilo tso Modimo a di tshepisang gore o nyoko di maka ka Mmušo wage, le gore ke ntaba o ka tshepa o tiyisiye gore di nyoko makega. Sosone se nyoko go gelepa ka ying? Tseya ka mošupetso wa morene mongwana ke yewa ba re ke Stanley Jones wa gore ke mo ba mo tshwere 7 ya mengwaga ka taba la so a se dumelang. * King so se mo gelepiyeng gore a tiyisele? O yitseri: “Tumelo yaka yi yye ya tiyelela ka taba la gore ke mo ke tšiba ka Mmušo wa Modimo, le so o nyoko se makang, fote ne ke sa kamake ka tsone, le mong motho ne a ka sa ro mmamarolla ga Jehova.” Mo o tshepa o tiyisiye ga tso Modimo a di tshepisiyeng, o nyoko šutela thina ka matla le Jehova fote o ka sa ro tšhoga selo.—Diy. 3:25, 26.
8. Ka mokgo re tseyang megahlano ya rune di šupetsa ying ka rune? Hlatolla.
8 Re sa tshwate go ya megahlanong ya Sekreste. Megahlano yi re gelepa gore re šutele thina ga Jehova. Ka mokgo re tseyang megahlano ya rune ka gona, di šupetsa gabutši gore mo mahloriso ma ka fo nyarela, re nyoko di kgoneng go lwa nawo. (Maheb. 10:24, 25) Ke ntaba re reyano? Mo re ka fo lesetsa dilo tsa go sa re selo di re šitisa go ya megahlanong, nje re ko di kgoneng ku mahlong go fo ya megahlanong le mo re na re di bona gore tsotsone di nyoko re bolayisa? Mara mo re ka fo tipotsa gore re nyoko ya mahlong re ya megahlanong, re ka sa lesetse le mo batho ba nyaka go re lisisa. Gana byalo ke nako ya gore re kwe re nyaka go ya megahlanong ya rune. Mo re di nyaka ka matla tsa go ya megahlanong, go ka sa ro ba le motho ye a ka ga re maka gore re sa theetsele Modimo le mo go ka fo ba go le ba go re phigisa, ba go re rakela kela le mong ba mmušo.—Meber. 5:29.
9. Ke ntaba go tshwara mangwalo ka hlogo go le mokgwa wa gabutši wa go tilukiselela go hlorisiwa?
9 Tshwara mangwalo ya ma go jabodisang ka hlogo. (Mat. 13:52) O ka fo ba o sa kgone go gopola dilo ka mokana ga tsona mara Jehova a ka berekisa moya wage wa go hlawolega gore o gopole mangwalo yane ya Baebele. (Joh. 14:26) Theetsela so se bolabolang ke mogageru yewa wa gore ke mo ba mo tshwere ku bohlabela bya Jeremane fote ba mmeyye ka sekamaraneng a ntoši, o re: “Ne ke jabodiye ka matla ka taba la gore ka nako yonone ke mo ke sa gopola mangwalo ya Baebele ka hlogo, ampori lekgolo la wona! Ke mo ke dula ke nagana ka ditaba tsa ka ho Baebeleng ka moka matšatši, ka taba la gore ke mo ke fo ba ke ntoši.” Mangwalo yane ma gelepiye magageru ya go tlala gore ma dule ma le thina ga Jehova le go tiyisela ma kene ma tshepega.
10. Ke ntaba di nyaka re tshwara dikoša tso tsa rune ka hlogo?
10 Tshwara dikoša tsa go thanaka Jehova ka hlogo. Nakwela Pawulo le Siliyase ba le jele ku Filipi, ba yye ba yepelela dikoša tso ne ba di tshwere ka hlogo, tsa go thanaka Jehova. (Meber. 16:25) Magageru ya ne ma le ga naga ya Soviet Union, ya gore ma yye ma yisiwa bobhantiting ku Siberia, ma titiyisiye byang go fo tshwana le Pawulo le Siliyase? Mogageru ye mongwana wa mosadi ye ba reng ke Mariya Fedun o re: “Re yye ra yepelela dikoša ka mokana ga tsona tso ne re di tšiba, tso ne di le ga puku ya dikoša.” O re dikoša tsone ke mo di re tiyisa ka mokana ga rune tsa boya tsa re gelepa gore re kwe re šutele thina ga Jehova. Ayitsano wene o kwa o tiyelela mo o yepelela dikoša tso tsa mo ga puku ya rune ya dikoša? Leketsa go di tshwara ka hlogo!—Lebelela lebhokisi la gore “Nneye Lešiši.”
KA MOKGO RE KA MAKANG GORE RE BE LE LEŠIŠI
11 Di nyaka o be le lešiši gore o thogo lebana le go hlorisiwa. Byalo o ka maka byang mo o kwa nkare lešiši lago le ya pomega? O sa tseye nkare go lefa, go ba le matšhika kela tso o kgonang go di maka, ke tsona di makang gore o be le lešiši. Tseya ka Dafita nakwela a gahlanne le Gholiyate. Mo o tseya Dafita o mmeya le segoboro sela ba reng ke Gholiyate, ke mo go fo ba lephephe, a se na matšhika fote a se na le sa go lwa ka sona. Mara ke mo a sa tšhabe selo. Dafita o yye a taboga a ye lwa le segoboro sela ka taba la lešiši lo ne a le nalo.
12 Ke ntaba Dafita a yye a ba le lešiši? Taba ke gore ke mo a sa kamake gore Jehova o naye. (Bala 1 Samuwele 17:37, 45-47.) Dafita ke mo a sa nagane ka matla ka taba ya gore Gholiyate ke segoboro fote a bona nkare yene beng a yi selo. Mara, o yye a fo bona Gholiyate go le lephephe, mo a mmeya le Jehova. Re tšhuta ying ga taba yowa? Mo re ka fo tshepa gore Jehova o na le rune, re nyoko šišimala fote bo ba re phigisang re nyoko fo bona go le maphephe mo re ba beyisa le Modimo wa Matšhika ka moka. (2 Dikor. 20:15; Pis. 16:8) Re ka maka byang gore re be le lešiši mo go soko bane go segela nako ya go hlorisiwa?
13. Re ka maka byang gore re be le lešiši? Hlatolla
13 Mo re tšhomayela ditaba tsa go bafala tsa Mmušo wa Modimo, re nyoko šišimala. Ke ntaba re reyano? Ka taba la gore go tšhomayela go maka gore re tshepe Jehova fote re sa tšhabe batho. (Diy. 29:25) Mmele wa tiyelela mo motho a jima, byalo le lešiši le nyoko tiyelela mo re tšhomayela mutši ka mutši, mo go tleleng batho, re tšhomayela re sa tikemisela le mo re le ditolo. Mo re ka fo titlwayetsa gana byalo gore re be le lešiši mo re tšhomayela, re nyoko tla re šišimala le mo go segela nako ya gore ba mmušo ba thomise go re rakela.—1 Mathes. 2:1, 2.
14-15. Re ka tšhuta ying ga magageru yawa ka mabedi, Nancy Yuen le Valentina Garnovskaya?
14 Re ka tšhuta tsa go tlala ga magageru ya go tshepega ka mabedi ya basadi, ya gore ma yye ma šupetsa gore ma na le lešiši la go sa hlayisege. Nancy wa ga Yuen ke mo go le ye mokopana, mara ke mo go se leghwala. * O yye a gana go lesetsa go tšhomayela ditaba tsa go bafala tsa Mmušo wa Modimo. Ka taba lolone, o yye a tshwariwa a yisiwa jele ka 20 ya mongwaga ku China. Maphodisa ya ne ma mmutsisa diputsiso ma re mogageru yewa wa mosadi ke mo go le “motho wa go woma hlogo” mone nageng ya bona!
15 Mogageru ye ba reng ke Valentina wa ga Garnovskaya le yene ba yye ba mo tshwara gararo a dula 21 ya mengwaga jele ya Russia. * Ke ntaba? Ke mo a tikemisele go tšhomayela, tsa go šinya maphodisa yala ma re ke “mong yene tsotsi ya mafelelo.” King so se makiyeng magageru yawa gore ma šišimale? Ke mo ma di tshepa tsa gore Jehova Modimo o nawo.
16. King so se ka re gelepang gore re be le lešiši?
16 Ka mokgo re šeleng re bolabodiye, gore re be le lešiši, a di nyake re tshepa matšhika ya rune kela re titshepa. Rune di fo nyaka re tshepa gore Jehova o ka nthoko ga rune, fote o nyoko re lwela. (Dot. 1:29, 30; Zak. 4:6) Sosone ke sona se ka makang gore motho a be le lešiši.
SO O KA SE MAKANG MO BATHO BA SA GO NYAKE
17-18. Jeso o re pasopisiye a re king ho ga Johane 15:18-21? Hlatolla.
17 Re jabola ka matla mo batho ba re hlompa, mara a di nyake re tseya gore mo ba sa re nyake di ra gore a yi rune selo. Jeso o yitseri: “Go jabola lune mo batho ba le hloya, ba le hlawola, ba le rogelela ba boya ba le sinya mabitso ka taba la Morwayi wa motho.” (Luka 6:22) Jeso ke mo a ra byang?
18 Jeso ke mo a sa rele gore di nyaka Makreste ma jabole mo ma hloyiwa. Mara, ke mo a fo ba pasopisa gore ba tšibe gore king tso ba nyoko gahlanang natso. A re kene felo ga tsa lefase lo. Re phela go ya ka tso Jeso a di tšhutisiyeng fote re tšhomayela molayetsa wo le yene a yyeng a wo tšhomayela. Ka taba lone, lefase le re hloyye. (Bala Johane 15:18-21.) Rune re nyaka go jabodisa Jehova. Byalo mo batho ba re hloya ka taba la gore re kwana le tsa Papa wa rune, ke tsa bona tsone.
19. Re ka kopisela ga mapostola byang?
19 Re sa tšebisi ke tso batho ba di bolabolang ka rune le tso ba di makang tsa go šupetsa gore baa re poyila ka taba la mo re le Dihlatse tsa Jehova. (Mika 4:5) Mo re ka fo lebelela ga tso mapostola ma di makiyeng ku Jerusalema ka nthago ga likgu la Jeso, re nyoko tšhuta gore re ka maka byang ga taba ya go tšhaba batho. Mapostola yawa ke mo ma di tšiba gabutši gore bo ba go yeta sedumedi mahlong ba Majuda ba ma hloyye go segela kaye. (Meber. 5:17, 18, 27, 28) Mara, ma yye ma fo ya tempeleng ka moka matšatši ma tipolabola gore ke wona malata ya Jeso. (Meber. 5:42) A sanka ma lesetsa go tšhaba batho go ma phiriketsanya. Le rune re ka tipolabola ho bathong gore ke rune Dihlatse tsa Jehova, mo re le mmerekong, sekolo le ho malayining.—Meber. 4:29; Maroma 1:16.
20. Ke ntaba mapostola ma yye ma jabola le mo ma na ma di tšiba gore ma hloyiwwe?
20 Mapostola ke mo ma jabodisiye king? Ke mo ma jabodisiye ke gore ba ma hloyye fote sone ke mo ma se tseya go le selo se segolo ka taba la gore ke mo ba ma hloyele gore ma maka tso Jehova a di nyakang. (Luka 6:23; Meber. 5:41) Pawulo wa lepostola o ngwadiye gore: “Le mo le ka hlupegisiwa ka taba la go maka tsa go loka, le ya jabola.” (1 Pet. 2:19-21; 3:14) Mo re di tšiba gore re hloyiwa ka taba la gore re maka tsa go loka, re ka sa lesetse lehloyo la batho le re lelemetsa.
GO TILUKISELELA GO NYOKO GO GELEPA
21-22. (a) Wene o nyoko maka ying gore o tilukiselele go hlupegisiwa? (b) Re nyoko petapeta ka ying ga hlogotaba ya go latela?
21 A re di tšibi gore ba nyoko thomisa leng go re hlorisa kela go re rakela gore re sa rapele Jehova. Mara, so re se tšibang ke gore re ka tilukiselela gana byalo ka go tiyisa senghana sa rune le Jehova, ka go ba le lešiši le ka go tiyisela mo batho ba re hlorisa. So re se makang gana byalo ke sona se nyoko tlang se re gelepa go tiyisela ka motsho.
22 Byalo re nyoko maka byang mo ba thomisa go re phigisa? Ga hlogotaba ya go latela re nyoko petapeta ka ditšhiko tso di ka ga re gelepa gore re ye mahlong re berekela Jehova le mo ba re rakela.
KOŠA 118 “Re Yeketsele Tumelo”
^ ser. 5 A re di nyake go hloyiwa. Mara mo nako yi kene yi ya, re nyoko gahlana natso tsa go hlorisiwa. Hlogotaba yowa yi nyoko re gelepa gore re šišimale mo re kene re hlorisiwa.
^ ser. 7 Lebelela Sewokamelo sa December 15, 1965, maph. 756-767.
^ ser. 15 Lebelela 2008 Yearbook of Jehovah’s Witnesses, maph. 191-192.
|
Sepedi
|
Episode 2575
#Mahlakung –“Yela ke ya ka mfanaka ,ga ke nyake go go bona ka gare ga yona.”Ge e le gore o tlo e reila , go ra gore le go e patela, o tlo e patela, ge o nyaka go e reila, nna ke tlo goga tšhelete mogolong wa gago.”A ke mantšu a Jonjon go Brandon morago ga gore Sofia a rekele Brandon koloi ka maina a Jonjon.Naa Brandon o tla bona a dirile eng go lokologa go otlela koloi ye e reketšwego yena?
|
Sepedi
|
Competition
O Belegwe ka la 29 Feb?
Ge re keteka mengwaga ye 60 ngwageng wo wa 2020, Thobela FM e rata go keteka matswalo a gago ka la 29 February.
Ge re keteka mengwaga ye 60 ngwageng wo wa 2020, Thobela FM e rata go keteka matswalo a batho bao ba golago ka la 29 February.
Romela SMS makga a mmalwa ka fao o kgonago ka ge o kaba le sebaka sa go thopa R6000. SMS 29February go 45849, o ngwale ID Number ya gago(nomoro ya boitsebiso), go latele leina la gago le sefane. SMS ke R1.50
Phadišano e fihla mafeleong ka la 26 Fepereware ka iri ya lesome-pedi gare gampa ya bošego.
ADVERTISEMENT
|
Sepedi
|
Description
Dilo tšela ke batho ke padi ye e kwešago bohloko gomme e ruma ka lethabo le go goga maikutlo a mmadi ka go fa kholofelo bophelong. Mogologolo o boletše ge a re: “Lefotwana e sego la gago o hloba le ge le lla.” Makhabudi le Lufuno bao ba hlokofaletšwego ke mmagobona e sa le maseana, morago ga go utswa pelo ke mosadi yo mongwe, tatagobona o ba tlogetše le rakgadi wa bona, mapelo, yo le yena a bego a ba swere bokgoba. Bana ba ba be ba eya sekolong ba se ba apare dieta gare ga motonyo wa marega fela ba tšwetše pele, ba ikemišetša go fihlelela ditoro tša bona. O be a di bone moswana ge a re “tšhiwana e sa hwego e leta monono” le gona ga e hwe e sešo ya dula lewa. Se se itaetša gabotse ge makhabudi le kgaetšedi, lufuno ba atlega bophelong. Motho mang le mang a efa mohlala ka bona ge a kgalema bana ba gagwe. “Dilo tšela”, lehono ke batho! Makhabudi and Lufuno lost their mother at a very young age, and were forced to live with their aunt when their father left. Their aunt treated them as slaves and made them go to school barefoot in freezing winter conditions, but despite this they were determined to pursue their dreams. This eBook is a digital version of the printed, CAPS-approved book. Benefits of the ePUB format include: • The ability to view on a desktop computer, notebook or tablet; • As learners adjust fonts, rotate and flip pages, content reflows to fit the device’s screen giving the user a more flexible experience; and • Learners can take notes, highlight and bookmark, and access video and audio for visual learning.
|
Sepedi
|
Bobotse bja go Makatša
Richtersveld ke selete sa go ba kgole le toropo le batho; sa go oma, go fiša, sa go bonala se sena bophelo. Go na le botse bjo bo itšego bja go makatša, ka nnete, eupša ke ka lebaka la eng gore lefelo la go mele selo le swanetše ke maemo a Bohwa bja Lefase? Gabotse, go ya ka mangwalo a lokišitšwego ke makala a dikgetho, lefelo le na le bobedi maemoa tša hlago le tša setšo tšeo di e dirago ye e ikgethilego. Ka mantšu a mangwe, go na le tše ntšhi kudu go feta ka pele go go bonwago ke mahlo ka Richtersveld.
Go ya ka bohlokwa bja tša setšo, Richtersveld ke legae la maloko a bofelelo a morafe wa BaNama le wa Khoikhoi bao ba santše ba šomiša setšo sa bona sa seka-go hloma go hlomolola sa mokgwa wa go phela. Popego ye e kgethegilego ya ‘batho ba go se dule lefelong le le tee’ e šupa dihlopha tša malapa a mannyane a batho bao ba sepelago le mehlape ya bona ya dinku le dipudi go tšwa sehleng se se tee go ya go se sengwe sa lefelo la phulo ya go ya go le lengwe.
Se bohlokw, ba bangwe ba bona ba sa phela ka mengwakong ya bjang ya bona ya tlwaelo ya go kukega go ya godimonyana matjieshuise (mengako ya bjang ya mohlaka), yeo e tsebjago ka haru oms ka polelo ya SeNama. Setšo se sa go robiwe le setšo sa go aga se taologa go ya morago mengwaga ye 2000.
Go Fapana go Kgahlišago
Maemo a tša tlhago ke a kgahlišago ka go lekana. Ka ntle le pula ya ngwaga ka ngwaga ya nnyane, go na le mabaka a klelaemete a fapafapanego a lego gona ka Richtersveld ao a dumelelago go kgahliša ga go fapana ga bophelo bja dibjalo gore di ate. Mehuta ya diphedi ye 350 tše di lego tša go nna ka seleteng gomme e na le sebjalo se se melago fase godimo ga maswika seo se lego ka bontši lefaseng ka moka gomme se fapafapane (se hwetšwa kgauswi le Lebopo la Alexander).
Godimo ga moo, Richtersveld ke karolo ya Tša go mama ka bophelo bja dibjalo le diphoofolo ka Karoo, seo se akaretšago dilete tša lebopong la bodikela bja Aforika Borwa le borwa bja Namibia. Selele se sa go ba bophara se na le mehuta ya dibjalo tša go feta e 5000 gomme tša go ka ba 40% ya tše di nnago fa, go akaretšwa le tša go mama tša go sa hwetšagale bonolo, go e dira gore go e be ye tee ya mafelo a go omelela go a mabedi a bophelo bja go fapafapana tša lefase (le lengwe le ka lenakeng la Aforika).
Le ge go le bjalo, e be e le bohlokwa bja setšo bja balemi ba diruiwa ba MaNama le bophelo bja bona ba sekgalekgale bjo bo kgahlilego UNESCO le komiti ya dinyakišišo. Ka pegong ya bona, ba hweditše gore lefelo le na le maemo a godimo a seriti le setlogo mabapi le se. Tshepedišo ya setšo ya khudugo ya sehla e santše e šoma, phahlo ya dipitša le haru oms di šomišwa bjalo ka karolo ya bophelo bja ka mehla le sebopego sa go hloma hloma sa go diša se dirišwago ke MaNama e le bohlatse go sebopego sa kgalekgale sa taolo ya naga yeo e thušitše go tiišetša go huetšega ga tlhago ya Tša go mama ka Karoo yeo e fokolago.
Lenane la Bohwa bja Lefase
Go ya ka tše di hweditšwego, lenaga la Richtersveld la Setšo le Dibjalo se amogetšwe ka gare ga lenane la Bohwa bja Lefase go ya ka maemo a tša setšo iv le v, viz:.
(iv) go ba mohlala wa maleba wa mohuta moago, boagiteke goba go kgokano ya semmogo ya theknolotši goba lenaga leo le bontšhago (a) magato a bohlokwa (S) historing ya batho.
(v) go ba mohlala wa maleba wa bodulo bja setšo bja batho, ya tšhomišo ya naga, goba tšhomišo ya lewatle yeo e lego kemedi ya setšo (goba ditšo), goba poledišano ya batho le tikologo kudu ge e ba ye e fokolago ka fase ga khuetšo ya diphetogo tšeo di ka sekeng tša bušetšwa morago.
Tše di filwe hlathollo ke UNESCO ka tsela ye e latelago:
(iv) Lenaga le le humilego la go fapafapana la dibjalo tša phodišo la Richtersveld, le bopilwe ke tšhomišo ya naga ka lebaka la phulo ya dinku tša MaNama e emetše le go bontšha mokgwa wa go phela o o phegelelago mengwagakgolo ye mentšhi go ralala karolo ye kgolo ya Borwa bja Aforika gomme e be e le nako ye bohlokwa ka historing ya lefelo le.
(v) Richtersveld ke ye nngwe ya mafelo a mmalwa ka borwa bja Aforika moo tshepelo ya batho le tšhomišo ya naga ka lebaka la phulo ya dinku e sa ka tirišong: bjalo ka lenaga la setšo [ye e rrago kgokagano ye bohlokwa magareng ga batho le tikologo ya bona] e bontšha ditlwaelo tša setšo tšeo di lego gona mo nakong ye telele ya Manama, setšhaba sa setlogo. Mebušo ya bona ya diphulo ya dihla, yeo e tiiša go fapana ga tlhago ye e tseneletšego ya lefelo, e be e phatlaletše kudu ka nako ye nngwe gomme bjale e lego kotsing.
Seriti sa Lefelo
Bjalo ka ge go laeditšwe ka godimo, le ge go le bjalo, seriti sa lefelo se ka fase ga hlaselo. Ga bjale go na le fela batho bao ba ka bago 300 bao ba sa le ka tirišong ya bolemirui bja setšo, gomme bontšhi bja batho ba ke batšofadi.
Lefelo gape le ka fase ga phetšaphulo, kudukudu ka lebaka la bong bja naga bja poraebete bo bo tseneletšego ka MaNama mo mengwageng ya go feta ye lekgolo gomme se se fokoditše dipaterone tša go hudugela ka bophara bja balemerui. Ditiro tša meepo go bapa le Noka ya Mmala wa Namune le ka Phakeng ya Bosetšhaba ya Ritchtersveld le tšona di na lekgonagalo ya go senya, ka ge se se senya bobedi tikologo ya naga le ditlwaelo tša setšo tša MaNama, bao gantšhi ba tlogelago metse ya bona go ya go šoma ka meepong le ditoropong tše kgauswi.
Go ya ka kwešišo ya se, lefelo la nnete le Bohwa bja Lefase le fokoditšwe go ya ka bogolo bja go ba seo se bitšwago Poloko ya Setšhaba ya Richtersveld (RCC). Se ke lefelo la dihektara tše 160 000 tša naga ya phulo, yeo e laolwago ke Sida! lefelo Mokgatlho wa Dithoto wa Setšhaba (CPA). Go e beya ka nepo, lefelo leo le tsebagaditšwego le kgomagantšwe ka leboa ke Dithaba tša Vandersterr, le ke Noka ya Mmala wa Namune le dithaba tša Nababiep ka Bohlabela. Go ya Borwa le Bodikela, lefelo le hlokometšwe ke mafelwana a phulo.
Ka nako ye, Phaka ya Bosetšhaba ya Ritchtersveld yeo e kgahlišago (e hwetšwa ka leboa la Dithaba tša Vandersterr) e kgaogantšwe go tšwa Lefelong la Bohwa la Lefase ka lebaka la gore go sa na le ditiro tša meepo tšeo di tšwelago pele ka gare ga mellwane ya phaka. Go na le kgonagalo, le ge go le bjale, gore maemo a Bohwa bja Lefase o tla oketšwa go phaka ge fela meepo e tswaletšwe le naga e šetše e tsošološitšwe. Se se ka direga ka pela ntle le go direga ka morago ka lebaka la gore meepo e setše e le kgauswi go lapa, gomme go na le kwano yeo e šetšego e le gona go dumelela balemirui ba MaNama go fudiša diruiwa ka gare ga mellwane ya phaka.
Translated by Lawrence Ndou
|
Sepedi
|
Description
Todi ya Batlogolo ke kgoboketšo ya dingwalotšhaba tšeo di ngwadilwego ka bothakga yeo go yona go dirilwego dinyakišišo tšeo di tseneletšego. Puku e akaretša dingwalotšhaba tša go swana le dinonwane, direto, diretotumišo, meetlo, dikoša, dithai, dika le diema. Kgoboketšo e hlohleletša tsebo le kgodišo ya polelo, setšo, meetlo le ditumelo tša segagaborena. E ngwadilwe ke sehlopha sa bangwadi bao ba hlohleletšago tsebo le tlhompho ya polelo le setšo. Puku ye e hlompha le go akaretša ditšo tšeo di fapanego mola polelo yeo e šomišitšwego e lebantše baithuti ba Kreiti ya 12. Dikokwane tše di fapanego tša dingwalotšhaba di akareditšwe g o thuša baithuti go kwešiša le go sekaseka dingwalo tša mohuta wo. Dinoto tša dikoša tša setšo di akareditšwe go hlahla baithuti ka fao dikoša di opelwago ka gona. Ditlhathollo tša mareo le mantšu ao a sa tlwaelegago le tšona di akareditšwe. Mešomo ya ka phapošing le meleko di thuša baithuti ge ba itokišetša ditlhahlobo. This fascinating Sepedi folklore anthology promotes the appreciation of culture, indigenous knowledge systems and oral tradition. It encompasses the following genres: folktales, praise poetry, songs, clans, idioms, proverbs and riddles. The annotations, activities, formal assessment questions and answers prepare learners for examinations.
|
Sepedi
|
SESHEGO: Barati ba mmino wa jese (jazz) ba kopane go swara moletlo wa bona wa mathomo ka morago ga dikgwedi tše tharo. Ba kopane lefelong la madila, Jack Knife Liquor Tavern, go la Seshego Zone 1 ka ntle ga Polokwane. Moletlo wa mohuta wo o thomile ka 2004 mme ba o swara ka morago ga dikgwedi tše tharo mafelong a go fapafapana.
BOITŠHIDULLO LE BOIPSHINO KA MMINO WA JESE
Barati ba jese ba bile mmogo ba apere diaparo tša bona tša go sepedišana le mmino wa jese. Mmino wa jese o be o lla, ba tsena ka yo tee ka yo tee, ba bina meragelo ya bona ya jese ka go šielana. Le ge e le gore go be go se na sefoka, ba ipshinne kudu ba gopola dinako tša bona tša kgale.
Bernet Mamabolo (76) o kgahlile barati ba jese ka meragelo ya gagwe ya mabonwa. O re o thomile go rata jese ge a be a na le mengwaga ye 18.
“Ke rata jese ka pelo ya ka ka moka. Ga go na mmino o mongwe wo ke o theeletšago ka ntle le jese. Ke ka fao ke tsebago le meragelo ya gona. Ke na le diaparo tša go sepedišana le mmino wa jese,” a realo.
Moletlo wo o be o tsenetšwe ke batho ba bagolo feela, bao ba tšwago le mmino wa jese kgole. Ba bangwe ba bona ba be ba lebeletše thaka tša bona di ipshina ka go bina mola ba bangwe ba swere dillathekeng ba gatiša le go tšeya dinepe.
Bjanyana Molepo (65) o re mohu papagwe ke yena a mo rutilego jese mengwagebg ya bo1970.
“Ke ile Tembisa, Gauteng go tsenela meletlo ya mohuta wo. Ke ile go kwa gore moletlo wo o tlo swarelwa mo, ka tseba gore ke swanetše gore ke be gona. Go monate,” a realo.
Ba bangwe ba be ba bolela, ba gopotšana ka dinako tša bona ge e be e sa le baswa, menate yeo ba bego ba e dira ka mmino wa jese. Jacobeth Masenya (50) o re o thomile go rata jese ge a be a le ngwana.
“Meragelo ya ka e tla ge ke le gare ke bina. E tla bjalo o ka re ke ikgokagantšha le badimo ba ka. Ke na le mmino wa jese o montši kudu,” a realo.
Morulaganyi, Mapula Mathabatha (60) o re ba tlile ka moletlo wo ge a be a kopane le bagwera ba gagwe.
“Ke rata jese ka pelo ya ka ka moka. Ka nako ya mohuta wo re raloka mmino wa jese letšatši ka moka. Papa wa ka ke yena a nthutilego jese ka ge a be a phela a e letša ge ke be ke sa na le mengwaga ye 10,” a realo.
|
Sepedi
|
11
Re le ngwalela mabapi le yo a bilego gona go tloga mathomong. Re mo kwele ra ba ra mmona ka a rena mahlo; re mmogetše ra ba ra mo kgwatha ka diatla, yena Lentšu yo e lego Bophelo. 2
E rile ge re bontšhwa yo Bophelo ra mmona; ka gona re le begela yena, re le tsebiša yena Bophelo bjo bo sa felego, yo a bilego le Tate mme ra mmontšhwa. 3Se re se bonego gape re se kwelego, le lena re le begela sona gore le tle le be ba tee le rena. Le rena re ba tee le Tate le Jesu Kriste, Morwagwe. 4Re le ngwalela ditaba tšeo gore lethabo la rena1:4 “rena” Dingwalwakaseatla tše dingwe di re “lena”. e tle e be le le feletšego.
5Molaetša wo re o boditšwego ke yena Morwagwe mme re le begelago wona šo: Modimo ke seetša, gomme mo go yena ga go na leswiswi le gatee. 6Bjale ge re re re ba tee le yena etšwe re dutše leswiswing, re a aketša, ga re phethe thato ya Modimo. 7Eupša ge re phela seetšeng bjalo ka yena ge a le seetšeng, gona re ba tee seng sa rena, gomme madi a Jesu, Morwagwe, a re hlatswa dibe tšohle.
8Ge re re ga re na sebe, re a iphora, re hloka nnete ka dipelong tša rena. 9Eupša ge re ipolela dibe tša rena, ka ge Modimo a phetha tše a re holofetšago tšona mme a dira tše di lokilego, o re swarela tšona, a re hlatswa bokgopo bjohle. 10Ge re re ga se ra dira sebe, re ra gore Modimo o na le maaka, le gore tše a re boditšego tšona ga se tša re tsena ka dipelong.
|
Sepedi
|
241
Mehleng ya ge go buša Joyakime, Kgoši Nebukadnesare wa Babilonia o ile a hlasela Juda, gomme Joyakime a gapeletšega go mo loba mengwaga ye meraro; ka morago a mo tsogela maatla.
2Morena a romela bašwahledi ba Bababilonia le ba Basiria le ba Bamoaba le ba Baamone go yo lwa le Joyakime le go fediša batho ba Juda, bjalo ka ge a be a boletše ka bahlanka ba gagwe, baprofeta. 3Seo sa direga fela ka taelo ya Morena, gore a tle a rake batho ba Juda pele ga gagwe ka lebaka la dibe ka moka tše Kgoši Manase a bego a di dirile, 4gagolo le ka lebaka la madi a a se nago molato ao a a tšholotšego gore a be a tlale Jerusalema. Morena a se ke a lebalela Manase tabeng yeo.
5Tše dingwe tše Joyakime a di dirilego di ngwadilwe mo go Ditaba tša magoši a Juda. 6Joyakime a ithobalela le botatagwe, gomme morwa wa gagwe, Joyakine, a mo hlatlama bogošing.
7Kgoši ya Egepeta le madira a yona ya se ke ya hlwa e tloga Egepeta gape, ka gobane kgoši ya Babilonia bjale e be e laola naga ka moka ye e bego e le ya Egepeta, go tloga nokeng ya Yufratese go yo fihla mollwaneng wa ka leboa wa Egepeta.
8Joyakine o be a na le mengwaga ye lesome le ye seswai ge e eba kgoši ya Juda, gomme a buša a le Jerusalema dikgwedi tše tharo. Mmagwe e be e le Nehushta, morwedi wa Elnathane wa Jerusalema. 9Joyakine a dira dibe pele ga Morena, go swana le tatagwe.
10E bile mehleng ya pušo ya gagwe moo madira a Babilonia a ilego a tla Jerusalema a e dikanetša, a laolwa ke balaodi ba madira ba Kgoši Nebukadnesare. 11Yona nakong yeo Nebukadnesare a tla Jerusalema ka boyena, 12
gomme Kgoši Joyakine, le mmagwe, le bahlankedi ba gagwe, le balaodi ba madira a gagwe, le bahlankedi ba mošate ba ineela go Bababilonia. Ngwageng wa seswai wa pušo ya Nebukadnesare, Nebukadnesare a thopa Joyakine 13gomme a thothela mahumo ka moka a ka Tempeleng le a mošate Babilonia. Bjalo ka ge Morena a be a boletše, Nebukadnesare a pšhatla dibjana ka moka tša gauta tše di bego di dirilwe ke Kgoši Solomone e le tša go šomišwa ka Tempeleng. 14A thopa batho ba Jerusalema, le balaodi ba madira, le bagale, gomme ka moka ya ba ba dikete tše lesome. A thopa le banna ka moka ba tsebo ya mediro, gammogo le barulatshipi, a šadiša fela badiidi kua Juda.
15
Nebukadnesare a iša Joyakine bothopša kua Babilone gotee le mmagwe le basadi ba gagwe le bahlankedi ba mošate le baetapele ba Juda. 16A iša banna ka moka ba maemo Babilonia, ka moka ya ba ba dikete tše di šupago, le banna ba sekete ba tsebo ya mediro, gammogo le barulatshipi, ka moka ga bona e le banna ba bogale ba ba loketšego ntwa.
17
Nebukadnesare a bea Matania, rangwane wa Joyakine, kgoši ya Juda, gomme a fetoša leina la gagwe a re ke Tsedekia.
18
Tsedekia o be a na le mengwaga ye masome a mabedi a motšo o tee ge e eba kgoši ya Juda, gomme a buša a le Jerusalema mengwaga ye lesome le o tee. Mmagwe e be e le Hamutale, morwedi wa Jeremia, wa motse wa Libna. 19Kgoši Tsedekia a dira dibe pele ga Morena, go swana le Kgoši Joyakime. 20
Morena a galefela batho ba Jerusalema le ba Juda moo e lego gore o ile a ba raka pele ga gagwe.
Tsedekia o ile a tsogela Kgoši Nebukadnesare wa Babilonia maatla,
|
Sepedi
|
Sekgopha (Aloe arborescens) (af:Kransaalwyn) ke sehlašana seo e lego sa lapa la aloe Asphodelaceae gomme se thunya go tloga ka Mopitlo go fihla ka Mosegamanye. Sehlašana se se nkgokolo, se gola ka lebelo gomme se na le matlakala a nama, a botala bja leratadima le matšoba a mahwibidu a go phadima, a diphaephe godimo ga ditlhale. Sebjalo se atlega letšatšing le le tletšego gomme se nyaka meetse a mannyane.
-
Sekgopha tša legaga ka tšhemong.
-
Sekgopha.
-
Palesa, pele e bula.
|
Sepedi
|
Lapa e ka ba lefelo la tšhireletšego leo le nago le lerato le la go tšhabela mathata a letšatši le letšatši. O ka dira gore lapa la gago le be bjalo ka go diriša keletšo e šomago ya Beibele.
Tlhokomedišo: A mangwe a maina a batho bao ba tsopotšwego karolong ya “Banyalani le Batswadi” le ya “Bafsa” a fetotšwe.
Banyalani le Batswadi
Naganang ka mekgwa ya lena ya go diriša tšhelete le pele e ka fela. Ithute gore o ka diriša tšhelete bjang pele e go tšwa ka matsogong.
Na bohlale bja Beibele bo ka dira gore go be le khutšo moo e sego gona? Bona seo se bolelwago ke batho bao ba latelago keletšo ya Beibele.
Bafsa
Mofsa a ka nagana gore ge batswadi ba gagwe ba tshwenyega ka yena seo se ra gore ga ba hlomphe ditaba tša gagwe. O ka dira eng gore o se ke wa ikwa ka tsela yeo?
O ka araba bjang motho yo a rego Jesu e be e fo ba motho yo a lokilego, e sego go feta moo?
Bana
Na re swanetše go gopola Jesu e le lesea feela? Bao go thwego ke banna ba bohlale bao ba ilego ba tla go bona Jesu e be e le bomang? Ke’ng seo Jesu a se dirago ga bjale?
Ke dilo dife tše dibotse tšeo di diregago ka ge batho ba Jehofa ba rata go nea?
|
Sepedi
|
“Hlaswang se kgopo, le kgomarele go se sebotse.”—BAROMA. 12:9.
1, 2. (a) Go tlile bjang gore o dire phetho ya go hlankela Modimo? (b) Ke dipotšišo dife tšeo re ka ipotšišago tšona mabapi le bohwa bja rena bja moya?
BONTŠI bja rena re dirile phetho e bohlale ya go hlankela Jehofa Modimo gomme ra latela dikgato tša Jesu Kriste kgauswi. (Mat. 16:24; 1 Pet. 2:21) Ga re tšeele fase bophelo bja boineelo go Modimo. Re ile ra thea phetho ya rena thutong e tseneletšego ya Lentšu la Modimo, e sego mangwalong a sego kae ao re bego re a tseba. Ka baka la seo, re ile ra ithuta ditaba tše dintši tšeo di tiišago tumelo ya rena tša mabapi le bohwa bjoo Jehofa a bo holofeditšego bao ba ‘mo tsebago gotee le go tseba yo a mo romilego, Jesu Kriste.’—Joh. 17:3; Baroma 12:2.
2 E le gore re dule re le Bakriste, re swanetše go dira diphetho tšeo di thabišago Tatago rena wa legodimong. Ka baka leo, sehlogo se se tla ahlaahla dipotšišo tše tše bohlokwa: Bohwa bja rena ke eng? Re swanetše go bo lebelela bjang? Re ka kgonthišetša bjang gore re amogela bohwa bja rena? Ke eng seo se tla re thušago go dira diphetho tše bohlale?
BOHWA BJA RENA KE ENG?
3. Ke bohwa bofe bjoo bo letilego (a) batlotšwa le (b) “dinku tše dingwe”?
3 Ke Bakriste ba sego kae bao ba fagahletšego go amogela “[bohwa] bjo bo sa senyegego le bjo bo sa šilafalago le bjo bo sa hwelelego,” e lego tokelo e sa bapišwego le selo ya go buša le Kriste legodimong. (1 Pet. 1:3, 4) E le gore batho ba ba amogele bohwa bjoo, go nyakega gore ba “tswalwe gape.” (Joh. 3:1-3) Go thwe’ng ka bohwa bja “dinku tše dingwe” tše dimilione tša Jesu tšeo di šomago gotee le balatedi ba gagwe ba tloditšwego modirong wa go bolela ditaba tše dibotse tša Mmušo wa Modimo? (Joh. 10:16) Dinku tše dingwe di tla amogela bohwa bjoo Adama le Efa bao ba dirilego sebe ba sa bo amogelago le ka mohla, e lego bophelo bjo bo sa felego lefaseng la paradeise moo go se nago tlaišego, lehu goba manyami. (Kut. 21:1-4) Ke ka baka leo Jesu a bego a ka holofetša modiradibe yo a hwilego le yena gore: “Ruri ke go botša lehono, o tla ba le nna Paradeiseng.”—Luka 23:43.
4. Ke ditšhegofatšo dife tšeo re šetšego re di thabela gona bjale?
4 Gaešita le gona bjale, re thabela dibopego tše itšego tša bohwa bja rena. Ka ge re na le tumelo go “topollo yeo e lefilwego ke Kriste Jesu,” re na le khutšo ya ka gare le tswalano ya kgauswi le Modimo. (Baroma 3:23-5) Re kwešiša gabotse dikholofetšo tše di kgahlišago tšeo di lego ka Lentšung la Modimo. Go oketša moo, re thabišwa kudu ke go ba karolo ya borwarre bjo bo nago le lerato bja lefase ka bophara. Le gona e tloga e le tokelo e kgolo go ba yo mongwe wa Dihlatse tša Jehofa. Ke ka baka leo re tšeelago godimo bohwa bja rena!
5. Ke eng seo Sathane a ilego a leka go se dira batho ba Modimo, gomme ke eng seo se ka re thušago go lwantšha ditiro tša gagwe tša bohwirihwiri re tiile?
5 Lega go le bjalo, e le gore re dule re kgomaretše bohwa bja rena, re swanetše go phafogela maano a Sathane. Ke kgale Sathane a leka go tutueletša batho ba Modimo gore ba dire diphetho tšeo di tla feleletšago ka gore ba lahlegelwe ke bohwa bja bona. (Num. 25:1-3, 9) Ka ge Sathane a lemoga gore o kgauswi le go fedišwa, o dira sohle seo a ka se kgonago gore a re timetše. (Bala Kutollo 12:12, 17.) Ge e ba re tla tšwela pele re “lwantšha ditiro tša bohwirihwiri tša Diabolo [re] tiile,” re swanetše go dula re tšeela godimo bohwa bja rena. (Baef. 6:11) Mo tabeng ye, mohlala wa temošo wa Esau morwa wa mopatriareka Isaka o re ruta dithuto tšeo re swanetšego go di tsenya dipelong tša rena.
O SE KE WA SWANA LE ESAU
6, 7. Esau e be e le mang, gomme o be a letilwe ke bohwa bofe?
6 Mo e ka bago nywaga e 4 000 e fetilego, Isaka le Rebeka ba ile ba ba le bana ba babedi ba mafahla, e lego Esau le Jakobo. Ge mafahla ao a dutše a gola, a ile a ba le dimelo tše di fapanego gomme a rata mediro e sa swanego. “Esau [e ile] ya ba monna wa go tseba go tsoma, monna wa go phela nageng,” eupša “Jakobo yena ya ba monna wa go se be le bosodi, wa go dula ditenteng.” (Gen. 25:27) Mofetoledi wa Beibele e lego Robert Alter, o re: “Lentšu la Seheberu leo le fetoletšwego e le ‘go se be le bosodi,’ le tšweletša kgopolo ya go botega goba gaešita le go hloka molato.”
7 Ge Esau le Jakobo ba be ba na le nywaga e 15, rakgolo wa bona Aborahama o ile a hwa, eupša kholofetšo yeo Jehofa a bego a e dirile go Aborahama ga se ya ka ya hwelela. Ka morago, Jehofa o ile a e bušeletša go Isaka, a bontšha gore ditšhaba ka moka tša lefase di be di tla šegofatšwa ka peu ya Aborahama. (Bala Genesi 26:3-5.) Kholofetšo yeo e ile ya utolla gore Mesia, e lego “peu” e botegago yeo go boletšwego ka yona go Genesi 3:15, o be a tla tšwelela go bana ba Aborahama. Ka ge Esau e be e le morwa wa Isaka wa leitšibulo, o be a na le tshwanelo ya molao ya go phethagatša kholofetšo yeo. Ruri Esau o be a letilwe ke bohwa bjo bo kgahlišago! Na o ile a bo tšeela godimo?
8, 9. (a) Esau o ile a dira phetho efe ka bohwa bja gagwe? (b) Ke eng seo Esau a ilego a se lemoga ka phetho ya gagwe nywaga ka morago, gomme o ile a arabela bjang?
8 Ka letšatši le lengwe ge Esau a be a etšwa nageng, o ile a hwetša Jakobo “a apeile sejo sa dihlodi.” Esau a napa a re go yena: “Hle nnee bohwibidu bjoo kapejana ke je—bohwibidu bjo bo lego moo, ka gobane ke lapile!” Jakobo o ile a fetola Esau ka gore: “Thoma pele ka go nthekišetša tshwanelo ya gago ya go ba leitšibulo!” Esau o ile a dira phetho efe? Se se makatšago ke gore o ile a mo araba a re: “Tshwanelo ya go ba leitšibulo e tla nkhola ka eng?” Ee, Esau o ile a kgetha sejo sa dihlodi go e na le tshwanelo ya go ba leitšibulo! E le gore a kgonthišetše gore o tšea tshwanelo ya go ba leitšibulo ka molao, Jakobo o ile a phegelela Esau ka go mmotša gore: “Nkenele pele!” Esau o ile a lahla tshwanelo ya gagwe ya go ba leitšibulo ntle le go dikadika. Ka morago ga moo, “Jakobo a nea Esau senkgwa le sejo sa dihlodi, yena a ja a ba a nwa. Ke moka a emelela a tloga. Ke kamoo Esau a nyaditšego tshwanelo ya go ba leitšibulo ka gona.”—Gen. 25:29-34.
9 Nywaga ka morago ga moo, ge Isaka a be a nagana gore o kgauswi le go hwa, Rebeka o ile a dira ditokišetšo tša go kgonthišetša gore Jakobo o amogela tshwanelo ya go ba leitšibulo yeo Esau a bego a e lahlile. Ge Esau a lemoga ka morago ga ge nako e šetše e ile gore o dirile phetho ya bošilo, o ile a kgopela Isaka a wele ka matolo gore: “Tate, ntšhegofatše, le nna ntšhegofatše hle! . . . Na ga se wa ntšhadišetša tšhegofatšo?” Ge Isaka a mmotša gore o be a ka se fetoše tšhegofatšo yeo a bego a šetše a šegofaditše Jakobo ka yona, “Esau [o ile] a hlaboša lentšu a ba a phula sello.”—Gen. 27:30-38.
10. Jehofa o ile a lebelela bjang Esau le Jakobo, gona ka baka la’ng?
10 Ke semelo sefe sa Esau seo se tsebjago kudu ka Mangwalong? O ile a bontšha gore go kgotsofatša dikganyogo tša gagwe tša nama go be go le bohlokwa kudu go yena go feta go amogela ditšhegofatšo tša nakong e tlago tšeo di bego di tla tšwelela bohweng bja gagwe. Esau ga se a ka a tšeela godimo tshwanelo ya gagwe ya go ba leitšibulo e bile go molaleng gore o be a sa rate Modimo ka pelo ka moka. Go oketša moo, Esau o ile a hlokomologa ditlamorago tšeo boitshwaro bja gagwe bo bego bo tla ba le tšona baneng ba gagwe. Eupša, Jakobo yena o be a tšeela godimo bohwa bja gagwe. Ka mohlala, Jakobo o ile a latela taelo ya batswadi ba gagwe tabeng ya go kgetha mosadi. (Gen. 27:46–28:3) Ka ge Jakobo a ile a dira kgetho yeo e nyakago gore a se fele pelo e bile a ikgafe, o ile a feleletša e le rakgolokhukhu wa Mesia. Modimo o ile a lebelela bjang Esau le Jakobo? Jehofa o ile a bolela ka moporofeta Maleaki gore: “Nna ke ratile Jakobo, Esau yena ke mo hloile”—Mal. 1:2, 3.
11. (a) Ke ka baka la’ng mohlala wa Esau o hola rena Bakriste lehono? (b) Ke ka baka la’ng Paulo a ile a tswalanya tiro ya Esau le bootswa?
11 Na seo Beibele e se bolelago ka Esau se hola Bakriste lehono? Ruri go bjalo. Moapostola Paulo o lemošitše badumedigotee le yena gore ba hlokomele gore gare ga bona “go se ke gwa ba le seotswa le ge e le motho yo a sa lebogego dilo tše kgethwa, go swana le Esau yo a gafilego ditshwanelo tša gagwe tša go ba leitšibulo ka go di ananya ka sejo setee.” (Baheb. 12:16) Temošo yeo e sa dutše e šoma go Bakriste lehono. Re swanetše go dula re tšeela godimo dilo tša moya e le gore re se fenywe ke dikganyogo tša nama gomme ra lahlegelwa ke bohwa bja rena bja moya. Eupša ke ka baka la’ng Paulo a ile a tswalanya tiro ye ya Esau le bootswa? Ke ka gobane go kganyoga dilo tša nama ka tsela yeo Esau a dirilego ka yona go oketša kgonagalo ya gore motho a lahle dilo tše kgethwa e le feela gore a thabele maipshino a gobogilego, a bjalo ka go dira bootswa.
LOKIŠETŠA PELO YA GAGO GONA BJALE
12. (a) Sathane o bea bjang meleko tseleng ya rena? (b) Nea mehlala ya Mangwalo yeo e ka re thušago ge re lebane le diphetho tše boima.
12 Ga go pelaelo gore ka ge re le bahlanka ba Jehofa ga re ipakele mathata ka go ipea maemong ao a lekago ao a ka lebišago boitshwarong bjo bo gobogilego bja tša botona le botshadi. Go e na le moo, re rapelela gore Jehofa Modimo a se re dumelele go wela molekong ge motho yo mongwe a re leka gore re se Mo kwe. (Mat. 6:13) Eupša Sathane o tšwela pele a leka go re wiša moyeng ge re dutše re katanela go dula re botega lefaseng le leo le gobogilego. (Baef. 6:12) Ka ge Diabolo e le modimo wa tshepedišo ye e kgopo ya dilo, o tseba kamoo a ka dirišago gampe dikganyogo tša rena tše sa phethagalago ka gore a bee tseleng ya rena meleko yeo e tlwaelegilego bathong ba sa phethagalago. (1 Bakor. 10:8, 13) Ka mohlala, nagana o le boemong bjoo o ka kgotsofatšago ka tsela e gobogilego kganyogo e itšego ya nama. O tla dira eng boemong bjoo? Na o tla swana le Esau gomme wa re: ‘Dira kapejana! Nnee!’ Goba na o tla ganetša teko yeo gomme wa tšhaba boemong bjoo go swana le morwa wa Jakobo e lego Josefa, yo a ilego a lekwa ke mosadi wa Potifara?—Bala Genesi 39:10-12.
13. (a) Ke ka tsela efe lehono ba bangwe ba ilego ba itshwara bjalo ka Josefa eupša ba bangwe ba itshwara bjalo ka Esau? (b) Mehlala ya bao ba itshwarago bjalo ka Esau e re gopotša ka selo sefe seo re swanetšego go se dira?
13 Bana babo rena ba bantši le dikgaetšedi ba ile ba ba maemong ao ba ilego ba swanelwa ke go kgetha go itshwara go swana le Esau goba Josefa. Ba bantši ba ile ba dira diphetho tše bohlale gomme ba thabiša pelo ya Jehofa. (Die. 27:11) Lega go le bjalo, ba bangwe ba badumedigotee le rena ge ba be ba lebane le moleko ba ile ba kgetha go itshwara bjalo ka Esau, ba bea bohwa bja bona bja moya kotsing. Ge e le gabotse, batho ba bantši bao ba tšwelelago pele ga dikomiti tša boahlodi le bao ba kgaolwago ngwaga le ngwaga ke ka baka la ge ba ile ba itshwara ka tsela e gobogilego ka tša botona le botshadi. Ruri go tloga go le bohlokwa gore re lokišetše dipelo tša rena gona bjale—nako e telele pele ga ge re ka ikhwetša re le maemong ao a lekago potego ya rena! (Ps. 78:8) Go na le megato e mebedi yeo re ka e gatago yeo e tla re thušago go itšhireletša ge re lekwa le go re thuša go dira diphetho tše bohlale nakong yeo.
NAGANIŠIŠA KA DITLAMORAGO GOMME O ITŠHIRELETŠE
14. Ke dipotšišo dife tšeo ge e ba re naganišiša ka tšona di tla re thušago gore ‘re hlaswe se kgopo’ gomme re “kgomarele go se sebotse”?
14 Mogato wa pele o akaretša go naganišiša ka ditlamorago tša boitshwaro bja rena. Tekanyo yeo re tšeelago godimo bohwa bja rena bja moya e ithekgile kudu ka tekanyo yeo re ratago Jehofa ka yona, e lego yena Yo a re neilego bohwa bjoo. Ge e le gabotse, ge e ba re rata motho, ga nke re nyaka go mo kweša bohloko. Go e na le moo, re lwela gore a dule a re amogela. Ka ge seo se le bjalo, re dira gabotse ge re ipha nako ya go naganišiša ka ditlamorago tšeo di tlago go wela rena le ba bangwe ge e ba re ineela dikganyogong tše sa hlwekago tša nama. Re swanetše go ipotšiša gore: ‘Boitshwaro bja ka bja boithati bo tla kgoma bjang tswalano ya ka le Jehofa? Boitshwaro bja ka bjo bo fošagetšego bo tla kgoma bjang lapa la ka? Bo tla kgoma bjang bana bešo le dikgaetšedi ka phuthegong? Na ke tla kgopiša ba bangwe?’ (Bafil. 1:10) Re ka ba ra ipotšiša le gore: ‘Na metsotswana e sego kae yeo ke tlago go thabela boitshwaro bjo bo gobogilego ka yona e tloga e lekana le bohloko bjoo phetho ya ka e tlago go bo tliša? Na ke tloga ke nyaka go feleletša ke swana le Esau, ke phula sello gabohloko ka morago ga ge ke lemogile seo ke se dirilego?’ (Baheb. 12:17) Go naganišiša ga rena ka dipotšišo tše bjalo go tla re thuša gore ‘re hlaswe se kgopo’ gomme re “kgomarele go se sebotse.” (Baroma 12:9) Lerato leo re ratago Jehofa ka lona le tla re thuša kudu gore re kgomarele bohwa bja rena.—Ps. 73:28.
15. Ke eng seo se tla matlafatšago maikemišetšo a rena a go lwantšha dilo tšeo di ka beago bomoya bja rena kotsing?
15 Mogato wa bobedi o akaretša go matlafatša boikemišetšo bja rena bja go dula re botega. Jehofa o re diretše ditokišetšo tše dintši tša gore re matlafatše maikemišetšo a rena a go lwantšha dilo tša lefase tšeo di ka beago bomoya bja rena kotsing. Ditokišetšo tša gagwe di akaretša go ithuta Beibele, diboka tša Bokriste, bodiredi bja tšhemo le thapelo. (1 Bakor. 15:58) Ka mehla ge re tšhollela dipelo tša rena go Jehofa ka thapelo e bile re tšea karolo ka botlalo bodireding bja Bokriste, go ba bjalo ka ge eka re matlafatša boikemišetšo bja rena bja go fenya meleko. (Bala 1 Timotheo 6:12, 19.) Go fihla bokgoleng bjo itšego, matla ao re bago le ona gore re itšhireletše a ithekgile ka maiteko ao re a dirago. (Bagal. 6:7) Seo se bontšhitšwe gabotse kgaolong ya bobedi ya puku ya Diema.
‘BO TSOME’
16, 17. Re ka hwetša bjang bokgoni bja go dira diphetho tše bohlale?
16 Diema kgaolo 2 e re kgothaletša gore re hwetše bohlale le tlhaologanyo. Dimpho tšeo di re thuša gore re kgone go kgetha magareng ga se se nepagetšego le se se fošagetšego, magareng ga boitayo le boithati. Eupša go atlega ga rena go dira seo go ithekgile ka go ikemišetša ga rena go dira boiteko. Beibele e gatelela therešo yeo e bohlokwa ka go bolela gore: “Morwa wa ka, ge o ka amogela mantšu a ka gomme wa lota ditaelo tša ka, e le gore o sekegele bohlale tsebe le gore pelo ya gago e rate temogo; le gona ge o ka goeletša kwešišo gomme wa hlabošetša temogo lentšu la gago, ge o ka tsoma bohlale bjalo ka silifera gomme wa bo tsoma bjalo ka matlotlo a utilwego, gona o tla lemoga go boifa Jehofa gomme wa ba le tsebo ka ga Modimo. Jehofa o nea bohlale; tsebo le temogo di tšwa molomong wa gagwe.”—Die. 2:1-6.
17 Ka gona, go molaleng gore go atlega ga rena gore re be le bokgoni bja go dira diphetho tše bohlale go ithekgile ka gore re fihlelele dinyakwa tšeo go boletšwego ka tšona pukung ya Diema. Re ka fenya meleko ge re ka dumelela mantšu a Jehofa a bopa motho yo re lego yena ka gare, ge re ka rapelela tlhahlo ya Modimo re sa kgaotše le ge re ka dula re tsoma tsebo ya Modimo bjalo ka mahumo a utilwego.
18. Ke eng seo o ikemišeditšego go tšwela pele o se dira, gona ka baka la’ng?
18 Jehofa o nea tsebo, kwešišo, temogo le bohlale go bohle bao ba dirago boiteko bja go nyaka dimpho tše. Ge re fetša nako e ntši re di nyaka e bile re di diriša, ke gona moo re tla batamelago kgauswi kudu le Yo a re neago tšona, Jehofa. Le gona, tswalano ya rena ya kgauswi le Jehofa Modimo e tla re šireletša ge re lebeletšane le meleko. Go batamela ga rena kgauswi le Jehofa le go mmoifa go tla re šireletša gore re se wele bobeng. (Ps. 25:14; Jak. 4:8) Eka segwera seo re nago le sona le Jehofa gotee le go diriša ga rena bohlale bja gagwe di ka re šušumeletša gore ka moka ga rena re tšwele pele re dira diphetho tšeo di tlago go thabiša pelo ya Jehofa gomme ra šireletša bohwa bja rena.
|
Sepedi
|
Bafsa ba bahlano ba hlalosa gore go gobošwa ka thobalano ke’ng le gore ke ka baka la’ng o sa swanela go go dumelela.
Ithute ka mo go Oketšegilego
BAFSA BA A BOTŠIŠA
Ithute seo go gobošwa ka thobalano e lego sona le seo o ka se dirago ge o gobošwa ka thobalano.
|
Sepedi
|
“LEHU le ka se sa ba gona, gaešita le bahu ba tlo tsošwa.” Ge mosadi wa ka a be a le ka peseng o ile a utswa ka tsebe mantšu a, ao mosadi yo mongwe a bego a a botša motho yo a itšego. Mosadi wa ka o ile a nyaka go kwa ka mo go oketšegilego le go ithuta dilo tše dingwe tše dintši. Gateetee ka morago ga gore pese yeo e eme e le gore banamedi ba fologe, mosadi wa ka o ile a kitimela mosadi yoo a boletšego mantšu ao. Leina la mosadi yoo e be e le Apun Mambetsadykova, gomme e be e le Hlatse ya Jehofa. Mehleng yeo go bolela le Dihlatse tša Jehofa go be go bea bophelo bja gago kotsing, eupša dilo tšeo re ilego ra ithuta tšona go Apun di ile tša fetoša maphelo a rena.
GO ŠOMA KA MASA GO FIHLA LETŠATŠI LE DIKELA
Ke belegwe ka 1937 polaseng yeo e bego e laolwa ke sehlopha, yeo e lego kgauswi le toropo ya Tokmok, kua Kyrgyzstan. Ka gešo re Makyrgyz, e bile re bolela Sekyrgyz. Batswadi ba ka ba be ba šoma polaseng ya kolkhoz go tloga ka masa go ba go fihla ge le dikela. Batho bao ba bego ba šoma polaseng ba be ba newa dijo ka mehla gomme ba patelwa ka tšhelete gatee feela ka ngwaga. Mma o be a thatafalelwa ke go hlokomela nna le ngwana wa gešo. Ka morago ga mengwaga e mehlano feela ke le sekolong, le nna ke ile ka thoma go šoma ka mehla polaseng.
Tikologong yeo re bego re dula go yona, batho ba bantši ba be ba diila, ka gona e le gore motho a kgone go iphediša, o be a swanetše go šoma ka thata mošomo o lapišago. Ka ge ke be ke sa le ngwana, ke be ke sa ipotšiše gore gore’ng re phela le gore nakong e tlago bophelo bo tlo ba bjang. Ke be ke sa nagane gore ditherešo tše di kgahlišago ka Jehofa Modimo di be di tlo fetoša bophelo bja ka. Ruri ge o ka kwa kamoo molaetša wa Modimo o fihlilego ka gona mo Kyrgyzstan le gore go tlile bjang gore batho ba bantši ba o kwe, o tlo šala o ahlame! Taba ye e thomile seleteng sa gešo, ka leboa la Kyrgyzstan.
BAO E BEGO E LE MATHOPŠA BA TLIŠA THEREŠO KYRGYZSTAN
Kua Kyrgyzstan, batho ba thomile go tseba therešo ka Jehofa Modimo ka bo-1950. Batho ba moo ba be ba rutilwe dikgopolo tše itšego tša mabapi le kamoo ba swanetšego go phela ka gona (ideology), eupša ga bjale re be re swanetše go ba ruta therešo ka Modimo. Ka baka la’ng? Mathomong, Kyrgyzstan e be e laolwa ke Union of Soviet Socialist Republics (USSR). Ka tlase ga mmušo wa USSR, Dihlatse tša Jehofa di be di sa tsenatsene ditabeng tša dipolotiki. (Joh. 18:36) Lega go le bjalo, di ile tša tlaišwa ka ge go be go thwe ke manaba a mmušo wa Makomanisi. Eupša thuto ya ideology, e be e ka se thibele Lentšu la Modimo gore le fihle dipelong tša batho ba ba botegago. Ruri e nngwe ya dithuto tše bohlokwa yeo ke ithutilego yona bophelong bja ka ke gore go Jehofa “dilo tšohle di a kgonega.”—Mar. 10:27.
Go tlaišwa ga Dihlatse tša Jehofa go ile gwa dira gore go be le Dihlatse tše dintši tša Jehofa kua Kyrgyzstan. Ke ka baka la’ng go ile gwa ba bjalo? USSR e be e be e akaretša selete sa Siberia, e lego moo manaba a mmušo a bego a išwa gona. Ge manaba ao a be a lokollwa, batho ba bantši ba ile ba ya Kyrgyzstan, gomme ba bangwe ba bona ba be ba šetše ba tseba therešo ka Modimo. Yo mongwe wa batho bao e be e le Emil Yantzen, yoo a belegetšwego Kyrgyzstan ka 1919. Emil o be a rometšwe kampeng ya tlaišo gomme a kopana le Dihlatse tša Jehofa gona moo. O ile a amogela therešo gomme a boela gae ka 1956. Emil o ile a dula kgauswi le toropo ya Sokuluk, e lego seleteng sa gešo. Sokuluk ke moo phuthego ya mathomo e ilego ya thoma gona ka 1958 kua Kyrgyzstan.
Moo e ka bago ka morago ga ngwaga, Victor Vinter o ile a hudugela Sokuluk. Ngwanabo rena yo, yo a botegago o ile a tlaišwa ka makga a mmalwa. O ile a golelwa ka mengwaga e meraro ka ge a be a sa tšee karolo dipolotiking, gomme ka morago a fetša mengwaga e mengwe e lesome kgolegong le e mehlano a le bokgobeng. Lega go le bjalo, go tlaišwa moo ga se gwa ka gwa mo dira gore a se bolele ka borapedi bja therešo.
THEREŠO E BATAMELA KGAUSWI LE MOTSE WA GEŠO
Ka 1963, go be go na le Dihlatse tša Jehofa tšeo e ka bago tše 160 kua Kyrgyzstan, tše dintši tša tšona di etšwa Jeremane, Ukraine le Russia. Gare ga bana babo rena ba, go be go na le Eduard Varter, yo a bego a thopilwe gomme a kolobeditšwe kua Jeremane ka 1924. Ka 1940, Manazi a be a mo rometše kampeng ya tlaišo, gomme ka morago ga mengwaga e sego kae, Makomanisi a USSR a ile a mo romela bokgobeng. Ka 1961, ngwanabo rena yo yo a botegago o ile a hudugela toropong ya Kant, yeo e lego kgauswi le motse wa gešo.
Elizabeth Fot, yo e lego mohlanka yo a botegago wa Jehofa le yena o be a dula Kant. O be a iphediša ka go roka. Ka ge a be a kgona go roka, dingaka le barutiši ba be reka diaparo go yena. Yo mongwe wa batho bao ba bego ba rata go mo rekela e be e le Aksamai Sultanalieva, e lego mosadi yo a bego a nyetšwe ke mohlankedi wa mmušo. Aksamai o ile a tla go Elizabeth go tlo reka diaparo, eupša o ile a botšiša Elizabeth dipotšišo tše dintši mabapi le morero wa bophelo le boemo bja bahu. Elizabeth o ile a araba dipotšišo tša gagwe ka moka a diriša Beibele. Mafelelong, Aksamai o ile a ba mmoledi wa ditaba tše dibotse yo mafolofolo.
Mo e ka bago ka nako yeo, Nikolai Chimpoesh, yo a tšwago Moldova, o ile a kgethwa go ba molebeledi wa tikologo gomme a hlankela tirelong yeo moo e nyakilego e eba mengwaga e 30. Nikolai o be a sa no etela diphuthego feela, eupša o be a rulaganya le gore go dirwe dikopi tša dikgatišo gomme di romelwe batho. Baemedi ba mmušo ba ile ba lemoga seo a bego a se dira. Eupša Eduard Varter o ile a eletša Nikolai ka gore: “Ge bahlankedi ba mmušo ba go botšiša ka seo o se dirago, ba botše o sa bontšhe go tšhoga gore re hwetša dikgatišo tša rena go tšwa ntlongkgolo ya rena kua Brooklyn. Ge o bolela le mohlankedi wa KGB o mo lebelele ka mahlong. O se ke wa boifa selo.”—Mat. 10:19.
Kapejana ka morago ga gore Eduard Varter le Nikolai ba boledišane ka taba ye, Nikolai o ile a išwa ntlongkgolo ya KGB kua Kant. Ka morago o hlalosa seo se ilego sa direga, o re: “Mohlankedi wa KGB o ile a mpotšiša gore re tšea kae dikgatišo tša rena. Ke ile ka mmotša gore re di tšea Brooklyn. O ile a hloka molomo. O ile a ntlogela gore ke sepele gomme a se sa mpitša gape.” Dihlatse tša Jehofa tša go swana le tše tšeo di bego di na le sebete, di ile tša tšwela pele di bolela ditaba tše dibotse ka šedi seleteng sa gešo sa leboa la Kyrgyzstan. Ge mafelelong molaetša wa Jehofa o fihla lapeng la ka ka 1981, mosadi wa ka ke yena a o kwelego pele.
MOSADI WA KA O LEMOGA THEREŠO KA PELAPELA
Mosadi wa ka Mairambubu o tšwa Naryn, e lego seleteng se sengwe sa Kyrgyzstan. Letšatšing le lengwe ka August 1974, o ile a etela ga moratho wa ka, gomme ra thoma go tsebana. Ke ile ka mo rata di sa tloga fase. Re ile ra nyalana lona letšatšing leo re kopanego ka lona.
Ka January 1981 ge mosadi wa ka a be a nametše pese a eya mmarakeng, o ile a utswa ka tsebe poledišano yeo e lego mathomong a sehlogo se. Mosadi wa ka o be a nyaka go tseba ka mo go oketšegilego, ka gona o ile a botšiša mosadi yoo gore ke yena mang le gore o dula kae. Mosadi yoo o ile a mmotša gore ke yena Apun, eupša o be a le šedi ka gore gaešita le ka bo-1980, modiro wa Dihlatse tša Jehofa o be o sa thibetšwe. Apun o ile a kgopela aterese ya rena go e na le gore a fe mosadi wa ka aterese ya gagwe. Mosadi wa ka o ile a boa gae a thabile.
O ile a re: “Ke kwele ditaba tše dibotse. Mosadi yo mongwe o mpoditše gore kgauswinyane batho ba ka se sa hwa. E bile o itše le diphoofolo tša naga di tlo phela le batho.” Eupša nna ke ile ka kwa eka taba ye ke nonwane. Ke moka ka re: “E re re mo emele re tle re kwe ditaba ka botlalo.”
Apun o ile a re etela ka morago ga dikgwedi tše tharo. Ke moka ka morago ga moo dikgaetšedi tše dingwe di ile tša re etela gomme ra thoma go tsebana le Dihlatse tša Jehofa tša mathomo tša Makyrgyz. Dikgaetšedi tše di ile tša re ruta ditherešo tše di kgahlišago ka Jehofa le morero wa gagwe ka batho. Di ile tša re balela puku ya From Paradise Lost to Paradise Regained. * Le gona ka ge go be go na le kopi e tee ya puku ye ka leleme la Setokmok, re ile ra e ikopollela yona ka letsogo.
Dilo tše dingwe tša mathomo tšeo re ithutilego tšona e be e le boporofeta bjo bo lego go Genesi 3:15. Boporofeta bjo bo tlo phethagatšwa ke Jesu ka ge e le Kgoši yeo e kgethilwego ke Modimo. Wo ke molaetša o bohlokwa woo motho yo mongwe le yo mongwe a swanetšego go o kwa! Ke ka baka leo re swanetšego go tsebiša batho ditaba tše dibotse tša Mmušo. (Mat. 24:14) Go se go ye kae, Beibele e ile ya thoma go fetoša maphelo a rena.
RE ILE RA SWARA DIBOKA LE GO KOLOBETŠWA LE GE RE BE RE BE THIBETŠWE
Ngwanabo rena yo mongwe wa kua Tokmok o ile a re mema lenyalong. Lenyalong leo, nna le mosadi wa ka re ile ra lemoga gore Dihlatse tša Jehofa di be di itshwere gabotse go fapana le batho ba bangwe. Go be go se na bjala e bile dilo di dirwa ka thulaganyo. Ruri lenyalo leo le be le fapane le manyalo a mangwe ao re kilego ra ya go ona ka gobane manyalong ao gantši batho ba be ba enwa bjala, ba sa bontšhe mekgwa e mebotse e bile ba rogana.
Re ile ra ba ra ya dibokeng tša Bokriste kua Tokmok. Diboka tšeo di be di swarelwa sethokgweng ge boemo bja leratadima bo be bo dumela. Bana babo rena le dikgaetšedi ba be ba tseba gore maphodisa a be a ba beile leihlo, ka gona bana babo rena le bona ba ile ba dula ba ntšhitše mahlo dinameng. Marega re be re swarela diboka ka ntlong. Maphodisa a ile a tla gantšinyana ka ntlong yeo re bego re swarela diboka go yona gomme a re botšiša gore re dira eng. Ge nna le mosadi wa ka re be re kolobetšwa ka July 1982 Nokeng ya Chüy, re ile ra swanelwa ke go ba šedi. (Mat. 10:16) Bana babo rena ba ile ba tla ka dihlopha tše dinyenyane sethokgweng gomme ba kgobokana. Re ile ra opela kopelo ya Mmušo gomme ra theetša polelo ya kolobetšo.
RE ILE RA HWETŠA SEBAKA SA GO OKETŠA TIRELO YA RENA
Ka 1987, ngwanabo rena yo mongwe o ile a nkgopela gore ke etele motho yo mongwe yo a bego a thabela, yoo a bego a dula toropong ya Balykchy. Go tloga mo re bego re dula gona go fihla moo a bego a dula gona go be go tšea diiri tše nne ka terene. Ka morago ga gore re boele Balykchy ka makga a mmalwa, re ile ra bona gore batho ba bantši ba moo ba a thabela. Se e be e le sebaka se sebotse sa gore re oketše tirelo ya rena.
Nna le mosadi re be re eya Balykchy gantši. Re be re dula moo mafelobekeng a mantši, re eya tšhemong, e bile re swara diboka tša Bokriste. Batho ba bantši ba ile ba rata dikgatišo tša rena. Re be re rwala dikgatišo go tloga Tokmok ka lesaka leo le bego le dirišwa go rwala ditapola. Kgwedi e nngwe le e nngwe re be re rwala masaka a mabedi ao a bego a tletše dikgatišo eupša dikgatišo tšeo di be di sa lekane batho. Re be re botša banamedi ba terene ditaba tše dibotse ge re be re eya Balykchy le ge re boa.
Ka 1995 go ile gwa hlongwa phuthego kua Balykchy. E be e le mengwaga e seswai ka morago ga gore re etele Balykchy ka lekga la mathomo. Ka nako yeo, go tloga Tokmok le go ya Balykchy go be go tura kudu. Ka ge re be re se na tšhelete e ntši go ya moo, re ile ra kgona bjang? Ngwanabo rena yo mongwe o be a dula a re fa tšhelete ya go patela maeto ao. Jehofa o ile a bona gore re be re nyaka go oketša tirelo ya rena, gomme a re bulela “mašoba a legodimo.” (Mal. 3:10) Ruri dilo tšohle di a kgonega go Jehofa!
GO GODIŠA BANA LE GO YA LE BONA TŠHEMONG
Ka 1992, ke ile ka kgethwa gore ke hlankele ke le mogolo. Ke bile mogolo wa mathomo wa Mokyrgyz nageng ya Kyrgyzstan. Phuthegong ya gabo rena ya kua Tokmok, go ile gwa bulega dibaka tše dingwe tša tirelo. Re be re badiša bafsa ba bantši ba Makyrgyz bao ba bego ba tsena dikholetšheng. Ga bjale yo mongwe wa bafsa bao re bego re bala le bona o hlankela Komiting ya Lekala, gomme ba bangwe ba babedi ke babulamadibogo ba kgethegilego. Le gona re be re thuša batho ba ba bantši bao ba bego ba etla dibokeng tša rena. Mathomong a bo-1990, re be re na le dikgatišo tša Serussia e bile diboka tša rena di swarwa ka Serussia. Eupša go be go na le batho ba bantši bao ba bego ba bolela Sekyrgyz. Ka gona ke be ke ba tolokela, gomme seo se be se ba thuša gore ba kwešiše seo se bego se bolelwa.
Nna le mosadi wa ka re be re swaregile ka go hlokomela lapa la rena leo le bego le gola kudu. Re be re eya le bana ba rena tšhemong le dibokeng. Morwedi wa rena e lego Gulsayra, yoo ka nako yeo a bego a na le mengwaga e 12, o be a rata go botša batho bao ba bego ba feta ka tsela ka Modimo. Bana ba rena ba be ba rata go swara Mangwalo a Beibele ka hlogo. Seo se ile sa thuša bana ba rena le ditlogolo tša rena go tšea karolo kutšwanyana medirong ya phuthego. Gare ga bana ba 9 le ditlogolo tše 11, ba 16 ba hlankela Jehofa goba ba ya dibokeng ka mehla le batswadi ba bona.
DIPHETOGO TŠE DI KGAHLIŠAGO
Bana babo rena le dikgaetšedi bao ba ilego ba thoma modiro wo ka 1950 ba tlo makala ge ba ka bona diphetogo tše di lego gona. Re thomile go ipshina ka go ba le tokologo ya go bolela ditaba tše dibotse le go bokana gotee le bana babo rena re le ba bantši go tloga ka 1990.
Ka 1991, nna le mosadi wa ka re ile ra ya kopanong e kgolo la mathomothomo kua Alma-Ata, yeo e tsebjago e le Almaty, kua Kazakhstan. Le gona ka 1993 bana babo rena ba Kyrgyzstan ba ile ba swarela kopano ya selete Setediamong sa Spartak kua Bishkek ka lekga la mathomo. Bagoeledi ba ile ba fetša beke ka moka ba hlwekiša setediamo seo pele ga kopano. Molaodi wa setediamo seo o ile a thaba kudu moo a ilego a re dumelela go šomiša setediamo seo mahala.
Ka 1994 go ile gwa direga selo se sengwe se se thabišago kudu. Kgatišo ya rena ya mathomo e ile ya gatišwa ka leleme la Sekyrgyz. Ga bjale go na le sehlopha seo se fetolelago dikgatišo ka Sekyrgyz ofising ya lekala ya Bishkek. Ka 1998, modiro wa Dihlatse tša Jehofa o ile wa ngwadišwa semmušo kua Kyrgyzstan. Mokgatlo wa rena mo Kyrgyzstan o gotše kudu, gomme ga bjale go na le bagoeledi ba fetago 5 000. Lehono, re na le diphuthego tše 83 le dihlopha tše 25 tša se-China, Seisemane, Sekyrgyz, Serussia, Polelo ya Diatla ya Russia, Seturky, Seuighur le Seuzbek. Bana babo rena ba ka moka le dikgaetšedi bao ba tšwago ditšong tše di fapafapanego ba hlankela Jehofa ka botee. Jehofa ke yena a dirilego gore diphetogo tše di kgonege.
Le gona Jehofa o ile a nthuša go fetoša bophelo bja ka. Ke goletše lapeng leo le diilago kudu e bile ke tsene sekolo mengwaga e mehlano feela. Lega go le bjalo, Jehofa o ile a nnea tokelo ya go hlankela ke le mogolo le go ruta batho bao ba bego ba rutegile go mpheta therešo ya Beibele. Ruri Jehofa o dira gore dilo tšeo gantši di sa kgonegego di kgonege. Phihlelo ya ka e ntutuetša go tšwela pele ke botegela Jehofa, yoo Beibele e bolelago ka yena gore “dilo tšohle di a kgonega” go yena.—Mat. 19:26.
^ par. 21 E gatišitšwe ke Dihlatse tša Jehofa eupša gona bjale ga e sa gatišwa.
|
Sepedi
|
Ke’ng seo se dirago gore o tšee mpho e le bohlokwa kudu? Mohlomongwe se se akaretša dintlha tše nne tše di latelago: (1) ke mang yo a go filego mpho, (2) ke ka baka la’ng a go file yona, (3) go dirilwe boikgafo bofe gore o fiwe mpho yeo, le (4) ge e ba o be o tloga o hloka mpho yeo. Go naganišiša ka dintlha tšeo go ka re thuša gore re nweletše tebogo ya rena bakeng sa topollo, yona mpho e kgolokgolo ya Modimo.
KE MANG YO A GO FILEGO MPHO?
Dimpho tše dingwe di bohlokwa ka gobane re di filwe ke motho yo a nago le matla a taolo goba motho yo re mo tšeelago godimo. Lega go le bjalo, dimpho tše dingwe tšeo di sa bitšego tšhelete e ntši, di tšeelwa godimo ka gobane di tšwa go setho seo se ratwago sa lapa goba mogwera yo a botwago. Go bile bjalo ka mpho yeo Russell a e filego Jordan, yeo go boletšwego ka yona sehlogong se se fetilego. Se se sepedišana bjang le mpho ya topollo?
Sa pele, Beibele e re “Modimo o rometše Morwa wa gagwe yo a tswetšwego a nnoši lefaseng gore re hwetše bophelo ka yena.” (1 Johane 4:9) Ntlha yeo e dira gore mpho ye e be ya bohloka e le ruri. Ga go na yo a fetago Modimo ka bogolo. Mopsalme wa Moheberu ge a ngwala ka yena, o re: “Wena yoo leina la gago e lego Jehofa, ke wena o nnoši o lego Yo Godimodimo godimo ga lefase ka moka.” (Psalme 83:18) Ga go na motho yo mongwe yo re bego re ka hwetša mpho yeo go yena.
Sa bobedi ke gore Modimo ke “Tatago rena.” (Jesaya 63:16) Bjang? O re file bophelo. Go oketša moo, o re hlokomela ka lerato go swana le tate yo lerato yo a hlokomelago bana ba gagwe. E le ge a bitša ba bangwe ba batho ba gagwe ba bogologolo gore ke Efuraime, Modimo o ile a botšiša gore: “Na Efuraime ga se morwa wa ka yo bohlokwa goba ngwana yo ke mo swarago ka lerato? . . . Mala a ka a [huduegile] ka baka la gagwe. Ke tla mo šokela e le ruri.” (Jeremia 31:20) Modimo o ikwa ka tsela e swanago ka barapedi ba gagwe lehono. Ga se feela gore ke Mmopi wa rena yo e lego Ramatlaohle, eupša gape ke Tate le Mogwera wa rena yo a botegago. Na seo ga se dire gore re tšeele godimo mpho le ge e le efe yeo e tšwago go yena?
KE KA BAKA LA ENG A GO FILE YONA?
Dimpho tše dingwe di bohlokwa ka gobane di filwe ka go šušumetšwa ke lerato le le tšwago pelong, e sego ka kgapeletšo. Motho yo a neago mpho ka lerato ga a letele gore a lefše bakeng sa botho bja gagwe.
Modimo o gafile Morwa wa gagwe bakeng sa rena ka gobane a re ratile. Beibele e re: “Re utolletšwe lerato la Modimo ka se, gobane Modimo o rometše Morwa wa gagwe yo a tswetšwego a nnoši.” O dirile se ka morero ofe? “Gore re hwetše bophelo ka yena.” (1 Johane 4:9) Na Modimo o be a gapeletšega go dira bjalo? Le gatee! “Topollo yeo e lefilwego ke Kriste Jesu” ke go bontšha ga Modimo ‘botho bjo bogolo.’
Ke ka baka la’ng mpho ya Modimo e le pontšho ya ‘botho bjo bogolo’? Beibele e hlalosa gore: “Modimo o bonagatša lerato la gagwe go rena ka gore, ge re be re sa le badiradibe Kriste o ile a re hwela.” (Baroma 5:8) Modimo o šušumeditšwe ke lerato la go hloka boithati gore a gate mogato bakeng sa batho bao ba fokolago, bao ba nyakago thušo le bao ba nago le sebe. Ga se ra hwetša lerato leo ka gobane le re swanela, e bile re ka se tsoge re mo lefile bakeng sa lona. O bonagaditše lerato le legolo kudu historing ka mpho ya gagwe.
GO DIRILWE BOIKGAFO BOFE?
Dimpho tše dingwe di bohlokwa ka gobane di bontšha boikgafo bjo bogolo bjo bo dirilwego ke monei wa tšona. Ge motho a ikemišeditše go kgaogana le selo seo a se tšeago se le bohlokwa gomme a re nea sona, re tloga re tšeela mpho yeo godimo ka baka la boikgafo bjo bo dirilwego.
Modimo o “[gafile] Morwa wa gagwe yo a tswetšwego a nnoši.” (Johane 3:16) Ga go na yo mongwe yo a mo ratago go feta yena yo a ka bego a ile a re gafela yena. Mengwageng e sa balegego ya ge Modimo a be a bopa legohle, Jesu o be a šoma le yena gomme a ‘ratwa kudu’ ke Modimo. (Diema 8:30) Jesu ke “Morwa wa lerato” la Modimo, goba yo a rategago, le “seswantšho sa Modimo yo a sa bonagalego.” (Bakolose 1:13-15) Ga se gwa ka gwa ba le batho ba babedi bao ba ratanago go swana le kamoo Modimo le Jesu ba ratanago ka gona.
Lega go le bjalo, Modimo ‘ga se a ka a babalela gaešita le Morwa wa gagwe.’ (Baroma 8:32) Jehofa o re file mpho e di phalago tšohle. O gafile go gontši kudu go phala dimpho ka moka.
O BE O TLOGA O HLOKA MPHO YEO
Dimpho tše dingwe di bohlokwa ka gobane o be o tloga o di hloka kudu. Ka mohlala, ruri o be o tla leboga kudu motho yo a ithaopetšego go go lefelela kalafo yeo o bego o ka se kgone go e lefela! Ruri mpho yeo e be e tla ba yeo e sa bapišwego!
“Go etša ge ka Adama bohle ba ehwa, ka tsela e swanago, le ka Kriste bohle ba tla phedišwa.” (1 Bakorinthe 15:22) Ka ge re le ditlogolo tša Adama, ka moka ga rena re a ‘hwa,’ ga re kgone go tšhabela mahloko a bolwetši le lehu goba go ipoelanya le Modimo gore re se be le molato pele ga gagwe. Le gona ka ge re le batho ba tlasana, re ka se kgone go ‘iphediša’ goba ra ‘phediša’ motho le ge e le ofe. Beibele e re: “Ga go le o tee wa bona yo le ka mohla a ka kgonago go lopolla ngwanabo, goba go nea Modimo topollo bakeng sa ngwanabo; (tefo ya go lopolla moya wa bona e godimo kudu).” (Psalme 49:7, 8) Re tloga re nyaka thušo ka gobane re ka se kgone go lefelela topollo. Ka ntle le yona, nkabe re lahlegile.
Ka lerato la gagwe le legolo, Jehofa o ithaopetše go lefela seo re ka rego ke kalafo yeo re e nyakago, e le gore ka Jesu ‘bohle ba tle ba phedišwe.’ Topollo e phetha se bjang? “Madi a Jesu Morwa wa gagwe a re hlwekiša sebeng sohle.” Ruri go dumela mading a Jesu ao a tšholotšwego go bula tsela ya go lebalelwa dibe le e išago bophelong bjo bo sa felego. (1 Johane 1:7; 5:13) Ke eng seo topollo e tlago go se direla baratiwa ba rena bao ba hwilego? Beibele e re: “Bjalo ka ge lehu le tlile ka motho, tsogo ya bahu le yona e tla ka motho [Jesu].”
Ga go na mpho yeo e kilego ya newa ke motho yo a phagamego goba yeo e šušumeditšwego ke lerato le legolo go feta sehlabelo sa Jesu. Ga go na motho yo a kilego a gafa mo gontši kudu bakeng sa rena go swana le Jehofa Modimo. Le gona ga go na mpho yeo e holago kudu go swana le sehlabelo setee seo se re lokollago sebeng le lehung. Ruri ga go na mpho yeo e ka batamelago bohlokwa bjo bo sa hlalosegego bja topollo.
^ par. 19 Bakeng sa tsebišo e oketšegilego mabapi le morero wa Modimo wa go tsoša bahu, bona kgaolo 7 ya puku ya Ke Eng Seo ge e le Gabotse Beibele e se Rutago? yeo e gatišitšwego ke Dihlatse tša Jehofa. E hwetšagala gape le go www.jw.org/nso.
|
Sepedi
|
EKISODO 12:29
29Ya re e le mašegogare Morena a bolaya maitšibulo ka moka a nageng ya Egipita, a thoma ka morwa wa pele wa Farao, e a bego a tlo dula sedulong sa gagwe, a fetša ka leitšibulo la mogolegwa e a bego a le ngwakong wa kgolego, le maitšibulo ka moka a diruiwa.
|
Sepedi
|
E setsi e le makga a mararo mola tsheko ya Lesodi le Mpiletseng e ga gabago. Le lehono tsheko e sa tswelapele.
Sinco: Ke kgopela le tlogele masata le nkwe le nkwisise moo.
Setshaba se ile tuu, mmaseterata o thoma go bolela.
Sinco: Agaa ke leboga ditsebe.Lehono ke laboraro mola re sekang molato kgahlanong le Lesodi le yo mohlokofatswa.
Setshaba: Ke nnete mohlomphegi.
Sinco: Sa mathomo seo ke ratago go le lemosa ke se-Kgoro a ya swanela go bona motho molato go fihlela molato o ahlolwa. Bjalo ke dumela gore le tseba seo, e bile le ka setle go tlo sitisa toka go phethagala.
Setshaba: Go bolela nnete a go nnete yago feta seo mohlomphegi.
Sinco: Ee bjalo kage re ile ra tsibisa gore molato woo dinyakisiso di tswelapele, maphodisa ba dirile seo, gothwee a bahlwa ba humana ntlha le thitho goba go atlega ka dinyakisiso tseo. Bjalo potsiso e gona?
O mong wa bona a emisa letsogo.
Sinco: Ke bona letsogo fao morago, o ka botsisa.
O mong wa bona: Ke botsisa gore lebaka e le eng ka taba yago se atlege kago nyakisisa.
Sinco: E re kego fetole ka sebopego se.Re tlamegile go tseba modu wa molato woo, bjalo re swanetsi go tlo bitsa mosadi wa Lesodi faa re nyakisise se sengwe go yena. Ke dumela gore kego arabile.
Mpiletseng: (a ema ntle lego lokollwa) Le re letlo bitsa mang?
Sinco: Ke kgopela o emelele ge fela rego file sebaka gore o eme. Ke kgopela o dule fase.
Mpiletseng mahlo a thoma go lea lea.
Sinco: Lehono ke sebaka sago bolela le setshaba, letsogo la gago ke a le bona, fela lehono re ka sego dumelle gore o ipobole malebana le ditaba tse.
Mpiletseng: Aowa mmaseterata, botse ke…
Sinco: (A mo tsena ganong) Ke kgopela o hlomphe seo kese bolelago Mpiletseng.
Mpiletseng a khunamisa hlogo fase
Sinco: Le kgotsofetsi kala gore mosadi wa Lesodi o tlo bitswa setshaba?
Setshaba: Ee go bjalo mmaseterata.
Sinco: Agaa kea leboga (wa phutha) Ge go le bjalo tsheko e sutisetswa kala lesome pedi fao mosadi wa Lesodi a tlaba a le gona ka tsatsi leo. Kea leboga gape.
Ga o nahana molato oo otla fella ko kae?
|
Sepedi
|
Mosadi Wa Maatla
Go nyalwa le yo mongwe wa manaba wa batho ba kgethologanyo go be go se bonolo. Nelson Mandela o be a dula a le gare ga ditaba tša ANC, mabapi le dintwa tša semolao gomme ntlo ya Winnie e be e hlwa e na le maphodisa.
Winnie o be a na le kamano ya gagwe, le ge a be a imile. Ka 1958 o be a amegile mo ntweng ya lwantšha dipasa ye se le ya tsebega ka Agostose 1956 bjalo ka Matšhe wa basadi ba lwantšha melao ya go swana. O be a le yo mongwe gare ga basadi ba ba 1 000 ba go golegwa. Yena le na bangwe ba tšere sephetho sa go dula kgolegong dibeke tše pedi bakeng sa go kgopelo peila/go tšwa. Ke gona fao a ilego a ba magare a šoro ya Afrika Borwa ka dikgolegong. Ka morago ga ge a lokollwa setšhaba le maphodisa a tlile go mo tseba bjalo ka lebotho la go amanago/mosadi wa maatla yo a kgonago go ikemelela ka ntle le monna wa gagwe wa yo tumilego. Ka morago ga go lahlegela ke mošomo wa gagwe mo sepetleleng sa Baragwanath.
Yena le morwedi wa Nelson, Zenani, ba belegwe ka 1959 go latela tiragalo ye.
Molekane Wa Winnie
Winnie o hweditšE thekgo go tšwa go basadi ba bagwe mo ntweng kgahlanong le kgethologanyo ya pušo. Ba bangwe ba basadi ba ke batho ba go swana le; Lillian Ngoyi, Helen Joseph, Albertina Sisulu, Florence matomela, Frances baard, kate molale, Ruth Mompati, hilda bernstein le Ruth wa mathomo. Basadi ba, ba ile b aba balekana ba Winnie bao a ba tshepego, selo seo se bego se le sewelo ka nako yeo. Gantši bao ba bego ba le balekana ba masole a dipolotiki a go swana le Winnie ka moragonyana ba be utollotše go ba le ditshebi tša mmušo. Go be go le boima go tshepha batho.
Mathata a ile a tsoga magareng ga Winnie le lapa la gagwe kua gae mo Transkei ka morago ga ge Molao wa Taolo ya kgethollo o be o tšweletšwa. Chief Kaizer Matanzima, yo mongwe wa balekane ba Winnie le mongmošomo wa tate wa gagwe, o be a le mo lehlakorng la mmušo go thekga molao. Se e be se lwantšha ke Pondo sehlopha sa thulano se bitšwago Intaba, bao ba ilego ba hlasela lapa la Winnie bošego bjo bongwe, e be ba betha mmatswale wa gagwe e be ba tuka ntlwana fase. Tlhaselo e hlotše bogole bja letheka karogano ya mosadi yo a tšerogo Winnie bjalo ka ngwana wa gagwe mengwaga ye pele. O hlokofetše ka morago ga nako nnyana. Ge go le bjalo, Tate wa Winnie o ile a tšwetše pele go thekga Matanzima, e be a swara maemo a Kabinete mo legae la Transkei. Winnie o bone se bjalo ka go eka ka ge o bone o ka re tate wa gagwe o be a le lahlakoreng la manaba. Thulano e ile ya senya lapa.
Translated by Lebogang Sewela
|
Sepedi
|
81Ka ngwaga wa boraro wa ge Belshatsare e le kgoši, nna, Daniele, ke ile ka bona pono ya bobedi.8:1 – 12:13 Go tloga go kgaolo 8-12 puku ye e ngwadilwe ka Seheberu. Lebelela . 2Moo ponong yeo ka ipona ke le motseng wa Susa wo o ageleditšwego ka morako, seleteng sa Elamo. Moo ponong ka ikhwetša ke le nokeng ya Ulai. 3Ge ke phagamiša mahlo gona moo nokeng ka bona kgapa ya manaka a mabedi a matelele, lenaka le lengwe le feta le lengwe ka botelele, le gona le metše morago ga lela le lengwe. 4Ka bona kgapa yeo e ometša ka manaka a yona ka bodikela, ka leboa le ka borwa. Go be go se phoofolo ye e ka lwago nayo, goba ya hlakodišwa dinaleng tša yona. E be e dira ka mo e ratago ka gona, gomme e maatlafala e eya.
5Ge ke sa nagana ka seo ke se bonego, gwa tšwelela phooko ka bodikela e pharihla le lefase e sa gate fase, e na le lenaka la mantletlere phatleng. 6Ya leba go kgapa yela ya manaka a mabedi ke bego ke e bone e eme kgauswi le noka, ya e kgorogela ka šiši. 7Ka e bona e hlasela kgapa yela, ya e thula e e galefetše, ya e roba manaka ka mabedi. Kgapa yeo e be e se ne maatla a go itwela. Phooko yeo ya e wiša ya e gataka, gomme gwa se be le yo a e lamolelago.
8Phooko yeo e ile ya maatlafala e eya, eupša ya re ge e šetše e na le maatla a mantši, ya robega lenaka lela la mantletlere. Sebakeng sa lona gwa mela manaka a mangwe a mane a mantletlere, a lemetše dikhutlong tše nne tša lefase. 9Mo lenakeng le lengwe la ao a mane gwa mela lenakana le le ilego la gola kudu la lemela borwa le bohlabela le nageng ye e kgahlišago.8:9 “nageng ye e kgahlišago” Ke go re nageng ya Israele. 10
La gola la ba la fihla madireng a legodimo, e lego dinaledi, gomme la wišetša tše dingwe fase, la di gataka. 11La ba la nyatša molaodi wa madira a legodimo, la thibela le dihlabelo tša tšatši le lengwe le le lengwe tše a bego a di direlwa, la hlompholla le Tempele. 12Lenaka leo la fenya madira. Batho ba be ba dira dibe bakeng sa go dira dihlabelo tša tšatši le lengwe le le lengwe.8:12 “Lenaka ... le lengwe.” Seheberu ga se kwagale gabotse. Lenaka leo le be le nyatša sedumedi sa mmakgonthe, gomme le atlega go tše le di dirago.
13Ka kwa morongwa a bolela, mme yo mongwe morongwa a botšiša mmoledi yoo a re: “Na taba tša pono ye di yo feletša kae? Go tla tšea nako ye kaakang batho ba ntše ba dira sebe se se šiišago legatong la dihlabelo tša tšatši le lengwe le le lengwe? Go tla tšea lebaka le lekaakang Tempele le madira a legodimo di gatakwa?”
14Morongwa yola yo mongwe a mo fetola a re: “Go tla tšea mantšiboa a dikete tše pedi le makgolo a mararo le masa a ona, ya ba gona Tempele e bušetšwago sekeng.”
15Nna, Daniele, ka re ke sa leka go kwešiša pono yeo ke e bonego, gateetee ka bona se nkego ke motho se eme pele ga ka. 16
Ka kwa lentšu la yo a goelelago ka nokeng ya Ulai le re: “Gabriele, mo hlalošetše tša pono yeo.” 17Gabriele a tla mo ke emego gona, gomme nna ka tšhoga, ka ba ka wela fase ka rapalala.
Yena a re go nna: “Wena motho wa nama, kwešiša gore pono yeo ke ya mabapi le tša bofelo bja lefase.” 18Ya re a sa bolela, ka idibala, ka wela fase ka sefahlego. Eupša yena a ntshwara, a nkemiša, 19a re: “Ke tla go botša tše di tlago direga ka moso mohla Modimo a otla batho, gobane pono yeo e amana le tša nako ye e beilwego ya tša bofelo bja lefase.
20“Kgapa yela o e bonego ya manaka a mabedi e šupa kgoši ya Media le ya Persia. 21Phooko yela e šupa kgoši ya Bagerike, gomme lenaka lela le legolo phatleng ya yona ke kgoši ya mathomo ya gona. 22Manaka ale a mane a go hloga ge go seno robega lenaka la mathomo a šupa mebušo ye mene ye e tlago aroga setšhabeng seo, le gona e ka se kego ya tia go swana le mmušo wa mathomo.
23“Ge mebušo yeo e ewa mme bokgopo bo iphile maatla, go tla ba le kgoši ye sehlogo, mokadikadi. 24O tla tia a eya, fela e sego ka boyena. O tla hlola tshenyo ye e šiišago, gomme a atlega go tše a di dirago. O tla fediša banna ba maatla le setšhaba se sekgethwa. 25Ka ge e le mogarigari, o tla atlega boradieng bja gagwe. O tla ikgantšha gomme a fetša batho ba bantši ba sa itebetše. O tla ba a tsogela le Kgoši ya dikgoši maatla, eupša o tla hwa, fela a sa bolawe ke motho. 26Tša pono ye ya mantšiboa le masa a o a bontšhitšwego di tla phethagala. Eupša gonabjale o se di botše motho, ka gobane ke tša mabakeng a a sa lego kgole.”
27Nna, Daniele, ke ile ka fokola mme ka fetša matšatši ke lwala. Ka morago ka tsoga ka boela mošomong wo kgoši a bego a mphile wona, eupša ke be ke tlabilwe ke pono yeo, ke sa kgone go e kwešiša.
91-2
Dariose wa Momedia, yo e bego e le morwa wa Zerksese, o be a buša naga ya Babilonia. Ka ngwaga wa mathomo wa ge e le kgoši, nna, Daniele, ke ile ka lemoga ka Mangwalong a Makgethwa gore Jerusalema e tlilo ba marope mengwaga ye masome a a šupago, go ya ka mo Morena a bego a boditše moprofeta Jeremia ka gona. 3Ka rapela Morena ke tiišitše, ke phophotha, ke ikona dijo, ke apere tša go ilela, ke dutše meloreng. 4Ka rapela Morena Modimo wa ka, ka ipolela dibe ka re:
“Joo, Morena, Modimo yo mogolo yo a tšhabegago! O botegetše kgwerano ya gago, gomme bao ba go ratago, ba phethago ditaelo tša gago, o ba bontšha leratorato.
5“Re dirile dibe, re fošitše, re dirile tše kgopo, re ganne go bušwa ke wena, ra aroga melaong le ditaelong tša gago. 6Ga se ra theeletša bahlanka ba gago, baprofeta, bao o ba romilego go bolela le magoši a rena, babuši ba rena, borakgolokhukhu ba rena, le setšhaba ka moka sa naga ya gaborena. 7Wena, Morena, o lokile, eupša rena re a inyatša, rena badudi ba Juda le ba Jerusalema le Baisraele bohle, ba kgole le ba kgauswi, le ba dinaga tšohle tše o re šwalalanyeditšego go tšona ka lebaka la go se go botegele ga rena. 8Morena, rena le magoši a rena le babuši ba rena le borakgolokhukhu ba rena re be re inyatša ka ge re be re go fošeditše. 9Wena, Morena Modimo wa rena, o a re gaugela, o a re lebalela, le ge re ile ra gana o re buša. 10Ga se ra go theeletša, Morena Modimo wa rena, mola o re botša gore re phele ka melao yela o re filego yona ka bahlanka ba gago, baprofeta. 11Baisraele bohle ba tshetše melao ya gago, ba go furalela, ba gana go go theeletša. Re go fošeditše, ka gona wa re gaša ka dithogako tše di ngwadilwego ka melaong ya Moshe, mohlanka wa gago, tše o ikannego go re otla ka tšona. 12O re dirile tše o bego o boletše gore o tla re dira tšona, wa ba wa di dira babuši ba rena ka go re tlišetša masetlapelo a magolo. Lefaseng lohle ga se wa ka wa dira tše o di dirilego motse wa Jerusalema. 13Masetlapelo a ka moka a re wetše go ya ka tše di ngwadilwego ka melaong ya Moshe. Eupša Morena Modimo wa rena, ga se ra go kgahla ka go furalela makgopo a rena, re tseba gore o phetha tše o di boletšego. 14Wena, Morena, ga se wa dikadika go re tlišetša masetlapelo, ka ge wena, Morena Modimo wa rena, o le yo a lokilego go tšohle tše o di dirago; le ge go le bjalo, rena ga se ra go theeletša.
15“Gomme wena, Morena Modimo wa rena, o itiretše leina ka go ntšha setšhaba sa gago Egepeta ka maatla a gago a magolo, gomme le lehono o sa tumile. Re dirile dibe, re fošitše. 16O Modimo yo a lokilego, gomme mabakeng a a fetilego o ile wa re hlakodiša; ka gona, hle, o se sa galefela Jerusalema, wa e befelelwa. Ke motse wa gago, ke thaba ya gago ye kgethwa.9:16 “thaba ye kgethwa” Ke thaba ya Sione. Lebelela Lenanentšu. Batho ka moka ba dinaga tša kgauswi ba nyatša Jerusalema le setšhaba sa gago ka lebaka la dibe tša rena le makgopo a borakgolokhukhu ba rena. 17Bjale ge, wena Modimo wa rena, ekwa thapelo ya ka le kgopelo ya ka, nna, mohlanka wa gago. Tsošološa Tempele ya gago ye e pšhatlagantšwego, gore batho ba tsebe gore Mong wa bohle ke wena. 18Re hlwaele tsebe, Modimo wa ka, re theeletše; re lebelele, o bone mathata a rena, le motse wo e lego wa gago. Re go rapela ka ge o le yo lešokošoko, e sego ka gobane re dirile tše di lokilego. 19Re theeletše, Mong wa rena! Re swarele, Mong wa rena! Re kwe, Mong wa rena, mme o re hlakodiše! O se dikadike, gore batho ba tle ba tsebe ge o le Modimo, ka gobane motse wo ke wa gago le setšhaba se.”
20Ke ile ka no fela ke bolela le Modimo ke rapela, ke ipolela dibe tša ka le tša setšhaba sa gešo sa Israele, ke kgopela Morena Modimo wa ka gore a tsošološe Tempele ya gagwe ye kgethwa. 21
Ke rile ke sa rapela, Gabriele, yo ke bego ke ile ka mmona mo ponong ya pele, a tla a itlhaganetše a fofela go nna. E be e le ka nako ya sehlabelo sa mantšiboa. 22A fihla a re go nna: “Daniele, ke tletše go go thuša gore o kwešiše profeto yela. 23Mola o thoma go rapela, Modimo o ile a go araba. O a go rata, ka fao nna ke tletše go go botša karabo ya gagwe. Bjale ge, o theeletše gabotse ge ke go hlathollela pono ya gago.
24“Mengwaga ye masome a a šupago e balwa gašupa ke nako ye Modimo a e beetšego go fediša bokgopo bja setšhaba sa geno, le bja badudi ba motse wa geno wo mokgethwa, le dibe tša bona, batho ba boelana le Modimo, gwa hlongwa toka ya go ya go ile, gwa phethagala pono yeo le profeto, gomme Tempele9:24 “Tempele” goba “aletare” ye kgethwa ya šegofatšwa ka lefsa. 25Taba ye o swanetšego go e ela hloko le go e kwešiša še: Go tloga mohla go ntšhwa taelo ya go tsošološa le go aga Jerusalema ka lefsa go fihlela ge go etla mmuši yo a tloditšwego go tla feta mengwaga ye e šupago e balwa gašupa. Motse wa Jerusalema o tla agwa ka lefsa le mekgotha, wa ageletšwa ka leope, gomme wa dula mengwaga ye masome a a selelago le metšo ye mebedi a balwa gašupa, fela yeo e tla ba nako ya mathata. 26Mafelelong a nako yeo mmuši yo a tloditšwego yoo o tla bolawa a se na molato.9:26 Phetolelo ye nngwe ya kgale e re “a se na molato” Seheberu ga se kwagale gabotse. Motse le Tempele di tla fedišwa ke madira a kgoši ye e tlilogo tla. Bofelo bja lefase bo tla fihla bjalo ka lefula, gwa ba le ntwa le tobo ye e laetšwego ke Modimo. 27
Kgoši yeo e tla kwana le dihlopha tše dintši mengwaga ye e šupago, gomme ge seripa sa nako yeo se fetile, o tla fediša dihlabelo le dikabelo. Ntlhoreng ya Tempele go tla bewa Bohlola bjo bo tlontlollago Tempele,9:27 “Bohlola bjo bo tlontlollago Tempele” Ke seswantšhobopša se se beilwego ka Tempeleng ke bafenyi ba go tšwa dinageng di šele. Lebelela Mat. 24:15. gomme bja dula moo go fihlela ge kgoši ya go hlasela naga e bolawa, bjalo ka ge Modimo a laetše.”9:27 “Ntlhoreng ... laetše” Seheberu ga se kwagale gabotse.
101Ka ngwaga wa boraro wa ge Korese e le kgoši ya Persia, Daniele, yo a bitšwago le ka la Belteshatsare, o ile a utollelwa molaetša. Molaetša woo e be e le wa nnete, eupša e le wo mothata kudu go o kwešiša.10:1 “eupša ... kwešiša” goba “e be e le wa ntwa ye kgolo” O ile a o hlathollelwa ponong.
2Mehleng yeo nna, Daniele, ke be ke feditše dibeke tše tharo ke hloname. 3Ke be ke feditše dibeke tše tharo ke sa je tše bose, ke itima nama, ke sa nwe beine, ke sa tlole.
4Ka letšatši la masome a mabedi le metšo ye mene la kgwedi ya pele ya ngwaga ke be ke eme leribeng la noka ye kgolo ya Tigrise. 5
Ge ke phagamiša mahlo ka bona monna yo a aperego diaparo tša lešela le lepanta la gauta ye e sego ya tswakwa. 6Mmele wa gagwe o be o phadima bjalo ka legakabje. Sefahlego sa gagwe se etša legadima, mahlo a gagwe a tuka mollo. Matsogo le maoto a gagwe a be a phadima bjalo ka mphiri wo o phadimišitšwego, lentšu la gagwe le kwagala bjalo ka legoa la lešaba.
7E bile nna, Daniele, ke nnoši wa go bona pono yeo. Banna ba ba bego ba na le nna ga se ba e bona, fela ba ile ba tšhoga, ba tšhaba ba yo khuta. 8Nna ka šala moo ke nnoši, ke bogetše pono yeo ya go makatša. Ka felelwa ke maatla, ka galoga mmala boka mohu, ka nolega moko. 9Ge ke ekwa lentšu leo la gagwe ka wela fase ka sefahlego ke idibetše. 10Ke moka ka kwa seatla sa motho se ntshwara, se nthuša go khunama ka dikhuru, ka ikokotlela ka matsogo; ke ge ke sa thothomela.
11Morongwa yoo a re go nna: “Daniele, morategi wa Modimo, o theeletše gabotse se ke go botšago sona. Emelela, lehono ke romilwe go wena.” Ge a seno realo ka emelela ke sa thothomela.
12Ke moka a re: “Daniele, o se ke wa boifa. Modimo o kwele dithapelo tša gago go tloga tšatšing lela la mathomo o leka go kwešiša molaetša wola o ilego wa o utollelwa, mme wa ikemišetša go ikokobetša pele ga Modimo mabapi le thapelo ya gago. 13
Morongwamohlokomedi wa mmušo wa Persia o be a emeletšane le nna matšatši a masome a mabedi le motšo o tee. Ka morago Mikaele, yo mongwe wa barongwa ba bagolo, a tla a ntamolela. Ka mo tlogela moo a elwa le magoši a Persia. 14Ke tletše go go tsebiša tše di tlago hlagela setšhaba sa geno ka moso, gobane pono ye e šupa tša ka moso.”
15Ge a realo nna ka lebelela fase ke se na molomo. 16Yo mongwe morongwa wa go swana le motho a nkgwatha molomo ka seatla. Nna ka re go yo a emego pele ga ka: “Mong wa ka, pono ye e nkweša bohloko, ke nolega moko. 17Nna, mohlanka wa gago, nka bolela bjang le wena, Mong wa ka? Ke feletšwe ke maatla, ke palelwa le ke go hema.”
18Mokamotho yoo a ntshwara gape, gomme ka maatlafala. 19A re: “Se boife, morategi wa Modimo, ewa pelo! Tia maatla, o be le sebete!”
Ge a sa realo ka ikwa ke tieletše gape, gomme ka re: “Mong wa ka, hle, mpotše se o nyakago go se bolela, gobane o mmaatlafaditše.”
20-21Yena a re: “Na o a tseba gore ke ka lebaka la eng ke tlile go wena? Ke ka lebaka la go tlo go botša tše di ngwadilwego ka Pukung ya Therešo. Bjale ke swanetše go boela morago go yo lwa le morongwamohlokomedi wa Persia. Ka morago ga moo morongwamohlokomedi wa naga ya Gerike o tla tšwelela. Ga go yo a tlago nthuša ge ke elwa nabo, ge e se Mikaele, morongwamohlokomedi wa setšhaba sa geno.
|
Sepedi
|
Bophelo ntle le theknolotši bo ka se be bonolo. E nolofatša le go tšhabešiša mešomo le ditirelo. Didirišwa tša theknolotši le tšona di na le malwetši (malware) ka go fetelwa ke ditwatši (viruses).
GA SE DIPHEDI FEELA DI NAGO LE DITWATŠI LE MALWETŠI?
Julius Thokoane yo a šomago Masepaleng wa Makhuduthamaga bjalo ka Mohlankedi wa Tshedimošo ya Theknolotši (Information Technology Officer) o re didirišwa tša theknolotši di fetetšana ditwatši ka tsela ya dikgokagano (Networking and Communication).
“Go na le ditwatši tša theknolotši bjalo ka ‘ramsom-ware’, ‘trojan-horse’, ‘spy-ware’ bjalobjalo tšeo di fetelago didirišwa tša go swana le dikhompyutha, diphorinthara, mabjokwana (memory sticks), dillathekeng, bjalobjalo go tšwa go tše dingwe. Ge di fetetše sedirišwa, di hlola tshenyo ya go fapana go ya le ka go fapana ga tšona. Ditwatši tše dingwe ga di alafege… tharollo ke gore o bolaye mananeo a khompyutha ka moka (system) gomme o a hlahlele leswa go tloga mathomong. Ditwatši tše bjalo ge di tsene, di fetela dilo ka moka moka tšeo di lego godimo ga khompyutha – ditaba, mmino, dirasiti le ditokomane ka moka. Ke ka fao go lego bohlokwa go ba le sešego (backup) fao o bolokago ditokomane ka ntle ga khompyutha. Ditwatši tše di agwa ke mahodu (hackars) ka nepokgolo ya go jabetša batho” a realo.
Thokoane o re tše dingwe ditwatši ga se tša go lwatša didirišwa eupša tša go hula batho.
“Batho ba bantši ba latetše ditaelo tša melaetša le dilinki (links) tša inthanete go thwe ba thopile mašeleng mme ba abelane ka tshedimošo ya dipanka tša bona. Ge ba fetša go abelana ka tšona, inthanete goba ka melaetša ya go ngwalwa (sms), ka morago ba amogela melaetša ya gore mašeleng a bona a gogilwe dipankeng. Mahodu gape a kgona go šomiša ditwatši go fihlelela tshedimošo ya sephiri go dikhamphani go tla go e šomišetša merero ya wona”.
“O ka hwetša email ya twatši (email spam/junk email) wa re go e bula ya lwatša khompyutha goba sellathekeng. Go lokela ‘Universal Serial Bus (USB)’ ya twatši go didirišwa, go phatlalatša twatši. Go bula le go tsena dilinki tša inthanete go sedirišwa, se anywa ditwatši. Twatši ge e tsene go sedirišwa mme se kgomagane le tše dingwe ka dithapo (cables) goba tsela ya dikgokagano (network) twatši e kgona go phatlalala le tšona’’ gwa realo Thokoane
Tumelo Moroka yo e lego sealoga sa kgerata ya Computer Science o re: “Ke nnete malwetši le ditwatši ga se tša diphedi feela. Le didirišwa tša theknolotši di a amega mme re ka di thibela ka go bolaya (delete) dilinki le melaetša yeo re se nago bonnete bja yona goba e sa kwešišegego, le ka go ba le dilwantšhaditwatši (antivirus). Taba e bohlokwa, le ge go le bjale, ke gore dilwantšhaditwatši tša rena di dule di sepela le mabaka (updated). Go se sepele le mabaka go ka dira gore go be le twatši e maatla ya go di fenya ka ge mahodu a sa lape go bopa maleatlana a maswa letšatši ka letšatši”.
|
Sepedi
|
Aetiology - Go hlola goba setlogo sa bolwetši.
Amino Acids - Dilo tšeo di diragalago ka tlhago ka matlalong a dimela le diphoofolo. Diaminoesiti ke diboloko tše kgolo tša proteine.
Anthelmintic - Pilisi ye e šomišwago go raka dibokwana goba diphelakadingwe tša ka gare seraka dibokwana.
Antibiotic - Ke selo seo se tšweleditšwego ka diphedinyana tše nnyane goba ka maitirelo (phenisilini, streptomycin, bjalobjalo.) yeo e nago le bokgoni bja go thibela goba go senya diphedinyana tše nnyane tše di itšego.
Antibodies - dilo tšeo di tšweleditšwego ke mmele bjalo ka phetolo ya ditšhwaetšo, twatši goba mpholo. Dilwantšhatwatši di gatelela modiro o itšego kgahlanong le selo sa ka fase ga khuetšo yeo di hlomilwego.
Antigen - ke selo se se tla hlohleletšago tšweletšo ya dilwantšhatwatši ge di tsentšhwa ka mmeleng. Moeento e akaretša seilwakemmele seo se hlohleletšago phoofolo go aga dilwantšhatwatši kgahlanong le bolwetši.
Antigen (Killed or Inactive) - Selo seo seo se hlabago kgato ya mathomo goba ya šweletšo ya selwantšhatwatši. Hlabelo ya bobedi e ya nyakega matšatšing a mmalwa goba go feta morago ga hlabo ya mathomo ya go tsentšha kgato ya tšweletšo ya dilwantšhatwatši.
Antigen (Living) - Selo seo se hlohleletšago ikgato ka bobedi tša tšweletšo ya dilwantšhatwatši.
Antiseptic - Thibelo ya kgolo ya diphedinyana tše nnyane, goba sedirišwa seo se šitišago go mela.
Antiserum - Siramo ye e nago le dilwantšhatwatši. E tšweletša tšhireletšo ya ka lebaka le e nnyane gantšhi dibeke tše pedi go ya go tše nne.
Antitoxin - Siramo ye enago le mpholo wa go beya dilwantšhatwatši magareng tše itšego.
Astrigent - Pilisi yeo e kokomošago matlalo le go fokotšega diela.
Atrophy - Go senyega goba go hunyela ka bogolo bja setho, letlalo goba sele.
Attenuation - Tshepedišo ya go fokotša bošoro bja bolwetši goba selo sa go fetoša tšweletšo ya bolwetši ka go e bjala ka monggaeng o mongwe, ka tlwaelo ka nepo ya go dira moento.
Autogenous vaccine - Moento wa go dirwa go tšwa ka diphedinyana tše nnyane go dira go wa ga bolwetši bjo bo itšego.
Bacteria - Sehlopha sa diphedinyana tše nnyane tša go ba le sele ye tee, tše di nnyane kudu tša dibjalo tša go ba le sele ye e tee.
Bactericidal - Go ba le thoto ya go bolaya twatši.
Bacterin - Setšweletšwa seo se nago le sebolayatwatši sa go fetolwa goba go bolawa, seo se lokišitšwego bjalo ka tšhomišo ya moeto.
Biological - Dihlare tšeo di tšwago go tšwa mothopong wa go iphediša. Ka kakaretšo di šomišwa go thibela malwetši (bona bacterin, vaccine, antiserum, antitoxin).
Booster Vaccine - Moento wa bobedi goba wa bontši wo o fiwago go oketša twantšha bolwetši ya phoofolo bolwetšing bjo bo itšego.
Caustic corrosive - Selo sa go kgona go thuba ditho tša go phela.
Coccidia - Diphedinyana tše nnyane tša go ba le sele ye e tee tšeo di fetetšago disele tšeo di lego godimong ga tselana ya mogodu.
Diluent - Seela seo se šomišwago go bušetša meento ye e omilego di le go oketša bontšhi bja selo sefe goba sefe.
Drench - Go fa seela ka molomo.
Electrolytes - Dihlankantšho tšeo di dirilwego go tšwa ka dikopantšho tša diminerale tša go fapafapana tšeo di thušago go boloka tekatekano ya seela sa mmele ka tlase ga taolo.
Gestation - Go ima (matšatši a 150 puding).
Haemorrhage - Tahlegelo ya madi.
Immunity - Bokgoni bja mmele go lwantšha goba go fenya phetetšo. Dilwantšhatwatši di raloka karolo ye kgolo ka tšhireletšong.
Immunity (Acquired) - Twantšho ya twatši phoofolong ye e bego e le kotsing ya bolwetši bja go fetelela.
Immunity (Active) - Tšhireletšo yeo ka mabaka a tšhireletšo kgahlanong le bolwetši yeo e tšweleditšwego ka gare ga mmele ka bo ona.
Immunity (Innate) - Ya go e hwetša (ka tlhago) twantšho ya bolwetši bja go fetelela.
Immunity (Maternal) - Mohuta wa tšhireletšo yeo e sa dirego selo go tšwa ka dintlha tša tšhireletšo tšeo di fetišitšwego go tšwa go mmag go ya baneng. Se se ka fihlelelwa Moeka ka go ka direga ka popelong goba ka maswing (kudukudu kholostramo).
Immunity (Passive) - Tšhireletšo ya sephetho sa go tšwa phetišong ya dintlha tša tšhireletšo ya ye nngwe go ya go ye nngwe. Se se ka dirwa ka maitirelo ka go hwetša siramo go tšwa tšhireletšong ya phoofolo le go e hlabela ka phoofolong ya go hloka tšhireletšo. Tšhireletšo ya go se dire selo ke ya nako ye nnyane ya go balwa ka sebaka sa matšatši goba dibeke.
Infection - Go tsenelela ka katlego le go fetelwa ke go gola ga dilo tša go tšweletša twatši (twatši, tšhwaetšo, bjalobjalo.) ka dithong tša mmele.
Inflammation - Phetolo ye e itšego ya mmele kgobalong. Kgobalo ya go swana le ye e ka ba ka lebaka la dilo tša go phela goba go tšwa go tša motšhining, dikhemikhale goba ya mohlagase. Go ruruga go sepelana le bokhubedu, bohloko, phišo le go kokomoša.
Inoculate - Go tsebagatša tšhireletšo ya siramo, goba dilo tše dingwe tša diilwakemmele tša thibelo, ya phodišo goba ya lebaka la go itemogela.
Insecticide - Selo seo se bolayago dikhunkhwane.
Intramuscular Injection (IM) - Hlabelo ya ka segobeng.
Intraperitoneal (IP) - Hlabelo ka lešobeng la mpa.
Intravenous (IV) - Hlabelo ka mošifeng.
L.D. - Go noša ga go bolaya, go iša lehung.
Metabolism - Palomoka ya ditshepedišo tša mmele le dikhemikhale tšeo diphelago tšeo di tšweletšwago le go hlokomelwa.
Phrmaceutical - Pilisi ya go alafa go bapetšwa le ya tlhago.
Siramo - karolo ya madi ya seela sa go hloka disele goba mabaka a diaparo. Siramo ye e hweditšwego go tšwa tšhireletšong ya diphoofolo mabakeng a itšego gomme a hlabetšwe moamogeding bokaakang bja tšhireletšo ya go se dire selo ga e tsebjwe bjalo ka ye e sego siramo.
Stress - Dintlha kamoka tšeo di dirago gore phoofolo e be ka kotsing ya malwetši. Kgatelelo e ka ba ka tikologo, phepo, ya moya goba mmele.
Subclinical - Ka ntle le ponagatšo ya kalafo, go boletše ka dikgato tša mathomong, goba ka go itšego ga nnyane, bolwetši bjo bo itšego.
Subcutaneous (SQ) - Ka fasana ga letlalo.
Toxaemia - Mpholo wa kakaretšo ka lebaka la go gomola mpholo, gantšhi ditšweletšwa tša ditwatši di hlomilwe ka lefelong la phetetšo. Thwii, mpholo wa ka mading.
Toxin - Selo sa mpholo.
Toxoid - mpholo wo o šomilwego go alafa gore o senya bompholo bja yona eupša go o tlogela gore o kgone go hlohleletša go hlolwa ga dilwantšhatwatši ge di hlabetšwe mmeleng.
Trauma - Kgobalo gona seso.
Vaccines - Ditšweletšwa tšeo di lokišitšwego ka nepo ya go fa tšhireletšo ya mafolofolo. Meento e ka dirwa go tšwa ditšwaetšong, twatšing, goba tša sele ye e tee, go ka direga gore e phela goba e hwile, goba go tšwa mpholong.
Vaccines (Bacterial) - Moento wa go šireletša kgahlanong le malwetši a go hlolwa ke ditwatši.
Vaccine (Killed Virus) - Moento o tšweleditšwego ka go fetetša phoofolo, pelwaneng ya tsuwane goba setho sa phoofolo ka twatši ye e itšego. Tšhwaetšo ye e itšego ye e bunilwego ka bogolong bja bolwetši bja dilo tša polao. Tšhwaetšo ye e hwilego e hlohleletša tšweletšo ya dibolayatwatši ge di hlabetšwe ka phoofolong.
Vaccine (Live Virus) - Moento o tšweleditšwego go tšwa twatšing ye e phelago moo moento o beakantšwego.
Vaccine (Modified Live Vurus) - Moetno o dirilwego go tšwa tšhwaetšong ye e fokoditšwego maatla.
Vaccine (Monovalent) - Moento o tšweletšago tšhireletšo ya bolwetši bjo bo tee fela.
Vaccine (Polyvalent) - Moento o tšweletšago tšhireletšo kgahlanong le malwetši a mabedi goba go feta.
Vaccine (Viral) - Moento o šireletšago kgahlanong le malwetši a go hlolwa ke tšhwaetšo.
Virus - Dilo tša phetetšo tša motsotso, tše nnyane go feta ditwatši tše ntšhi gomme di kgona go go atiša fela ka tša go phela, sele ye e kotsing. Ditwatši di ka tšwela pele go phela ka dinako tše di fapanego tša ka ntle ga ditho tše phelago. Ditwatši tše dingwe di ka tšwelela malwetši a šoro, tše dingwe gantšhi ga di kotsi.
|
Sepedi
|
Anti-pass protests ba be ba le gona gare ga tlhakatlhakano ya ngwaga wa 1960. Melao ya kgethologanyo e be e oketšega kudu gare ga palamente ya batho ba ba šweu gomme ANC e be e palelwa ke go e lwantšha. Ga ya kgona go tšwelela pele.. Pan-Africanist Congress (PAC) e ile ya thoma bjalo ka mokgatlo wa go lwantšha, e ila ya thoma go lwantšha ka go botša batho ba ba ntsho gore ba tlogele dipasa tša bona ka gae gomme ba ye diteišeneng tša maphodisa go ya go iswariša.
Lesolo le ile la hlomiwa ka ngwaga wa 1960, 21 March. Gomme ditlamorago tšona ke histori: karabo ya go tlwaelega e be e se gabotse, e fela mo motseng wa Sharpeville, kgaušwi le Vereeniging, fao batho ba ba ntši ba ilego ba kgobokana, maphodisa a ile ba thoma mollo gomme ba bolaya batho ba masome tshela seswai 68.
Se se ile sa dira gore ANC E befelwe, gomme ba botša mohlakano o mongwe wa manganga, bele e latelago. Ge borabele bjo bo thoma go tlala nageng ka bontši, mmušo o ile wa iletša ANC le PAC, go ile gwa bolela State of Emergency gomme batho ba ba ntši ba ile ba awara ka ntle le poledišano.
Ditiragalo tše, di ile tša fa Mandela maatla. Ka ge Tambo a be a ya kgolegong moše wa mawatleng, Mandela o ile a ba moetapele. O ile a gola mo boemong bja gagwe gomme a ba motšweletši o mogolo wa go tšweletša ngwaga o tlago. O ile a thoma go lwa gore Afrikaner Nationalists ba phethagatše toro ya bona ya go buša repabliki ya (Boer) eo e be e tlošitšwe ke ntwa ya Afrika Borwa, ka ngwaga kgolo wa 20. Mandela o ile a hloma (All-in African National Action Council) ya go swana le ANC e iletšego.
O ile gapeletša batho ba ba ntsho ba bantši gore ba be gona gare ga hlaselo ya Monday 29 May 1961. Go be go se mo molaong gore batho ba ba ntsho ba thome hlaselo. Letsšatši la gona le be le bitšwa, letšatši la go dula gae. Tšweletšo ya hlaselo ya lenganga di diragetše kua Pietermaritzburg ka kgwedi ya March.
E be e le kopano eo e tekanyetšo: go be go na le baboledi le di takatso tšeo di tla amogelago ke kgetho ya godimo. Go ile gwa ba le lethabo le le golo ge ba tsebiša Mandela gore ke mmoledi. Leina la gagwe le be le tsebiwa, le ge a sego a bonagala dikopanong tše ntši mo nageng. Ba ile ba mo iletša gomme o be a palelwa ke go ya dikopanong.
Se se ra gore o be a sa kgone go ba gare ga batho ba go feta ba babedi ka nako e tee: gomme o ile a išiwa gore a dule kua Johannesburg (O be a dumeletšwe go ya Tshwane fela ge a ya go hlahlobiwa) le ge Mandela a be a na le ditekano tše, o be šoma kudu mo ANC.
Ge mmušo o thoma di iletša ka ngwaga wa 1950s, ANC e ile ya tšea sephetho sa go thoma pholisi ya 'We stand by our leaders', gomme balatedi bao ba tlošitšwego ba be ba kgona go šoma sephiring. Lebaka le be le kgahliša, e fela se se be sa ra gore balatedi ba be ba gola, gomme ba be ba sa dumelelwa go dira dikgetho tše lokologilego, mafelelong ganyenyane-ganyenyane ba se gole botse ka lebaka la gore ba be sa kgone go kopana le batho.
Tše kaonekaone le tše mpe di bonagala kudu kua Pietermaritzburg. Leina la Mandela le be le tsebiwa e fela, e sego mong wa leina. Kiletšo ya gaggwe ya mafelelo e be e fedile pele a tla mo polatefomong: ge leina la gagwe le tsebišwa bjalo ka mmoledi batho ba be ba mo amogela ka go opa diatla, e fela, e be e le moeng.
Morago ga mengwa go be go bolelwa gore Mandela o tlogetše batho ka dipelo tše botse kopanong yela. E fela go be go se bjalo. O ile a fa polela fela e be a tšwa ka lebelo, ka lebati la morago pele maphodisa a ka mo holong ba tseba gore o gona. Kopano e ila ya tšwela pele ka go bolela ka dintwa tša kganetšo.
Mandela ga nke a šomiša semelo sa gagwe ge a fa polelo goba molaetša. E fela bokgoni le maatla a gagwe go fihlela batho e hlaga ge a bolela a sa šomiši digopodišo. Dikafoko tša gagwe di na le go kwala di beakantšwe goba di kwala o ka re motho yo a bego a dira dipolelo tše ntši, e bile o na le go boeletša dikgopolo gantši.
E fela bokgoni bja gagwe bo a bonagala. Batho ba kilego ba mo kwa a bolela, ba a setseba se, bjalo ka tiragalo yeo e ilego ya diraga kua Britain ka ngwaga wa 1990s, fao Mandela a ilego a ya go eta bjalo ka Mopresidente wo mofša wa Afrika Borwa; gomme e be a bolela le setšhaba se se golo mo tšhemong ya legae la post-apartheid High Commissioner, Mendi Msimang.
Gare ga setšhaba go be na le bafaladi, batho b aba šweu, gape go be go na le batho ba Afrika Borwa bao ba be ba na le bafaladi go fetiša mengwaga e mentši.
Mandela o boletše le bona ka taba ya go boa gae, bat le ba kgone go aga Afrika Borwa e mpša. Mantšu le dikgopolo tša gagwe di be tšwa peleong, o be a bolela ka mokgwa wa go tshegiša. Ke be ke lebeletše di phetego tša batho bao bego ba le kgaušwi le nna: o be a bas were mo seatleng sa gagwe.
O boletše metsotso ye masomenne, e bile ke be ke se na pelaelo gore mafelelong ge a ka re sefofane se eme kua boemafofane bja Heathrow go ba bušetša morago, go tlo ba setšhaba se se golo se kitimele go namela.Translated by Lebogang Sewela
|
Sepedi
|
81Ke mang yo a swanago le monna yo bohlale? Yo a kgonago go hlatholla dilo yena ke mang? Bohlale bja motho bo mo ediša sefahlego, bo mo dira le gore a se šinyalale.
2Phetha taelo ya kgoši,8:2 “Phetha taelo ya kgoši” Diphetolelo tše dingwe di re “Nna ke re: Phetha taelo ya kgoši”. ka gobane o ikanne ka Modimo. 3O se potlakele go tloga go kgoši. O se ngangabale tabeng ye mpe, ka gobane kgoši e dira se e se ratago.8:3 “ka gobane ... ratago” Seheberu ga se kwagale gabotse. 4Lentšu la kgoši le agelwa lešaka, kgane ke mang yo a ka mo sekišago ge a dira tša gagwe? 5Yo a phethago melao ya gagwe a ka se tsene mathateng; motho yo bohlale le yena o tseba nako ya gona le mokgwa. 6Dilo tšohle di na le nako ya tšona le mokgwa wa go di dira, le ge motho yena a tshwenywa kudu 7ke go se tsebe tša ka moso, ka ge go se yo a ka mmotšago tšona. 8Ga go motho yo a ka thibelago lehu la gagwe,8:8 “lehu la gagwe” goba “phefo” goba a diegiša letšatši la gagwe la go hwa. Ge go lwewa ga go mohlabani yo a dumeletšwego go ya gae, le modiratšekgopo a ka se phološwe ke bokgopo bja gagwe.
9Tšeo ka moka ke di bone ge ke ntše ke nagana ka tšohle tše di dirwago mo lefaseng, ge motho a laola yo mongwe, a mo hlakiša. 10Ke bone le bakgopo ba yo bolokwa mabitleng, mola baloki bona ba tloga motseng mme ba lebalwa.8:10 “Ke bone le ... lebalwa.” Seheberu ga se kwagale gabotse. Seo le sona ke lefeela.
11Ka ge disenyi di diegelwa go otlwa, batho ba ikgafela bosenyi. 12Modiradibe o senya gantšintši mme a no tšwela pele le go phela, fela nna ke tseba gore ba ba theeletšago Modimo ke bona ba ba tlago phela gabotse ka lebaka la tlhompho ya bona. 13Fela yo kgopo yena di ka se mo sepelele gabotse, le bophelo bja gagwe bo ka se telefale bjalo ka moriti, ka ge a sa theeletše Modimo. 14Go na le se sengwe sa lefeela mo lefaseng: Nako ye nngwe moloki o hlagelwa ke se se swanetšego yo kgopo, yo kgopo a hlagelwe ke se se swanetšego moloki. Nna ke re seo le sona ke lefeela.
15Ka gona, ke re go botse ge batho ba ithabiša, gobane mo lefaseng ga go se sekaone go phala go ja, le go nwa, le go ithabiša. Se sona a ka se kgona ge a sa ntše a katana bophelong bjo a bo filwego ke Modimo mo lefaseng.
16Ka mehla ge ke be ke re ke leka go tseba bohlale le go lebelela tše batho ba di dirago mo lefaseng ba itlhokiša boroko bošego le mosegare, 17ke be ke bona tšohle tše Modimo a di dirago, le gore ga go yo a ka kwešišago tše di diregago mo lefaseng. Le ge motho a ka leka bjang le bjang a ka se kgone. Mohlalefi le ge a ka re o a tseba a ka se kwešiše.
91Tše ka moka ke di nagantšhitše kudu, gomme ka lemoga gore batho ba go loka le ba bohlale gotee le mediro ya bona ba laolwa ke Modimo. Motho ga a tsebe ge eba o tla swarwa ka lerato goba ka lehloyo. Tšohle tše di hlagelago batho 2ke lefeela, ka ge ka moka ba hlagelwa ke tše di swanago:9:1-2 “Motho ga a tsebe ... swanago” Seheberu ga se kwagale gabotse. moloki, yo kgopo, yo a dirago tše botse, le yo mobe,9:2 Diphetolelo tše dingwe tša kgale di re “le yo mobe” Seheberu ga se na mantšu a. mohlweki le yo e sego mohlweki, moišasehlabelo le yo e sego moišasehlabelo. Se se hlagelago moloki le modiradibe se a mo hlagela; wa go ikana o hlagelwa ke se se hlagelago wa go šia go ikana. 3Yeo ke ye nngwe ya taba tše mpe tše di diregago mo lefaseng, ge bohle ba lebanwa ke tše di swanago. Le gona dipelo tša bona di dula di tletše bobe le bošilo bophelong bja bona ka moka, mme ka morago ba hwe. 4Fela motho ge a sa ntše a phela mo lefaseng o na le kholofelo; mpša ye e phelago e phala tau ye e hwilego. 5Ba ba phelago ba a tseba gore ba tlilo hwa, ba ba hwilego bona ga ba tsebe selo. Ga go moputso wo ba sa o letetšego; ba lebetšwe širešire. 6Lerato la bona le lehloyo la bona le mafolofolo a bona ke kgale di hwile. Ba ka se sa tsoga ba kgathile tema go tšohle tše di dirwago mo lefaseng.
7Ge go le bjalo, gona wena eya o itšele dijo tša gago o thabile, o inwele beine ya gago o thakgetše, gobane Modimo o šetše a kgahlilwe ke mediro ya gago. 8O dule o apere diaparo tše ditšhweu, o inathiše hlogo ka makhura. 9Ge o sa ntše o phela bophelo bjo bja go se re selo bjo Modimo a go filego bjona mo lefaseng, o ithabiše le mosadi wa gago yena yo o mo ratago. O ithabiše le yena bophelong bja gago ka moka bja matšatši a go se re selo, ka gobane woo ke wona moputso wa maitapišo a gago ge o sa phela mo lefaseng. 10Tšohle tše o ka ikhwetšago o di dira, o di dire ka mafolofolo, ka gobane kua bodulabahu o yago gona ga go na go šutha, goba go nagana, goba go tseba, goba go hlalefa.
11Se sengwe se ke se lemogilego mo lefaseng ke gore ba lebelo ga se bona bao ka mehla ba thopago sefoka, le bagale ga se bona bafenyi ka mehla; ba bohlale ga se bona bao ka mehla ba nago le tša go ja; lehumo ga se la ba tlhaologanyo ka mehla, le ba ba nago le tsebo ga se bona bao ka mehla ba ratwago. Sengwe le sengwe se tlela motho ka nako le sebaka sa gona. 12Gape motho ga a tsebe gore ya gagwe nako e tla neng. Bjalo ka ge hlapi e swarwa ka lelokwa le e ka se le phonyokgego, le nonyana e tanywa ka sefu, motho le yena o tanywa ke madimabe ge a mo wela.
13Se sengwe se ke se lemogilego mo lefaseng ke ka moo bohlale bo tšewago ka gona, gomme ka bona e le taba ye bohlokwa. 14Go kile gwa ba le motsana wo o se nago le batho ba bantši. Wa hlaselwa ke kgoši ye maatla. Ya o dikanetša, ya bopelela dintotoma tša mobu go o dikologa. 15Gona moo motsaneng go be go dula monna yo mongwe wa modiidi, fela e le yo bohlale. A phološa motsana woo ka bohlale bja gagwe, eupša ka morago a se sa gopolwa ke motho. 16Ke mo ke ilego ka bona gore bohlale bo phala maatla, le ge bohlale bja modiidi bo nyatšwa, le dipolelo tša gagwe di sa šetšwe ke motho. 17Go theeletša monna yo bohlale yo a bolelelago fase go phala go theeletša mmuši yo a hlabago mašata gare ga mašilo. 18Bohlale bo phala marumo, mosenyi o tee yena a ka senya dilo tše dintši tše dibotse.
101Gape dintšhi tše di hwilego10:1 “dintši tše di hwilego” goba “ntši ye e hwilego” di bodiša senkgabose sa raditlolo, sa nkga, gomme le botlaela bjo bonyenyane bo fekeetša bohlale le tlhompho.
2Motho yo bohlale o kganyoga tše di lokilego, mola setlaela sona se kganyoga tše di sego tša loka. 3Botlaela bja gagwe bo bonagala le ge a sepela ka tsela, mme o bontšha mang le mang gore ke setlaela.
4Ge mmuši wa gago a ka go galefela, o se ke wa ngala modiro, gobane go itshwara go phephiša motho diphošo tše dikgolo.
5Go na le bobe bjo ke bo lemogilego mo lefaseng, phošo ye e felago e dirwa ke babuši: 6mašilo a bewa maemong a godimo, mola bahumi bona ba le maemong a fase. 7Ke hlwa ke bona makgoba a sepela ka dipere, mola bakgomana bona ba sepela ka maoto mo nkego ke makgoba.
8
Moepamolete a ka wela go wona, le mokgerešamorako a ka longwa ke noga. 9Moepamaswika a ka gobatšwa ke maswika, mophaphadikgong le yena a ka gobatšwa ke tšona. 10Yo a remago ka selepe se se kubegilego a sa se lootše, o swanetše go ikokoropa. Gape motho o tšweletšwa ke bohlale bja gagwe. 11Ge noga e ka kobola e sešo ya upiwa, moupi o tla loba moputso. 12Dipolelo tša mohlalefi di a kgahliša, mola mantšu a setlaela ona a bolaya mmoledi wa ona. 13Setlaela ge se bolela se thoma ka tša bošilo, sa feleletša ka tša botlatlatlatla. 14Se bolela motšhaotšhele.
Ga go motho yo a tsebago tša ka moso. Kgane ke mang yo a ka botšago motho se se tlago hlaga ge a hwile?
15Semaumau se lakalela modiro wo boima, le tsela ya go ya motseng ga se e tsebe.
16Go madimabe naga ye e bušwago ke kgoši ya mošemanyana,10:16 “mošemanyana” goba “mohlanka” yeo bakgomana ba yona ba ketekago e sa le gosasa. 17Fela ye lehlogonolo naga ke yeo kgoši ya yona e lego kgoši ka madi, yeo bakgomana ba yona ba ketekago ka nako ye e lebanego, bao ba nwelago go itapološa, e sego go tagwa.
18Tlhaka ya ntlo e wela ka gare ka lebaka la bobodu bja mong; e nela ka lebaka la ge yena e le naladiarotha.
19Menyanya e direlwa boipshino, le beine e thakgatša batho, fela tšohle di nyaka tšhelete.
20O se bolele kgoši gampe, ešita le ka pelong ya gago, le mohumi o se mmolele gampe, ešita le ka phapošing ya gago ya go robala; gobane nonyana ye e fofago e ka go tšea lentšu, ramafofa a ka yo go boletša.
|
Sepedi
|
51O se ke wa kgadimola mokgalabje, o upše o bolele le yena bjalo ka ge nke ke tatago. Masogana o a sware bjalo ka banabeno, 2bakgekolo o ba sware bjalo ka bommago, le mathari o a sware bjalo ka dikgaetšedi tša gago, ka bohlweki ka mehla.
3Bahlologadi ba e lego bahlologadihlologadi o ba hlokomele. 4Fela ge mohlologadi a na le bana goba ditlogolo, ba swanetše gore ba itlwaetše go phetha ditshwanelo tša bona tša bodumedi go ba malapa a bobona, mme ka tsela yeo ba leboge batswadi ba bona le borakgolwabona le bomakgolwabona, gobane seo ke sona se se kgahlago Modimo. 5Mohlologadihlologadi yo a se nago mohlokomedi o ikanya Modimo, gomme o dula a mo kgopela a mo rapela bošego le mosegare. 6Eupša mohlologadi yo a iphilego maithabišo o hwile a phela. 7O ba laye bjalo gore go se be le yo a ba bonago bosodi. 8Fela ge motho a sa hlokomele ba gabo, gagolo ba lapa la gagwe, o lahlile tumelo, gomme o phalwa le ke yo e sego modumedi.
9Lenaneong la bahlologadi go ngwalwe fela yo a sa hlaelego mengwaga ye masome a a selelago. Godimo ga moo, e be yo a ilego a nyalwa gatee, 10le gona a tumile ka mediro ye mebotse, ya go hlokomela bana, le go amogela baeng, le go hlapiša badumedikayena maoto,5:10 “go hlapiša badumedikayena maoto” Ke mokgwa wa Bajuda wa go amogela baeng. Segerike se ka no ba se era gore go direla badumedikayena mediro ye batho ba rego e a nyatšega. wa go thuša ba ba lego tlalelong – wa go ikgafela mediro ye mebotse ka mehla.
11Bahlologadi ba bafsa bona o se ke wa ba ngwala lenaneong leo la bahlologadi, ka gobane go tsogelwa ga bona go ka no ba aroša go Kriste, ba duma go nyalwa gape, 12ya ba ge ba ikobela molato wa go tshela dikano tšela ba ikannego ka tšona pejana. 13Le gona ba ka itlwaetša bobodu ka go thetha le malapa; go feta moo ba ka itlwaetša lesebo le bofeane, le go bolela tše di sego tša ba swanela. 14Ka gona, nna ke duma ge bahlologadi ba bafsa ba ka nyalwa gape ba ba le bana, ba hlokomela malapa a bona, gore ba tle ba se fe manaba a rena sebaka sa go re bolela gampe. 15Bahlologadi ba bangwe ba šetše ba kgelogile ba latela Sathane. 16Ge go na le Mokriste wa mosadi yo ka gabo go nago le bahlologadi, a ba hlokomele, a se ke a tshwenya phuthego ka seo, gore phuthego e hlokomele bahlologadihlologadi.
17Bagolo ba phuthego ba ba bušago phuthego gabotse ba lokela go lefša moputso wa bona gabedi, gagolo bao ba katanago le go begela batho Ebangedi le go ba ruta yona. 18
Gobane Mangwalo a Makgethwa a re: “O se ke wa bofa pholo molomo ge o fola mabele ka yona.” Gapegape a re: “Mošomi mogolo wa gagwe o mo lebane.” 19
O se ke wa theeletša yo a pharago mogolo wa phuthego molato, ge e se ge a na le dihlatse tše pedi goba tše tharo. 20Badiradibe o ba kgale pepeneneng, gore ba bangwe ba tle ba šie.
21Ke go laya Modimo le Kriste Jesu le barongwa ba bakgethwa ba na le nna, gore o phethe ditaelo tšeo ntle le go kgetholla batho, ntle le go dira dilo sepitša. 22O se kitimele go bea motho diatla, gore o se kgathe tema dibeng tša ba bangwe; wena o dule o hlwekile.
23O se sa nwa meetse fela, o upše o nwe le beinenyana ka lebaka la mala a gago le bokoka bja gago bjo bo felago bo go boela.
24Dibe tša batho ba bangwe di bonala pepeneneng, gomme di ba eta pele tša ba letela kahlolong, kganthe tša ba bangwe tšona di ba šala morago. 25Ka yona tsela yeo mediro ye mebotse ya ba bangwe e bonala pepeneneng, gomme le ye e sego pepeneneng ga e kgone go fihlega.
|
Sepedi
|
Chives di naganwa gore di hlolegilwe go Asia le Yuropa ya Bohlabela. Lehono chives di bjalwa lefaseng ka bophara.
Leina la Saense: Allium schoenoprasum
Maina a go tlwaelega: Chives
Chive e amana le eie ebile e na le matlakala a go swana le dieie eupša a masese nyana. Matlakala a na le sebopego sa sediko, a a tebilego ebile a na le dintla. Sebjalo se kgone go gola go fihla 50 cm gomme se na le matšoba a purapura.
Chives di dirišwa go apea gammogo le ka gare ga di salate. Chives di ka tsenywa gape ka gare oli go dira mohlodi.
Chives e gola bokaone godimo ga mmu wa tlhago wo humilego, wa sehlaba. pH ya mmu e swanetše go ba magareng ga 6 le 7.
Pele ga ge peakanyo ya mmu e dirwa, sešupommu se swanetše go elwa le go romelwa go laporathori ya tshekatsheko le ditšhišinyo tša phepo. Mmu o swanetše go lemollwa go fihla go 500 mm. Kalaka ya pH le monontšha di swanetše go dirišwa le go bjalwa ka godimo gam mu wa go lekana 400 mo dibekeng tše nne go ya go tše tlhano pele ga pšalo. Matšatši a mafelelo pele ga pšalo, o ka oketša ka trace element le monontšha wa pele ga pšalo godimo ga mmu e be o lema ka rotavator goba disc harrow godimo gam mu wa 20 cm. Se se tloša mengwang efe goba efe yeo e hlomilwego. Go lengwa go dirwa mo lebakeng le seloto se a lokišwa go bjala. Ge o bjala dimpšanyana, tšhireletšo ya polastiki e ka bewa pele ga pšalo go laola mengwang gore e sa gola godimo ga dibjalo.
Chives di gola bokaone mo bosong bjo fodilego ebile di atlega bokaone mo dithemperetšheng tše ka gare ga 18°C le 28°C. Chives di kgona go lwantšha tšhwaane eupša kgolo e kgolo e a nokologa ge dithemperetšha di le fase go fetiša.
Chive ye e tlwaelegilego ke e tumilego kudu. Go na le dikgetho tše mpšha tša dikhalthiba tšeo di hlagišago poelo ye e phagamego ya tšweletšo ya matlakala. Mohuta wa Finnish wo o bitšwago "Hankoniemi", mehutahuta ya Dutch ye e bitšwago "Tavallinen" le khalthiba ya Geremane ye bitšwago 'Grolau' ke tše dingwe tša mehuta ye hlagiša poelo ya godomo.
Translated by Lebogang Sewela
|
Sepedi
|
PHAFOGA! MARCH 2013
Kamoo o ka Bago Tate yo Botse
Botate ba bantši ba hwetša gore bona le malapa a bona ba a holega ge ba latela melao ya motheo ya Beibele.
Ditaba di akaretša: Go fediša tlala, kgateletšego mošomong, gotee le moya o hlwekilego wa metseng ya China.
Ela hloko melao ya motheo ya Beibele e mehlano yeo e ka go thušago go ba tate yo lerato le yo a nago le tekatekano.
O tla makatšwa ke dika tša moswananoši tša phoofolo ye e kgolo le e matla.
Ge e ba o nyaka go kgahliša Modimo, hwetša gore o ikwa bjang ka diswantšho tša batho bao ba sa aparago.
Eupša o ka dira’ng ge e ba ngwana wa gago yo a lego mahlalagading a dula a bonagala eka o tenwa ke melao ya gago?
E be e le setsebi sa dikhemikhale, monna wa thutamahlale, e bile o be a tloga a dumela go Modimo le Beibele.
Segokgo se se balela bjang monabo o lekanego? Ke ka baka la’ng banyakišiši ba nyaka go ekiša mokgwa wa sona?
|
Sepedi
|
“Ke bolokile dipolelo tša gago ka pelong ya ka.”
1-3. (a) Go sa šetšwe gore maemo a rena ke afe, ke’ng seo re swanetšego go se etiša pele? (b) Bao ba ithutago leleme le lefsa ba kopana le mathata afe, gona se se rotoša dipotšišo dife? (Bona seswantšho se se lego ka mo godimo.)
DIKETEKETE tša Dihlatse tša Jehofa lehono di tšea karolo ka mafolofolo go phethagatšeng pono yeo moapostola Johane a e bonego ya gore ditaba tše dibotse di bolelwe “go ditšhaba tšohle, meloko yohle, maleme ohle le batho bohle.” (Kut. 14:6) Na o yo mongwe wa bao ba ithutago leleme lešele? Na mohlomongwe o hlankela o le moromiwa goba o tlhokagalong nageng e šele, goba na o ya dibokeng tša phuthego ya leleme lešele nageng ya geno?
2 Ka ge re le bahlanka ba Modimo, ka moka ga rena re swanetše go itlhokomela pele moyeng le go hlokomela malapa a rena. (Mat. 5:3) Eupša ka dinako tše dingwe re ka hwetša go le thata go ba le thuto e holago ya motho ka noši ka baka la go swarega ka dilo tše dintši. Eupša bao ba hlankelago tšhemong ya leleme lešele ba na le mathata a mangwe.
3 Go tlaleletša go ithuteng leleme le lefsa, bao ba hlankelago tšhemong ya leleme lešele ba swanetše gore gape ba kgonthišetše gore ba dula ba iphepa ka dijo tše di tiilego tša moya. (1 Bakor. 2:10) Ba ka dira seo bjang ge e ba ba sa kwešiše leleme leo le bolelwago phuthegong yeo ba kopanelago go yona? Le gona ke ka baka la’ng batswadi ba Bakriste ba swanetše go kgonthišetša gore Lentšu la Modimo le fihlelela dipelo tša bana ba bona?
SEO SE KA FOKODIŠAGO TUMELO YA GAGO
4. Ke’ng seo se ka fokodišago tumelo ya rena? Nea mohlala.
4 Go se kwešiše Lentšu la Modimo ka leleme lešele go ka dira gore re fokole tumelong. Lekgolong la bohlano la mengwaga B.C.E., Nehemia o ile a tshwenyega ge a bona gore bana ba bangwe gare ga Bajuda bao ba bego ba boile Babilona ba be ba sa kgone go bolela Seheberu. (Bala Nehemia 13:23, 24.) Ge e le gabotse, bana bao ba be ba fetoga batho bašele gare ga bahlanka ba Modimo ka gore ba be ba sa kwešiše gabotse seo se bolelwago ka Lentšung la Modimo.
5, 6. Batswadi bao ba hlankelago tšhemong ya leleme lešele ba lemogile eng, gona ka baka la’ng?
5 Batswadi ba Bakriste bao ba hlankelago tšhemong ya leleme lešele ba lemogile gore bana ba bona ga ba sa rata therešo. Ka ge bana bao ba be ba sa kwešiše seo se bego se rutwa dibokeng, ba be ba sa holege. Pedro [1] yo a hudugetšego Australia le lapa la gagwe a etšwa Amerika Borwa o re: “Ge re bolela ka dilo tša Modimo, re swanetše go kgomega pelo le maikwelo.”
6 Ge re bala kgatišo ka leleme lešele, dipelo tša rena di ka no se kgomege go swana le ge re e bala ka segagabo rena. Go oketša moo, go se kgone go bolela leleme lešele gabotse go ka re fetša matla le go fokodiša tumelo ya rena. Ka gona le ge re thabela go hlankela Jehofa nageng e šele, re swanetše go itlhokomela moyeng.
BA ILE BA ŠIRELETŠA TSWALANO YA BONA LE JEHOFA
7. Bababilona ba ile ba leka bjang go ruta Daniele setšo sa bona le bodumedi bja bona?
7 Ge Daniele le bagwera ba gagwe ba be ba le bothopša, Bababilona ba ile ba leka go ba dira gore ba latele setšo sa bona ka go ba ruta “leleme la Bakaladea.” Go feta moo, mohlankedi wa kgoro yo a bego a okametše thuto yeo o ile a ba nea maina a Sebabilona. (Dan. 1:3-7) Leina leo Daniele a bego a le filwe le be le šupa go Bel, e lego modimo yo mogolo wa Babilona. Go bonala Kgoši Nebukadinetsara a be a nyaka go bontšha Daniele gore Modimo wa gagwe Jehofa, o fetwa ke modimo wa Babilona.
8. Daniele o thušitšwe ke’ng go dula a na le tswalano e botse le Jehofa le ge a be a le nageng e šele?
8 Le ge Daniele a ile a newa dijo tša maemo tša kgoši, o ile “a fetša le pelo ya gagwe” gore a ka se “itšhilafatše” ka tšona. (Dan. 1:8) Ka ge a be a ithuta ‘dipuku tše kgethwa’ ka segagabo, o ile a dula a na le tswalano e botse le Jehofa le ge a be a le nageng e šele. (Dan. 9:2) Ka baka leo, ka morago ga mengwaga e ka bago e 70 a le Babilona, o be a sa dutše a tsebja ka leina la gagwe la Seheberu.
9. Go etša ge go bontšhitšwe go Psalme 119, Lentšu la Modimo le thušitše mongwadi wa psalme ye bjang?
9 Lentšu la Modimo le ile la thuša Mongwadi wa Psalme 119 gore a se swane le batho ba bangwe. O ile a swanelwa ke go kgotlelela go tlaišwa ke ba bangwe ba bahlankedi ba kgoro. (Ps. 119:23, 61) Lega go le bjalo, o ile a dumelela dipolelo tša Modimo di nwelela ka pelong ya gagwe.
DULA O ITLHOKOMELA MOYENG
10, 11. (a) Morero wa rena e swanetše go ba ofe ge re ithuta Lentšu la Modimo? (b) Re ka dira seo bjang? Nea mohlala.
10 Le ge re ka ba re swaregile kudu ka mešomo ya ka phuthegong goba ka dilo tše dingwe, ka moka ga rena re swanetše go ba le nako ya thuto ya motho ka noši le ya borapedi bja lapa. (Baef. 5:15, 16) Eupša ga se ra swanela go no kgahlwa ke go bala goba go lokišeletša diboka. Re nyaka go kgonthišetša gore Lentšu la Modimo le re kgoma dipelo le go tiiša tumelo ya rena.
11 E le gore re fihlelele seo, re swanetše go tseba gore ke neng moo re swanetšego go tshwenyega ka bomoya bja ba bangwe le bja rena. (Bafil. 1:9, 10) Re swanetše go lemoga gore ge re lokišetša go ya tšhemong, re lokišeletša diboka goba polelo, go ka direga gore re se diriše seo re se balago maphelong a rena. Mohlala šo: Le ge moapei a ekwa tatso ya dijo pele a di fa batho, a ka se khorišwe ke go no di latswa. Ge e ba a nyaka go dula a phetše gabotse, o swanetše go ikapeela dijo tše di nago le phepo gomme a di je. Ka mo go swanago, re swanetše go fepa dipelo tša rena ka dijo tša moya tšeo di tiišago tswalano ya rena le Jehofa.
12, 13. Ke ka baka la’ng batho ba bantši bao ba lego tšhemong ya leleme lešele ba hwetša e le mo go holago go dula ba ithuta ka segagabo bona?
12 Ba bantši ba bao ba hlankelago tšhemong ya leleme lešele ba hotšwe ke go ithuta Beibele ka mehla ka ‘leleme la gabo bona leo ba tswaletšwego go lona.’ (Dit. 2:8) Gaešita le baromiwa ba a dumela gore e le gore ba kgotlelele kabelong ya bona, ba swanetše go iphepa moyeng, e sego go no ithekga ka seo ba ithutago sona dibokeng.
13 Alain, yo a nago le mengwaga e seswai a ithuta Seperesia, o dumela ka gore: “Ge ke lokišetša diboka ka Seperesia, ke tshwenyega kudu ka go ithuta leleme leo. Ka ge monagano o tla be o swaregile ka go ithuta Seperesia, pelo ya ka ga e kgongwe ke seo ke bago ke ithuta sona. Ke ka baka leo ke ipeetšego nako ka thoko ya go ithuta Beibele le dikgatišo tše dingwe ka segagešo.”
FIHLELELA DIPELO TŠA BANA BA GAGO
14. Batswadi ba swanetše go kgonthišetša eng, gona ka baka la’ng?
14 Batswadi ba Bakriste ba swanetše go kgonthišetša gore Lentšu la Modimo le kgoma dipelo le menagano ya bana ba bona ganyenyane-ganyenyane. Ka morago ga gore Serge le mosadi wa gagwe e lego Muriel ba hlankele tšhemong ya leleme lešele ka mengwaga e fetago e meraro, ba ile ba lemoga gore morwa wa bona wa mengwaga e 17 ga a sa rata dilo tša Modimo. Muriel o re: “O be a tenwa ke go šoma tšhemo ya leleme lešele, mola mathomong a be a rata go ya tšhemong ya leleme la gabo la Sefora.” Serge o hlalosa gore: “Ge re lemoga gore boemo bjo bo šitiša morwa wa rena go ba le tswalano e botse le Jehofa, re ile ra phetha ka go boela phuthegong ya Sefora.”
15. (a) Ke’ng seo se ka dirago gore batswadi ba boele phuthegong ya leleme leo bana ba bona ba le kwešišago? (b) Doiteronomio 6:5-7 e nea batswadi keletšo efe?
15 Ke’ng seo se ka dirago gore batswadi ba boele phuthegong ya leleme leo bana ba bona ba le kwešišago? Sa pele, ke ge ba lemoga gore ga ba na nako e lekanego le didirišwa tša go ruta bana ba bona go rata Jehofa ge ba dutše ba ba ruta leleme lešele. Sa bobedi, ke ge ba lemoga gore bana ba bona ga ba sa kgahlegela mediro ya ka phuthegong goba go šoma tšhemo ya leleme lešele. Maemong a bjalo, batswadi ba Bakriste ba ka nagana ka go boela phuthegong ya leleme leo bana ba bona ba le kwešišago go fihlela bana bao ba tiile therešong.
16, 17. Batswadi ba bangwe ba kgonne bjang go ruta bana ba bona le ge ba le tšhemong ya leleme lešele?
16 Ka lehlakoreng le lengwe, batswadi ba bangwe ba hweditše ditsela tša go ruta bana ba bona ka segagabo bona ba dutše ba kopanela phuthegong ya leleme lešele goba sehlopheng sa leleme lešele. Charles, e lego tatago banenyana ba bararo ba mengwaga e 9 go ya go e 13, o kopanela le sehlopha sa Selingala. O re: “Re ile ra dira phetho ya go badiša bana ba rena le go swara borapedi bja lapa ka segagabo rena. Eupša re akaretša mananeo a go itlwaetša le dipapadi tša Beibele ka Selingala gore ba ithute leleme le ba dutše ba ipshina.”
17 Kevin, e lego tatago banenyana ba babedi ba mengwaga e mehlano le e seswai, o na le leano la go fepa lapa la gagwe moyeng ka ge ba se ba hlwa ba kwešiša dilo tše itšego dibokeng. O re: “Nna le mosadi wa ka re ithuta le banenyana ba rena ka Sefora e lego segagabo rena. E bile re ipeetše pakane ya go ya dibokeng tša Sefora gatee ka kgwedi, e bile ge re le maikhutšong re ya dikopanong tša selete tša segagabo rena.”
18. (a) Ke molao ofe wa motheo wo o lego go Baroma 15:1, 2 woo o ka go thušago go lemoga seo se ka holago bana ba gago moyeng? (b) Batswadi ba bangwe ba neile ditšhišinyo dife? (Bona tlhaloso.)
18 Ke therešo gore lapa le lengwe le le lengwe le swanetše go bona gore ke eng seo se ka thušago bana go tia tumelong. [2](Bagal. 6:5) Muriel, yo go boletšwego ka yena pejana, o dumela gore yena le monna wa gagwe ba ile ba swanelwa ke go gafa dilo tše itšego gore ngwana wa bona a holege moyeng. (Bala Baroma 15:1, 2.) Ge Serge a lebelela morago, o bona ba dirile phetho e botse. O re: “Ga e sa le re boela phuthegong ya Sefora, morwa wa rena o ile a tšwela pele gabotse ka phuthegong gomme a kolobetšwa. Ga bjale ke mmulamadibogo wa ka mehla. E bile o nagana go boela sehlopheng sela sa leleme lešele!”
DUMELELA LENTŠU LA MODIMO GO KGOMA PELO YA GAGO
19, 20. Re ka bontšha bjang gore re rata Lentšu la Modimo?
19 Ka ge Jehofa a re rata, o dirile gore Lentšu la gagwe e lego Beibele, le hwetšagale ka maleme a makgolokgolo e le gore “mehuta yohle ya batho e fihle tsebong e nepagetšego ya therešo.” (1 Tim. 2:4) Jehofa o a tseba gore batho ba ka kgona go ba le tswalano e botse le yena ge ba bala dikgopolo tša Gagwe ka segagabo bona.
20 Lega go le bjalo, go sa šetšwe gore maemo a rena ke afe, re swanetše go katanela go iphepa ka dijo tša moya tše di tiilego. Ge re ka dula re bala Mangwalo ka segagabo rena, rena le malapa a rena re tla ba le tswalano e botse le Jehofa e bile re tla bontšha gore re rata dipolelo tša Modimo.
|
Sepedi
|
“Ka tsela yeo le ilego la ba ba kwago ka mehla, . . . dulang le šomela phološo ya lena ka go boifa le go thothomela.”—BAFIL. 2:12.
DIKOPELO: 41, 89
1. Ke ka baka la’ng Bakriste ba swanetše go kolobetšwa? (Bona seswantšho se se lego ka mo godimo.)
NGWAGA o mongwe le o mongwe barutwana ba diketekete ba Beibele ba a kolobetšwa. Ba bantši ba bona ke bafsa le bana bao ba ka bago ba godišeditšwe therešong. Na le wena o yo mongwe wa bona? Ge e ba go le bjalo, re a go reta. Mokriste o swanetše go kolobetšwa e le gore a tle a phološwe.—Mat. 28:19, 20; 1 Pet. 3:21.
2. Ke ka baka la’ng motho a se a swanela go tšhaba go ineela go Jehofa?
2 Le ge go kolobetšwa go dira gore motho a šegofatšwe ka ditsela tše dintši, eupša go na le maikarabelo. Maikarabelo ao ke afe? Letšatšing leo o kolobeditšwego ka lona, o ile wa araba ka ee potšišong ye e rego, “Motheong wa sehlabelo sa Jesu Kriste, na o sokologile dibeng tša gago gomme wa ineela go Jehofa gore o dire thato ya gagwe?” Ge o be o kolobetšwa o be o bontšha gore o ineetše go Jehofa. O tshepišitše Jehofa gore o a mo rata le gore o tla dira thato ya gagwe pele ga dilo ka moka. Go ineela go Modimo ga se papadi. Eupša na o swanetše go itsholela gore o ile wa ineela go yena? Aowa! O ka se tsoge wa itsholela gore o dirile phetho ya go ineela go Jehofa. Nagana ka taba ye! Ge motho a le kgole le Jehofa o laolwa ke Sathane e bile Sathane ga a nyake gore o tle o phologe. Ge e le gabotse, a ka rata go bona o fedišwa le yena ka ge o ile wa mo thekga go lwantšha bogoši bja Jehofa.
3. Go ineela go Jehofa go tliša ditšhegofatšo dife?
3 Go e na le gore o thekge Sathane, nagana ka ditšhegofatšo tšeo o nago le tšona ka ge o le Mokriste yo a ineetšego le yo a kolobeditšwego. Ka ge ga bjale o phelela Jehofa o ka bolela o kgodišegile gore: “Jehofa o ka lehlakoreng la ka; nka se boife. Motho wa lefaseng a ka ntira’ng?” (Ps. 118:6) Ga go na tokelo yeo e phalago go ba ka lehlakoreng la Jehofa le go amogelwa ke yena.
BOIKARABELO BJA GAGO
4, 5. (a) Ke ka tsela efe go ineela go Jehofa e lego boikarabelo bja gago? (b) Ke mathata afe ao bafsa le batho ba bagolo ba kopanago le ona?
4 Ka ge o le Mokriste yo a kolobeditšwego, tswalano ya gago le Jehofa ga e swane le ntlo yeo batswadi ba gago ba ka go šielago yona gore e be bohwa bja gago. Go fapana le seo, ga bjale o swanetše go šomela phološo ya gago gaešita le ge o dula le batswadi ba gago. Ke ka baka la’ng o swanetše go dula gopola seo? Ka gobane o ka se tsebe mathata ao a tlago go go wela nakong e tlago. Ka mohlala, o ka ba o ile wa kolobetšwa o sa le ngwana gomme ga bjale o thoma go ikwa ka tsela e itšego ka batho ba bong bjo bo fapanego le bja gago. Mofsa yo mongwe o itše: “Gantši ngwana a ka se kgopišwe ke go se je khekhe ya letšatši la matswalo sekolong ka gobane e le Hlatse ya Jehofa. Eupša ge kganyogo ya ngwana yoo ya go ba le thobalano e dutše e gola, ngwana yoo o swanetše go kgodišega gore go kwa melao ya Modimo ka mehla ke phetho e botse.”
5 Ke therešo gore mathata ga a wele bafsa feela. Le batho bao ba kolobeditšwego e le ba bagolo ba welwa ke mathata a mantši. Mathata ao e ka ba a lenyalo, go babja goba mošomo. Ee, motho yo mongwe le yo mongwe go sa šetšwe gore ke yo mo kaakaang, o tlo kopana le mathata ao a tlago go bontšha ge e ba a botegela Jehofa.—Jak. 1:12-14.
6. (a) Go ineela go Jehofa go sa šetšwe seo se go diragalelago bophelong go bolela’ng? (b) O ka ithuta’ng lengwalong la Bafilipi 4:11-13?
6 E le gore o dule o botegela Jehofa maemong ka moka, le ka mohla ga se wa swanela go lebala gore o swanetše go dula o phetha seo o mo tshepišitšego sona go sa šetšwe seo se go diragalelago bophelong. Seo se bolela gore o boditše Mmuši wa legohle e lego Jehofa gore o tlo dula o mo hlankela gaešita le ge bagwera goba batswadi ba gago ba tlogela go dira bjalo. (Ps. 27:10) Maemong ka moka, kgopela Jehofa gore a go thuše go dula o phetha seo o mo tshepišitšego sona.—Bala Bafilipi 4:11-13.
7. Go šomela phološo “ka go boifa le go thothomela” go bolela’ng?
7 Jehofa o nyaka gore o be mogwera wa gagwe. Eupša go nyakega gore o šome ka thata gore o dule o gwerane le yena e le gore a tle a go phološe. Ge e le gabotse, Bafilipi 2:12 e re: “Dulang le šomela phološo ya lena ka go boifa le go thothomela.” Mantšu a a bontšha gore o swanetšego go tseba kamoo o ka dulago o gwerane le Jehofa le go mmotegela go sa šetšwe mathata ao a ka go welago. Ga se wa swanela go no ipotša gore o tla kgona. Gaešita le bahlanka ba kgale ba Jehofa ba ile ba palelwa ke go dula ba mmotegela. Ka gona, ke dilo dife tšeo wena o ka di dirago gore o tle o phološwe?
GO ITHUTA BEIBELE GO BOHLOKWA
8. Thuto ya motho ka noši e akaretša’ng, gona ke ka baka la’ng e le bohlokwa?
8 E le gore re gwerane le Jehofa re swanetše go mo theetša e bile re swanetše go bolela le yena. Tsela e kgolo yeo re theetšago Jehofa ka yona ke ka go ithuta Beibele. Seo se akaretša go bala Lentšu la Modimo le dikgatišo tšeo di theilwego Beibeleng gomme wa naganišiša ka seo o se badilego. Ge o dutše o dira bjalo, gopola gore go ithuta Beibele ga go swane le go dira mošomo wa sekolo. Ga se gwa swanela go ba bjalo ka ge eka o swara seo o ithutago sona ka hlogo e le feela gore o tle o phase tlhahlobo ya sekolong. Go e na le moo, go ithuta go swana le go tšea leeto le le thabišago leo o tšamago o utolla dilo tše difsa le go ithuta ka Jehofa. Go dira bjalo go tla go thuša gore o batamele kgauswi le Modimo, gomme le yena a go batamele.—Jak. 4:8.
9. Wena o thušitšwe ke’ng gore thuto ya gago ya motho ka noši e thabiše?
9 Mokgatlo wa Jehofa o re neile dilo tšeo di ka go thušago gore o be le lenaneo le lebotse la go ithuta Beibele. Ka mohlala, go jw.org/nso ka tlase ga “Bafsa,” go na le karolo ya “Mešomo ya go Ithuta Beibele” yeo e ka go thušago gore o ithute ka ditiragalo tša ka Beibeleng. Gona moo wepesaeteng yeo, karolo ya tlhahlo ya go ithuta ya “Ke Eng Seo ge e le Gabotse Beibele e se Rutago?” e ka go thuša gore o kgodišege ka ditumelo tša gago. E ka go thuša gape gore o ithute kamoo o ka hlalosetšago batho ba bangwe ditumelo tša gago. Le gona ka go Phafoga! ya July–September 2009, sehlogong se se rego, “Bafsa ba a Botšiša . . . Nka Dira Bjang Gore go Bala Beibele go Thabiše?” o ka hwetša dilo tše dingwe tšeo di ka go thušago go ithuta ka Modimo. Go bala le go naganišiša go ka go thuša gore o šomele phologo ya gago.—Bala Psalme 119:105.
GO RAPELA GO BOHLOKWA
10. Ke ka baka la’ng go rapela go le bohlokwa?
10 Ge re ithuta Beibele, re theetša Jehofa gomme ge re rapela re bolela le yena. Ga se ra swanela go tšea thapelo e no ba mokgwa goba e le yeo e re thušago go hwetša mahlatse. Go e na le moo, ge re rapela re boledišana le Mmopi wa rena. Jehofa o nyaka gore o bolele le yena. (Bala Bafilipi 4:6.) Ge o tshwenyegile, Beibele e go eletša gore o “[lahlele] maima a gago go Jehofa.” (Ps. 55:22) Na o a dumela gore keletšo ye ya Beibele e ka go thuša? Go na le bana babo rena le dikgaetšedi ba dimilione bao ba ka go kgonthišetšago gore keletšo yeo e ile ya ba thuša. Le wena e ka go thuša!
11. Ke ka baka la’ng re swanetše go dula re leboga Jehofa?
11 Ga se ra swanela go rapela Jehofa ge feela re nyaka thušo. Beibele e re: “Ipontšheng le le ba lebogago.” (Bakol. 3:15) Ka dinako tše dingwe re tshwenyega kudu ka mathata ao re nago le ona moo re feleletšago re sa lemoge ditšhegofatšo tše dintši tšeo re nago le tšona. Gore’ng mo letšatšing o sa iphe nako ya go nagana ka bonyenyane dilo tše tharo tšeo o ka lebogago Modimo ka tšona? Ke moka rapela Jehofa o mo leboge ditšhegofatšo tšeo. Mofsa yo a bitšwago Abigail, yo a ilego a kolobetšwa a na le mengwaga e 12, o re: “Ke nagana gore re swanetše go leboga Jehofa go feta motho le ge e le ofe mo lefaseng. Nako le nako ge Jehofa a re a re direla dilo tše dibotse, re swanetše go mo leboga. Ke ile ka kwa kgopotšo ye e botse: ‘O be o ka ikwa bjang ge o ka re o tsoga wa hwetša dilo tšeo o sego wa di leboga maabane di se gona?’” *
IPONELE LETSOGO LA JEHOFA KA BOWENA
12, 13. Ke ka baka la’ng go le bohlokwa gore o nagane ka tsela yeo Jehofa a ilego a go thuša ka yona?
12 Kgoši Dafida wa mehleng ya kgale yoo Jehofa a ilego a mo hlakodiša mathateng a mantši a magolo, o itše: “Latswang le be le boneng gore Jehofa o lokile; go thaba monna yo a tšhabelago go yena.” (Ps. 34:8) Temana yeo e gatelela bohlokwa bja go iponela letsogo la Jehofa. Ge o bala Beibele le dikgatišo tša rena e bile o eba gona dibokeng, o kwa ka diphihlelo tše di kgothatšago tša batho bao Jehofa a ilego a ba thuša gore ba dule ba mmotegela. Eupša ge tswalano ya gago le yena e dutše e gola o swanetše go iponela letsogo la Jehofa ka bowena. Wena o ile wa latswa bjang gomme wa bona gore Jehofa o lokile?
13 Bakriste ba bangwe ba ile ba latswa gomme ba bona gore Jehofa o lokile. Jehofa o ile a ba laletša gore ba mmatamele le go batamela Morwa wa gagwe. Jesu o itše: “Ga go motho yo a ka tlago go nna ge a sa gogwe ke Tate yo a nthomilego.” (Joh. 6:44) Na le wena mantšu ao a a go ama? Mofsa a ka re, ‘Jehofa o ile a goga batswadi ba ka gore ba tle go Yena, gomme nna ka fo latela.’ Eupša ge o be o neela bophelo bja gago go Jehofa gomme o kolobetšwa, o bontšhitše gore o na le tswalano e kgethegilego le Jehofa. Ga bjale o go tseba e le ka kgonthe. Beibele e re kgonthišetša ka gore: “Ge e ba motho a rata Modimo, yena yoo o tsebja ke yena.” (1 Bakor. 8:3) Ka mehla tšeela godimo karolo yeo Jehofa a go neilego yona ka mokgatlong wa gagwe.
14, 15. Go ya tšhemong go ka tiiša bjang tumelo ya gago?
14 Le gona o ka bona gore Jehofa o lokile ge a go nea sebete sa go bolela le batho ba bangwe ka ditumelo tša gago ge o le tšhemong gotee le ge o le sekolong. Bafsa ba bangwe ba thatafalelwa ke go bolela le dithaka tša bona ka Modimo ge ba le sekolong. Mohlomongwe le wena o a kwešiša gore ke ka baka la eng ba thatafalelwa ke seo. Lebaka ke gore ga o tsebe gore dithaka tšeo di tlo arabela bjang. Go bolela le bana bao e lego sehlopha go ka ba thata kudu go feta ge o bolela le ngwana o tee yo o tsenago le yena ka klaseng. Ke’ng seo se ka go thušago?
15 Sa pele, nagana ka seo se dirago gore o kgodišege gore seo o se dumelago ke nnete. O ka diriša tlhahlo ya go ithuta yeo e lego go jw.org/nso. E diretšwe go go thuša gore o naganišiše ka seo o se dumelago, lebaka la gore o se dumele, le kamoo o ka se hlalosetšago ba bangwe. Ge o tloga o kgodišegile ka ditumelo tša gago e bile o itokišitše gabotse, o tlo tutueletšega go botša batho ba bangwe ka Jehofa.—Jer. 20:8, 9.
16. Ke’ng seo se ka go thušago gore o se tšhabe go botša ba bangwe ditumelo tša gago?
16 Gaešita le ge o lokišeditše, o ka tšhošwa ke go botša ba bangwe ka ditumelo tša gago. Kgaetšedi yo a nago le mengwaga e 18 yoo a ilego a kolobetšwa a na le mengwaga e 13, o re, “Ke tseba seo ke se dumelago eupša ka dinako tše dingwe ke thatafalelwa ke go se hlalosa ka tsela e kwagalago.” O fenya bjang bothata bjo? O re: “Ge ke na le dithaka tša ka re itshwaretše magang, ga ke ba rerele, ke leka go no ipolelela. Ka ge bana bao ke tsenago le bona sekolo ba rata go bolela ka dilo tšeo ba di dirago, le nna ke swanetše go ikwa ka tsela yeo. Ka gona ke no bolela okare ke a raloka go swana le gore: ‘Letšatši le lengwe ge ke be ke ruta motho yo mongwe ka Beibele, ke ile ka . . . ’ Ka morago ga moo, ka bolela taba yeo ke nyakago go mmotša yona. Le ge ke sa bolele ka Beibele di tloga fase, o tla hwetša bana ba bangwe ba nyaka go tseba gore ke dira eng ge ke ruta batho Beibele. Se se dira gore ba fele ba mpotšiša dilo tše dingwe ka Beibele. Ge ke diriša mokgwa wo gantši, go ba bonolo gore ke thome poledišano ya Beibele. Le gona ka morago ga gore ke bolele le bona, ke a thaba!”
17. Tsela yeo o lebelelago tumelo ya gago ka yona e ka go thuša bjang go botša ba bangwe ka yona?
17 Ge o hlompha batho ba bangwe e bile o bontšha gore o ba tšeela godimo, gantši go ba bonolo gore ba go hlomphe le go hlompha ditumelo tša gago. Olivia wa mengwaga e 17 yo a kolobeditšwego e sa le ngwana, o re: “Ke be ke dula ke tšhoga gore ge batho ba ka re ba bolela, nna ka tsenya Beibele tabeng yeo, ba tla ntšea okare ke mmamoruti.” Eupša o ile a thoma go fetoša tsela yeo a naganago ka yona. Go e na le gore a nagane kudu ka dilo tše di mo tšhošago, Olivia o re: “Bafsa ba bantši ga ba tsebe selo ka Dihlatse tša Jehofa. Dihlatse feela tšeo ba di tsebago ke rena. Ka gona, tsela yeo re itshwarago ka yona e ka dira gore batho ba theetše molaetša wa Beibele goba ba se o theetše. Ka baka leo, ge re lewa ke dihlong goba re thatafalelwa ke go botša batho ba bangwe ka tumelo ya rena, goba re tšhoga ge re bolela le bona, gona ba ka nagana gore ga re ikgantšhe ka go ba Dihlatse tša Jehofa. E bile ba ka se rate molaetša wa rena ge e ba re se ra kgodišega ka seo re se dumelago. Eupša ge e ba re bolela le bona re lokologile, re kgodišegile ka seo re ba botšago sona e bile re bolela le bona okare re swere magang, gona ba tlo re hlompha.”
DULA O ŠOMELA JEHOFA GORE O TLE O PHOLOGE
18. O swanetše go dira’ng gore Jehofa a tle a go phološe?
18 Go etša ge re bone, go šomela Jehofa gore a tle a re phološe ke boikarabelo bjo bogolo. Boikarabelo bjoo bo akaretša go bala Lentšu la Modimo le go naganišiša ka lona, go rapela le go nagana ka ditsela tšeo Jehofa a ilego a go šegofatša ka tšona. Go dira dilo tšeo go tla dira gore o tshepe le go feta gore Jehofa ke mogwera wa gago, gomme seo sa go dira gore o se tšhabe go botša ba bangwe ka ditumelo tša gago.—Bala Psalme 73:28.
19. Ke ka baka la’ng go le bohlokwa go dira maiteko a gore o šomele Jehofa gore a tle a go phološe?
19 Jesu o itše: “Ge e ba motho le ge e le ofe a nyaka go ntšhala morago, a a itatole gomme a rwale kota ya gagwe ya tlhokofatšo a ntatele ka go se kgaotše.” (Mat. 16:24) Go molaleng gore ge e ba Mokriste a nyaka go latela Jesu o swanetše go ineela go Jehofa le go kolobetšwa. Ee, go kolobetšwa go dira gore o tle o hwetše ditšhegofatšo tše dintši gona bjale le Paradeiseng. Ka gona o na le mabaka a mantši a gore o šomele Jehofa gore o tle o phologe!
^ par. 11 E le gore o hwetše ditšhišinyo tše dingwe tša kamoo o ka lebogago Jehofa, bala sehlogo se se rego, “Bafsa ba a Botšiša—Ke ka Baka la Eng ke Swanetše go Rapela?” gotee le matlakala a go itekola a bafsa ao a lego go jw.org/nso.
|
Sepedi
|
Phema dilo tše mpe. 1 Bakorinthe 6:9, 10
Ge e ba re rata Jehofa, re ka se dire dilo tšeo a di hloilego.
Jehofa ga a nyake gore re utswe, re tagwe goba re diriše dihlaretagi.
Modimo o hloile go bolaya, go ntšha mpa le bosodoma. Ga a nyake gore re be le megabaru goba re lwe le ba bangwe.
Ga se ra swanela go rapela medimo ya diswantšho goba go dirišana le meoya.
Batho bao ba dirago dilo tše mpe ba ka se tsene Paradeiseng ya lefaseng yeo e tlago.
|
Sepedi
|
DITIRAGALO TŠE DI KGETHEGILEGO
Diketekete tša batho go tšwa dinageng le ditšong tše sa swanego di be di bokane ka khutšo.
BOPHELO BJA BETHELE
Lekala la Bogareng bja Yuropa le ile la laletša baagišani, borakgwebo le balaodi ba mmušo go tlo etela meago ya tšona yeo lenaneo la moletlo wo o bego o ena le sehlogo seo se rego: “Mengwaga e 30 re le Selters”. Ke eng seo se boletšwego ke ba bangwe ba baeng ba 3 000?
|
Sepedi
|
EKISODO 38:18
18Lešira la sefero le be le logilwe la ba le mabalabala a purapura e tala le e khubedu, le moretele, le leokodi le le ohlilwego. Botelele bja lona e be e le meelo e masome a mabedi. Bophara bja lona go tšwa tlase go ya godimo e be e le meelo e mehlano; bja lekana le bja mašira a lapa.
|
Sepedi
|
LEFITIKO 21
Melao ya Baperisita
1Morena o boletše le Moshe a re: Botša baperisita barwa ba Arone o re: Mo go bona go se ke gwa ba le e a itšhilafatšago ka mohu wa gabo; 2ge e le wa gabo wa lapa la gabo, e ka ba mmagwe, goba tatagwe, e ka ba morwa wa gagwe goba morwedi wa gagwe, e ka ba ngwanabo, 3e ka ba kgaetšedi ya gagwe wa mothepana, e a lego lapeng la gabo a sešo a tšewa, ka yena a ka itšhilafatša. 4A se ke a itšhilafatša ge a tšea mosadi setšhabeng sa gabo, a se ke a ikgoboša.
5Ba se ke ba boola dihlogo tša bona, ba se ke ba kota mathoko a maledu, ba se ke ba phatša mebele ya bona dihlaka. 6A e be ba ba kgethetšwego Modimo wa bona; ba se ke ba goboša leina la Modimo wa bona; ka gobane ke bona ba go fihliša tša mello ya Morena, dijo tša Modimo; a e be ba bakgethwa. 7Ba se ke ba tšea mosadi wa seotswa, le ge e le e a gobogilego, le ge e le e a hladilwego ke monna; ba se ke ba tšea e mobjalo; ka gobane moperisita o kgethetšwe Modimo wa gagwe. 8Ka baka leo o mo dire e mokgethwa, ka gobane ke yena mofihliši wa dijo tša Modimo wa gago; le mo dire e mokgethwa, ka gobane nna Morena e a mo kgethilego ke e Mokgethwa. 9Gomme morwedi wa moperisita, ge a ka thoma go otswa, o goboša tatagwe; a a fišwe ka mollo.
10Ge e le yena Moperisita e mogolo mo go bana babo, e a tšhetšwego makhura hlogong, e a beilwego gore a apare dikobo tše kgethwa, yena a se ke a rola hlogong a se ke a gagola diaparo tša gagwe sellong. 11A se ke a tla setotong sa mohu; le ge e ka ba sa tatagwe goba mmagwe, a se be a itšhilafatša ka bona. 12A se ke a tšwa sekgethweng; a se ke a goboša sekgethwa sa Modimo wa gagwe, ka gobane o rwele mofapahlogo ka makhura ala a mola a tloletšwa Modimo wa gagwe. Ke nna Morena. 13A tšee kgarebe e be mosadi wa gagwe. 14A se ke a tšea mosadi wa mohlologadi, le ge e le e a hladilwego, le ge e le e a gobošitšwego, goba seotswa; a se ke a tšea e mobjalo, 15gore a se ke a goboša leloko la gabo mo setšhabeng sa gabo, ka gobane o kgethilwe ke nna Morena.
16Morena o boletše le Moshe a re: 17Bolela le Arone o re: Ge mo lelokong la geno, le mo go ditlogolo tša lena, go ka ba wa segole, a se ke a batamela go fihliša dijo tša Modimo wa gagwe. 18Wa segole a se ke a batamela, le wa sefofu, le wa sehlotša, le wa nko e kgerogilego, le e a nago le ditho tše di fetanago, 19le e a robegilego leoto le ge e le letsogo, 20goba wa lehutla, goba wa lekhoro, goba e a nago le ntaka e tshehla, goba e a tšwilego lekhwekhwe, goba wa kgologo. 21E a nago le bogole, le ge e le wa leloko la Arone moperisita, a se ke a batamela go fihliša tša mello ya Morena, ka gobane ke segole; ke gona a se ke a batamela go fihliša dijo tša Modimo wa gagwe. 22Go ja gona a je dijo tša Modimo wa gagwe, a je tše kgethwakgethwa le tše kgethwa. 23Fela, a se ke a tsena ka lešira, a se ke a tla aletareng, ka gobane o golofetše, a ka tlo goboša dilo tše kgethwa tša ka.
24Gomme Moshe a di anegela Arone le barwa ba gagwe le Baisiraele bohle.
|
Sepedi
|
Mo re ka lesetsa go lelekisa tso tsa go kwana le go ghanya ke mokane ra tlalela ga tso tsa Modimo re nyoko jabola, byalo mangwalo yawa ya ka ho tlase ma re šupetsa tsotsone ka mokgo mang?
Ke ntaba di sa kgonege gore motho a tlalele ga tso tsa Modimo le ga tso tsa go ghanya ka nako ka yyoši? (Mat 6:24)
|
Sepedi
|
11Nna, Paulose, mogolegwa ka lebaka la Kriste Jesu, le ngwanaborena, Timotheose, re a le dumediša, wena Filemone, mogwera wa rena le modirikarena, 2
le wena Apefia, modumedikarena wa mosadi, le wena Argipose, mokatanikarena, le phuthego ye e tsenelago ka ga gago, re re:
3Nke Modimo, Tatagorena, le Morena Jesu Kriste ba le gaugele, ba le fe khutšo.
4Ka mehla ge ke go gopola ke rapela ke leboga Modimo, 5ka gobane ke fela ke ekwa ka mo o ratago badumedi bohle le ka mo o dumetšego go Morena Jesu ka gona. 6Nna ke rapela gore botee bja rena le wena bja ge re le badumedi nke bo ka tšweletša kwešišo ya tše dibotse tše re nago le tšona ka lebaka la Kriste. 7Gobane, ngwanešo, lerato la gago le tloga le nthabišitše le bile le mpeile pelo. O kgothaditše badumedi.
8Ka fao, ka ge Kriste a mphile maatla, ke be nka no se šie go go laya gore o dire se se swanetšego. 9Eupša ka ge ke go rata, ke ikgethela go go kgopela fela. Ke a go kgopela, le ge ke le Paulose, motseta wa Kriste Jesu, yo gonabjale ke bilego ke le sebofša ka lebaka la gagwe. 10
Go wena ke kgopelela Onesimose, morwa wa ka ka tša tumelo, yo ke mo sokolotšego ke le ka kgolegong. 11Pele o be a sa go hole ka selo, fela bjale o re hola kudu, nna le wena.
12Ke mmušetša go wena, yena yo ke mo ratago ka pelo ya ka ka moka. 13Ke be ke dumile ge a ka be a ka dula le nna a nthuša legatong la gago ge ke sa le ka mo kgolegong ka lebaka la Ebangedi. 14Fela ga se ka rata go dira selo ke se ka dumelelwa ke wena. Ga ke rate go go gapeletša gore o dumelele Onesimose go nthuša; ke rata ge o mo dumelela ka go lokologa.
15Yo Onesimose ge a kgaogane le wena sebakanyana, mohlomongwe e be e le gore a tle a boele ruri go wena, 16e se sa le lekgoba, e le wa go phala lekgoba, e le ngwaneno yo o mo ratago. Nna ke mo rata kudu, fela wena o tla mo rata le go feta, ka bokgoba bja gagwe le ka Bokriste bja gagwe.
17Bjale ge eba o mpona ke le modirišananago, mo amogele go no swana le ge o be o tla amogela nna. 18Ge eba a go fošeditše goba a jele molato go wena, lefiša nna. 19Ke ngwala ka seatla sa ka mo ke re: Nna ke tla go bušetša.
Ke be ke sa nyake go go gopotša gore wena ka noši o a nkolota, ka gobane o se o lego sona ka nna.
20Ka gona, hle, ngwanešo, ka ge o le ngwanešo ka Morena, nke o ntšwele mohola, o nthabiše, ka ge o le Mokristekanna.
21Ke go ngwalela ke holofetše gore o tla dira ka mo ke go kgopelago ka gona; gabotsebotse ke a tseba gore o tla dira le go feta ka mo ke go kgopelago. 22Le gona o ntokišetše phapoši, ka ge ke holofela gore Modimo o tla le phethela ka mo le kgopelago ka gona, a mpušetša go lena.
23
Ephafrase yo e lego sebofšakanna ka lebaka la Kriste Jesu o re o dumele; 24
le badirišanikanna, Markose le Aristargose le Demase le Lukase, le bona ba a go dumediša.
25A Morena wa rena, Jesu Kriste, a le gaugele.
|
Sepedi
|
111
Morena o re:
“Mola Israele e sa le ngwana ke be ke mo rata,
gomme ka mmitša e le morwa wa ka gore a tšwe Egepeta.
2Eupša go mmitša ga ka11:2 Phetolelo ye nngwe ya kgale e re “ga ka” Seheberu se re “ga bona”. ya ba nke ke go mo dira gore a mphuralelele11:2 Phetolelo ye nngwe ya kgale e re “a mphuralelele” Seheberu se re “ba furalelele”. sa ruri.
Setšhaba sa ka sa direla Baale le medimo ya diswantšho dihlabelo.
3Gabotsebotse ke nna ke ba rutilego go sepela;
ka kuka setšhaba sa ka,11:3 Phetolelo ye nngwe ya kgale e re “ka kuka setšhaba sa ka” Seheberu se re “a ba kuka”.
eupša sona sa se dumele gore se hlokometšwe ke nna.
4Ke ile ka ba tliša go nna ka botho le lerato,
ka dira bjalo ka motho yo a kukago ngwana wa gagwe a mmea thameng;11:4 “ka dira ... thameng” Seheberu ga se kwagale gabotse.
ka obama ka ba leša.
5“Ba ganne go boela go nna, ka gona ba swanetše go boela Egepeta, gomme naga ya bona e tla bušwa ke Asiria. 6Tšhoša e tla bolaya badudi ba metse ya bona, gomme manaba a robaganya maphika a dikgoro tša metse yeo. Setšhaba sa ka se tla fedišwa ka lebaka la tše se ikemišeditšego go di dira. 7Ba phegeletše go mphuralela. Ba tla lla ka lebaka la joko ye ba tla bego ba e rwele, eupša ga go yo a tla ba rolago yona.11:7 Ka Seheberu temana ye ga e kwagale gabotse.
8
“Na nka go lahla bjang, wena Israele?
Nka go tlogela bjang?
Kgane o re nka go fediša bjalo ka mola ke fediša motse wa Adma,
goba ka go dira tše ke di dirilego Tseboime?
Pelo ya ka e a gana –
ke go šokela kudu.
9Nka se go otle ke galefile.
Nka se sa fediša Israele,
gobane nna ke Modimo,
ga ke motho.
Ke nna Mokgethwa gare ga lena.
Nka se tle go lena ka pefelo.
10“Baisraele ba tla ntatela, nna, Morena, ge ke bopa bjalo ka tau. Ge ke bopa bana bao ba ka ba tla tla ba phaphasela bjalo ka nonyana ba etšwa bodikela. 11Ba tla be ba etšwa Egepeta ba phaphasela, ba etšwa Asiria boka maeba. Nna ke tla ba bušetša magaeng a bona. Ke realo, nna, Morena.”
121“Setšhaba sa Israele se ntikaneditše ka maaka le boradia, sa Juda sona se sa ntatela, nna, Modimo, se sa mpotegetše, nna, Mokgethwa.12:1 “sa Juda ... Mokgethwa” Diphetolelo tše dingwe di re “sa Juda sona se sa ntsogela maatla, nna, Modimo, yo a botegago, yo mokgethwa.” 2Se sengwe le se sengwe se se hlwelwago go dirwa ke Baisraele ga se na mohola, ke sa go senya. Bonokwane le dikgaruru di ba atela di eya pele. Ba kwana le Asiria, gomme le nageng ya Egepeta ba romela makhura a mohlware.”
3
Morena o bona batho ba Juda molato; le ditlogolo tša Jakobo o tla di otlela dibe tša tšona. O tla ba lefetša tše ba di dirilego. 4
Jakobo o ile a leka go ema mogolwagwe legato ba sa le ka popelong ya mmagobona; le mola e le monna o ile a katana le Modimo – 5
a lwa le morongwa gomme a mo fenya. A lla a mo kgopela kgaugelo. Le kua Bethele Modimo o ile a kopana naye, a bolela le yena.12:5 Diphetolelo tše dingwe tša kgale di re “le yena” Seheberu se re “le rena”. 6Yoo e be e le yena Morena Modimo Ramaatlaohle – Morena ke lona leina le a swanetšego go bitšwa ka lona ge a rapelwa. 7Bjale ge, boelang go Modimo wa lena, le dule le rata yena Morena, le dira tše di lokilego, le mo tshepile, yena Modimo wa lena.
8Morena o re: “Baisraele ba swana le Bakanana ka boradia; ba rata go hlalefetša batho ka dikelo tša bofora. 9Ba re: ‘Re na le sa rena, lehumo le re atlile. Gomme ga go motho yo a ka re bonago molato wa go ikhumiša ka bohwirihwiri.’ 10
Eupša nna ke lego Morena Modimo wa lena go tloga mola le le Egepeta, ke tla dira gore le boele le dule ka mešašeng, go swana le ka nako yela ya Tente ya bodulo bja Morena.
11“Ke boletše le baprofeta, ka ba bontšha dipono tše dintši, ka ba ka botša setšhaba dipapišo ka bona. 12Batho ba Gileade ba dira tše kgopo, gomme ba tla bolawa. Kua Gilgale go direlwa dipoo dihlabelo; ke ka lebaka leo dialetare tša gona di tlago ba bjalo ka mekgobo ya maswika bolemeng.”
13
Jakobo o ile a tšhabela nageng ya Aramo mo a ilego a dišetša monna yo mongwe dihuswane, e le go šomela go hwetša mosadi. 14
Morena o ntšhitše Baisraele Egepeta ka moprofeta, a ba a ba hlokomela ka yena moprofeta. 15Baisraele ba galefišitše Morena gabohloko; o tla ba otlela go bolaya batho. Morena wa bona o tla ba otlela go mo goboša moo ga bona.
131Mehleng ya kgale e be e re ge ba kgoro ya Efraime ba bolela, ba dikgoro tše dingwe ba šie. Ba be ba hlompšha ke Baisraele ba bangwe. Fela ba ile ba ikobela molato ka go khunamela Baale, gomme ka lebaka la sebe seo ba hwa. 2Le gonabjale ba sa iša pele le go dira dibe ka go ipopela medimo ya diswantšho, diswantšhobopša tša silibera tše ba di bopago ka mo ba di bonago ka gona, tšohle di bopša ke bakgoni ba bona. Ke moka ba re: “E hlabeleng didimo!” Aowii, batho ba napile ba khunamela medingwana ya manamane ba e atla! 3Ke ka lebaka leo ba tlago timelela bjalo ka kgodi ya masa, bjalo ka phoka ye e timelelago ge le hlaba. Ba tla etša mooko wo o tšewago ke phefo seboeng, ba swana le muši wo o tupago ka lešoba.
4Morena o re: “Ke bile Morena Modimo wa lena go tloga mola le le Egepeta. Ga le na Modimo yo mongwe ntle le nna. Ntle le nna ga go Mophološi yo mongwe. 5
Ke ile ka le hlokomela kua lešokeng, nageng yela ya go omelela. 6Ka le fepa la khora, mme ya re ge le sosometše la ikgogomoša, la ntebala. 7Ka gona ke tla le hlasela boka tau. Ke tla le lalela tseleng bjalo ka nkwe. 8Ke tla le tsogela go etša bere ye e hlakotšwego bana, ka le gagola. Ke tla le kgabutla ka bjako boka tau; ka le rathaganya bjalo ka sebata.
9“Ke tla le fediša, lena Baisraele, gomme le tla hlakodišwa ke mang?13:9 Phetolelo ye nngwe ya kgale e re “le tla hlakodišwa ke mang?” Seheberu se re “mohlakodiši wa lena ke nna”. 10
Bjale kgoši ya lena e kae e tle e le hlakodiše metseng yohle ya lena? Ba kae babuši ba lena ba le kilego la kgopela Samuele la re: ‘Re fe kgoši le baetapele!’ 11
Ka gona ka le fa kgoši ke galefile, ka ba ka le amoga yona ke galefile.
12“Sebe sa Baisraele le molato wa bona ke di ngwadile, mme mangwalo a gona ke a lotile. 13Baisraele ba sa na le sebaka sa go phela, fela ba šilofetše mo ba sa bonego mohola wa go se šomiša – ba swana le ngwana yo a lego kgauswi le go belegwa, yo a ganago go tšwa ka popelong ya mmagwe. 14
Na nka nama ka ba hlakodiša bodulabahu? Nka ba phološa lehung? Hee, lehu, tliša13:14 Diphetolelo tše dingwe tša kgale di re “tliša” Seheberu se re “ke tla ba”. mauba a gago! Tliša lebolela la gago, wena bodulabahu! Setšhaba se nka se sa se šokela. 15Le ge Baisraele ba atlega bjalo ka lehlakanoka ke tla ba romela phefo ya bohlabatšatši ya go tšwa lešokeng, gomme e tla pšheša didiba tša bona le methopo. E tla ba hlakola tšohle tše bohlokwa.
|
Sepedi
|
321Ka morago ga ditiragalo tšeo tša go botegela Morena tša Kgoši Hiskia, Sanheribe, kgoši ya Asiria, a hlasela Juda. A dikanetša metse ya merako gomme a laela madira a gagwe gore a šwahle merako. 2Ge Hiskia a bona gore Sanheribe o ikemišeditše le go hlasela Jerusalema, 3-4yena le bahlankedi le balaodi ba gagwe ba eletšana gore ba šibe methopo ka ntle ga motse, gore ge Baasiria ba batamela Jerusalema ba tle ba hloke meetse. Banna bao ba kwana le yena, ba kgobokanya batho ba bantši gomme ba šiba methopo ka moka le mekero ya tikologong ya Jerusalema. 5Kgoši a tiišetša dibo tša motse ka go lokiša morako, ka go godiša ditora tša tlhapetšo, le ka go aga morako wa ka ntle. A ba a tiiša dibo tše di bego di agilwe mo naga e bego e lekelelantšwe motseng wa Dafida. Le gona a laela gore go dirwe matsolo a mantši le dikotse. 6A bea balaodi ba madira gore ba laole banna ba motse, gomme a laela banna bao gore ba kgobokane lepatlelong la lesorong la motse. A ba tutuetša a re: 7“Le beng le sebete, le tie mme le se ke la boifa kgoši ya Asiria goba madira a mantši a a nago le ona. Yo a emego le rena o feta ba ba emego le yena ka maatla. 8Yena o na le maatla a motho, eupša rena re na le Morena Modimo wa rena go re thuša le go hlabana dintwa tša rena.” Batho ba tiišwa maatla ke mantšu ao a kgoši.
9Ka morago ga lebaka, ge Sanheribe le madira a gagwe ba sa le Lakishe, a roma batseta go Hiskia le go batho ka moka ba Juda ba ba bego ba na le yena Jerusalema, gore ba yo ba botša ba re: 10“Nna, Sanheribe, kgoši ya Asiria, ke botšiša gore ke eng se le se tshephilego ge le fela le dutše mo Jerusalema mola motse woo o dikaneditšwe. 11Hiskia o le botša gore Morena Modimo wa lena o tla le phološa diatleng tša rena, eupša Hiskia o a le lahletša mme o tla dira gore le hwe ka tlala le lenyora. 12Ke yena yo a phušotšego dintotoma tšeo go tšona go bego go khunamelwa Morena, a kgereša le dialetare tša gagwe, mme ka morago a botša batho ba Juda le ba Jerusalema gore ba khuname pele ga aletare e tee, le gore ba tšhume seorelo go yona fela. 13A ga le tsebe se nna le borakgolokhukhu ba ka re se dirilego ditšhaba tše dingwe? Na medimo ya ditšhaba tšeo e kile ya phološa dinaga tša tšona go kgoši ya Asiria? 14Ke ofe wa medimo yeo ka moka ya ditšhaba tšeo borakgolokhukhu ba ka ba di fedišitšego o kilego wa phološa setšhaba sa wona diatleng tša rena? Bjale ke eng se se le dirago gore le gopole gore Modimo wa lena o ka le phološa? 15Ka gona Hiskia a se ke a le fora goba a le lahletša ka mokgwa woo. Le se ke la mo kgolwa! Ga go le modimo o tee wa setšhaba se sengwe wo o kilego wa kgona go phološa setšhaba sa wona diatleng tša ka, goba diatleng tša borakgolokhukhu ba ka. Ka gona Modimo woo wa lena ruri o ka se le phološe!”
16Batseta ba Asiria ba ba ba tšwela pele le go roga Morena Modimo le Hiskia, mohlanka wa Morena. 17Lengwalo le kgoši ya Asiria e bego e le ngwadile le be le nyatša Morena Modimo wa Israele. Lona le be le re: “Medimo ya ditšhaba tše dingwe ga se ya ka ya phološa ditšhaba tša yona diatleng tša ka, gomme le wona Modimo wa Hiskia o ka se phološe batho ba wona diatleng tša ka.” 18Batseta bao ba goa mantšu ao ka Seheberu gore ba tšhoše batho ba Jerusalema bao ba bego ba nametše morako wa motse, ba ba nole moko gore ba tle ba thope motse ntle le bothata. 19Ba bolela ka Modimo wa Jerusalema ka wona mokgwa woo ba bego ba bolela ka medimo ya ditšhaba tše dingwe, medimo ya diswantšho ye e bego e dirilwe ke batho.
20Ke moo Kgoši Hiskia le moprofeta Jesaya, morwa wa Amotse, ba rapetšego Modimo ba mo llela gore a ba thuše. 21Morena a roma morongwa yo a ilego a bolaya bahlabani ka moka le balaodi le baetapele ba madira a Asiria. Ka gona Kgoši Sanheribe a boela Asiria a lewa ke dihlong. Ka letšatši le lengwe ge a tsena ka tempeleng ya modimo wa gagwe, barwa ba gagwe ba bangwe ba mmolaya ka ditšhoša tša bona.
22Ka tsela yeo Morena a hlakodiša Kgoši Hiskia le batho ba Jerusalema diatleng tša Sanheribe, kgoši ya Asiria, le manabeng a mangwe a bona. A dira gore batho ba phele ka khutšo32:22 Diphetolelo tše dingwe tša kgale di re “A dira gore batho ba phele ka khutšo” Seheberu se re “A eta batho pele”. le dinaga ka moka tše di bapilego nabo. 23Batho ba bantši ba tlišetša Morena dikabelo Jerusalema, le Hiskia ba mo tlišetša dimpho tše bohlokwa, gomme go tloga ka yona nako yeo ditšhaba ka moka tša hlompha Hiskia.
24Mehleng yeo Kgoši Hiskia a babja a ba a nyako hlokafala. A rapela, mme Morena a bolela le yena, a mo fa sešupo sa semaka sa gore o tla fola. 25Eupša Hiskia a thoma go ikgogomoša, ka gona a se ke a leboga Morena ka lebaka la taba yela ye botse a mo diretšego yona; gomme seo sa dira gore Morena a galefele yena le batho ba Juda le ba Jerusalema. 26Eupša mafelelong Hiskia le batho ba Jerusalema ba ikokobetša, ka fao Morena a se ke a ba otla ge Hiskia a sa phela.
27Kgoši Hiskia o ile a huma kudu, gomme yo mongwe le yo mongwe a mo hlompha. A ikagela diphapoši tša go bolokela gauta, silibera, maswikana a bohlokwa, dinoko, dikotse le dilwanalwana tše dingwe tša go kganyogega. 28Godimo ga moo, o be a agetšwe diphapoši tša go bolokela mabele, beine le makhura a mohlware, a agetšwe le mašaka a dikgomo le a dihuswane. 29O ile a ikagela le metse, a rua le dihuswane le dikgomo tše ntši, gobane Modimo o be a mo file thoto ye ntšintši. 30Kgoši Hiskia ke yena yo a ilego a thiba moela wa ka godimo wa mothopo wa Gihone, a epa mokero, a sepediša meetse ka wona, a a theošetša bodikela motseng wa Dafida. Hiskia o ile a atlega go tšohle tše a di dirago, 31eupša mola baemedi ba Babilonia ba tlile go botšiša ka ga semaka sela se bego se diregile nageng, Modimo o ile a mo lesa gore a inaganele, e le fela go mo leka gore a tsebe tše di lego ka pelong ya gagwe.
32Tše dingwe tše Kgoši Hiskia a di dirilego, le go botegela Morena ga gagwe, di ngwadilwe mo pukung ya Pono ya moprofeta Jesaya, morwa wa Amotse, le mo go Ditaba tša magoši a Juda le a Israele. 33Hiskia a ithobalela le botatagwe gomme a bolokwa morotogeng wa go ya mabitleng a mošate. Batho ka moka ba Juda le ba Jerusalema ba mo hlompha lehung la gagwe. Morwa wa gagwe, Manase, a mo hlatlama bogošing.
331Manase o be a na le mengwaga ye lesome le metšo ye mebedi ge e eba kgoši ya Juda, gomme a buša a le Jerusalema mengwaga ye masome a a fetšago seatla le metšo ye e fetšago seatla. 2
Manase a latela mekgwa ya bohlola ya ditšhaba tše Morena a bego a di rakile nageng ge setšhaba sa gagwe se goroga. 3A tsošološa dintotoma tšela go tšona go bego go khunamelwa medimo ya diswantšho tšela Hiskia, tatagwe, a bego a di phušotše. A aga dialetare tše go tšona go bego go khunamelwa Baale, a ba a betla dikota tša borapedi, le gona a obamela dinaledi a di hlankela. 4
A aga dialetare tša medimo e šele ka Tempeleng Jerusalema, motse wola Morena a bego a itše ke moo a tlago khunamelwa gona go ya go ile. 5Ka dikgorong ka pedi tša Tempele a aga dialetare tšeo go tšona go bego go khunamelwa dinaledi. 6A dira dihlabelo ka barwa ba gagwe ka moeding wa Hinomo. A šomišana le baloi le didupe, a ba a dirišana le33:6 “dirišana le” goba “a se ke a thibela” dinoge le ba malopo. A dira dibe kudu pele ga Morena, a mo rumola. 7
A hloma seswantšhobetlwa ka Tempeleng, felo mola Modimo a itšego go Dafida le go Solomone, morwa wa gagwe: “Mo Jerusalema, gona ka mo Tempeleng ye, ke felo fa ke go kgethilego nageng ka moka ya dikgoro tše lesome le tše pedi tša Israele gore ke mo ke tlago khunamelwa gona go ya go ile. 8Gomme ge setšhaba sa Israele se ka phetha ditaelo tša ka ka moka ka potego, sa phetha le melao ka moka le ditaelo tše Moshe, mohlanka wa ka, a ba filego tšona, gona nka se ba lese ba lelekwa nageng ye ke e abetšego borakgolokhukhu ba bona.” 9Manase a diriša batho ba Juda le ba Jerusalema dibe tše kgolo le go feta le tšela tša ditšhaba tše Morena a ilego a di fediša nageng yeo ge setšhaba sa gagwe se tsena go yona.
10Le ge Morena a ile a bolela le Manase le setšhaba sa gagwe, ba ile ba se ke ba theetša. 11Ka gona Morena a dira gore balaodi ba madira a Asiria ba hlasele Juda. Ba swara Manase, ba mo hlaba ka dikgwega, ba mo tlema ka diketane tša mphiri, gomme ba mo iša Babilone. 12Moo tlaišegong yeo a ikokobetša kudu pele ga Morena Modimo wa gagwe le wa borakgolokhukhu ba gagwe, mme a mo kgopela gore a mo thuše. 13Modimo a kwa thapelo ya Manase mme a e araba ka go mmoetša Jerusalema le ka go dira gore a buše gape. Taba yeo ya kgodiša Manase gore Morena ke Modimo.
14Ka morago ga moo Manase a agela motse wa Dafida morako wa ka ntle ka bodikela bja mothopo wa Gihone ka moeding, go ya Lesorong la Dihlapi, go dikologa karolo ya motse ye e bitšwago Ofele. A iša morako woo godimo kudu. A bea balaodi ba madira metseng ka moka ya Juda ye e ageleditšwego ka merako. 15A tloša medimo e šele ka Tempeleng le seswantšhobetlwa se a bego a se beile ka go yona, le dialetare tša medimo ya diswantšho tše di bego di le mmotong wo go wona go bego go le Tempele, le mafelong a mangwe mo Jerusalema; a lahla dilo tše ka moka ka ntle ga motse. 16A ba a lokiša aletare ya Morena, gomme a dira dihlabelo tša kagišano le tša tebogo godimo ga yona. A laela batho ka moka ba Juda gore ba khunamele Morena Modimo wa Israele. 17Le ge batho ba ile ba no fela ba dira dihlabelo mafelong a mangwe a tirelo, ba be ba di direla Morena fela.
18Tše dingwe tše Manase a di dirilego, le thapelo ye a rapetšego Modimo wa gagwe ka yona, le melaetša ya baprofeta ba ba boletšego le yena ka leina la Morena Modimo wa Israele, ka moka di ngwadilwe mo go Ditaba tša magoši a Israele. 19Thapelo ya kgoši le ka moo Modimo a ilego a e kwa ka gona le dibe ka moka tše a ilego a di dira pele ga ge a sokologa – go se botege ga gagwe, le moo a bego a kgobetše dintotoma tšeo go tšona go bego go khunamelwa medimo ya diswantšho, a hlomile le dikota tša borapedi le medimo ya diswantšho – ka moka di ngwadilwe mo go Ditaba tša baprofeta. 20Manase a ithobalela le botatagwe gomme a bolokwa ka ngwakong wa mošate, mme morwa wa gagwe, Amone, a mo hlatlama bogošing.
21Amone o be a na le mengwaga ye masome a mabedi a metšo ye mebedi ge e eba kgoši ya Juda, gomme a buša a le Jerusalema mengwaga ye mebedi. 22Bjalo ka Manase, tatagwe, a dira dibe pele ga Morena, gomme a dira dihlabelo a di direla medimo ya diswantšho ye tatagwe a bego a e dirile, a ba a e obamela. 23Eupša yena a se ke a swana le tatagwe, a se ke a ikokobetša pele ga Morena; a dira dibe le go feta le yena tatagwe.
24Bahlankedi ba Amone ba mo logela maanomabe gomme ba mmolaela ka ngwakong wa mošate. 25Batho ba Juda ba bolaya babolai ba Amone ka moka, gomme ba bea morwa wa gagwe, Josia, kgoši.
341
Josia o be a na le mengwaga ye seswai ge e eba kgoši ya Juda, mme a buša a le Jerusalema mengwaga ye masome a mararo a motšo o tee. 2A dira tše di kgahlago Morena; a latela mohlala wa rakgolokhukhu wa gagwe, Kgoši Dafida, a se ke a aroga ditseleng tša gagwe.
3Ka ngwaga wa seswai wa ge Josia e le kgoši, e sa le lesogana, a thoma go fišegela go tseba Modimo wa rakgolokhukhu wa gagwe, Kgoši Dafida. Ka morago ga mengwaga ye mene a thoma go phušola dintotoma tšeo go tšona go bego go khunamelwa medimo ya diswantšho, a rema le dikota tša borapedi le medimo ye mengwe ka moka ya diswantšho Juda le Jerusalema. 4
A laela gore dialetare tša Baale di kgerešwe, le dialetare tša seorelo tše di bego di le godimo ga dialetare tša Baale di pšhatlwe. Dikota tša borapedi le medimo ye mengwe ka moka ya diswantšho le tšona tša šilaganywa, mme lerole la tšona la gašanywa mabitleng a batho ba ba bego ba di direla dihlabelo. 5
A tšhuma mašapo a baprista ba medimo ya diswantšho godimo ga dialetare tšela ba bego ba khunamela medimo yeo go tšona. Ka go dira tšeo ka moka a hlwekiša Juda le Jerusalema. 6A dira sona seo metseng ka moka ya naga ya Manase le ya Efraime le ya Simeone, le go yo fihla Naftali le maropeng a a lego kgauswi le metse yeo. 7Nageng ka moka ya Mmušo wa ka Leboa a kgereša dialetare, a rema le dikota tša borapedi, a šila medimo ya diswantšho, a pšhatlaganya le dialetare tšohle tša seorelo. Ke moka a boela Jerusalema.
8Ngwageng wa lesome le metšo ye seswai wa pušo ya Kgoši Josia, ge kgoši a sa hlwekiša naga le Tempele, o ile a roma banna ba ba latelago gore ba yo lokiša Tempele ya Morena Modimo wa gagwe: Shafane, morwa wa Atsalia, Maasea, ramotse wa Jerusalema, le Joage, morwa wa Joahase, mohlankedi yo mogolo. 9Ba neela Hilkia, Moprista yo Mogolo, tšhelete ye baleti ba masoro ba Balefi ba bego ba e kgobokeditše ka Tempeleng. E be e e etšwa go batho ba Efraime le ba Manase le go batho ba bangwe ka moka ba Mmušo wa ka Leboa, le go batho ba Juda, le ba Benjamene, le ba Jerusalema. 10Tšhelete yeo ka morago e ile ya neelwa banna ba ba bego ba hlokometše go lokiša Tempele, gomme bona ba e neela 11babetli le baagi gore ba reke matlapa le dikota tša mahlomo, ba lokiše meago ye magoši a Juda a bego a e lesitše ya onala. 12Banna ba ba bego ba dira modiro woo ba be ba botega. Ba be ba hlokometšwe ke Balefi ba: Jahate le Obadia, ba kgorwana ya Merari, le Sakaria le Meshulamo, ba kgorwana ya Kehate. Balefi bao ka moka e be e le diletši tša dikgwari. 13Balefi ba bangwe ba be ba hlokometše batho ba go thotha dikago, ba hlokometše le bašomi medirong ye e fapanego, mme ba bangwe ba swara dipuku, ba bangwe e le baleti, bangwe e le bahlankedi.
14Ge tšhelete yela e ntšhwa ka phapošing ya polokelo, Hilkia a hwetša puku ya melao ya Morena, melao ye Modimo a bego a ile a e fa setšhaba ka Moshe. 15Hilkia a re go Shafane: “Ke hweditše puku ya melao ka mo Tempeleng!” A neela Shafane puku yeo, 16gomme Shafane a e iša go kgoši. A mmegela a re: “Rena bahlankedi ba gago re dira tšohle tše o re laetšego tšona. 17Re tšere tšhelete yela e bego e le ka Tempeleng gomme re e neetše bahlokomedi le bašomi.” 18A napa a tsebiša kgoši a re: “Hilkia o nneetše puku še.” Gomme a e balela kgoši.
19Ge kgoši a ekwa puku yeo e balwa, a gagola diaparo tša gagwe a huduegile moyeng, 20gomme a laela Hilkia le Ahikamo, morwa wa Shafane, le Abdone,34:20 “Abdone” Ke “Akboro” mo go . morwa wa Mika, le Shafane, mongwaledi wa kgoro, le Asaya, mohlankedi wa kgoši, a re: 21“Sepelang le yo mpotšišetša Morena, le botšišetšeng le batho ba ba sa šetšego mo Israele le Juda. Le nyakišišeng ka ga dithuto tša puku ye. Morena o re galefetše ka gobane borakgolokhukhu ba rena ga se ba phetha ditaelo tša gagwe, le gona ga se ba dira tše di ngwadilwego ka mo pukung ye.”
22Ka taelo ya kgoši, Hilkia le bao ba bangwe ba ya ba botšiša Hulda, moprofeta wa mosadi, yo a bego a dula karolong ye mpsha ya Jerusalema. Monna wa gagwe, Shalume, morwa wa Tikba, setlogolo sa Hasra, o be a hlokometše diaparo tša ka Tempeleng. Ba botša Hulda se se diregilego, 23gomme yena a ba botša gore ba boele go kgoši ba mmotše gore Morena Modimo wa Israele 24o re: “Ke tlile go tlišetša Jerusalema le batho ba motse woo mahlomola, e lego dithogako ka moka tše di ngwadilwego ka pukung ye e baletšwego kgoši. 25Ba mphuraletše gomme ba direla medimo ye mengwe dihlabelo, gore ba nthumole ka tšohle tše ba di dirago. Ke tukela Jerusalema bogale, gomme bogale bjoo bo ka se fele. 26Ge e le kgoši yena, le mmotše gore Morena Modimo wa Israele o re: ‘O kwele tše di ngwadilwego ka pukung, 27gomme wa ba le pelo ye boleta mme wa ikokobetša pele ga ka, wa gagola diaparo tša gago, wa lla ge o ekwa ka moo ke rego ke tla otla Jerusalema le batho ba motse woo ka gona. Ke kwele thapelo ya gago, 28gomme mahlomola a ke tlago a tlišetša Jerusalema a ka se tle pele o ithobalela le botatago. Ke tla dira gore o ithobalele ka khutšo.’ ”
Banna bale ba boela go Kgoši Josia ba mmotša taba tšeo.
29Kgoši Josia a kgobokanya baetapele ka moka ba Juda le ba Jerusalema, 30gomme ba ya Tempeleng mmogo ba na le baprista le Balefi le batho bohle ba Juda le ba Jerusalema, ba bagolo le ba bannyane. Kgoši a ba balela puku ka moka ya kgwerano ye e bego e hweditšwe ka Tempeleng. 31A ema mo go bego go ema magoši gomme a tsošološa kgwerano pele ga Morena gore o tla mo theetša, a phetha le melao le ditaelo tša gagwe ka pelo ya gagwe ka moka le ka moya wa gagwe ka moka, le gore o tla phetha tše kgwerano e di nyakago, bjalo ka ge go ngwadilwe ka pukung yeo. 32A eniša yo mongwe le yo mongwe Jerusalema le nageng ya Benjamene gore o tla phetha kgwerano. Ka gona batho ba Jerusalema ba phetha tše kgwerano ye ba e dirilego le Modimo wa borakgolokhukhu ba bona e di nyakago. 33Kgoši Josia a fediša dilo tšohle tša bohlola tše di bego di le nageng ya Israele, mme a laela gore batho ka moka ba Israele ba khunamele Morena Modimo wa borakgolokhukhu ba bona. Gomme ge a sa phela ba ile ba no fela ba theetša Morena.
|
Sepedi
|
161Ke le tsebiša gore modumedikarena wa mosadi, Foibe, yo e lego modiredi phuthegong ya Kenegerea, ke motho yo a lokilego. 2Le mo amogele e le wa Morena, ka mo badumedi ba swanetšego go dira ka gona, gomme le mo thuše ka mo go nyakegago; gobane le yena o thušitše ba bantši, ešita le nna o nthušitše.
3
Le dumediše Prisila le Akhwila, bona ba šomilego le nna mola re le modirong wa Kriste Jesu; 4ke bona bale ba go ka ba ipea kotsing ya lehu gore ba mphološe. Ga se nna fela ke ba lebogago, eupša ba lebogwa le ke diphuthego ka moka tše di tšwago baditšhabeng. 5Le phuthego ye e kopanelago ka lapeng la bona e dumele.
Le dumediše Epaenetose, mogwera wa ka yo ke mo ratago kudu, yo e bilego yena motho wa mathomo nageng ya Asia wa go dumela go Kriste. 6Le ntumedišetše Maria, yo a le šometšego kudu. 7Le dumediše le Andronikose le Juniase, banna ba gešo, ba ba kilego ba ba kgolegong le nna, ba ba tsebjago kudu ke baapostola, le gona ba bile Bakriste pele ga ka.
8Le dumediše Ampliatose, mogwera wa ka yo ke mo ratago kudu, yo e lego modumedi wa Morena bjalo ka nna. 9Le dumediše le Urbanose, yo a šomilego le rena ge re le modirong wa Kriste, le Stagise, mogwera wa ka yo ke mo ratago kudu. 10Apelese a dumele, yena monna yo go botegela Kriste ga gagwe go šetšego go bonagetše. Le ba ga Aristobulose ba dumele. 11Madume go mogagešo, Herodione, le go ba ga Narkisose, ba e lego ba Morena.
12Le ntumedišetše boTrefina le Trefosa, bona ba itapišetšago Morena; le dumediše le Persise, mogweraka yo ke mo ratago kudu, mosadi yo a šometšego Morena e le ruri. 13
Le dumediše Rufose, mošomedi wa senatla wa Morena, le mmagwe, yo le nna a bego a ntshwere bjalo ka morwagwe. 14Le lotšhe Asinkritose le Flegone le Hermese le Patrobase le Hermase le bana ba borena ba bangwe ka moka ba ba nago le bona. 15Le ntumedišetše Filologose le Julia le Nereose le kgaetšedi ya gagwe, le Olimpase le badumedi ka moka ba ba nago le bona.
16Le dumedišane ka go atlana, gona go bontšhago go ratana ga badumedi. Diphuthego tšohle tša Kriste di a le dumediša.
17Banabešo, ke le laya ke tiišitše gore le itote go bao ba aroganyago batho le gona ba ba kgelošago thutong ye le ithutilego yona. Le se ke la kopana nabo, 18gobane ba babjalo ga ba hlankele Kriste, Morena wa rena, eupša ba laolwa ke bojato. Ka maleme a bona a boreledi le dipolelo tša bona tša go goketša ba fora ba ba sa ba gopolelego maaka. 19Batho ka moka ba kwele ka mo le botegetšego Ebangedi ka gona; ke sona se ke le thabeletšego sona. Ke nyaka ge le ka hlalefela tše di lokilego, tše dimpe tšona la se tsebe selo ka tšona. 20Gomme Modimo, yena Moretlišetšakhutšo, o kgauswi le go gataka Sathane.
Morena wa rena, Jesu Kriste, a le gaugele.
21
Timotheose, mošomikanna, le magagešo, Lusiose, le Jasone le Sosipatere ba a le dumediša.
22Nna, Tersiose, mongwadi wa lengwalo le, ke le dumediša ke le modumedikalena.
23
Gayose, yo ke lego moeng wa gagwe, yo phuthego e kopanelago ka ga gagwe, o a le tamiša. Erastose, ramatlotlo wa motse, le ngwanaborena, Kwartose, ba re le dumele.16:23 Dingwalwakaseatla tše dingwe di tlaleletša ka temana 24 ye e rego “Morena wa rena, Jesu Kriste, a le gaugele bohle. Amene.” Mo go tše dingwe temana yeo e latela temana 27.
25A re tumišeng Modimo yo a kgonago go le tiiša tumelong ya lena, go ya ka Taba ye Botse ye ke e begago mabapi le Jesu Kriste, le go ya ka kutollo ya sephiri se e sa lego se utwa go tloga le go tloga. 26Fela bjale sephiri seo se utolotšwe ka mangwalo a baprofeta; gomme ka taelo ya Modimo wa go sa felego se begetšwe ditšhaba tšohle, gore di dumele go Modimo di mo theeletše.
27A Modimo, yena Rabohlale a nnoši, a tumišwe go ya go ile ka Jesu Kriste. Amene.16:27 Dingwalakaseatla tše dingwe di na le temana 25-27 gona mo le go ba di ngwala ; mo go tše dingwe ditemana tše di ngwadilwe go ba di ngwalwa ; mo go sengwalwakaseatla se sengwe di latela .
|
Sepedi
|
Go itswalela ka Covid-19 coronavirus go šišinywa gore batho ka botee bao ba bego ba le go phatlalatša go thwii twatšing ba bao ba etetšego mafelong fao go nago le palo ye kgolo ya batho bao ba fetetšwego ka nepo ya go thibela phetetšo ya go tšwela pele.
Go dula ka gae. Tšwela fela ya ka ntle ge o nyaka tlhokomelo ya kalafo.
Hlokomela dika tša gago tše di latelago: Letadi, go gohlola, go hema ka boima
Hwetša kalafo ka pela ka moo go kgonegago ge e le gore o thomile go babja.
Kgonthiša gore o tseba, le go latela, magato a go nyaka tlhokomelo.
Dikgato tše ke:
Letšetša lefelo la gago la kalafo gomme o ba botše gore o na le, goba o sekasekwa, Covid-19 coronavirus.
Apara sešira sefahlego pele ga ge o ka tsena ka lefelong la tlhokomelo ya maphelo.
Kgopela motlhokomedi wa sephrofešenale go tsebiša NICD.
O se ke wa ya mošomong, sekolong, goba mafelong a setšhaba. Efoga go šomiša dinamelwa tša setšhaba, goba dithekisi.
Ikarogantšhego bathong ba bangwe le diphoofolo ka lapeng la gago. Ge o ka kgona šomiša tše ntlwana ye e aroganego.
Dišira difahlego di swanetše go šomišwa go thuša go thibela phatlalalo ya bolwetši go ba bangwe. Gohlolela goba ethimolela ka setšung sa go phuthelwa. Ka lehlakoreng le lengwe, khupetša molomo le nko ya gago ka toga pampiri ge o gohloa goba o ethimola.
Hlwekiša diatla tša gago gantšhi. Ka sešepe le meetse bonnyane metsotswana e masomepedi goba ka sehlwekiši sa diatla goba se se nago le bjala ba 60-95%.
Efoga go swara mahlo a gago, nko, le molomo ka diatla tše sa hlapiwago.
Hlwekiša maalo a bjalo ka dikhaontara, bokagodimo bja ditafole, mekgoko ya mabati, didirišwa tša ka ntlwaneng, dintlwana tša boithomelo, metato, dikhiipoto, ditafole, le ditafole tša thoko ga malao letšatši le lengwe le le lengwe.
Translated by Lawrence Ndou
|
Sepedi
|
KE BOPA BANNA BA KA MOSO BA BOIKARABELO
SESHEGO: E be e le papadi ye boima magareng ga Young Tigers FC le Master Pieces FC.
Papadi ye e be e ralokwa lefelong la Juju Valley go la Seshego Zone 1 ka ntle ga Polokwane. Baraloki ba Master Pieces ba ralokile boima karolong ya mathomo mme ba feleletša ba nošitše nno ya bona ya mathomo.
Mo karolong ya bobedi, baraloki ba Young Tigers ba boile ba tiile mme Lebo Nzunga (14) a feleletša a nošitše ka morago ga go hwetša kgwele yeo e tšwago khutlong.
Papadi e ile ya fela e le 1-1 le ka morago ga nako ya kokeletšo. Barati ba kgwele ya maoto ba be ba opela dikoša ba opelela baraloki ba thonamente ye ya ba mengwaga ya ka fase ga 13. Papadi ye e feleletše e ile moloreng gore go be le nkgwete.
Moswaradino wa Tigers FC o be a tiišitše mme a kgona go thiba dino tše tharo, ba thopa papadi ye ka nno tše tharo go tše pedi. Barati le balatedi ba ile ba tlala lepatlelo ka lethabo ge ba be ba keteka phenyo.
Baraloki ba ba be ba sa ralokele go hwetša sefoka. Nepo e be e le go ba hlohleletša gore ba tlogele go dira dilo tše dibe mebileng. Ye e be e le tsela ya go ba tloša mebileng gore ba se nwe madila, go fola motsoko le go senya.
Mohlahli wa Tigers FC, Levy Molokomme, o re o tsenetše thonamente ye gore baraloki ba gagwe ba be le seo ba ka se dirago.
“Ke a ba godiša gore ba tle ba be banna ba mmakgonthe ba ka moso,” gwa realo Molokomme.
O re papadi ye e be e le boima. “Ke boletše le baraloki ba ka, ka ba hlohleletša gore ba oketše thaloko ya bona. Ka morago ga moo, ke bone thaloko ya bona e thoma go matlafala. Ke ka fao re kgonnego go thopa,” a realo.
Moraloki wa Tigers FC yo a kgonnego go nweša, Lebo, o re o tsebile gore o ile go nweša nakong ya ge a hwetša kgwele. Ke tsene papading ka nepo ya go nweša,” a realo.
|
Sepedi
|
Sefahleho: Aluminzing Art Paper / Art Foil paper / White Glossy PP / White Glossy PET / Back Silver Adhesive: Tyre Glue Liner: 62g white glassine release paper /80g white glassine release paper / 140g yellow kraft paper Litšobotsi Lithupa tsa Tire Glue Label li etselitsoe bakeng sa mabili sidewalls le rabara surface.Our mefuta e fapaneng ya dihlahiswa ka sebelisoa bakeng sa likoloi, lithuthuthu, libaesekele le likoloi off-tseleng.
|
Sepedi
|
Palo ya themperetšha ka morago ga go hlakanya meetse a go tonya le a go fiša
L1 - palo ya meetse a go tonya.
L2 - palo ya metsi a chesang.
T1 - Thempheretšha ya meetse a go tonya.
T2 - Thempheretšha ya meetse a go fiša.
Bokgoni bja lenaneo.
Palo ya themperetšha ka morago ga go hlakanya meetse a go tonya le a go fiša.
|
Sepedi
|
JEHOFA ke Modimo yo a nago le seatla se se bulegilego. (Jakobo 1:17) Re bona se go dilo tšohle tšeo a di bopilego. O tladitše legohle ka dinaledi gomme a apeša lefase ka dimela le matšoba a mabotse.—Psalme 65:12, 13; 147:7, 8; 148:3, 4.
Mongwadi wa Psalme 104 o ile a leboga kudu dilo tšohle tšeo Jehofa a di bopilego, gomme a ngwala koša ya go mo tumiša. Ge o bala psalme ye, na o leboga Modimo go swana le kamoo mopsalme a ilego a mo leboga ka gona? O itše: “Ke tla opelela Jehofa bophelong bja ka ka moka; ke tla gobela Modimo wa ka ge feela ke sa phela.” (Psalme 104:33) Na le wena o nyaka go dira bjalo?
MOHLALA O MOGOLO WA GO FA
Jehofa o nyaka re mo ekiša tabeng ye. Le gona o re neile mabaka a kwagalago a go dira bjalo. O buduletše moapostola Paulo go ngwala gore: “Laela bao ba humilego tshepedišong ya gona bjale ya dilo gore ba se ke ba ikgantšha le gore ba se holofele mahumo a sa kgonthišegego, eupša ba holofele Modimo yo a re neago ka mo go humilego dilo tšohle tšeo re di thabelago. Ba botše gore ba dire botse, ba hume medirong e mebotse, ba be le seatla se se bulegilego, ba ikemišetše go abelana, ka go re’alo ba ipolokele motheo o mobotse wa bokamoso e le lehumo la bona, e le gore ba swarelele ka go tia bophelong bja kgonthe.”—1 Timotheo 6:17-19.
Lengwalong la bobedi leo a le ngwaletšego Bakorinthe, Paulo o hlalositše maikemišetšo ao re swanetšego go ba le wona ge re nea ba bangwe dilo tše itšego. O itše: “Anke yo mongwe le yo mongwe a dire feela kamoo a phethilego ka gona pelong ya gagwe, e sego ka go kgokgona goba ka go gapeletšwa, gobane Modimo o rata monei yo a neago ka go hlalala.” (2 Bakorinthe 9:7) Ke mang yo re mo thušago ge re eba le seatla se se bulegilego? Paulo o boletše gore re thuša ba bangwe ge re ba nea dilo tšeo ba di hlokago, eupša le rena re holega kudu ka gobane Jehofa o tla re šegofatša.—2 Bakorinthe 9:11-14.
Ke moka Paulo o ile a bolela ka bohlatse bjo bogolo bjo bo bontšhago gore Modimo o na le seatla se se bulegilego. O itše: “A go lebogwe Modimo bakeng sa mpho ya gagwe e sa lefelelwego le e sa hlalosegego.” (2 Bakorinthe 9:15) “Mpho e sa lefelelwego” ya Jehofa e akaretša dilo ka moka tše dibotse tšeo a re neago tšona ka Jesu Kriste. Ruri ga re na mantšu a go hlalosa mpho ye e bohlokwa kudu.
Re ka bontšha bjang gore re leboga dilo ka moka tšeo Jehofa le Jesu ba re diretšego tšona le tšeo ba sa tlago go re direla tšona? Tsela e nngwe ke ka go fana ka nako ya rena, matla le selo le ge e le sefe seo re nago le sona bakeng sa go hlankela Jehofa le go thuša ba bangwe go ithuta ka yena. Re ka dira se go sa šetšwe gore re humile goba re a diila.—1 Dikoronika 22:14; 29:3-5; Luka 21:1-4.
|
Sepedi
|
“Lefase le a feta gomme go bjalo le ka kganyogo ya lona, eupša yo a dirago thato ya Modimo o dula a le gona ka mo go sa felego.”
DIKOPELO: 134, 24
1, 2. (a) Lefase le le swana bjang le sekebekwa se se ahloletšwego lehu? (Bona seswantšho se se lego ka mo godimo.) (b) Batho ka moka le barongwa ba tla ikwa bjang ge lefase le le kgopo le fedišwa?
“O A PHELA, EUPŠA O HWILE!” Mantšu a a bolelwa ke bahlapetši ba kgolego ge ba etšwa le sekebekwa se segolo ka seleng ya sona gomme go lla mejako ya ditšhipi ya kgolego yeo e tswalelago. Ke ka baka la’ng bahlapetši bao ba bolela mantšu a? Sekebekwa seo se bonagala se phetše gabotse; e bile ga go bonale se babja wa go hwa. Lega go le bjalo, bahlapetši ba se iša thapong. Ka gona sekebekwa se seo se ahloletšwego lehu, go no swana le gore se hwile. *
2 Ka mo go swanago, tshepedišo ye ya dilo ya lehono e swana le sekebekwa seo se ahloletšwego lehu. Ke kgale Jehofa a ahlotše lefase le le kgopo, gomme le kgauswi kudu le go fedišwa. Beibele e re: “Lefase le a feta.” (1 Joh. 2:17) Taba ya gore lefase le le tla fedišwa ga se toro. Lega go le bjalo, go na le phapano e kgolo magareng ga go tlo fedišwa ga lefase le le mogolegwa yo a lego kgauswi le go bolawa. Ge mogolegwa a ahloletšwe lehu, batho bangwe ba ka lwela gore kahlolo yeo e dirilwego e fetošwe, ba bolela gore motho yoo ga se a ahlolwa ka toka goba mohlomongwe ba holofela gore phetho yeo e dirilwego e fetošwe ka motsotso wa mafelelo. Eupša ga go bjalo ka lefase le. Mmuši wa legohle o le ahlotše ka toka. Ka gona ga gona seo batho ba ka se dirago go fetoša kahlolo yeo a e dirilego. (Doit. 32:4) Ga go na gore Jehofa a tle a fetoše monagano tabeng ye, le gona ga go na motho yo a tlo belaelago gore nkabe lefase le le sa fedišwa. Ka morago ga gore Jehofa a le fediše, batho ka moka le barongwa ba tla kgotsofatšwa ke gore toka e dirilwe. Dibopiwa ka moka di tla phela ka khutšo!
3. Re tlo ahlaahla dilo dife tše nne tšeo Mmušo wa Modimo o tlago go di fediša ge o etla?
3 Eupša ke dilo dife tša “lefase” le tšeo di tlago go “feta” goba go fedišwa? Go tlo fedišwa tše dintši tša dilo tšeo lehono batho ba di lebelelago di le bohlokwa kudu. Na tše ke ditaba tše mpe? Le gatee! Ge e le gabotse, ke karolo e kgolo ya ‘ditaba tše dibotse tša Mmušo wa Modimo.’ (Mat. 24:14) Ka gona anke ga bjale re ithuteng ka dilo tšeo Mmušo wa Modimo o tlago go di fediša ge o etla. Re tlo ahlaahla dilo tše tše nne tše dikgolo: batho ba babe, mekgatlo yeo e tletšego boradia, dilo tše mpe le maemo a mabe. Tabeng e nngwe le e nngwe, re tlo ahlaahla (1) kamoo dilo tšeo di re kgomago ka gona lehono, (2) seo Jehofa a tlago go se dira ka tšona le (3) kamoo a tlago go tliša dilo tše dibotse legatong la tšona.
BATHO BA BABE
4. Batho ba babe ba re hlafišetša bophelo ka ditsela dife?
4 Batho ba babe ba dira gore bophelo bja rena bo be bjang? Ka morago ga gore moapostola Paulo a bolele e sa le pele gore mehla yeo re phelago go yona e tla akaretša “dinako tše di hlobaetšago tšeo go lego thata go lebeletšana le tšona,” Modimo o ile a mo laela gore a ngwale gore: “Batho ba kgopo le baikgakanyi ba tla fetelela ka bobe, ba aroša e bile ba arošwa.” (2 Tim. 3:1-5, 13) Na boporofeta bjo bo a phethagala lehono? Ba bantši ba rena re ile ra tlaišwa ke batho ba babe ba bjalo ka bomphenyašilo, batho bao ba nago le kgethollo ya semorafo le dikebekwa. Ba bangwe ba batho bao ga ba gakantšhe gore ke ba kgopo; ba bangwe ke baikgakanyi, ba uta seo ba se dirago ka go itira baloki. Gaešita le ge ba bangwe ba rena re sa ka ra tlaišwa ke batho ba, ba sa dutše ba re hlafišetša bophelo. Re kwa bohloko le go selekega ge re ekwa ka dilo tše mpe tšeo ba di dirilego. Ge re ekwa ka tsela yeo batho ba kgopo ba tlaišago bana, batšofadi le batho ba bangwe bao ba sa kgonego go itwela, re a tšhoga. Batho ba kgopo ba itshwara eka ke diphoofolo e bile ba bonagatša moya wa botemona. (Jak. 3:15) Se se thabišago ke gore Lentšu la Jehofa le re botša ditaba tše dibotse go e na le go re botša tše mpe.
5. (a) Batho ba kgopo ba sa na le sebaka sefe? (b) Go tlo direga’ng ka batho ba kgopo bao ba sa nyakego go fetoga?
5 Jehofa o tlo dira’ng ka batho ba babe? Ga bjale Jehofa o nea batho ba babe sebaka sa gore ba fetoge. (Jes. 55:7) Yo mongwe le yo mongwe wa bona ga se a tšwa a ahlolelwa lehu. Lefase le ke lona leo le šetšego le ahloletšwe go fedišwa. Eupša go thwe’ng ka bao ba ganago go fetoga, bao ba tlago go tšwela pele ba thekga lefase le le kgopo go fihla ge masetlapelo a magolo a thoma? Jehofa o tshepišitše gore o tlo fediša batho ba kgopo ka mo go sa felego. (Bala Psalme 37:10.) Batho ba kgopo ba ka nagana gore seo se ka se ba diragalele. Ba bantši ba bona ba ithutile go uta seo ba se dirago, e bile gantši go bonagala ba sa bune seo ba se bjetšego. (Jobo 21:7, 9) Lega go le bjalo, Beibele e re gopotša ka gore: “Mahlo a [Modimo] a bona ditsela tša motho, gomme o bona dikgato tša gagwe ka moka. Ga go na leswiswi goba kgampi ya leswiswi moo bao ba tlwaetšego go dira tše gobatšago ba ka ikutago gona.” (Jobo 34:21, 22) Jehofa Modimo o kgona go bona selo se sengwe le se sengwe. Ga go na moikgakanyi yo a ka forago Jehofa. Jehofa o kgona go bona le dilo tšeo di lego leswiswing le lesoleso goba tšeo di utamego ka meleteng. Ka gona, ka morago ga ntwa ya Haramagedone, re tlo lebelela moo ba kgopo ba bego ba dula gona, eupša ba tla be ba se sa le gona. Ba tla be ba fedišitšwe—ka mo go sa felego!
6. Go tlo šala bomang mo lefaseng ge batho ba kgopo ba fedišitšwe, gona ke ka baka la’ng tše e le ditaba tše dibotse?
6 Ke bomang bao ba tlago go šala mo lefaseng ge batho ba kgopo ba fedišitšwe? Jehofa o re nea kholofetšo e kgahlišago yeo e rego: “Ba boleta bona e tla ba beng ba lefase, ba tla thaba kudu ka baka la go ata ga khutšo.” Yona psalmeng yeo, re bala gape gore: “Baloki bona e tla ba beng ba lefase, ba tla dula mo go lona ka mo go sa felego.” (Ps. 37:11, 29) “Ba boleta” le “baloki” bao go bolelwago ka bona mo ke bomang? Ba boleta ke bao ka boikokobetšo ba amogelago dithuto tša Jehofa Modimo le tlhahlo ya gagwe; gomme baloki ke bao ba ratago go dira dilo tšeo di thabišago Jehofa Modimo. Lefaseng la lehono, baloki ba fetwa ke batho ba kgopo ka palo. Eupša lefaseng le lefsa leo le tlago, go tlo phela feela batho ba boleta le bao ba lokilego. Ruri batho ba bjalo ba tla dira lefase gore e be paradeise!
MEKGATLO YEO E TLETŠEGO BORADIA
7. Mekgatlo yeo e tletšego boradia e re hlafišetša bophelo bjang lehono?
7 Mekgatlo yeo e tletšego boradia e dira gore bophelo bja rena bo be bjang? Bobe bjo bo tletšego mo lefaseng ga bo dirwe feela ke batho eupša bo dirwa le ke mekgatlo. Ka mohlala, nagana ka mekgatlo ya bodumedi yeo e botšago batho ba dimilione maaka ka Modimo, yeo e dirago gore batho ba se bote Beibele, yeo e ba botšago maaka ka bokamoso bja lefase le batho—le ka ditaba tše dingwe tše dintši. Le gona nagana ka mebušo yeo e kgothaletšago dintwa le lehloyo la semorafo, yeo e gatelelago badiidi le bao ba sa kgonego go itwela, le yeo e humago le dinala ka baka la boradia le go thuša bao ba e ba ratago. Nagana ka dikhamphani tšeo di šilafatšago naga, tšeo di senyago tlhago le go ikhola ka bareki e le gore di ikhumiše mola batho ba dimilione ba diila. Ga go pelaelo gore mekgatlo yeo e tletšego boradia ke yona e ikarabelago ka masetlapelo ao a tletšego mo lefaseng.
8. Go ya ka Beibele, go tlo direga’ng ka mekgatlo yeo batho ba bantši ba naganago gore e ka se tsoge e wele?
8 Jehofa o tlo dira’ng ka mekgatlo yeo? Masetlapelo a magolo a tlo thoma ge mekgatlo ya dipolotiki e hlasela mekgatlo ka moka ya bodumedi bja maaka yeo e swantšhetšwago ke mogweba-ka-mmele yo a bitšwago Babilona o Mogolo. (Kut. 17:1, 2, 16; 18:1-4) Mekgatlo yeo ya bodumedi e tla fedišetšwa sa ruri. Eupša go thwe’ng ka mekgatlo e mengwe yeo le yona e tletšego boradia? Beibele e diriša seswantšhokgopolo sa dithaba le dihlakahlaka go swantšhetša mekgatlo e mentši yeo batho ba naganago gore e ka se tsoge e wele. (Bala Kutollo 6:14.) Lentšu la Modimo le boletše e sa le pele gore mebušo le mekgatlo ya yona ka moka e tla fedišetšwa sa ruri. Masetlapelo a magolo a tla fela ge Modimo a fediša mebušo ka moka ya lefase le le batho ka moka bao ba emago le yona gomme ba sa thekge Mmušo wa Modimo. (Jer. 25:31-33) Ka morago ga moo, mo lefaseng go ka se sa ba le mekgatlo yeo e tletšego boradia!
9. Re tseba bjang gore lefase le lefsa le tla be le na le thulaganyo?
9 Ke’ng seo se tlago go tšeela mekgatlo ye ya boradia legato? Ka morago ga ntwa ya Haramagedone, na go tlo ba le mokgatlo le ge e le ofe mo lefaseng? Beibele e re: “Go na le magodimo a mafsa le lefase le lefsa tše re di letetšego go ya ka kholofetšo ya gagwe gomme toko e tla aga go tšona.” (2 Pet. 3:13) Magodimo a kgale le lefase la kgale, e lego mebušo yeo e tletšego boradia le mekgatlo ya yona ka moka di tla fedišwa. Mekgatlo yeo e tlo tšeelwa legato ke eng? Polelwana yeo e rego “magodimo a mafsa” e ra gore go tlo ba le mmušo o mofsa, gomme polelwana yeo e rego “lefase le lefsa” e ra gore go tlo ba le batho ba go loka bao ba tlago go bušwa ke mmušo woo. Ge Jesu Kriste a tla be a buša mo lefaseng, o tla bonagatša dika tša Tatagwe, yena Modimo wa thulaganyo. (1 Bakor. 14:33) Ka gona, “lefase le lefsa” le tla be le na le thulaganyo. Go tla be go na le banna bao ba swanelegago bao ba tla bego ba okametše dilo gabotse. (Ps. 45:16) Ba tla be ba hlahlwa ke Kriste le babušigotee le yena ba 144 000. Nagana ka nako ya ge mekgatlo ka moka yeo e tletšego boradia e tšeetšwe legato ke mokgatlo o tee, wo o nago le kwano le wo o se nago boradia!
DILO TŠE MPE
10. Ke dilo dife tše mpe tšeo di tletšego mo o dulago gona, gona dilo tšeo di kgoma bjang wena le lapa la geno?
10 Dilo tše mpe di dira gore bophelo bja rena bo be bjang? Re phela lefaseng leo le tletšego ka dilo tše mpe. Boitshwaro bjo bo gobogilego, go se botege le ditiro tša bosenyi di tletše kudu. Gantši se se dira gore batswadi ba thatafalelwe ke go šireletša bana ba bona dilong tšeo. Lehono, Intasteri ya boithabišo e na le bokgoni bja go kgothaletša mehuta ka moka ya boithabišo bjo bobe, e bile ga e hlomphe ditekanyetšo tša Jehofa tša mabapi le se se lokilego le se se fošagetšego. (Jes. 5:20) Bakriste ba therešo ba phema mekgwa yeo. Ba lwela go dula ba botegela Jehofa lefaseng le le kgopo le leo le sa hlomphego ditekanyetšo tša Jehofa.
11. Re ithuta’ng go seo Jehofa a se dirilego motse wa Sodoma le Gomora?
11 Jehofa o tlo dira’ng ka batho bao ba dirago dilo tše mpe? Nagana ka seo a ilego a se dira ka batho ba babe bao ba bego ba dula Sodoma le Gomora. (Bala 2 Petro 2:6-8.) Monna wa go loka e lego Lota o be a sa robale ka baka la batho ba babe bao yena le lapa la gagwe ba bego ba phela le bona. Ge Jehofa a be a fediša metse yeo ka moka, o be a sa fediše feela bobe bjo bo bego bo tletše moo. Eupša gape o be a “beela batho ba sa boifego Modimo mohlala wa dilo tše di tlago go tla.” Go fo swana le ge Jehofa a ile a fediša batho ka moka ba babe ba mehleng yeo, le nakong e tlago o tlo fediša batho ka moka ba babe ge a tla be a fediša tshepedišo ye ya dilo.
12. Ke dilo dife tšeo o lebeletšego pele go tlo di dira ge tshepedišo ye e kgopo e fedišitšwe?
12 Go tlo direga’ng ka morago ga gore Modimo a fediše dilo tše mpe? Paradeiseng go tla be go na le mošomo o montši o thabišago. Nagana ka mošomo o thabišago wa go tlo fetoša polanete ye gore e be paradeise, goba mošomo wa go tlo ikagela dintlo le go di agela ba bangwe. Nagana ka lethabo leo re tlago go ba le lona ge re tla be re amogela batho ba dimilione bao ba tsošitšwego bahung le go ba ruta ka Jehofa le kamoo a ilego a dirišana le batho ka gona nakong e fetilego. (Jes. 65:21, 22; Dit. 24:15) Re tlo swarega kudu ka dilo tšeo di tlago go re thabiša le tšeo di tlago go tumiša Jehofa!
MAEMO A MABE
13. Borabele bja Sathane, Adama le Efa bo bakile maemo afe a mabe mo lefaseng?
13 Maemo a mabe a lefase a re kgoma bjang lehono? Batho ba babe, mekgatlo yeo e tletšego boradia le dilo tše mpe, ka moka ga tšona di dira gore go be le maemo a mabe mo lefaseng. Ke mang a rego yena ga a kgongwe ke dintwa, bodiidi goba kgethollo? Go thwe’ng ka bolwetši le lehu? Dilo tše di re wela ka moka ga rena. Di bakilwe ke marabele a magolo e lego Sathane, Adama le Efa. Ga go na le o tee wa rena yo a ka tšhabelago mathata ao a bakilwego ke borabele bja bona.
14. Jehofa o tlo dira’ng ka maemo a mabe mo lefaseng? Nea mohlala.
14 Jehofa o tlo dira’ng ka maemo ao a mabe? Nagana ka dintwa. Jehofa o re holofeditše gore o tlo di fedišetša sa ruri. (Bala Psalme 46:8, 9.) Go thwe’ng ka bolwetši? O tlo bo fediša. (Jes. 33:24) Lehu lona? Jehofa o tla le metša ka mo go sa felego! (Jes. 25:8) O tlo fediša bodiidi. (Ps. 72:12-16) O tlo fediša le maemo ka moka a mabe ao a dirago gore bophelo bo be boima. Le gona go ka se sa ba le “moya” o mobe woo batho ba lefase le ba nago le wona, ka gobane Sathane le batemona ba gagwe ba tla be ba fedišitšwe.
15. Ke dilo dife tšeo di tlago go fedišetšwa sa ruri ka morago ga Haramagedone?
15 O nagana gore mo lefaseng go tla ba bjang ge go tla be go se sa na dintwa, bolwetši goba lehu? Nagana feela—go tla be go se sa na mašole, dibetša goba mebusiamo ya mašole. Go tla be go se na dipetlele, dingaka, baoki, mebušara goba mabitla! Ka ge disenyi di tla be di fedišitšwe, go ka se sa ba le masekhurithi, dialamo, maphodisa, e bile mohlomongwe go ka se sa ba le dinotlelo goba dilloko! Ka nako yeo, re tla be re sa boife selo.
16, 17. (a) Batho bao ba tlago go phologa ntwa ya Haramagedone ba tla ikwa bjang? Nea mohlala. (b) Ke’ng seo se tlago go re thuša go phologa ge lefase le le kgopo le fedišwa?
16 Bophelo bo tlo ba bjang ge dilo ka moka tšeo di re imelago di fedišitšwe? Go tlo ba bose go feta ka mokgwa wo re naganago. Ka ge e le kgale re phela lefaseng le leo le tletšego mathata, go ka direga gore re šetše re tlwaetše mathata a lona. Re ka swantšha se le batho bao ba dulago kgauswi le seteišene sa diterene le bao ba dulago kgauswi le lefelo leo go lahlwago ditšhila. Ka ge e ka ba e le kgale ba dula moo, ga ba sa na taba le mašata a moo le monkgo. Eupša ge dilo tšeo di ka tlošwa—ba tla imologa kudu!
17 Ke’ng seo se tlago go tšeela legato mathata ao re nago le wona lehono? Psalme 37:11 e araba ka gore: “Ba tla thaba kudu ka baka la go ata ga khutšo.” Na mantšu a ga a go thabiše? Se ke seo Jehofa a go kganyogelago sona. Ka gona, dira sohle seo o ka se kgonago gore o dule o le kgauswi le Jehofa Modimo le mokgatlo wa gagwe mehleng ye e thata ya bofelo. Tšeela godimo dilo tšeo Jehofa a re tshepišitšego tšona, naganišiša ka tšona, e ba le tumelo go tšona, gomme o botše ba bangwe ka tšona. (1 Tim. 4:15, 16; 1 Pet. 3:15) Ge o ka dira bjalo, o tla kgodišega gore o ka se fete le lefase le leo le tlago go fedišwa. Go fapana le moo, Jehofa o tla go phološa, wa phela ka mo go sa felego—o thabile!
^ par. 1 Serapa se se hlalosa dilo tšeo di bego di dirwa kgale dikgolegong tše dingwe tša kua United States.
|
Sepedi
|
Ka dinako tše dingwe go thata go itebalela diphošo tšeo re di dirilego nakong e fetilego, gaešita le ge Jehofa a šetše a re lebaletše. Taba ye go boletšwe ka yona polelong e itšego yeo e bego e na le bidio Kopanong ya Selete ya 2016 ya “Dula o Botegela Jehofa!” Bogelang bidio yeo gape go JW Library, ke moka le arabeng dipotšišo tše di latelago:
Sonja(Neo) o tšere nako e kaaka’ng a kgaotšwe?
Bagolo ba ile ba balela Sonja(Neo) lengwalo lefe, gomme le mo thušitše bjang?
Phuthego e ile ya swara Sonja(Neo) bjang ka morago ga gore a bušetšwe?
Ka morago ga gore Sonja(Neo) a bušetšwe, o be a tshwenywa ke’ng gona tatagwe o ile a mo thuša bjang?
|
Sepedi
|
GENESI 41
Josefa o godišwa ke Farao. Tlala e kgolo
1E itše ge go fetile nywaga e mebedi, Farao a lora a eme nokeng ya Nile. 2A bona nokeng ya Nile go etšwa dikgomo tše di šupago tša mebele e kgahlišago, tše di nonnego; tša fula lehlakanoka. 3A bona dikgomo tše dingwe tše di šupago di etšwa nokeng di latela tšela; tšona e le tše makgoro, di otile. Tša tla tša ema mo khwiting ya noka ya Nile. 4Mme dikgomo tše tša makgoro, tše di otilego, tša ja dikgomo tšela tše botse tše di nonnego. Gona moo Farao a phafoga. 5Mme a buša a swarwa ke boroko a lora gape; a bona diako tše di šupago di mela lehlakeng letee, di na le dithoro tše koto tše botse. 6A bona diako tše dingwe tše di šupago, tše tshesanyane, tše di tšhumilwego ke phefo ya bohlabela; le tšona tša mela. 7Gomme diako tše tshe sanyane tše tša metša diako tšela tša dithoro tše koto tše di fomilego. Mme Farao a phafoga, a bona e le diloro. 8Ka moswana a kwa pelo ya gagwe e tšhogile, mme a roma motseta a yo bitša bohle bomaitsemangwalo a ba Egipita, le bahlale ka moka. Fela, gwa hlokwa wa go hlathollela Farao diloro tšeo.
9Ke mo mogolo wa batšheledi a boletšego le Farao a re: Lehono ke eletša ka tša molato wa ka wola. 10Farao o kile a befelelwa rena bahlanka ba gagwe, mme a nkiša kgolegong ngwakong wa molaoladikala; e be e le nna le mogolo wa baapei. 11Ra lora diloro bošego botee, nna le yena. E mongwe le e mongwe a lora tše di nyakago tlhathollo. 12Bjale re be re na le lesogana la Mohebere gona moo; e be e le molata wa molaoladikala. Ge re mmotša diloro tša rena, o re hlatholletše ka tlhathollo e lego yona. 13Gomme go diregile bjalo ka ge a re hlatholletše; nna o mpušeditše modirong wa ka, mme yola o mo fegile kwateng.
14Farao a roma motseta a yo bitša Josefa. Ya ba gona ba akgofilego go mo ntšha kgolegong; a kotwa, a apara diaparo tše dingwe, mme a tsena go Farao. 15Farao a bolela le Josefa a re: Ke lorile diloro, mme ke hloka wa go ntlhathollela. Bjale ke kwele ba go bolela ba re: Ge o boditšwe diloro, o a di hlatholla.
16Josefa a fetola a re: Aowaa, ga se nna! Ke Modimo e a tlogo tsebiša Farao tša khutšo.
17Bjalo Farao a di anegela Josefa a re: Šedi: Mo dilorong tša ka ke be ke eme mo khwiting ya noka ya Nile. 18Ka bona mo nokeng go etšwa dikgomo tše di šupago, tše di nonnego, tša dibopego tše di kgahlišago, tša fula lehlakanoka. 19Mme ka bona go etšwa gwa latela dikgomo tše dingwe di šupago tša mekodua, tše di befilego kudu, tše di gwametšwego; mo nageng ka moka ya Egipita ga ke ešo ka bona tše di befilego bjalo ka tšona. 20Gomme dikgomo tše di otilego tše, tša go befa, tša ja tšela tše di šupago tša pele, tše di nonnego. 21Mme ya re ge di feletše dimpeng tša tšona, gwa se ke gwa bonala gore di feletše mo dimpeng tša tšona, di sa befile di etša mola pele. Mme ka phafoga. 22Ka buša ka lora, ka bona diako tše di šupago di mela lehlakeng letee, e le tše di fomilego, tše botse. 23Ka bona diako tše di šupago, tše di se nago selo, tše tshesanyane, tše di tšhumilwego ke phefo ya bohlabela; le tšona tša mela. 24Diako tše di šupago tše tshesanyane tše, tša metša diako tšela tše di šupago tše botse. Bjale ke di anegetše bomaitsemangwalo, mme ga go na e a ntlhathollelago.
25Ke mo Josefa a fetotšego tša Farao a re: Tše Farao a di lorilego ke ditee. Modimo o tsebiša Farao se a tlogo se dira. 26Dikgomo tše šupago tše botse ke nywaga e šupago; le diako tšeo tše di šupago tše botse, ke nywaga e šupago; ke toro e tee yeo. 27Le dikgomo tše tše di šupago tše di gwametšwego, tše di befilego tše di latetšego tšela, ke nywaga e šupago. Le diako tšeo tše di šupago tše di se nago selo, tše di tšhumilwego ke phefo ya bohlabela, e tlo ba nywaga e šupago ya tlala. 28Ke sona se ke se boditšego Farao ka re: Modimo o utollela Farao se a tlogo se dira. 29Nywaga e šupago ye e tlago bjale e tlo ba ya mohora o mogolo mo nageng ka moka ya Egipita. 30E tlo latelwa ke nywaga e šupago ya tlala; ke mo go tlogo lebalwa mohora wola ka moka nageng ya Egipita; ka gobane tlala e tlo ba e sentše naga. 31Mohora wola o tlo ba o sa hlwe o tsebja mo nageng ye, ge go bonwa tlala yeo e tlogo tla; ka gobane e tlo ba e le thata ka kudu. 32Bjale ge Farao a lorile mme a boeletša, ke gore ke taba ye Modimo a e tiišitšego, gomme ke tše Modimo a tlogo di dira e sa le bjale.
33Bjale gomme Farao a a nyake monna wa tlhaologanyo, yo bohlale, a mmee e be molaki wa naga ka moka ya Egipita. 34A Farao a ke a dire se: A a bee bahlapetši mo nageng ye, mme a ntšhiše batho karolo ya bohlano ya tše di bunwago mo nageng ya Egipita ka nywaga e šupago ya mohora. 35Ba kgobele dijo ka moka tša nywaga e mebotse ye e tlago bjalo; mabele a kgobokangwe ka molao wa Farao, mme dijo di bolokwe mo metseng. 36Ke mo dijo tše e tlogo ba sešego sa naga ka nywaga e šupago ya tlala ye e tlogo wa nageng ya Egipita; ke mo naga e sa tlogo senyega ka tlala.
37Polelo ye, Farao le bahlanka ba gagwe ba bone e le e botse. 38Mme Farao a bolela le bahlanka ba gagwe a re: Naa monna e mongwe e a etšago yo, e a nago le moya wa Modimo, re tla mo hwetša kae? 39Farao a bolela le Josefa a re: Bjale ge Modimo a šetše a go utolletše dilo tše ka moka, ga go sa na yo mongwe wa tlhaloganyo le yo bohlale e a kago etša wena. 40Ke wena e o tlogo ba molaki wa ntlo ya ka, gomme setšhaba sa ka ka moka se tlo bušwa ke molomo wa gago; se nna ke tlogo go feta ka sona ke sedulo sa bogoši fela. 41Farao a bolela le Josefa a re: Lebela, ke go beile molaki wa naga ka moka ya Egipita. 42A realo a rola palamonwana ya gagwe, mme a e rweša Josefa; a mo apeša kobo ya leokodi la bohlokwa, a mo apeša moruka wa gauta molaleng. 43A mo nametša koloi ye e hlatlamago ya gagwe; ba mo eta pele ba goeletša ba re: Lotšhang! Ya ba gona go mmea molaki wa naga ka moka ya Egipita. 44Farao a re: Farao ke nna; fela, mo nageng ka moka ya Egipita go se ke gwa ba le motho e a emišago seatla le ge e le leoto ge e se ka baka la gago. 45Farao o mo reile leina la Tsafunathe-Panea (Mofepanaga), a mo tšeiša Asenatha morwedi wa Potifera moperisita wa Oni, ya ba mosadi wa gagwe. Gomme Josefa a putlaputla naga ya Egipita.
46Josefa, mola e eme pele ga Farao kgoši ya Egipita, o be a na le nywaga e masome a mararo. Gomme Josefa a tloga gona moo a putlaganya naga ka moka ya Egipita. 47Gomme naga yeo, ka nywaga e šupago ya mohora, e budušitše mabele a mantši. 48Josefa a kgobela dijo ka moka tša nywaga yeo e šupago e kilego ya ba gona nageng ya Egipita, dijo a di bolokela metseng; mabele a mašemo a motse o mongwe le o mongwe a a boloka mo motseng. 49Josefa a kgobela mabele a kaka lešabašaba la lewatle, ba ba ba lesa le go a ela, ka gobane a be a se sa kgona go elwa.
50Lebakeng leo, tlala e sešo ya wa, Josefa o belegetšwe barwa ba babedi; ke ba ba belegwego ke Asenatha morwedi wa Potifera moperisita wa Oni. 51Wa maitšibulo, Josefa o mo reetše la Manase (Molebatši), ka gobane a re: Modimo o ntebadišitše mahlomola le lapa la tate ka moka. 52Wa bobedi o mo reetše la Efuraimi (Kenyopedi), ka ge a re: Modimo o mphile dikenyo mo nageng ya mohlako wa ka.
53Gomme nywaga yeo ya mohora, e kilego ya ba gona nageng ya Egipita, ya fela. 54Gwa thoma nywaga e šupago ya tlala; gwa tla se Josefa a se boletšego. Tlala ya wa dinageng ka moka; fela mo nageng ya Egipita go be go sa na le bogobe. 55Bjale ge naga ka moka ya Egipita le yona e welwa ke tlala, setšhaba sa llela bogobe go Farao. Farao a laela Baegipita ka moka a re: Yang go Josefa, le dire se a tlogo le botša sona. 56Ya re mola tlala e šetše e enetše lefase ka moka, Josefa a kgona a bula dišego tša mabele, mme Baegipita ba reka. Le mo nageng ya Egipita tlala e be a thatafala. 57Mme ba dinaga ka moka ba tla Egipita ba reka mabele; ka gobane dinageng ka moka tlala e be e thatafetše.
|
Sepedi
|
23 Oct MATRIC EXAMS : IS IT ALL SYSTEMS GO?
Ngwaga wa dithuto woo o thomilego ka la 11January ngwageng wo bjalo o lebile swiswing bjalo ka ge barutwana ba Grade 12 ba thomile go ngwala lehono.Ngwaga wa dithuto o arotšwe ka dikora tše nne tšeo ka moka di laetšago gore kotara ya mathomo e na le matšatši a 56, ya bobedi ya ba le matšatši a 54 ya boraro ya ba le a 50 mola ya mafelelo e lego ye re lego ka gare ga yona e na le matšatši a 43.Matšatši a a fetana le go fapana go ya ka palo ya matšatši a a felago a fiwa bana ba mo dikotareng tše go akaretšwa matšatši a go ikhutša.
|
Sepedi
|
MONOPO: O sa fo bolabola ka mathatha, bolabola ka matlamatla ka dilo tso di nyoko lukisang mathatha wone le tso di ka tiyisang bo ba go theetseleng
GO MAKA TSOTSONE:
Batho bo ba go theetseleng o ba tseye gabutši. Tseya gore magageru ya mangwana le wona ma nyaka go jabodisa Jehova. Le mo nkare di nyaka o ba kgale, thomisa ka go ba thanaka mo di kgonega.
O sa bolabole ka matla ka dilo tsa go kekema. Mo o bolabola ka dilo tsa gore a di makiwi gabutši, o sa nape o dula ga tsona ka matla, di hlaye o fete. O sa kwagale o lakatsa mo o kene o bolabola.
Berekisa Lentsu la Modimo gabutši. Tlalela ka matla ga tso Jehova a di makiyeng, tso a di makang le tso a sa nyoko di makelang batho. Maka gore bo ba go theetseleng ba šale ba tiyelele.
|
Sepedi
|
51Dihlabelo tša tshwarelo ya dibe di nyakega melatong ye e latelago.
Ge motho a biditšwe phatlalatša go tlo ba hlatse kgorong ya tsheko gomme a se ke a bolela se a se bonego goba a se kwelego, o na le molato.
2Ge motho a ka kgwatha selo se se tšhilafetšego a se a ikemišetša, se se bjalo ka phoofolo goba segagabi se se hwilego, o tšhilafetše mme o na le molato ge a seno bona se a se dirilego.
3Ge motho a ka kgwatha selo se se tšhilafetšego sa go tšwa mothong a se a ikemišetša, e ka ba eng goba eng, o na le molato ge a seno bona se a se dirilego.
4Ge motho a ka ena a se a nagana gabotse go dira selo, e ka ba se sebotse goba se sebe, o na le molato ge a seno bona se a se dirilego.
5Ge motho a ne molato, o swanetše go ipolela sebe seo, 6gomme a tlišetše Morena kwanyana ya tshadi goba pudi ya tshadi e be selefa sa molato wa sebe seo sa gagwe. Moprista a boelanye motho yoo le Morena ka sehlabelo se, ka ge a be a dirile sebe.
7Ge motho a se na le kwanyana goba putšane, a tlišetše Morena mekuru ye mebedi goba maeba a mabedi e be selefa sa sebe sa gagwe; le lengwe e be sehlabelo sa tshwarelo ya dibe, mme le lengwe e be sehlabelo sa go tšhungwa ka moka. 8A a tliše go moprista yo a swanetšego go dira sehlabelo sa tshwarelo ya dibe ka nonyana ya pele. A le phetle molala a sa le kgaole hlogo, 9gomme a fokele madi a mangwe a lona ka thoko ya aletare. Madi ao a šetšego a gamolelwe thitong ya aletare. Se ke sehlabelo sa tshwarelo ya dibe. 10Ka morago a dire sehlabelo sa go tšhungwa ka moka ka nonyana ya bobedi, go ya ka molao. Ka tsela ye moprista a boelanye motho yoo le Morena ka ge a be a dirile sebe, gomme o tla lebalelwa.
11Ge motho a se ne mekuru ye mebedi goba maeba a mabedi, a tliše bupi bja kilokramo e tee e le kabelo ya go tloša dibe. A se ke a bo tšhela makhura a mohlware goba seorelo, ka gobane ke kabelo ya tshwarelo ya dibe. 12A bo tliše go moprista yo a swanetšego go ntšha legoswi la bjona go laetša gore ka moka ga bjona bo abetšwe Morena. Bupi bjoo bja legoswi a bo tšhume aletareng e le kabelo. Ke kabelo ya tshwarelo ya dibe. 13Ka tsela ye moprista a boelanye motho yoo le Morena ka ge a be a dirile dibe tšeo ka moka, gomme motho yoo o tla lebalelwa. Bupi bjo bo šetšego ke bja moprista, go ya ka molao wa kabelo ya bupi.
14Morena o file Moshe melawana ye. 15Ge motho a ka tshela molao a dira sebe a se a ikemišetša ka go se tšhele metšhelo ye mekgethwa ya Morena, a tliše kgapa goba phooko ye e se nago bosodi e le selefa sa gagwe go Morena. Theko ya yona e bewe ka dipapetlana tša silibera ye e etšwego go ya ka boima bja papetlana ya silibera ya ka Felo mo Gokgethwa. 16O tlemegile go tšhela metšhelo ye a šitilwego ke go e tšhela, gomme godimo ga moo a lefe le karolo ya bohlano ya yona. A e fe moprista, gomme ka go hlaba sehuswane seo e le sehlabelo sa tshwarelo ya dibe, moprista a boelanye motho yoo le Morena, gomme o tla lebalelwa.
17Ge motho a ka dira sebe a se a ikemišetša ka go dira se se iletšwago ke Morena, o tla ba le molato, mme o swanetše go lefa molato woo. 18A tliše kgapa goba phooko ye e se nago bosodi go moprista e le kabelo ya tefelo ya dibe. Theko ya yona e bewe ka dipapetlana tša silibera ye e etšwego go ya ka boima bja papetlana ya silibera ya ka Felo mo Gokgethwa. Ka go dira sehlabelo ka sehuswane seo, moprista a boelanye motho yoo le Morena ka ge a be a dirile sebe, gomme o tla lebalelwa. 19Ke sehlabelo sa tefelo ya dibe se motho yoo a swanetšego go se dira ka ge a senyeditše Morena.
20
Morena o file Moshe melawana ye. 21Ge motho a senyeditše Morena ka go latola gore Moisraelekayena o kile a mo neela selo gore a mo lotele sona, goba ka go mo utswetša, goba ka go mo amoga selo, 22goba ka go bolela maaka ka selo se se timetšego mme a ena gore ga se a se thwala, goba a ena ka maaka ka sebe se a se dirilego, go swanetše go dirwa sehlabelo. 23-24Ge motho a dirile sebe se sebjalo, a lefe seo a se hweditšego ka bomenetša bja mohuta woo. Ka letšatši leo a bonwego molato ka lona, o swanetše go lefa mong wa selo ka botlalo; godimo ga moo a be a mo lefe le karolo ya bohlano ya sona. 25A tliše kgapa goba phooko ye e se nago bosodi go moprista e le sehlabelo sa tefo go Morena. Theko ya yona e bewe ka dipapetlana tša silibera ye e etšwego go ya ka boima bja papetlana ya silibera ya ka Felo mo Gokgethwa. 26Ka sehlabelo se moprista a boelanye motho yoo le Morena ka ge a be a dirile sebe, gomme o tla lebalelwa.
61Morena o laetše Moshe 2gore a fe Arone le barwa ba gagwe melawana ye e latelago ya dihlabelo tša go tšhungwa ka moka. Sehlabelo sa go tšhungwa ka moka se swanetše go tlogelwa aletareng bošego ka moka, mme mollo o tukišwe bošego bjohle. 3Ke moka moprista a apare seaparo sa gagwe sa lešela, le diaparo tša ka gare tša lešela, gomme a tloše melora ye e šetšego aletareng, a e bee ka thoko ga aletare. 4A apole diaparo tšeo tša gagwe, a apare tše dingwe, a ntšhetše melora ka ntle ga mešaša a e iše felong moo go hlweketšego tirelo. 5Mollo wola wa aletareng o fele o tukišwa, o se ke wa leswa wa tima. Mosong wo mongwe le wo mongwe moprista a beše dikgong go wona, a beakanye sehlabelo sa go tšhungwa ka moka godimo ga wona, gomme a tšhume makhura a sehlabelo sa kagišano. 6Ka mehla mollo o fele o tukišwa aletareng, o se ke wa leswa wa tima.
7Še melawana ya dikabelo tša bupi. Moprista wa Moarone a tlišetše Morena kabelo ya bupi pele ga aletare. 8Ke moka a ntšhe legoswi la bupi bjo bo hlakantšwego le makhura a mohlware, a tšee le seorelo sohle, mme a di tšhume aletareng go laetša gore tšohle di abetšwe Morena. Monkgo wa kabelo ye o tsefela Morena. 9Baprista ba je tšeo di šalago. Go apewe dinkgwa tše di se nago komelo ka tšona mme di lewe felong mo gokgethwa, e lego kgorong ya Tente ya bodulo bja Morena. 10-11Morena o ba file tšona gore e be seripa sa bona sa dikabelo tša bupi. Ke tše kgethwakgethwa go swana le dihlabelo tša tshwarelo ya dibe le dihlabelo tša tefelo ya tšona. Banna bohle ba e lego ditlogolo tša Arone ba ka di ja e le seaba sa bona go ya go ile sa dijo tše di abelwago Morena. Mang le mang yo a kgwathago kabelo ya bupi o tla tšhelwa madimabe ke maatla a bokgethwa bja yona.6:10-11,20 “tšhelwa madimabe ke maatla a bokgethwa bja yona.” Lebelela .
12Morena o file Moshe melawana ye e latelago 13ya go bea moprista wa Moarone. Ka letšatši leo a bewago ka lona, a tlišetše Morena bupi bja kilokramo e tee e le kabelo, bupi bjo bo lekanago le bja kabelo ya bupi ya letšatši ka letšatši, seripagare mosong le seripagare mantšiboa. 14Bo hlakanywe le makhura a mohlware, bo apewe ka pane, gomme bo šilwe bo tlišwe e le kabelo; wo ke monkgo wo o tsefelago Morena. 15Ka mehla mabakeng a a tlago kabelo ye e swanetše go dirwa ke ditlogolo tšohle tša Arone tše e lego Baprista ba Bagolo. E tšhungwe ka moka e le kabelo ya Morena. 16Go se be le se se lewago se se apeilwego ka kabelo ya moprista ya bupi; kabelo yeo ka moka e tšhungwe.
17Morena o laetše Moshe 18go fa Arone le barwa ba gagwe melawana ye e latelago ya dikabelo tša tshwarelo ya dibe. Seruiwa sa sehlabelo sa tshwarelo ya dibe se swanetše go hlabja moo go bolaelwago diruiwa tša dihlabelo tša go tšhungwa ka moka. Se ke sehlabelo se se kgethwakgethwa. 19Moprista yo a hlabago seruiwa a se jele felong mo go kgethwa, ka kgorong ya Tente ya bodulo bja Morena. 20Se se ka kgwathago nama ya seruiwa seo se tla tšhelwa madimabe ke maatla a bokgethwa bja yona. Ge seaparo se ka thantshelwa ke madi a seruiwa seo, se swanetše go hlatswiwa felong mo gokgethwa. 21Pitša ya letsopa yeo nama e apeilwego ka yona e swanetše go pšhatlwa, gomme ge go šomišitšwe pitša ya mphiri, e swanetše go gohlwa mme e tšokotšwe ka meetse. 22Monna yo mongwe le yo mongwe wa lapa la moprista a ka ja sehlabelo se; ke se kgethwakgethwa. 23Eupša ge madi a sehlabelo sa tshwarelo ya dibe a ka tsenywa ka Tenteng mme ka ona gwa boelanywa motho le Morena, sehlabelo seo se se ke sa lewa; se tšhungwe.
71Melawana ya dihlabelo tše kgethwakgethwa tša tefelo ya dibe še. 2Seruiwa sa sehlabelo se se swanetše go hlabja moo diruiwa tša dihlabelo tša go tšhungwa ka moka di bolaelwago gona, gomme ka madi a sona go fokwe aletare mahlakoreng ka moka. 3Makhura a sona ka moka, a mosela, le mabipi, 4le dipshio le makhura a tšona, le mphapha wo moteletšana wa sebete a tšhungwe aletareng. 5Moprista a tšhume makhura ka moka aletareng e le sehlabelo go Morena. Ke sehlabelo sa tefelo ya dibe. 6Monna yo mongwe le yo mongwe wa lapa la moprista a ka se ja. Se swanetše go jelwa ka felo mo gokgethwa, ka gobane ke se sekgethwakgethwa.
7Go na le molawana o tee wo o amago sehlabelo sa tshwarelo ya dibe le sehlabelo sa tefelo ya tšona: nama ke ya moprista yo a dirago sehlabelo. 8Mokgopa wa seruiwa seo se bolaetšwego go ba sehlabelo sa go tšhungwa ka moka ke wa moprista yo a dirago sehlabelo. 9Kabelo ye nngwe le ye nngwe ya bupi – e ka ba dinkgwa tše di pakilwego ka ontong, goba tšohle tše di pakilwego ka pitša goba ka pane – ke ya moprista yo a e abetšego Morena. 10Fela dikabelo ka moka tša bupi tše di sego tša apewa, di hlakantšwe le makhura goba di se tša hlakanywa nao, ke tša baprista ba Baarone, gomme ba swanetše go di abelana ka go lekana.
11Še melawana ya dihlabelo tša kagišano tšeo di direlwago Morena. 12Ge motho a dira sehlabelo se e le sa go leboga Morena, a tliše seruiwa gotee le kabelo ya dinkgwa tše di apeilwego ntle le komelo: e ka ba tše di dirilwego ka bupi bjo bo hlakantšwego le makhura a mohlware, goba tša diphaphathiana tše di tšhatšhitšwego ka makhura a mohlware, goba tša go nyaka go swana le tšela di dirilwego ka bupi bjo bo hlakantšwego le makhura a mohlware. 13A di tliše le dinkgwa tše di tšhetšwego komelo. 14A tliše seripa se tee sa mohuta wo mongwe le wo mongwe wa senkgwa e le mpho ye e fiwago Morena ka tsela ye e itšeng; ke sa moprista yo a fokago aletare ka madi a sehlabelo. 15Nama ya sehlabelo seo e lewe ka letšatši leo go dirilwego sehlabelo ka lona; e se ke ya šadišwa go fihlela mosong wa letšatši le le latelago.
16Ge motho a dira sehlabelo sa kagišano e le go phethagatša keno goba e le sehlabelo sa gagwe sa go ithaopa, ga se gore nama yohle ya sona e tlemegile go lewa ka letšatši leo, eupša ye e ka šalago e ka lewa ka letšatši le le latelago. 17Nama ye e sa šetšego le ka letšatši la boraro e swanetše go tšhungwa. 18Ge ye nngwe ya yona e ka lewa ka letšatši la boraro, Modimo a ka se amogele sehlabelo sa monna yoo. Sehlabelo seo se ka se mo hole ka selo, eupša se tla tšewa gore se tšhilafetše, gomme yo a se jago o tla otlwa. 19Ge nama yeo e ka kgwathwa ke se sengwe se se tšhilafetšego, e se ke ya lewa, e tšhungwe.
Mang le mang yo a hlwekilego a ka ja nama yeo, 20eupša ge yo mongwe yo a sego a hlweka a ka e ja, o swanetše go kgaolwa setšhabeng sa gabo. 21Le gona, ge motho a ka ja nama ya sehlabelo se a kgwathile se sengwe se se sego sa hlweka, sa go tšwa mothong goba phoofolong, goba se sengwe se se tšhilafetšego, o swanetše go kgaolwa setšhabeng sa gabo.
22Morena o file Moshe melawana ye e latelago 23ya setšhaba sa Israele. Le se ke la ja makhura a kgomo goba a nku goba a pudi. 24Makhura a seruiwa seo se ikhwetšego ka bosona, goba seo se bolailwego ke dibata a se ke a lewa, eupša a ka šomišwa ka mererong ye mengwe. 25Motho yo a ka jago makhura a sehlabelo se se tšhumelwago Morena a kgaolwe setšhabeng sa gabo. 26
Mo gongwe le mo gongwe mo Baisraele ba dulago gona ba se ke ba tsoga ba lle bobete bja dinonyana goba bja diphoofolo. 27Yo a ka tshelago molao wo a kgaolwe setšhabeng sa gabo.
28Morena o file Moshe melawana ye e latelago 29ya setšhaba sa Israele. Yo a dirago sehlabelo sa kagišano a tliše seripa sa sona e le mpho ye e itšeng go Morena, 30a se tliše ka boyena e le sehlabelo. A tliše makhura a sehlabelo seo le leumo la sona, gomme leumo le abelwe Morena e le mpho ye e fiwago yena ka tsela ye e itšeng. 31Moprista a tšhume makhura aletareng, eupša leumo lona e be la baprista. 32-33Serope sa la go ja sa sehlabelo seo se fiwe moprista yo a dirago sehlabelo ka madi le makhura a sehlabelo sa kagišano e le kabelo ye e abjago ka tsela ye e itšeng. 34Leumo la sehlabelo seo ke mpho ye e fiwago Morena ka tsela ye e itšeng, gomme serope sa la go ja le sona ke kabelo ye e abelwago Morena ka tsela ye e itšeng. Ke ditho tše Morena a di tšerego go setšhaba sa Israele mme a di fa baprista. Tše ke tše Baisraele ba swanetšego go di fa baprista ka dinako tšohle. 35Tše ke diripa tša dihlabelo tše di direlwago Morena tšeo di filwego Arone le barwa ba gagwe ka letšatši lela ba beilwego baprista ka lona. 36Ka letšatši leo Morena o laetše Baisraele gore ba ba fe diripa tše tša sehlabelo. Ke molawana wo ba swanetšego go o phetha ka dinako tšohle.
37Yeo ke melawana ya dihlabelo tša go tšhungwa ka moka, le dikabelo tša bupi, le dihlabelo tša tshwarelo ya dibe, le dihlabelo tša tefelo ya tšona, le dihlabelo tša go bewa ga baprista, le dihlabelo tša kagišano. 38Morena o file Moshe melawana ye thabeng ya Sinai kua lešokeng, ka letšatši le a boditšego Baisraele gore ba direle yena Morena dihlabelo le dikabelo.
|
Sepedi
|
Bophelo bja gagwe ka moka ba Mopresidente Mandela o be a le tlhahlong ya go kgatha tema ya boetapele bja lehono. Nelson Rolihlahla Mandela (ka Sethosa Rolihlahla ke gore "go goga lekala la mohlare" eupša se se nepagetšego ke tlhalošo yeo e sego ya semmušo ya gore "wa go dira boitapišo") o belegilwe ka la 18 Phupu 1918, ka Qunu, kgauswi le Umtata ka Transkei, morwa wa Nonqaphi Nosekeni le Henry Mgadla Mandela, Mokhanselara Khuduthamagago wa Kgoši kgolo ya Bathembu.
O feditše mengwaga ya gagwe ya bongwana ka Transkei a tlhahlwa go ba kgoši. Tatagwe o hlokofetše ka 1930 gomme o ile a ba wate ya motswala wa gagwe, yo bego e le kgoši kgolo ya nama o sa swere ya Bathembu, David Dalindyebo.
O falotše mphato wa marematlou ka Sekolong sa go Dula gona sa Healdtown Methodist gomme a tšwela pele go ya Yubhesiting ya Fort Hare University College moo a gogetšwego dipolotiking tša baithuti. Le go na fao, o kopane le Oliver Tambo yo ka morago e bilego Mopresidente wa ANC. Bobedi ba ilego ba rakiwa ka 1940 ka go kgatha tema ka go ngala dithuto ke baithute.
Mandela o ile a ya Johannesburg — a hlohleletša ke karolwana ya go efoga lenyalo la go beakanywa la seleloko — gomme a hwetša mošomo moepong wa gauta bjalo ka lephodisa. Ka pela moragonyana ga moo o be a hwetšwa ke maloko ka semeetseng a ya go iphihla. O kopane le Walter Sisulu, yo ka go swana le Tambo bilego mogwera wa gagwe wa bophelo.
Sisulu o mo thušitše go hwetša dipampiri tša semolao le feme ya molao. O feditše lekwalo la BA ka dikgokagano gomme a tšwelela go fetša LLB ya gagwe ka Yunibesithing ya Witwatersrand. A amogelwa bjalo ka ramolao ka pele bo1950 le go bula tirišo le Oliver Tambo. E be e le ya mathomo ya tšhomišano ya molao wa batho baso ka nageng.
Ba ile ba tlaišwa ke balaodi bao ba bego ba nyaka go ba ntšha ka "bašweung Johannesburg" le "go morago ga go feta”. Gape ba lekile gore leina la Mandela le tlošwe lenaneo la boramelao. Ka nalo yeo, Mandela o be a le eta la boetapele ga sehlopha sa maloko a maatla a ANC bao ba bego ba hloka kgotlelelo le baetapele ba ANC ba dipeakanyo ba molaotheo le go šomiša diphethišene ka botho mmušong.
Peleng o tšere sephetho sa go aga ANC ka motheo wa bontšhi wa go hlatloša BoAforika bja bosetšhaba le potego ya bona. Kgato ya mathomo e tšerwe ka 1944 --- e thomilwego le Sisulu le Tambo ya African National Congress ya bafsa (ANCYL), yeo go yona o ilego a ba Mopresidente wa Bosetšhaba ka morago bo1950. ANCYL e nyakile bodudi bjo bo tletšo le kemedi ya thwii ya Palamente ya mAaforika Borwa ka moka, go abelwa naga, ditokelo tša unione, le thuto yeo e sa lefelelwego ya kgapeletšo le lenane la setšo.
Bjale go belegilwe lesolo la go ganetša la bo1950 leo o ilego a ba “moithaopi khuduthanaga". Ditiragalo tša bona tša mathomo e be e le go thuba melawana ya nako ya go ya gae. Bjale go thomile lebaka moo Mandela o bego a le ka thulanong ye e sa sa felego le ba taolo.
Mathomong Mandela le bašomimmogo ba gagwe ba be ba se tshepe dihlopha tša merafe gomme ba latela phetogo ya kakaretšo ya seAforika. Eupša mo nakong ya Lesolo la go Hlohla le be le thomile go fetoša maikutlo a gagwe mme ka morago a ba mothuši o tiilego wa tiro ye kopanego kgahlanong le kgethološo ya mmala.
Ka 1952 o be a na le palo ya batho ba bangwe ba ile ba golegwa le go latofatšwa ka fase ga Molao wa Kgatelelo ya Sekomanisi. O ile a ahlolelwa gomme a fiwa dikgwedi tše senyane kgolegong gomme kotlo ya fegwa mengwaga ye mebedi. Go feta fao o ile a iletšwa go tšwa go tsenela dikopano tša le go thibelwa go tšwa ka tikologong ya Johannesburg.
Ka pela ge ditaelo tša gagwe tša go iletšwa di fela ba be ba kgatha tema go di tsošološa gomme se se tšwetše pele mengwaga ye senyane ye e latelago, eupša o tšwetše pele go šoma le dihlophana tše nnyane le go tsenya tšhomišo ya sele makaleng a ANC ka go itokišetša kgonagalo ya go ya tlase sephiring.
Ka Manthole 1956 e be e le yo mongwe wa bahlohleletši ba dipolotiki ba 156 bao ba ilego ba golegwa le go latofatšwa ka go senyetša mmušo kudu. Se e bile se tumilego "Tsheko ya go senyetša mmušo" yeo e ile ya goketša mahlo a lefase ka bophara gomme e tšere mengwaga ye nyakilego go ba ye mehlano. Mandela le ba bangwe ba latofadiwa ba dirile tšhireletšo ka morago ga gore boramolao ba bona ba ikgogele morago nakong ya 1960 ya kgoeletšo ya tšhoganetšo.
Mafelelong ba ile ba se bonwe molato ka moka. ANC e ile ya iletšwa ka ngwaga wa 1961. Mandela o ile a ya tlase ka sephiring gomme a tsebja bjalo ka "Black Pimpernel" bjalo ka ge a efoga maphodisa dikgwedi tše 17. Nako le nako o tla kgoketša batheletši ba batho baso ka go tšwelela ka dikopanong, go fa polelo gomme a nyamelele. O be a dira lesolo la kopano ya bosetšhaba ya go thala lenaneo la molaotheo wa temokrasi, gammogo le go rulaganya go ngala mošomo ka go dula gae le ditšhupetšo.
Bonyane mmegi wa kuranta yo a kgahlišago, Peter Hazelhurst, a mo botšološa nakong ye. Hazelhurst o tšerwe ka rendezvous toropong, a bofilwe mahlong gomme a sepetšwa ka tikologong ka sefatanaga ka dinkgokolo gona di direla go mo hlakahlakantšha. Ka morago ga nako o ikhweditše ka phapošing. Gwa tlošwa lešela mahlong gomme e be e le Mandela.
Pego ya gagwe ya Mandela ya dinyakwa e tšweletše ka Sunday Express gomme ya befetša ba taolo. Ba be ba nyaka go tseba gore Mandela o be a, eupša Hazelhurst o be a ka se ba botše, seripa ka lebaka la gore o be a file lentšu la gagwe gore tla se dira seo, eupša gape ka lebaka la gore o be a se na tsebo ye nnyane fao a bego a išitšwe gona. Eupša poledišano yeo e selikile mmušo.
Mengwaga ye ka bago 12 ka morago ga ge Tonakgolo Vorster a mpotšišitše le mabapi le maitshwaro a Rand Daily Mail, yeo ke bego ke le morulaganyi ka nako yeo, go be go le molaleng gore taba ye e sa seleka. O botsišitše, "Ke ka lebaka la eng o se wa re botša gore Mandela o be a le kae ge mmegi go tšwa ka kuranteng ya gago a mo botsološa ge a be a tšhabile ka ngwaga wa 1961?" Maphodisa a tšhireletšo a Vorster, bao ba ilego ba mo tsebiša pele ga ge re kopana, ba be ba e fositše ka moka.
E mphile lethabo le le nnyane go ba go botša Vorster gore o latofatša kuranta yeo e kgaoletšwego ke sesi wa yona wa phatlalatšo. Vorster, ka nnete, o be a le Tona ya Toka ka nako ya matirikwane a Mandela le "Black Pimpernel" a dirle maphodisa a gagwe ditlaela.
Mo nakong ye o e be a ntšhiwa go ya ntle le naga ka sephiri gomme a tšwelela ka go makatša ka Kopanong ya Pan-African Freedom Movement ka Addis Ababa ka Pherekgong 1962. O sepetše go ya London go kopana le baetapele ba mekgatlo ya kganetšo ya Brithani. Go feta fao o tla bile a ba ka fase ga tlhahlo ya korila ka Algeria.
Mandela o dikologile mo nageng kgafetša kgafetša a ikgakantše bjalo ka mootledi wa mohlagiši wa terama Cecil Williams, leloko lephakga la go itlhama ka dibetša la ANC.
E be e le ka leetong la go tšwa Durban go ya ka Johannesburg moo mafelelong a ilego a swarwa le Williams ke molaba wa maphodisa kgauswi le Howick ka Natala. Seo e be e le go felela ga tokologo go feta mengwaga ye 27.
Translated by Lawrence Ndou
|
Sepedi
|
MALOGENG
Axton Matrix ke khonteraka yeo e lokišago tsela ya go ya leporogong ka Malogeng. Khonteraka ye e thomile go ntshwafatša tsela kgweding ya moranang ngwageng wa ketepedi lesomešupa. Yona e thomile go šomišana le badudi ka di “dilori” tša bona ka ya kgwedi ya mosegamanye. Badudi bare khonteraka eba tshephišitše gore e tlile go fetša go lokiša tsela ka dikgwedi tše lesomeseswai.
Ba bangwe ba bašomedi ba di “badilori” ba hlaološitše gore ba na le dikgwedi tše tharo ba sa hwetše megolo ya bona moo ga bjalo ba sa tsebego gore Rakhonteraka o ile kae. Ka lehlakoring le lengwe ba bangwe ba bašomedi ba hlaološitše gore go kwagala gore o tla ba fa megolo ya bona letšatšing la masomepedipedi gona mo kgweding ye ya phatho. Gomme ba Sekhukhune times newspaper balikele goikopanya le Rankhoneraka empa ga a hwetšagale.
|
Sepedi
|
Do more than you ever have with cash, now that’s more power to you.
Diriša
Use your Flexpay card to shop anywhere.
Yisebenzise
Sebenzisa ikhadi lakho le-Flexpay ukuthenga nomaphi. Ungaliswayipha njengekhadi le-debit futhi ufake i-pin yakho ukuze uthenge.
PicknPay, Checkers, Shoprite and Boxer
From these stores you can withdraw
cash at a lower cost than from an ATM.
PicknPay, Checkers, Shoprite, Boxer - o ka kgona go ntšha tšhelete ka theko e fase go feta ya ge o šomiša ATM.
PicknPay, Checkers, Shoprite nakwa Boxer – Kulezitolo ungakhipha imali ngezindleko eziphansi kwezokusebenzisa i-ATM.
You will get SMS notifications
That will let you know what you
have in your account to spend.
O tla hwetša boitsebišo ka di-SMS bja gore go šetše bokae akhaontong ya gago yeo o ka e dirišago.
Uzothola i-SMS ezokwazisa ngemali onayo kwikhawundi yakho ongayisebenzisa.
Maatla a go tšea sephetho, maatla a tokologo
Flexpay e fana ka tirilo ye bonolo, ye bolokegilego le ye maatla ya go diriša mokgwa wa go banka ka mogala wa thekeng. Tšea kgato go tsena lefaseng la go itšeela sephetho ka tokologo ka go banka go latela mokgwa wa go banka ka mogala wa thekeng.
Amandla okwenza noma yini, amandla enkululeko
Buy pre-paid electricity, airtime and data from wherever you are.
Access quick balance enquiries.
View your card fees to see exactly what you were charged for.
Block your card if you suspect fraud or suspicious activity.
Add beneficiaries allowing you to easily transfer them money.
Get statements.
Thola izitatimende.
How to register for mobile banking
Tsenya nomoro ya gago ya mogala go tšhupaletlotlo (akhaonto) la gago ka go founela dikantoro tša rena.
Faka inombolo yakho kamakhalekhukhwini ekhadini lakho ngokushayela isentha yezokuxhumana.
Tobetša *120*1135# mo founung ya gago mme o sale morago ditaelo tše hlalošang ka boripana go o thuša go thoma go banka ka founu ya gago mo go Flexpay.
Shayela u *120*1135# kumakhalekhukhwini wakho futhi ulandele iziqondiso ezichaza kahle indlela yokuhlela ukusebenzisa ibhange ngomakhalekhukhwini nge- Flexpay.
|
Sepedi
|
Sereto sa GaSelala Nna re boa Dingwane, re boa Botlabatlabeng. Re boa gaSelala sa Matseola dibata. Ga thaba go rwala dihlora ka mahlaa ka mabedi THABA nke o motho. Nna re batho ba bo sehlako Matangane'a dira. Bare sehlako ke makgobokele o kgobokela dirathana. Sehlako ke Mokgokolo, Bofa sehlako se tie o seke wa ba mothishi'a leeto, o kare ke mogolo a eya baneng. Bare a le obaobe Legodi le foloshe kgwahla Molapong. Nna re batho ba bo Mashego'a noka Leshaba. Mashego o dutxe thopa letlalong. O dutxe le banyana ba bahulwana, banyana ba ga Phaswane. Nna re bana ba Phohungwane' a bagolo baPhaladi, txa ga Malata di re lata re dutxe. Nña ga geshu re boa Letsweta le legolo la Mogale'a mollo'a kubjana kobo'a kapara babedi kapara balata wa boraro a hlaela apara mollo. Ke bana ba kgoshi ba Selala'a phete khubedu ke segabole sa Matsika segaboleladiswana le ka Matsika mahubedu. Ke bana ba Kgoshi Seshunkwane sa kgatla"a khungwane sa re gompona sa inamainama nke ke mogwe a bona mogwegadi txibugong. Nna re maja kgakala la kgomo Maila boteng. Bare teng bja kgomo ga re he re a ila. Bare yeo a sego a txewa Dingwane o a lla ore nkabe ke txewe Dingwane, ke txewe Botlabatlabeng ke re ge ngwanaka a lla ke re homola Mokgatla Mmangwato, homola moena lehlaka, ke hlaka la boMmantese ke sehle. Hleng bashimane le ba dumella go sehla. Nna re mankga merotolo'a marumo. Ga geshu ngwajana ngwale o sehlefa a tlola molora mola makhura kgomo txa boRare a le gona. Ba bina Tau weeee!!! Ke txhaba baditi!!
SELALA ADD NEW CLAN PRAISE CLAN PRAISE(S) By: Ellah Selala Reply KE RENA BA SELALA SA MATSEOLA DIBATA, BA SE GA BOLE SA MATSIKA SE GABOLELA DISWANA, RENA RE BATHO BA BA BOAGO LETSWETA LE MOLLO KOBJANA KA PARE BABEDI WA BORARO A HLAELELA A APARA MOLLO, RENA RE BANA BA PHOHUNGWANE YA MALATA, TSA MALATA DINTATA KE DUTSE. SHARE ADD A CLAN PRAISE --Select Language-- Clan Praise ADD CLAN PRAISE Selected Category: S Shongwe Shabangu Sindane SASA Simelane All Surnames Search Surnames GO SURNAMES Category: A Aphane Alhassan Amakhomazi Antoni Arosi All Surnames Category: B Baloyi Bhembe Buthelezi Banda Biyela All Surnames Category: C Chauke Conco Caluza Cambi Cebekhulu All Surnames Category: D Dlamini Ditlhareng Dladla Dlamlendze Dlangalala All Surnames Category: E ESTER Elphus Elphusmabunda Evans Effective and approved lost love spell caster +27625413939 spiritual healer inBordentown, Bound, Brook, Bridgeton, Burlington, Caldwell, Camden, Cape, May, Clifton, Cranford United Arab Emirates, United Kingdom, Uruguay, USA All Surnames Category: F Faleni Falaza Fuze Fakathi Fakudze All Surnames Category: G GUMBI Goni Goba Gwala Gabela All Surnames Category: H Hlatshwayo Hluyako Hlope Hopa Hlungwani All Surnames Category: I Iqotoy Izithakazelo IIssa Isaac Itumeleng All Surnames Category: J Jele Jali Jama Jili Jiyane All Surnames Category: K Khosa Kubhayi Kweyama Khumalo Khathwayo All Surnames Category: L Lubisi Linda Lembe Lukhele Lukhozi All Surnames Category: M Maseko Metiso Maphalala MIYA Mkhabela All Surnames Category: N Nkosi Nhlapho Nkuna Ndlovu Ngomane All Surnames Category: O Olayi OoMahlasela Oliphant Oageng Oliecia All Surnames Category: P Phakathi Phungula Phume Phahlamohlaka Phili All Surnames Category: Q Qwabe Qwelane QATA Qwebani Qayiso All Surnames Category: R Rikhotso Raswiswi Rakoma Rhuda Ramphomane All Surnames Category: S Shongwe Shabangu Sindane SASA Simelane All Surnames Category: T Themba Thumbathi Thabethe Tsabetse Tshivenda All Surnames Category: U Usinga Ubisi Umlaw Uoane Unknown All Surnames Category: V Vukeya Vakalisa Vuma Vilana Vetezo All Surnames Category: W Waxa Wanda Willie Wayise WISO All Surnames Category: X Xundu Xulu Ximba XOLO Xhamela All Surnames Category: Y Yengwa YALO Yirha Yeni YENDE All Surnames Category: Z Zitha Zimu Zuma Zindela Zondo All Surnames © 2022 wakahina.co.za | All Rights Reserved
|
Sepedi
|
Yo ke Malefo. Ke morutiši wa ka.
Malefo o šomiša dipatla tša bagolofadi ge a sepela.
Yo ke Tebogo. Ke DJ wa ka wa mmamoratwa seyalemoyeng.
Tebogo o bolawa ke mahlo.
Yo ke Phetogo, moagišane waka. Phetogo ke molemi.
Phetogo ke sefowa. O šomiša polelo ya diatla ge a bolela.
Yo ke Kabelo. Ke moraloki yo hlwahlwa wa kgwele ya maoto kua sekolong.
Kabelo ga a na matsogo. Efela o nweša dikgwele tše dintši tša sehlopha sa rena!
|
Sepedi
|
Re a gola Gr2 Ke eng seo? (Sepedi) Reader 5
Bosegong bjo bongwe, go tlile ledimo. Matlakadibe! Ntlo le phahlo ka moka tsa senyeya. Ba lapa ba tshabela ka ntle bosego. Tsatsi la go latela, ba kopana ka moka, ba thabile gore ka moka ba phologile. One night came a storm. The disaster! House and furniture all flattened. The family fled into the night. The next morning they all met, grateful that they all escaped.
|
Sepedi
|
GENESI 43:7
7Bona ba re: Monna yola o re botšolodišitše tša rena le tša metswalo ya rena, a re: Tataweno a o sa phela? A re: A le sa na le ngwanabolena e mongwe? Ke gona ra mmotša tše a bego a re botšiša. Le gona re be re tlo tseba bjang gore o tlo re: Tlišang ngwanabo lena?
|
Sepedi
|
‘O kwana ka matla le dilo tsa go loka. Lefase ka mokana ga lona Jehova o le kwela ka matla.’—PIS. 33:5.
KOŠA 3 Ke Matšhika, Tshepo le Thoka ya Rune
GO FO LEKISIWA *
1-2. (a) Ka mokana ga rune re nyaka ying? (b) King sa gore re ka napa re se tshepa?
KA MOKANA ga rune re nyaka go ratiwa. Fote ka mokana ga rune re ya di nyaka tsa go tšwariwa gabutši. Mo re fo dula re tshwariwa lešidi fote re di bona tsa gore batho ba bangwana a ba re nyake, re ka thomisa go kgongwela le go šekela.
2 Jehova o di tšiba gabutši tsa gore re nyaka go ratiwa le go tshwariwa gabutši. (Pis. 33:5) Re ya di tshepa tsa gore Modimo o re nyaka ka matla fote o nyaka re tshwariwa gabutši. Tsotsone di bonala gabutši mo re lebelela Molawo wo a yyeng a wo neya Maisrayele a berekisa Moše. Mo nkare aa šiyo motho ye a šupetsang gore o kwana nago kela mo nkare o šele o tlanyele ka taba la go kwisiwa go baba, tla o bone gore Molawo wa Moše * o šupetsa byang gore Jehova o na le taba le batho bage.
3. (a) Maroma 13:8-10 yi re king so re se krayang mo re bala Molawo wa Moše? (b) Re nyoko fetola diputsiso difeng ga hlogotaba yowa?
3 Mo re bala Molawo wa Moše, re thogo bona gabutši gore Modimo wa rune Jehova, o re nyaka ka matla. (Bala Maroma 13:8-10.) Ga hlogotaba yowa, re nyoko petapeta ka melawo ye mengwana yo yi yyeng ya neyiwa Maisrayele ke mokane re nyoko fetola diputsiso tsowa: Ke ntaba re re Jehova o makiye molawo wone go šupetsa gore o nyaka batho ka matla? Ke ntaba re re Molawo wone ke mo o tšhutisa gore batho ba tshwariwe gabutši? Bo ba ba neyyeng ditulo tsa go lawola ne di nyaka ba wo berekise byang Molawo wowa? Molawo wowa ke mo o tšhireletsa bomang ka matlamatla? Diphetolo tsa diputsiso tsowa di ka re kgomoletsa, tsa re neya tshepo le go re šutetsa thina le Papa wa rune.—Meber. 17:27; Maroma 15:4.
MOLAWO WA GO ŠUPETSA GORE JEHOVA WA RE NYAKA
4. (a) Ke ntaba re re Molawo wa Moše ke mo o šupetsa gore Modimo o nyaka batho ka matla? (b) Matewu 22:36-40 yi šupetsa gore Jeso o yye a napa a šihlela molawo wofeng?
4 Re šinya re re molawo wa Moše wo šupetsa gore Modimo o nyaka batho ka matla ka taba la gore Jehova o tšhofa ke lerato ga se sengwana le se sengwana so a se makang. (1 Joh. 4:8) Melawo ka mokana ga yona yo Jehova a yi makiyeng o yi tsere ga melawo ye megolo ka mmedi—go nyaka Modimo le go nyaka moyagelani. (Lef. 19:18; Dot. 6:5; bala Matewu 22:36-40.) Molawo wo mogwana le wo mongwana ga yela ya go teya ka ku ga 600 wo šupetsa gore Jehova o nyaka batho ka matla. Tla re boneneng mešupetso ye mengwana ke yowa.
5-6. Jehova o nyaka gore monna le mosadi wage ba make ying, fote o tšiba ying? Re beyisele.
5 Tshepega ga monna kela mosadi wago fote o pasope bana bago. Jehova o nyaka gore monna le mosadi wage ba nyakanane ka matla gore go be tsa go ya go yye. (Gen. 2:24; Mat. 19:3-6) Selo se segolo sa go befa sa go di feta ka moka so motho a ka se makang ke bonghwahla. Hala ga Melawo ye Lesome, go na le taba ya go kwala gabutši yo yi makang gore wa bošupa o gane taba yowa ya bonghwahla. (Dot. 5:18) Ke go ‘sinyela Modimo’ fote motho wa go maka tsotsone o šupetsa gore o na le lešidi ga motho ye a nyalanneng naye. (Gen. 39:7-9) Fote motho ye ba mo makeleng bonghwahla di ka mo kwisa go baba mengwaga ya go tlala ka matla.
6 Jehova o di tšiba gabutši gore di nyaka monna le mosadi wage ba tshwarane byang. Ke mo a nyaka gore basadi ba Maisrayele ba tshwariwe gabutši. Monna wa gore ne a hlompa Molawo ne a nyoko mo nyaka mosadi wage fote ke mo a ka sa mo hlale ka dilo tsa go sa re selo. (Dot. 24:1-4; Mat. 19:3, 8) Mara mo go ka fo ba go nyarele taba ye kgolo ke mokane monna yewa a re wa mo hlala, ke mo di nyaka a mo neye lephephe la gore le molawong la go šupetsa gore wa mo hlala. Lephephe lowa ke mo le nyoko mo tšhireletsa mo batho ba ka tšhoga ba mo naganele gore o makiye bonghwahla. Go tokegela ga tsotsone, monna ke mo a sa yakgoswele go neya mosadi wage lephephe lone, di šupa nkare ke mo a thomisa ka go bolabodisana le banna ba bagolo gore a kwe so bona ba se naganang. Banna bowa ke mo ba theetsela taba ya bona ke mokane ba leketsa go ba gelepa gore ba sa lesetsane. Jehova ke mo a sa kene taba ye nngwana le ye nngwana ya mo monna wa Leisrayele a hlala mosadi wage ka dilo tsa go fo ya ku. Mara mo Jehova a bona dinepedi tsa mosadi yene, ke mo a mo kwela go baba.—Mal. 2:13-16.
7-8. (a) Jehova o yitseri babelegi ba make ying? (Bona sethombhe sa ka tawong ga maghazini wowa.) (b) Re tšhuta ying ga ditaba tsowa?
7 Se sengwana fote ke gore Molawo wowa ke mo o šupetsa gore Jehova o kwelana ka matla le bananyana. Jehova o yitseri babelegi ba neye bana ba bona tso ba di hlokang gore ba phele le gore ba be le senghana sa gabutši le Modimo. Ke mo di nyaka gore babelegi ba berekise lešuba le lengwana le le lengwana lo ba le krayang go tšhutisa bana ba bona ka melawo ya Jehova le go tšhuta go mo nyaka ka matla. (Dot. 6:6-9; 7:13) Se sengwana so se makiyeng gore Jehova a yahlole Maisrayele ke gore ke mo ma maka bana ba wona lešidi la go tshosa. (Jer. 7:31, 33) Ke mo di sa nyake babelegi ba tseya nkare bana ba bona go fo ba dilo nje tsa gore di fo tshwariwa ka mokgo mongwana le wo mongwana, mara ke mo di nyaka ba ba tseye go le so Jehova a ba neyyeng sona fote ba ba tseyele gedimo ka matla.—Pis. 127:3.
8 So re se tšhutang: Jehova o di bona gabutši gore monna le mosadi wage ba tshwarana byang. O nyaka gore babelegi ba ba nyake ka matla ga bana ba bona, fote o nyoko ba wolola babelegi bo ba tshwarang bana ba bona go baba.
9-11. Ke ntaba Jehova a beyye molawo wa gore batho ba sa nabele dilo tsa ba bangwana?
9 Lesetsaneng go nabela. Molawo wa mafelelo ga Lesome la Melawo wo re re sa nabele dilo tsa gore a yi tsa rune. (Dot. 5:21; Maroma 7:7) Jehova o neyye batho bage molawo wowa gore a ba tšhutise taba ye nngwana ye kgolo—ya gore batho bage ba pasope dipelo tsa bona, ba rela menagano ya bona, ka mokgo ba tikwang ka gona le mabolabolelo ya bona. Jehova wa di tšiba tsa gore re šinya re maka dilo tsa go befa ka taba la gore di tlugisela ga dilo tso re di nagang le ka mokgo re tikwang ka gona. (Diy. 4:23) Mo Leisrayele le lesetsa pelo ya lona yi nabela dilo tsa go befa, tsotsone ke mo di ka maka gore a thomise go tshwara ba bangwana lešidi. Mo re beyisa, tsa mohlobo wonone di yye tsa mo tanya ga Kgoši Dafita. Yene gabutšibutši ke mo go le monna wa go loka. Mara tšatši le lengwana o yye a nabela mosadi wa monna ye mongwana. Tsotsone di yye tsa maka gore a sinyele Jehova. (Jak. 1:14, 15) O yye a yetsela le mosadi yewa wa gore a yi wa gage, a leketsa go maka monna wa mosadi yewa setlayela ke mokane a mo makela polane ya gore ba mmolaye.—2 Sam. 11:2-4; 12:7-11.
10 Jehova wa kgona go di bona gore ka ku teng ga pelo go na le ying—ke mo a kgona go di bona mo Leisrayele le sa make tsa go yelana le molawo wa gore motho a sa nabele tsa ye mongwana. (1 Dikor. 28:9) Molawo wa gore ba sa nabele dilo tsa ba bangwana ke mo wo hlaya le gore ba sa nagane dilo tso di ka makang gore ba make dilo tsa go befa. Ka nnete Jehova ke Papa wa go hlalefa fote o re nyaka ka matla!
11 So re se tšhutang: Jehova aa fo bona ka mokgo re leng ka gona ka ho tawong. O bona le so re leng sona ka ku teng teng ga dipelo. (1 Sam. 16:7) Re ka sa di kgone go mo wutametsela ka mokgo re tikwang ka gona, so re se naganang kela so re se makang. O lebelela tsa go bafala ho ga rune fote o re hlohletsela gore re ye mahlong re kene re maka dilo tsa go bafala. Mara o nyaka gore mo re thomisa go nagana dilo tsa go befa, re yakgoswe re di tšhabelela re so ko maka dilo tsa go kekema.—2 Dikor. 16:9; Mat. 5:27-30.
MOLAWO WO NE O HLOHLETSELA BATHO GO MAKA TSA GO LOKA
12. Molawo wa Moše ke mo o šihlela ying?
12 Molawo wa Moše ke mo o šihlela le taba ya gore Jehova tsa go loka o di nyaka ka matla. (Pis. 37:28; Jes. 61:8) Re ka tšhuta gage gore mo ba re motho o mo tshwere gabutši ba ra byang. Jehova o yye a rufa Maisrayele mo ma theetsela molawo wage. Ke mo go kwalela bona mo ba lesetsa go theetsela molawo wa Jehova wa go loka. Tla re bolaboleneng ka melawo ye mengwana ka mmedi ya Lesome la Melawo.
13-14. Melawo ka mmedi ya mathomo ga Lesome lela la Melawo ke mo yi re king, fote go theetsela melawo yone nke go ba gelepiye byang Maisrayele?
13 Berekela Jehova ka pelo ya go felegelela. Melawo ka mmedi ya mathomo ga Lesome la Melawo ke mo wo re Maisrayele ma berekele Jehova ka dipelo tsa go felegelela fote ke mo wo re ba sa rapele medimo ya dithombhe. (Ek. 20:3-6) Melawo yewa ke mo go se ya go gelepa Jehova. Mara ke mo go le ya go gelepa batho bage. Mo batho bage ba ya mahlong ba mo ngangarele ka go tshepega, lephelo la bona ke mo go fo ba mothebenene. Mara mo ba thomisa go rapela medimo ya ditšhaba tse dingwana, lephelo ke mo le thomisa go gakga.
14 Tla re bolaboleneng ka bala ba Makanana. Ke mo ba rapela medimo ya go sa phele ya dithombhe, ba sa rapele Modimo wa nnete. Ba napiye ba ro tipoyilanya ka go maka tsotsone. (Pis. 115:4-8) Mo ba re ba berekela medimo yene ya bona, ke mo ba maka dilo tsa go tšebisa tsa maroga fote ba maka dihlabelo tsa go tshosa ka bana ba bona. Maisrayele le wona ke mo ma tipoyila mo ma lesetsa Jehova ke mokane ma rapela dithombhe, tsotsone di napiye di ba yisa fase, ba kwisa le mitši ya bona go baba. (2 Dikor. 28:1-4) Bo ne ba lawola ba lesetsiye melawo ya Jehova ya go loka. Ke mo ba ba beyye gore ba lawole, mara bona ba napa ba ro totometsa ga bala ba go lelemela le ba nkare baa kgwelakgwehla. (Hezek. 34:1-4) Jehova o butsiye Maisrayele gore o nyoko ba teya go baba mo ba tshwara lešidi basadi ba go sa kgone go tilwela le bana. (Dot. 10:17, 18; 27:19) Ka nthoko ye nngwana, Jehova ke mo a ba rufa batho bage mo ba tshepega fote ba tshwarana gabutši.—1 Mag. 10:4-9.
15. Re tšhuta ying ka Jehova?
15 So re se tšhutang: A di nyake re sola Jehova mo batho ba gore ba re bona ba berekela Jehova ba maka tsa go tšiba ke bona fote ba kwisa batho bage go baba. Mara Jehova wa re nyaka fote wa di bona mo ba re hlupegisa. O re kwela go baba go feta mo mmane wa ngwana a kwela ngwanage go baba mo a hlupegisiwa. (Jes. 49:15) Le mo a ka fo sa yakgoswe a maka se sengwana ka nako yonone, mo nako yage yi segela, o nyoko yahlola batho ba gore a ba nyake go tisola ba gore ke mo ba sa tshware batho bage gabutši.
MOLAWO WOWA KE MO O NYOKO SIPIDISIWA BYANG?
16-18. Molawo wa Moše ke mo o bereka-bereka byang, fote re tšhuta ying gana hone?
16 Molawo wa Moše ke mo o lawola dilo tsa go tlala maphelong ya Maisrayele, byalo ke mo di nyaka gore banna ba bagolo bo ba kgetiwang gore ba lawole batho ba Jehova ba yahlole batho gabutši. Mmereko wa bona ke mo go le go lawola tso tsa Modimo le tse dingwana tsa mo o kraya batho ba sa tshwarana gabutši kela go makiwwe tse dingwana tsa bokgohlane. Bona tse dingwana ke tsowa.
17 Mo Leisrayele le ka bolaya motho, ke mo ba sa fo yakgoswela go le bolaya. Bagolo ba polekeng yone ke mo ba nyakolla taba yone ke mokane mo ba fetsiye, ke mo ba tseya sepheto sa gore motho yene a bolayiwe kela awwa. (Dot. 19:2-7, 11-13) Ka moka matšatši, bagolo bowa ke mo ba na le dilo tsa go tlala tso ba berekanang natso—tsa go tshwana le mo batho ba lwela diphahlo kela dilo tse dingwana tsa go yelana le manyalo ka ho mitšing. (Ek. 21:35; Dot. 22:13-19) Mo bagolo ba yahlola gabutši ke mokane Maisrayele le wona ma theetsela Molawo, batho ka mokana ga bona ke mo dula ba jabodiye fote setšhaba ke mo se maka gore Jehova a thanakiwe.—Lef. 20:7, 8; Jes. 48:17, 18.
18 So re se tšhutang: Jehova o tseyela hlogong se sengwana le sengwana so re se makang lephelong la rune. O nyaka re tshware ba bangwana gabutši fote re sa ba make swili. Ka moka tso re di makang le tso re di bolabolang wa di bona, le mo re di maka re le makhukhung.—Maheb. 4:13.
19-21. (a) Bagolo le banna bo ba lawolang ke mo di nyaka ba tshwara batho ba Modimo byang? (b) Ke dilo difeng tsa gore Jehova o yye a di beya gore batho ba pasopege, fote re tšhuta ying ga tsotsone?
19 Jehova ke mo a sa nyake gore batho bage ba tshilele ke mekgwa ya go bola ya ditšhaba tsa thina. Tsotsone di makiye gore a botse bagolo le ba go yahlola gore ba sa yi ka gore motho ke mang mo ba berekisa Molawo. Mara bo ne ba yahlola ke mo di sa nyake ba tshwara batho bage go baba kela tsela tsa lešidi. Ke mo di nyaka ba ba yahlola gabutši ka go loka.—Dot. 1:13-17; 16:18-20.
20 Jehova o kwela batho bage go baba, tsotsone di makiye gore a beye melawo gore ba thogo tshwariwa gabutši. Mo re beyisa, Molawo ke mo o makiye gore motho ba sa fo mo yahlolela selo sa gore aa se tšibi. Motho ye a sodiwang ke mo a ka butsisa gore o tlelagiye ke mang. (Dot. 19:16-19; 25:1) Mo ba soko segelela sepheto sa gore o na le molato kela byang, molawo ke mo wo dumela gore go ka bitsiwa nyana dihlatse ka dipedi gore di tle di mo yemelele. (Dot. 17:6; 19:15) Byalo ke mo go makiwa byang mo Leisrayele le sinnye mara taba ya gona yi bonne ke hlatse ka yyoši? Motho yene ke mo a ka sa nape a fetsa ka gore ba ka sa mo make selo, go fediye. Jehova ke mo a bonne tso a di makiyeng. Ka mutšing, ke mo go lawola bo papa, mara go lawola ga bona ke mo go na le mokgero. Ga ditaba tse dingwana tsa ka mutšing, bagolo ba gana hone polekeng ke mo ba di kena ke mokane gwa ba bona ba segelelang sepheto, ya napa yi fetsiwa ka mokgonone.—Dot. 21:18-21.
21 So re se tšhutang: Jehova o re tšhutisa dilo tsa go tlala; a se šiyo le selo ka ssoši so a se makang sa gore se kekemme. O rufa bo ba mo tshepegelang, mara o nyoko ba lukisa bo ba gore a ba lawole gabutši. (2 Sam. 22:21-23; Hezek. 9:9, 10) Ba bangwana ba ka maka dilo tsa go befa, gwa fo šupa nkare a ba makiwi selo, mara mo Jehova a šele a di bona gore nako ya go wolola motho yene yi segele, o nyoko mo lukisa. (Diy. 28:13) Mo ba sa tisole, go se botala ba nyoko di bona tsa gore ‘go baba ka matla go tshwara ke matsogo ya Modimo wa go phela.’—Maheb. 10:30, 31.
GABUTŠIBUTŠI MOLAWO KE MO O PASOPA BOMANG?
22-24. (a) Molawo ke mo wo pasopa bomang ka matlamatla, fote re tšhuta ying ka Jehova ga taba yowa? (b) Eksoda 22:22-24 yi re re pasope ying?
22 Molawo ke mo wo pasopa ba gore ke mo ba sa kgone go tilwela ba go tshwana le bana ba go kgwela ke babelegi, basadi ba go kgwela ke banna le batho ba go tšwa ba sepela. Bo ne di nyaka ba yahlole ku Israyele ba yye ba butsiwa gore: “Le sa kekemisi mo le yahlola motho wa go tšwa a sepela kela ngwana wa go kgwela ke papa fote mo mosadi wa go kgwela ke monna a go kolota o sa mo yamogi kobo yage.” (Dot. 24:17) Le mong motho wa gore ho setšhabeng ba bona nkare a yi selo, Jehova ke mo a mo kwela go baba. Fote o yye a wolola le batho ba gore ke mo ba ba tshwara lešidi.—Bala Eksoda 22:22-24.
23 Molawo ke mo wo pasopa ba mutši ga mehlobo ka moka ya dilo tsa go kekema tsa maroga. (Lifitiko 18:6-30) Batho ba ditšhaba tsa gore di dula thina Maisrayele ke mo ba kwana ka matla le dilo tsowa fote ba bona go se tsa go hlupa, mara batho ba Jehova ne di nyaka ba di tseye go le tsa go silikisa ka matla go tshwana le ka mokgo Jehova a di tseyang ka gona—ba di nyenye.
24 So re se tšhutang: Jehova o nyaka gore bo a ba beyyeng gore ba lawole ba bangwana, ba make dilo gabutši mo ba kene ba tshwere batho ka mokana ga bona bo ba ba lawolang. O hloyye motho wa go reyipana, motho wa go maka tsa maroga le phoofolo le mo motho wa go maka tsa maroga le dibananyana, fote o nyaka go ba tshwara gabutši le go ba pasopa ka moka, ka matlamatla ba gore ba fo leboga mo ba na ba phela.
MOLAWO KE ‘MOŠUPETSO WA DILO TSA GABUTŠI TSO DI SA GA TLANG’
25-26. (a) Ke ntaba re re lerato le go loka di tshwana le moya wo re wo wonang le lephelo? (b) Re nyoko petapeta ka ying ga hlogotaba ya go latela yo yi nyoko bolabolang ka ditaba tsa go yelana le tsowa?
25 Lerato le go loka di tshwana le moya wo re wo wonang le lephelo, go ka sa philegi mo ka ssoši se se šiyo. Mo re thomisa go di tshepa tsa gore Jehova o re tshwara gabutši, le rune re ko kweng gore re thomisa go mo nyaka ka matla. Fote mo ga Modimo re mo nyaka fote re kwana ka matla le melawo yage, re fo kwa di re tšhofa gore re kwane le batho ba bangwana fote re ba tshware gabutši.
26 Molawo wa Moše o makiye gore senghana sa Maisrayele le Jehova go be sa gabutši ka matla. Mara Molawo wone wo yye wa tlusiwa ka nthago ga mo Jeso a tlugiye ho lefaseng, ke mokane gwa beyiwa selo se sengwana sa kawone. (Maroma 10:4) Pawulo wa lepostola mo a hlatolla Molawo o yitseri ke ‘mošupetso wa dilo tsa gabutši tso di sa ga tlang.’ (Maheb. 10:1) Ga hlogotaba ya go latela yo yi nyoko bolabolang ka ditaba tsa go yelana le tsowa, re nyoko petapeta ka dilo tsa go bafala tsa mošaga wonone le gore ke ntaba di nyaka re tshwarane gabutši le go kwana ka ho phutegong ya Sekreste.
KOŠA 109 Nyaka ba Bangwana ka Matla di Tlugisele Pelong
^ ser. 5 Hlogotaba yowa ke ya mathomo ga dihlogotaba ka dine tsa gore di nyoko bolabola ka gore re di tšiba byang tsa gore Jehova wa tihlupa ka rune. Dihlogotaba tse dingwana ka ditharo di nyoko ba ga Sewokamelo sa May 2019. Dihlogotaba tsa gona di re ‘Jehova o Šupetsa Phutego ya Sekreste Gore o Lukiye Fote o yi Nyaka ka Matla,’ ‘Jehova o Šupetsa bo ba Tlelang ke tsa go Baba Gore o Lukiye Fote o ba Nyaka ka Matla,” le ya gore “Go Kgomoletsa bo ba Hlupegisiwang.”
^ ser. 2 GO HLATOLLA LENTSU: Go na le melawo ya go teya ka ku ga 600 ya gore Jehova o yi neyye Maisrayele a berekisa Moše, melawo yone ba re ke “Molawo,” “Molawo wa Moše,” “le lesome la melawo.” Go tokegela ga tsotsone, ka pheta (5) ya dipuku tsa mathomo tsa ka Baebeleng (go tlugisela ka Genesi go segela ga Dotoronoma) ga go tlala go bolabodiwa ka tsona mo go bolabodiwa ka Molawo. Go gongwana mo ba re melawo, ba ra Mangwalo ka mokana ga wona ya Seheberu.
^ ser. 60 DIHLATOLLO TSA DITHOMBHE: Mmane yewa wa Leisrayele o bolabodisana le barwediya bage mo ba kene ba maka tsa go ja. Ka hala nthago ga bona, go na le papa wa mutši wa gore o tšhutisa morwayi wage go pasopa dinku.
^ ser. 64 DIHLATOLLO TSA DITHOMBHE: Bagolo ba gore ba gheyiting ya mutši ba gelepa mosadi wa gore o kgwele ke monna, ho thina gage go na le ngwanage le motho wa go rekisa wa gore aa mo tshwara gabutši.
|
Sepedi
|
Subsets and Splits
No community queries yet
The top public SQL queries from the community will appear here once available.